

**VISAGINO SAVIVALDYBĖS ADMINISTRACIJOS DIREKTORIAUS**

**IR ADMINISTRACIJOS**

**2020 M. VEIKLOS ATASKAITA**



**VISAGINAS, 2021**

PRITARTA

Visagino savivaldybės tarybos

2021 m. balandžio 29 d. sprendimu Nr. TS-78

|  |
| --- |
| TURINYS |

[ĮŽANGA 4](#_Toc36627266)

[1. VIDAUS ADMINISTRAVIMO VEIKLA 6](#_Toc36627267)

[1.1. Savivaldybės administracijos struktūra 6](#_Toc36627268)

[1.2. Savivaldybės administracijos personalas 7](#_Toc36627269)

[1.3. Veiklos planavimas 9](#_Toc36627270)

[1.4. Dokumentų valdymas, asmenų aptarnavimas ir informavimas, informacijos teikimas žiniasklaidai, interneto svetainė 11](#_Toc36627271)

[1.4.1. Dokumentų valdymas 11](#_Toc36627272)

[1.4.2. Asmenų aptarnavimas ir informavimas 12](#_Toc36627273)

[1.4.3. Informacijos teikimas žiniasklaidai, interneto svetainė 15](#_Toc36627274)

[1.5. Bendruomeniškumo skatinimas 16](#_Toc36627275)

[1.6. FINANSINIAI IŠTEKLIAI, TURTO VALDYMAS IR ADMINISTRAVIMAS 19](#_Toc36627276)

[1.6.1. Finansiniai ištekliai 19](#_Toc36627277)

[1.6.2. Turto valdymas ir administravimas 33](#_Toc36627278)

[1.7. Vidaus auditas 38](#_Toc36627279)

[2. Visagino savivaldybės socialinė ekonominė situacija ir funkcijų vykdymas 41](#_Toc36627280)

[2.1. Visagino savivaldybės gyventojai 41](#_Toc36627281)

[2.2. Socialinė apsauga ir parama 43](#_Toc36627282)

[2.3. Švietimas, kultūra ir sportas 59](#_Toc36627283)

[2.3.1. Švietimas 59](#_Toc36627284)

[2.3.2. Kultūra 74](#_Toc36627285)

[2.3.3. Sportas 75](#_Toc36627286)

[2.4. Vietinis ūkis, ekonominė plėtra ir investicijos 79](#_Toc36627287)

[2.4.1. Architektūra ir teritorijų planavimas 79](#_Toc36627288)

[2.4.2. Investicinių projektų įgyvendinimas 82](#_Toc36627289)

[2.4.3.Vietinių kelių, šaligatvių, dviračių takų remontas ir priežiūra 95](#_Toc36627290)

[2.4.4. Viešieji pirkimai 98](#_Toc36627291)

[2.4.5. Smulkiojo ir vidutinio verslo rėmimas, veiklos licencijavimas bei investicijų pritraukimas 100](#_Toc36627292)

[2.4.6. Savivaldybės gyvenamasis fondas, daugiabučių gyvenamųjų namų administravimas 104](#_Toc36627293)

[2.4.7. Elektros ir šilumos ūkio priežiūra 107](#_Toc36627294)

[2.4.8. Viešoji tvarka, komunalinių atliekų administravimas, aplinkosauga ir miesto tvarkymas 111](#_Toc36627295)

[2.5. Kitų funkcijų vykdymas 121](#_Toc36627296)

[2.5.1. Pirminė teisinė pagalba, savivaldybės atstovavimas teismuose 121](#_Toc36627297)

[2.5.2. Jaunimo politika 123](#_Toc36627298)

[2.5.3. Valstybinė kalba 125](#_Toc36627299)

[2.5.4. Transporto paslaugų organizavimas 129](#_Toc36627300)

[2.5.5. Civilinė sauga, mobilizacija ir darbo sauga 131](#_Toc36627301)

[2.5.6. Korupcijos prevencija 132](#_Toc36627302)

[2.5.7. Tarpinstitucinio bendradarbiavimo koordinavimas 132](#_Toc36627303)

[3. 2020 METŲ VEIKLOS REZULTATAI IR UŽDAVINIAI 2021 METAMS 140](#_Toc36627304)

# 

|  |
| --- |
| ĮŽANGA |

Visagino savivaldybės administracija (toliau – Savivaldybės administracija) yra viešojo administravimo funkcijas atliekanti savivaldybės įstaiga, kuri savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, kitais norminiais teisės aktais, Visagino savivaldybės tarybos (toliau – Savivaldybės taryba) sprendimais, Savivaldybės tarybos veiklos reglamentu bei Savivaldybės administracijos veiklos nuostatais. Savo veiklą Savivaldybės administracija grindžia teisėtumo, teisingumo, įstatymo viršenybės, objektyvumo, proporcingumo, nepiktnaudžiavimo valdžia, tarnybinio bendradarbiavimo ir kitais Lietuvos Respublikos viešojo administravimo įstatyme nustatytais principais.

Savivaldybės administracijai tenka atsakingas uždavinys – įgyvendindama valstybines ir savarankiškąsias funkcijas administracija savivaldybės teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina; įgyvendina įstatymus ir Vyriausybės nutarimus, nereikalaujančius savivaldybės institucijų sprendimų; įstatymų nustatyta tvarka organizuoja savivaldybės biudžeto pajamų ir išlaidų bei kitų piniginių išteklių buhalterinės apskaitos tvarkymą; organizuoja ir kontroliuoja savivaldybės turto valdymą ir naudojimą; administruoja viešųjų paslaugų teikimą; rengia savivaldybės institucijų sprendimų, potvarkių ir įsakymų projektus; atlieka Savivaldybės tarybos, mero, tarybos narių ir Savivaldybės kontrolės ir audito tarnybos finansinį, ūkinį bei materialinį aptarnavimą; vykdo nereikalaujančias tarybos sprendimų viešojo administravimo funkcijas, numatytas Vietos savivaldos įstatyme bei kituose teisės aktuose.

Savivaldybės administracijai vadovauja Savivaldybės administracijos direktorius (toliau – Administracijos direktorius), kuris yra vykdomoji savivaldybės institucija, turinti viešojo administravimo teises ir pareigas. Administracijos direktorius yra pavaldus Savivaldybės tarybai ir atskaitingas Savivaldybės tarybai ir merui.

Administracijos direktorius tiesiogiai ir asmeniškai atsako už Lietuvos Respublikos įstatymų, Vyriausybės nutarimų ir Savivaldybės tarybos sprendimų įgyvendinimą savivaldybės teritorijoje jo kompetencijai priskirtais klausimais, organizuoja Savivaldybės administracijos darbą, administruoja asignavimus, Savivaldybės tarybos skirtus Savivaldybės administracijai, organizuoja savivaldybės biudžeto vykdymą ir atsako už savivaldybės ūkinę ir finansinę veiklą, administruoja savivaldybės turtą, atlieka Valstybės tarnybos įstatymo ir Savivaldybės tarybos jam priskirtas personalo valdymo funkcijas, koordinuoja ir kontroliuoja viešąsias paslaugas teikiančių subjektų darbą, atlieka kitas pagal įstatymus ir Savivaldybės tarybos sprendimus jam priskirtas savivaldybės juridinių asmenų valdymo funkcijas, organizuoja savivaldybės strateginio planavimo procesą, atlieka kitas Vietos savivaldos įstatyme ir Savivaldybės administracijos nuostatuose patvirtintas funkcijas.

2020 metais Savivaldybės administracija savo veiklą nuosekliai vykdė vadovaudamasi Visagino savivaldybės 2016–2022 m. strateginiu plėtros planu, patvirtintu Savivaldybės tarybos 2016 m. sausio 28 d. sprendimu Nr. TS-3, Visagino savivaldybės 2020–2022 metų strateginiu veiklos planu, patvirtintu Savivaldybės tarybos 2020 m. vasario 27 d. sprendimu Nr. TS-37, ir Visagino savivaldybės administracijos 2020 metų veiklos planu, patvirtintu Administracijos direktoriaus 2020 m. kovo 18 d. įsakymu Nr. ĮV-E-116, įgyvendino iškeltus tikslus, užtikrino pradėtų darbų ir priemonių įgyvendinimo tęstinumą.

Vadovaujantis Lietuvos Respublikos vietos savivaldos įstatymo 29 straipsnio 8 dalies 9 ir 10 punktais, Visagino savivaldybės tarybos veiklos reglamento, patvirtinto Visagino savivaldybės tarybos 2019 m. rugpjūčio 29 d. sprendimu Nr. TS-190 „Dėl Visagino savivaldybės tarybos veiklos reglamento patvirtinimo“, 256 ir 257 punktais, teikiama Visagino savivaldybės administracijos direktoriaus ir administracijos 2020 metų veiklos ataskaita (toliau – ataskaita). Ataskaitoje pateikiama informacija apie Administracijos direktoriui priskirtų pagrindinių funkcijų vykdymą ir tam skirtų lėšų panaudojimą, strateginio veiklos plano tikslų ir uždavinių vykdymą bei lėšų panaudojimą šiems tikslams įgyvendinti 2020 metais.

Ataskaita parengta pagal Administracijos struktūrinių padalinių ir valstybės tarnautojo (tarpinstitucinio bendradarbiavimo koordinatoriaus), neįeinančio į struktūrinių padalinių sudėtį, 2020 metų veiklos ataskaitas.

Vadovaujantis Lietuvos Respublikos vietos savivaldos įstatymo 29 straipsnio 8 dalies 10 punkto reikalavimu bei Visagino savivaldybės tarybos reglamento, patvirtinto Visagino savivaldybės tarybos 2019 m. rugpjūčio 29 d. sprendimu Nr. TS-190 „Dėl Visagino savivaldybės tarybos veiklos reglamento patvirtinimo“ (kartu su pakeitimais), 258 punktu, ši ataskaita bus pateikta gyventojams Visagino savivaldybės interneto svetainės [www.visaginas.lt](http://www.visaginas.lt/) (toliau – interneto svetainė) skyriaus „Struktūra ir kontaktai“ poskyryje „Administracijos direktorius“.

|  |
| --- |
| 1. VIDAUS ADMINISTRAVIMO VEIKLA |
| 1.1. Savivaldybės administracijos struktūra |

Visagino savivaldybės administracija yra savivaldybės biudžetinė įstaiga, kurią sudaro struktūriniai padaliniai ir į struktūrinius padalinius neįeinantys valstybės tarnautojai. Savivaldybės administracijos struktūrą, jos veiklos nuostatus ir darbo užmokesčio fondą, didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, skaičių direktoriaus siūlymu mero teikimu tvirtina arba keičia Savivaldybės taryba, o pareigybes tvirtina Administracijos direktorius.

Per ataskaitinį laikotarpį Visagino savivaldybės administracijos struktūra nesikeitė. Visagino savivaldybės administracijos struktūra buvo patvirtinta Visagino savivaldybės tarybos 2018 m. gegužės 30 d. sprendimu Nr. TS-103 „Dėl Visagino savivaldybės administracijos struktūros patvirtinimo“.

Nuo 2018 m. liepos 1 d. Visagino savivaldybės administracijos struktūrą sudaro 14 struktūrinių padalinių ir 1 (vienas) į struktūrinius padalinius neįeinantis viešojo administravimo valstybės tarnautojas (tarpinstitucinio bendradarbiavimo koordinatorius). Patvirtinta Visagino savivaldybės administracijos struktūra pavaizduota 1 pav.

Nuo 2019 m. birželio 10 d. Savivaldybės administracijai vadovauja Administracijos direktorius Virginijus Andrius Bukauskas, politinio (asmeninio) pasitikėjimo pagrindu Savivaldybės tarybos įgaliojimų laikui paskirtas Savivaldybės tarybos 2019 m. gegužės 28 d. sprendimu Nr. TS-114 „Dėl Visagino savivaldybės administracijos direktoriaus skyrimo“.

Administracijos direktorius įgyvendina vietos valdžios ir viešojo administravimo teises ir pareigas, įgyvendino įstatymus, Vyriausybės nutarimus bei Savivaldybės tarybos sprendimus Visagino savivaldybės teritorijoje, organizavo savivaldybės biudžeto vykdymą, administravo savivaldybės turtą, užtikrino įstaigos veiklą – vadovavo Savivaldybės administracijai ir vykdė darbdavio funkcijas.

Nuo 2019 m. liepos 22 d. Administracijos direktorių pavaduoja direktoriaus pavaduotoja Julija Svidėnienė, paskirta Visagino savivaldybės tarybos 2019 m. birželio 27 d. sprendimu Nr. TS-141 „Dėl administracijos direktoriaus paskyrimo“. Pavaduotoja pavadavo Administracijos direktorių (komandiruočių, atostogų ar nedarbingumo atveju), užtikrino tinkamą viešojo administravimo funkcijų atlikimą, kontroliavo teisės aktų įgyvendinimą bei formavo savivaldybės strategiją priskirtose veiklos srityse.

Ataskaitiniu laikotarpiu Visagino savivaldybės administracijoje buvo 2 politinio (asmeninio) pasitikėjimo valstybės tarnautojų pareigybės, iš kurių 1 įstaigos vadovas, 56 karjeros valstybės tarnautojų pareigybės.

|  |
| --- |
| Administracijos direktorius  Administracijos direktoriaus pavaduotojas  Apskaitos skyrius  Centralizuotas savivaldybės vidaus audito skyrius  Vidaus administravimo ir informacinių technologijų skyrius  Vietinio ūkio valdymo ir statybos skyrius  Teisės, personalo ir civilinės metrikacijos skyrius  Švietimo, kultūros, sporto ir valstybinės kalbos kontrolės skyrius  Strateginio planavimo ir investicijų valdymo skyrius  Finansų ir biudžeto skyrius  Viešųjų pirkimų skyrius  Viešosios tvarkos ir rinkliavų skyrius  Transporto ir ūkio skyrius  Socialinės paramos skyrius  Architektūros ir teritorijų planavimo skyrius  Aplinkos tvarkymo skyrius  Tarpinstitucinio bendradarbiavimo koordinatorius  *1 pav. Visagino savivaldybės administracijos struktūra nuo 2018 m. liepos 1 d.* |
| 1.2. Savivaldybės administracijos personalas | |

2020 m. pabaigoje buvo patvirtintos 157,5 darbuotojų, dirbančių pagal darbo sutartis, pareigybės, iš jų: 103 – Aplinkos tvarkymo skyriuje, 46,5– Savivaldybės administracijoje.

Visagino savivaldybės administracijos valstybės tarnautojų išsilavinimas: 86 proc. turi aukštąjį universitetinį išsilavinimą, 13 proc. – aukštąjį neuniversitetinį, 5 proc. – aukštesnįjį išsilavinimą.

Įvertinus valstybės tarnautojus pagal darbo stažą, galima daryti išvadą, kad Visagino savivaldybės administracijoje dirba darbuotojai, turintys didelę darbo patirtį valstybės tarnyboje: daugiau nei 10 metų darbo stažą turi 66 proc. dirbančių valstybės tarnautojų, iš jų 65 proc. valstybės tarnautojų turi didesnį negu 15 metų stažą valstybės tarnyboje. Neturinčių trejų metų darbo stažo yra 10 proc. valstybės tarnautojų.

2020 m. paskelbti 22 (2019 m. – 8) konkursai į valstybės tarnautojo pareigas. 12 (2019 m. – 7) konkursų neįvyko, nes nebuvo pretendentų arba pretendentai neatitiko bendrųjų ir specialiųjų reikalavimų. Organizuota 11 (2019 m. – 1) konkursų, priimti 9 karjeros valstybės tarnautojai.

Konkursų pakaitinio valstybės tarnautojo atrankai paskelbta nebuvo (2019 – 0), 2020 m. 1 valstybės tarnautojas (2019 m. – 1) atsistatydino savo noru, 5 valstybės tarnautojai atleisti iš pareigų šalių susitarimu.

2020 m. savivaldybės administracijoje sudaryta 20 darbo sutarčių, iš jų savivaldybės administracijoje – 15 (2019 m. – 5), Aplinkos tvarkymo skyriuje – 5 (2019 m. – 13). 2020 m. – 6 darbo sutartys nutrauktos pagal Lietuvos Respublikos darbo kodekso 54 str. 1 d. (šalių susitarimu), 1 darbo sutartis nutraukta pagal Lietuvos Respublikos darbo kodekso 55 str. 1 d. (darbuotojui prašant), 4 darbo sutartys nutrauktos pagal Lietuvos Respublikos darbo kodekso 69 str. 1 d., 2 darbo sutartys nutrauktos pagal Lietuvos Respublikos darbo kodekso 56 str. 1 d. 4 p. (įgijo teisę į visą senatvės pensiją).

Parengta savivaldybės administracijos direktoriaus įsakymų:

* personalo valdymo klausimais – 416 (2019 m. – 542);
* atostogų – 262 (2019 m. – 435);
* komandiruočių – 21 (2019 m. – 49).

Parengti 164 (2019 m. – 113) mero potvarkiai atostogų ir komandiruočių klausimais.

Nuo 2019 m. lapkričio 1 d. visi savivaldybės administracijos direktoriaus įsakymai personalo valdymo klausimais yra rengiami per DVS „Kontora“ ir pasirašomi kvalifikuotu elektroniniu parašu. Nuo 2020 m. kovo mėn. darbuotojų prašymai personalo klausimais teikiami elektroniniu būdu per DVS „Kontora“.

Taip pat ataskaitiniu laikotarpiu administracijos valstybės tarnautojai ir darbuotojai, dirbantys pagal darbo sutartis, kėlė kvalifikaciją ir dalyvavo seminaruose ir mokymuose iš Savivaldybės administracijos biudžeto lėšų.

|  |
| --- |
| 1.3. Veiklos planavimas |

**Visagino savivaldybės strateginiai veiklos planai rengiami vadovaujantis Lietuvos Respublikos strateginio valdymo įstatymu, Strateginio planavimo savivaldybėse rekomendacijomis, patvirtintomis Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“.** Rekomendacijose pateikiami strateginio planavimo savivaldybėse principai, savivaldybių strateginio planavimo dokumentų sistema, strateginio planavimo dokumentų struktūra, šių dokumentų rengimo, įgyvendinimo ir atsiskaitymo už rezultatus procesai, taip pat savivaldybės bendruomenės įtraukimo į strateginio planavimo procesą būdai.

**Pagrindiniai Visagino savivaldybės strateginio planavimo dokumentai, kuriais Savivaldybės administracija vadovavosi savo veikloje 2020 m., yra:**

* Visagino savivaldybės 2016–2022 metų strateginis plėtros planas, patvirtintas Visagino savivaldybės tarybos 2016 m. sausio 28 d. sprendimu Nr. TS-3;
* Visagino savivaldybės 2020–2022 m. strateginis veiklos planas, patvirtintas Visagino savivaldybės tarybos 2020 m. vasario 27 d. sprendimu Nr. TS-37;
* Visagino savivaldybės administracijos 2020 metų veiklos planas, patvirtintas Visagino savivaldybės administracijos direktoriaus 2020 m. kovo 18 d. įsakymu Nr. ĮV-E-116.

Visagino savivaldybės 2016–2022 metų strateginiame plėtros plane suformuluota strateginė vizija: **Visaginas – inovatyvios pramonės vystymo centras su puikiai išvystyta verslo, aktyvaus poilsio ir sporto infrastruktūra, kuriame patogu dirbti, saugiai ir sveikai gyventi.**

Šiai vizijai įgyvendinti nustatyti 3 prioritetai*:*

* konkurencingo verslo skatinimas ir vietinės ekonomikos tvari plėtra;
* aukštos, Europos Sąjungos lygį atitinkančios, visuomenės socialinės gerovės kūrimas;
* subalansuotos ir stabilios plėtros vystymas, infrastruktūros gerinimas.

Visagino savivaldybės 2020–2022 m. strateginiame veiklos plane suformuluota **savivaldybės misija – s**ėkmingai plėtoti ir įgyvendinti savivaldos teisę, užtikrinti subalansuotą plėtrą bei kokybiškai vykdyti viešojo administravimo ir viešųjų paslaugų teikimo funkcijas, tenkinant Visagino savivaldybės bendruomenės viešuosius poreikius ir interesus.

Patvirtintas trejų metų strateginis veiklos planas atskleidžia ir apibrėžia savivaldybės strateginius tikslus, sudaro prielaidas kryptingai planuoti savivaldybės institucijų ir biudžetinių įstaigų veiklą, racionaliai paskirstyti finansinius, materialinius ir žmogiškuosius išteklius, analizuoti ir vertinti savivaldybės ir atskirų struktūrinių padalinių veiklą.

Savivaldybės planavimo dokumentuose suformuluotiems tikslams pasiekti patvirtinta 10 įvairius savivaldybės veiklos sektorius apimančių programų, numatomos lėšos ir finansavimo šaltiniai joms įgyvendinti:

* Visagino savivaldybės valdymo tobulinimo programa (01).
* Visagino savivaldybės švietimo paslaugų plėtros programa (02).
* Visagino savivaldybės kūno kultūros ir sporto plėtros programa (03).
* Visagino savivaldybės gyventojų kultūrinio aktyvumo skatinimo ir identiteto stiprinimo programa (04).
* Visagino savivaldybės bendruomeniškumo skatinimo programa (05).
* Visagino savivaldybės socialinės paramos įgyvendinimo programa (06).
* Visagino savivaldybės sveikatos apsaugos paslaugų kokybės gerinimo programa (07).
* Visagino savivaldybės aplinkos apsaugos programa (08).
* Visagino savivaldybės ekonominės plėtros programa (09).
* Visagino savivaldybės viešosios infrastruktūros plėtros programa (10).

Vadovaujantis Visagino savivaldybės 2020–2022 m. strateginiu veiklos planu, 2020 m. buvo organizuojama Savivaldybės administracijos ir koordinuojamų biudžetinių įstaigų veikla.

Visagino savivaldybės 2020–2022 m. strateginio veiklos plano asignavimų valdytojai ir programų vykdytojai – Administracijos direktorius ir savivaldybės įsteigtų biudžetinių bei viešųjų įstaigų, nurodytų Visagino savivaldybės 2020–2022 m. strateginio veiklos plano programose, direktoriai.

Visagino savivaldybės administracijos 2020 metų veiklos plane detalizuotas kiekvieno Savivaldybės administracijos skyriaus 2020 m. veiklos planas pagal programas. Juo vadovaudamiesi Savivaldybės administracijos skyriai ir į skyrius neįeinantis valstybės tarnautojas vykdė savo veiklą 2020 metais.

Savivaldybės strateginio planavimo dokumentų ir jų įgyvendinimą detalizuojančių planavimo dokumentų rengimą, svarstymą, tvirtinimą, koregavimą, įgyvendinimo stebėseną, numatytų pasiekti rezultatų vertinimą, ataskaitų dėl planavimo dokumentų įgyvendinimo rengimą ir svarstymą, viešinimą bei savivaldybės gyventojų įtraukimą į strateginio planavimo dokumentų rengimą, [svarstymą ir įgyvendinimo priežiūrą reglamentuoja Strateginio planavimo Visagino savivaldybėje organizavimo tvarkos aprašas, patvirtintas Savivaldybės tarybos 2015 m. kovo 26 d. sprendimu Nr. TS-26.](http://www.visaginas.lt/get_file.php?file=YUdqSHpwZWdtTTV2eHBoZ3hLZVdvWmlybDVac3laWEtuS2FYbHB5bmJwQnVrSnk5bllpZGtKalhhcHJDcE1hWmxKJTJCV25wU1JsYzZjWjVlaWFwT2N4MmlpbE5MSWxtalVhSkJzcUplWHg2R1hwSmVhbGRYRmtKcWV5WjZjb0dyR21tN0VsOHhrYUpXWWoyNmhrcFdjbnBkelpJbG90WmVCbWF2SnFaNm1iY0pxcmNUTHpKaHd5bWpQYjVyR29NdFlhcWhwb1pmRHlzJTJCV21jZXJtcDJYenAyb200YkhwWnpYbU1Kd281bWNucWRycTJwVmFNT2IwY2FxeUpacXA1ZkNjS3pKbEo2aG5NV1p4MmhzbVd5WQ==)

Strateginio planavimo procesui koordinuoti Visagino savivaldybėje sukurta dvejopa – politinio ir administracinio lygių struktūra. Esminiams su strateginio veiklos plano rengimu susijusiems klausimams svarstyti Savivaldybės tarybos 2019 m. birželio 27 d. sprendimu Nr. TS-148 sudaryta [**Strateginio planavimo komisija**,](http://www.visaginas.lt/get_file.php?file=bVdpWjI1ZWtjTk52a0cyWmtxQ1lwV2lka21TVTJNYktsS3ZKbHBxYmJzcWRwOG5IbDZSdmtHcTRhb2pHaU1abm1LNlhucFhWeGNMRW41ZWVtbU5yenB0b2x0T1hrSmpIbmNxWW5aU1d4cXRtWjJTc2xNaWJ5c2FrbTVweHAyNlFiSiUyQmF6NTJkYXNab2xtNW9tR1dkY1dkbWFLVnF4c3JIbEhQSFo1dGtiWktkYjVxVXlXRnNrbWlQYTJPWmFjdFlsSXlTaUdpUG1aT2Fac3FsYXBpWHgzQjBuS0dk) kuriąsudaro tarybos nariai ir visuomenės atstovai.

Administracijos direktoriaus 2019 m. liepos 23 d. įsakymu Nr. ĮV-E-196 patvirtinta Strateginio planavimo darbo grupė, kurią sudaro Savivaldybės administracijos vadovybė ir paskirti skyrių vedėjai, vyriausieji specialistai, kuri užtikrina savivaldybės strateginio planavimo ir finansavimo modelio diegimą ir jo įgyvendinimo procesą savivaldybėje.

Taip pat strateginio planavimo procesą užtikrina Administracijos direktoriaus 2019 m. birželio 27 d. įsakymu Nr. ĮV-E-167 patvirtinti [Visagino savivaldybės 2020–2022 metų strateginio veiklos plano programų koordinatoriai (savivaldybės administracijos darbuotojai, atsakingi už kuruojamos srities programų rengimą, jų vykdymą, kontrolę ir atsiskaitymą už rezultatus) ir vykdytojai (administracijos darbuotojai, atsakingi už tam tikros programos atskirų priemonių planavimą ir įgyvendinimą, bei savivaldybės biudžetinės įstaigos).](http://www.visaginas.lt/get_file.php?file=Ym1pYTI1bWtiZE9aa0ppWmtxRElwV2VkazJTVTJKektscXVibG0yYmw4cG9wOG5IeDZSdWtHcTRuSWlTaUoxbmxLNlNucGpWeDhMSG41cWVtMk5zenBsb2xOT2RrRzdIYnNwcm5jYVd5S3VYWjJTc2FzaWR5cHFrekpxZHAyZVFuWiUyQll6NTZkYU1acWxtaGxtbVhHYXBSbWFhV1d4cDNIbkhQTG9KNmptOUNZcTVyS3g1cVl6NW5DYktYR29NZXFiS0dTbHBqTGxZJTJCVXFKNlptcHFabkdwMG1nJTNEJTNE)

Visagino savivaldybės tarybos 2020 m. rugpjūčio 27 d. sprendimu Nr. TS-195 buvo patvirtinta Visagino savivaldybės 2019–2021 m. strateginio veiklos plano įgyvendinimo 2019 m. ataskaita.

|  |
| --- |
| 1.4. Dokumentų valdymas, asmenų aptarnavimas ir informavimas, informacijos teikimas žiniasklaidai, interneto svetainė |
| 1.4.1. Dokumentų valdymas |

Ataskaitiniu laikotarpiu, kaip ir kiekvienais metais, siekiant užtikrinti kuo geresnę darbo kokybę buvo prižiūrima bei atnaujinama dokumentų ir įrašų valdymo sistema „Kontora“ (toliau – DVS Kontora), atnaujinti el. parašo modulio ir laiko žymos funkcionalumai, įdiegta el. parašo galimybė Finansų valdymo ir apskaitos programoje, kuri leidžia finansų ir apskaitos dokumentus pasirašyti toje pačioje informacinėje sistemoje, atlikti integracinio DVS Kontora modulio (API) konfigūravimo darbai ir įdiegtas integracinis modulis, kuris leidžia sinchronizuoti (susieti) kelių IS dokumentus, atlikti kiti informacinių sistemų priežiūros ir atnaujinimo darbai.

Šiuo metu bendroje dokumentų valdymo sistemoje veikia 22 savivaldybės įstaigos (18 biudžetinių įstaigų bei keturios viešosios įstaigos). 2020 m. buvo atliekami Personalo ir darbo užmokesčio valdymo sistemos „DEKA Personalas“ priežiūros darbai, koreguojami duomenys. Ši sistema leidžia optimizuoti personalo valdymo procesus.

Visi gautų, siunčiamųjų dokumentų, teisės aktų registrai pildomi DVS Kontora, kontroliuojamas dokumentų užduočių vykdymas, organizuojama greita dokumentų paieška ir kt. Tai padeda atsakingiems už dokumentų registravimą darbuotojams operatyviai suteikti informaciją apie užregistruotus dokumentus sistemoje.

2020 m. savivaldybės administracijoje gauta 10359 dokumentai iš juridinių asmenų, per e. siuntas – 1986, per Raštines – 4770, iš Lietuvos savivaldybių asociacijos – 781 dokumentas.

Išsiųsta arba kitais būdai perduota 5814 dokumentų, iš kurių per Raštinę – 791, e. siuntų – 90.

Ataskaitiniu laikotarpiu naudojantis DVS Kontora užregistruoti 652 administracijos įsakymai veiklos organizavimo klausimais, 350 įsakymų turto valdymo (inventorizacijos, viešųjų ir kitų pirkimų organizavimo ir kita) klausimais, 581 įsakymas dėl administracinių paslaugų teikimo ir tokių paslaugų administravimo, taip pat užregistruota 618 sutarčių.

Taip pat buvo tvarkomas savivaldybės dokumentų archyvas, konsultuojamos savivaldybės įstaigos dėl dokumentų archyvavimo, sudaryti ir suderinti 3 dokumentų naikinimo aktai, atrinkta ir parengta naikinimui 602 dokumentų bylos, kurių saugojimo terminas pasibaigęs, patikrinta ir pateikta derinti Visagino savivaldybės administracijos direktoriui 23-ų biudžetinių įstaigų ir kitų įstaigų dokumentacijų planai, 22-ų biudžetinių ir kitų įstaigų bylų apyrašų tęsiniai. Parengtas, suderintas ir patvirtintas Visagino savivaldybės administracijos 2022 m. dokumentacijos planas, patvirtintas Visagino savivaldybės administracijos 2022 m. dokumentų registrų sąrašas.

2020 metais buvo sušaukta 12 Etikos komisijos posėdžių (3 posėdžiai neįvyko, nes nesusirinko daugiau kaip pusė visų Komisijos narių), buvo apsvarstyti 24 klausimai ir priimti 6 (2019 metais – 3) sprendimai.

Antikorupcijos komisija 2020 m. rinkosi 1 kartą, surašytas 1 (2019 m. – 5) komisijos protokolas.

Surašyti komisijų posėdžių protokolai, sprendimai paskelbti savivaldybės interneto svetainėje [www.visaginas.lt](http://www.visaginas.lt).

Nuo 2020 m. spalio 27 d. bendradarbiaujant su Vilniaus miesto savivaldybe Visagino savivaldybės interneto svetainėje įdiegta ir veikia „Tvarkau Visaginą“ informacinė sistema (toliau TMIS), kurioje gyventojai lengvai gali registruoti mieste pastebėtas problemas, pažymėdami jas miesto žemėlapyje ir pateikdami trumpą aprašymą, atlikta DVS Kontora sinchronizacija su TMIS, kur atsakingiems specialistams nukreipiama gauta problema, o ją išsprendus tereikia pažymėti vykdymą nerengiant atsakymų piliečiams raštu. Įdiegtos priemonės leidžia gyventojams paprasčiau ir kelių mygtukų paspaudimu pateikti užklausas savivaldybei, o darbuotojams supaprastinta atsakymų teikimo gyventojams paslauga. Per sistemos veikimo laikotarpį gauti –34 gyventojų pranešimai apie pastebėtas problemas mieste ir kt.

|  |
| --- |
| 1.4.2. Asmenų aptarnavimas ir informavimas |

Ataskaitiniu laikotarpiu asmenų aptarnavimas savivaldybėje buvo vykdomas vieno langelio principu. 2020 m. į savivaldybę raštu kreipėsi 1480 (2019 – 1677) asmenų. Iš jų 14 (2019 – 9) skundų dėl medžių kirtimo, dėl leidimo išsinuomoti butą, dėl vairuotojo elgesio, dėl neorganizuojamų užsiėmimų sporto centre, dėl kaimyno rūkymo, dėl medžių kapinėse, dėl savivaldybės želdinių ir želdinių apsaugos taisyklių pažeidimo, gautas vienas kolektyvinis skundas ir kt.). Visi skundai išnagrinėti ir pareiškėjams pateikti atsakymai.

Elektroniniu paštu gauta 559, paštu 30 prašymų. Per socialinius tinklus (Facebook) gauti ir užregistruoti 2 prašymai, per VIISP sistemą pateikti 474 prašymai (2019 m. – 184 prašymai). Visi 2020 m. gauti prašymai išnagrinėti, pareiškėjams pateikti atsakymai.

Ataskaitiniu laikotarpiu buvo atnaujintas interneto svetainės skyriaus „Paslaugos“ poskyriuose „Viešosios ir (arba) administracinės paslaugos“, rubrikoje „Prašymai“ skelbiamas teikiamų paslaugų sąrašas, skelbti atnaujinti paslaugų aprašymai, prašymų formos ir schemos. Pateikta nuoroda į Elektroninių valdžios vartų ir „Versli Lietuva“ svetaines bei į Lietuvos paslaugų katalogą.

Organizuotas gyventojų priėmimas. Į administracijos direktorių 2020 m. kreipėsi 47 asmenys (skaičiai pateikiami tik registruotų gyventojų, kita dalis gyventojų kreipėsi tiesiogiai). Lankytojai kreipėsi įvairiais rūpimais klausimais: dėl darbo, dėl pašalpų, namo renovacijos, šilumos kainų, mokesčių mokėjimo, apgyvendinimo ir kt. Gyventojų priėmimas buvo organizuojamas ir gyventojai priimami ne tik pirmadieniais, priėmimo metu, bet ir kitomis darbo dienomis. Dažnai savivaldybės gyventojai kreipėsi į savivaldybės vadovus tiesiogiai telefonu, išsakydami savo nuomonę, pastebėjimus ir lūkesčius įvairiausiais klausimais. Paskelbto karantino metu savivaldybės gyventojams paslaugos buvo teikiamos nuotoliniu būdu sudarant galimybes kreiptis telefonu, elektroniniu paštu.

Gyventojų patogumui buvo įdiegta vieno numerio linija, kuria paskambinę gyventojai galėjo gauti aktualią informaciją dėl COVID-19 ligos (koronaviruso infekcijos), saviizoliacijos taisyklių, sugrįžimo į gyvenamąją vietą galimybių ir kt. klausimais.

Pagal Administracinės naštos mažinimo įstatymo 6 straipsnio 2 dalį, informacija apie administracinės naštos mažinimo priemonių vykdymą buvo skelbiama interneto svetainėje ir atnaujinama ne rečiau kaip kartą per pusmetį. Siekiant mažinti administracinę naštą Visagino savivaldybėje esant poreikiui peržiūrimos teikiamos paslaugos, redaguojami paslaugų aprašymai, keisti teisės aktais, siekiant supaprastinti ir sutrumpinti dokumentų rengimo terminus ir procesus.

*Asmenų aptarnavimo srityje įgyvendinami projektai*

*Projektas „Paslaugų ir asmenų aptarnavimo kokybės gerinimas Visagino savivaldybėje“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.3-ESFA-R-920 priemonę „Paslaugų ir asmenų aptarnavimo kokybės gerinimas savivaldybėse“.

Projekto tikslas – patobulinti Visagino savivaldybės administracijos ir švietimo įstaigų teikiamų asmenų aptarnavimo paslaugų organizavimo procesus (prašymų priėmimo tvarkas, reikiamų pristatyti dokumentų kiekius, būdus, terminus, skundų ir pasiūlymų nagrinėjimo eigą ir procesus), siekiant teikiamų paslaugų optimizavimo.

Įgyvendinant projekto veiklas ataskaitiniu laikotarpiu buvo diegiami LEAN kokybės vadybos metodai administracijos Švietimo, kultūros, sporto ir valstybinės kalbos kultūros skyriuje ir visose švietimo įstaigose bei bus sukurta bendra duomenų mainų bazė. Taip pat savivaldybės bei švietimo įstaigų darbuotojams organizuojami naujų kokybės metodų taikymo jų kasdienėje veikloje mokymai. 2020 m. parengtas piliečių chartijos projektas. Piliečių chartija rengta konsultuojantis su paslaugų vartotojais, gyventojais, bus viešai skelbiama viešojo valdymo institucijose, tiek savivaldybėje, tiek švietimo įstaigose.

Projekto biudžetas 188 236,00 Eur, iš jų Europos Sąjungos lėšos 160 000,00 Eur, savivaldybės biudžeto lėšos 78 236,00 Eur.

Ataskaitiniu laikotarpiu investuota 39 809,73 Eur, iš jų 21 827,23 Eur Europos Sąjungos paramos lėšos, 17 982,50 Eur savivaldybės biudžeto lėšos.

*Projektas „WiFi4EU“ Visagino savivaldybėje*

2019 m. spalio 30 d. Visagino savivaldybės taryba pritarė projekto „WiFi4EU Visagino savivaldybėje“ įgyvendinimui pagal Europos infrastruktūros tinklų priemonę (EITP) –„WiFi4EU“ Nr. INEA/CEF/WiFi4EU/2-2019/024391-029954. Visagino savivaldybės administracijai atlikus viešąjį pirkimą, Visagino mieste ir jo zonose įrengta 12 WiFi prieigos taškų:

* Vilties g. 1;
* Visagino g. vaikų žaidimo aikštelė (I mikrorajonas);
* Sedulinos al. fontanas (I mikrorajonas);
* Kempingas (I mikrorajonas);
* Visagino g. pėsčiųjų alėja prie bibliotekos filialo (I mikrorajonas);
* Visagino g. požeminė pėsčiųjų perėja (I mikrorajonas);
* Visagino miesto paplūdimio zona (I mikrorajonas);
* Sedulinos al. aikštė prie „Lidl“ parduotuvės (I mikrorajonas);
* Sedulinos al. vaikų žaidimo aikštelė už PC „Domino“ (II mikrorajonas);
* Santarvės aikštė (II mikrorajonas);
* Sedulinos al. šalia gervių skulptūros (III mikrorajonas);
* Draugystės g. šalia Visagino Draugystės progimnazijos (III mikrorajonas).

Savivaldybė įsipareigojusi, kad belaidis internetas būtų nemokamai teikiamas ne trumpiau kaip trejus metus po tinklo įdiegimo.

|  |
| --- |
| 1.4.3. Informacijos teikimas žiniasklaidai, interneto svetainė |

Ataskaitiniu laikotarpiu, kaip ir ankstesniais metais, kiekvieną savaitę buvo rengiamas savivaldybės institucijų renginių planas. Šis planas skelbiamas interneto svetainėje, elektroniniu paštu teikiamas savivaldybės administracijos darbuotojams, siunčiamas tarybos nariams, vietos visuomenės informavimo priemonėms. Nuolat buvo rengiami ir teikiami pranešimai vietinei ir respublikinei žiniasklaidai. Dalis pranešimų siunčiama į vietines ir respublikines visuomenės informavimo priemones, taip pat Seimo nariui Algimantui Dumbravai. Dalis pranešimų siunčiama į respublikines visuomenės informavimo priemones: leidinius „Savivaldybių žinios“, „Utenos apskrities žinios“, „Utenis“, „Nauja vaga“ ir kt., teikiama informacija vietinei spaudai, siunčiami naujienlaiškiai.

Taip pat buvo organizuotas sveikinimo šv. Kalėdų ir Naujųjų 2020 metų proga filmavimas, sveikinimas buvo skelbiamas per visuomenės informavimo priemones, socialiniuose tinkluose, kartu su Visagino kūrybos ir menų akademija organizuotas Kalėdinio elektroninio atviruko konkursas, atrinkti ir atminimo dovanėlėmis pagerbti jo nugalėtojai.

Interneto svetainėje įdiegti ir išplėtoti e. demokratijos moduliai sudarė palankesnes sąlygas gyventojams susipažinti su Savivaldybės administracijos vykdoma veikla, joje vykstančiais procesais, dalyvauti teisės aktų svarstymuose, apklausose, pareikšti savo nuomonę forumuose, teikti pasiūlymus ir skundus. Interneto svetainėje lietuvių kalba skelbiamos svarbiausios naujienos, aprašomi renginiai, teikiama kita informacija. Aktualios naujienos skelbiamos puslapyje rusų kalba, yra puslapis anglų kalba ir puslapis, pritaikytas neįgaliesiems (versija neįgaliesiems).

Pagal Informacinės visuomenės plėtros komiteto prie Susisiekimo ministerijos 2019 metų Valstybės institucijų interneto svetainių tyrimo ataskaitos duomenis Visagino savivaldybės interneto svetainės struktūra 97 proc. atitinka Bendrųjų reikalavimų valstybės ir savivaldybių institucijų ir įstaigų interneto svetainėms aprašo, patvirtinto Lietuvos Respublikos Vyriausybės 2003 m. balandžio 18 d. nutarimu Nr. 480, turinio reikalavimus.

Visagino savivaldybės paskyroje socialiniame tinkle „Facebook“ valstybine kalba naudojant Visagino savivaldybės pavadinimą, herbą ir elektroninį paštą [facebook@visaginas.lt](mailto:facebook@visaginas.lt) nuolat naujinama ir teikiama informacija (naujienos, pranešimai, skelbimai, renginiai, apklausos ir t. t.), atsakoma į komentarus ar klausimus, bendradarbiaujama su paskyros sekėjais, dalijamasi informacija, viešinama informacija apie Visagino savivaldybės veiklą socialinio tinklo grupėse.

Savivaldybės interneto svetainėje per „Youtube“ kanalą vyko savivaldybės tarybos posėdžių tiesioginė transliacija, saugomas savivaldybės tarybos posėdžių transliacijų archyvas, savivaldybės interneto svetainės lankytojai gali peržiūrėti ir perklausyti visus savivaldybės tarybos posėdžius.

Kas savaitę „Youtube“ kanale skelbiama laida „Savivaldybės mero Erlando Galaguz atsakymai į gyventojų klausimus“ dviem kalbomis. Šios laidos taip pat viešinamos interneto svetainės [www.visaginas.lt](http://www.visaginas.lt) naujienose ir „Facebook“ paskyroje.

Karantino metu buvo priimti sprendimai ir diegiamos priemonės dėl nuotolinių posėdžių, pasitarimų organizavimo, darbuotojai aprūpinami darbui nuotoliniu būdu reikalingomis informacinėmis sistemomis, priemonėmis.

Savivaldybės interneto svetainėje skelbiami savivaldybės tarybos sprendimų balsavimo rezultatai, savivaldybės tarybos komitetų ir savivaldybės tarybos posėdžių darbotvarkės, savivaldybės tarybos sprendimų projektai, savivaldybės tarybos sprendimai, norminiai savivaldybės mero potvarkiai ir savivaldybės administracijos direktoriaus įsakymai. Norminių savivaldybės tarybos sprendimų projektai skelbiami skyriaus „Teisinė informacija“ srityse „Teisės aktų projektai“ ir „Teisės aktų projektų archyvas“, kur pateikta nuoroda į Lietuvos Respublikos Seimo teisės aktų informacinę sistemą (TAIS).

2020 m. rugsėjo mėn. Visagino savivaldybėorganizavo gyventojų, savivaldybės administracijos darbuotojų ir savivaldybės tarybos narių anoniminę apklausą apie savivaldybės politiką, sprendimų priėmimą bei jos teikiamas viešąsias paslaugas. Apklausa įvykdyta pagal projektą „Gerojo valdymo principų diegimas Lietuvoje“.

2020 m. pabaigoje atlikta anoniminė paslaugų teikimo ir interesantų aptarnavimo Visagino savivaldybės administracijoje kokybės vertinimo apklausa, apie kurią buvo paskelbta savivaldybės svetainėje [www.visaginas.lt](http://www.visaginas.lt), „Facebook“ paskyroje, apklausos rezultatų analizė paskelbta savivaldybės interneto svetainėje.

|  |
| --- |
| 1.5. Bendruomeniškumo skatinimas |

*Seniūnaičių veiklos skatinimas*

2019 m. birželio 19 d. mero potvarkiu Nr. PV-E-73 Visagino savivaldybės gyvenamosios vietovės suskirstytos į 9 seniūnaitijas: Draugystės g., Energetikų g., Karlų, Kosmoso g. Magūnų, Santarvės g., Sedulinos al., Taikos pr., Vilties g. seniūnaitijas.

Seniūnaitis, eidamas pareigas, skatina gyventojus prižiūrėti gyvenamosios vietovės teritoriją, rūpintis aplinkos apsauga, rūpinasi labiausiai pažeidžiamais bendruomenės nariais (socialinę riziką patiriančiomis šeimomis, nepilnamečiais, vienais gyvenančiais asmenimis, neįgaliaisiais ir kt.); organizuoja sveikatinimo, kultūros ir sporto renginius ir juose dalyvauja; organizuoja bendruomenės saugumo užtikrinimo priemones ir jose dalyvauja; puoselėja savo gyvenamosios vietovės materialųjį ir nematerialųjį paveldą.

2020 m. Draugystės g. seniūnaitijos seniūnaitė Loreta Čižienė, Energetikų g. seniūnaitijos seniūnaitė Jūratė Kaukėnienė organizavo renginį mokyklų, darželių ir Visagino globos namų bendruomenėms „Rudens gėrybių kilimai“. Renginys organizuotas įgyvendinant projekte „Active Citizens“ (Aktyvūs piliečiai) numatytas veiklas.

Seniūnaičių veikla 2020 m. buvo vykdoma visuomeniniais pagrindais, numatytos lėšos (3 000 Eur) kompensuoti patirtoms ryšio išlaidoms nebuvo naudojamos.

*Religinių bendruomenių veiklos skatinimas*

Įgyvendinant Visagino savivaldybės 2020–2022 metų strateginiame veiklos plane, patvirtintame Visagino savivaldybės tarybos 2020 m. vasario 27 d. sprendimu Nr. TS-37 „Dėl Visagino savivaldybės 2020–2022 metų strateginio veiklos plano patvirtinimo“, 05.01.01 uždavinį „Skatinti vietos bendruomenių iniciatyvas“, 05.01.01.01 priemonę „Tradicinių religinių bendrijų ir bendruomenių veiklos ir kultūrinių iniciatyvų skatinimas“, ataskaitiniu laikotarpiu buvo prisidedama prie Visagino tradicinių religinių bendruomenių ir bendrijų, veikiančių Visagino savivaldybės teritorijoje, skatinimo bei jų veiklos rėmimo. Ataskaitiniu laikotarpiu aukščiau minėtai priemonei įgyvendinti skirta ir panaudota 45 000 Eur. Lėšos paskirstytos Visagino Šv. apaštalo Pauliaus parapijos, Visagino sentikių religinės bendruomenės, Visagino stačiatikių Šv. Panteleimono parapijos bei Visagino krikščionių bažnyčios „Atgimimas“ projektų įgyvendinimui.

*Nevyriausybinių organizacijų ir bendruomeninės veiklos skatinimas*

Visagino savivaldybės 2020–2022 metų strateginiame veiklos plane, patvirtintame Visagino savivaldybės tarybos 2020 m. vasario 27 d. sprendimu Nr. TS-37 „Dėl Visagino savivaldybės 2020–2022 metų strateginio veiklos plano patvirtinimo“, 05.01.01 uždavinio „Skatinti vietos bendruomenių iniciatyvas“, 05.01.01.02. priemonės „Vietos iniciatyvų projektų savivaldybėje įgyvendinimo skatinimas“ įgyvendinimui buvo skirta ir panaudota 5 000 Eur. Pagrindinis priemonės tikslas – skatinti gyvenamųjų vietovių bendruomenių (savarankiškumą tenkinant socialinius jų narių (gyventojų) poreikius, stiprinti narių (gyventojų) sutelktumą ir tarpusavio pasitikėjimą, bendruomeninę veiklą, sudaryti sąlygas bendruomeninėms, religinėms, kitoms nevyriausybinėms organizacijoms dalyvauti priimant sprendimus dėl bendruomenių narių (gyventojų) socialinių poreikių tenkinimo. Ataskaitiniu laikotarpiu projektus, skatinančius bendruomeninę veiklą, įgyvendino 7 nevyriausybinės organizacijos. Taip pat siekiant iš Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ valstybės biudžeto lėšų parama buvo skirta 12 nevyriausybinių organizacijų paremti. Iš viso buvo skirta ir panaudota 13 892,00 Eur.

*Dalyvavimas Visagino miesto vietos veiklos grupės veikloje*

2015 m. liepos 10 d. įvykusio steigiamojo susirinkimo metu įsteigta Visagino vietos veiklos grupė (toliau tekste – VVG). Vietos veiklos grupė Juridinių asmenų registre buvo registruota 2015 m. rugpjūčio 4 d. Visagino m. VVG steigiamajame susirinkime dalyvavo ir steigėjais tapo 23 juridiniai asmenys: 1 valstybės įstaiga (Visagino savivaldybės administracija, įgaliota Visagino savivaldybės tarybos 2015-03-26 d. sprendimu Nr. TS-66), 11 verslo įmonių bei 11 Visagino mieste veikiančių nevyriausybinių organizacijų (viešųjų įstaigų, asociacija, jaunimo organizacijų ir pan.). 2019 m. asociacijos narių skaičius sumažėjo iki 18: 1 valstybės įstaiga (Visagino savivaldybės administracija), 9 verslo įmonės bei 8 Visagino mieste veikiančios nevyriausybinės organizacijos. Visagino miesto plėtros strategijos įgyvendinimo projektinė veikla buvo pradėta 2018 m. 2019 m. buvo baigti įgyvendinti 6 projektai.

Ataskaitiniu laikotarpiu buvo baigta įgyvendinti dar 10 VVG projektų. 2020 m. iš Visagino savivaldybės biudžeto projektų kofinansavimui buvo skirta 18 289 Eur, panaudota 13 767,47 Eur. Visagino vietos plėtros strategijos įgyvendinimo projektuose jau dalyvavo 390 Visagino miesto gyventojų (bendras projekto dalyvių, atitinkančių įvairioms strategijoje numatytoms tikslinėms grupėms keliamus reikalavimus, skaičius).

|  |
| --- |
| **1.6. FINANSINIAI IŠTEKLIAI, TURTO VALDYMAS IR ADMINISTRAVIMAS** |
| **1.6.1. Finansiniai ištekliai** |

Vadovaujantis Visagino savivaldybės 2016–2022 metų strateginiu plėtros planu, 2020–2022 metų strateginiu veiklos planu buvo parengtas vienų metų trukmės finansinio planavimo dokumentas – 2020 metų Visagino savivaldybės biudžetas, kuris patvirtintas Savivaldybės tarybos 2020 m. vasario 27 d. sprendimu Nr. TS-38.

2020 m. patvirtintos Visagino savivaldybės biudžeto pajamos sudarė 27 909 726 Eur ir 5 881 370 Eur 2019 m. nepanaudotos biudžeto lėšos (2019 m. – 24 145 527 Eur ir 3 734 710 Eur 2018 m. nepanaudotos biudžeto lėšos).

Įvertinus finansines galimybes, 2020 metų savivaldybės biudžeto asignavimai 33 791 096 Eur paskirstyti asignavimų valdytojams programiniu principu jų programoms vykdyti ir 316 527 Eur numatyta paskoloms grąžinti. Išsamesnė informacija pateikta 2 pav.

2020 metais Savivaldybės taryba svarstė ir priėmė 7 (2019 m. – 8) sprendimus dėl biudžeto patikslinimo, užtikrindama tinkamą savivaldybės savarankiškųjų, valstybės perduotų ir kitų funkcijų įgyvendinimą. Savivaldybės tarybos sprendimais buvo padidintas biudžeto pajamų planas 8 491 723 Eur, iš jų: 133 700 Eur – dotacija valstybinėms (perduotoms savivaldybėms) funkcijoms vykdyti, 242 600 Eur – ugdymo reikmėms finansuoti, 393 400 Eur – Lietuvos automobilių kelių direkcijos prie Susisiekimo ministerijos lėšos, 25 600 Eur – valstybės biudžeto lėšos, skirtos mokytojams, dirbantiems pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybės mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui, 2 659 690 Eur – valstybės biudžeto lėšos iš skirtingų ministerijų COVID-19 pandemijos pasekmių mažinimui, 160 Eur – pajamos iš baudų, konfiskuoto turto ir kitų neteisybių, 81 077 Eur – kitos neišvardintos pajamos, 16 109 Eur – materialiojo turto realizavimo pajamos, pajamos už prekes ir paslaugas, 4 704 473 Eur – Europos Sąjungos lėšos, skirtos projektams finansuoti. 234 914 Eur padidintos 2019 metais nepanaudotos biudžeto lėšos. Sumažintas pajamų planas 331 288 Eur, iš jų: 266 715 Eur – pajamos už prekės ir paslaugas, 160 Eur –pajamos iš vietinės rinkliavos ir 64 413 tūkst. Eur –valstybės biudžeto speciali tikslinė dotacija pagal 2014–2020 metų Europos Sąjungos fondų investicijų veiksmų programą įgyvendinamų projektų nuosavam indėliui užtikrinti.

*2 pav. 2020 metų Visagino savivaldybės biudžeto asignavimų pasiskirstymas pagal programas Eur ir proc*

Visagino savivaldybės biudžetas pajamų dalyje įvykdytas 92,2 proc. (2019 m. – 108,1), arba gauta mažiau pajamų 2 793 205 Eur (2019 m. gauta daugiau pajamų 2 275 970 Eur), negu planuota. Visagino savivaldybės pajamų vykdymas 2020 m. pateiktas 1 lentelėje.

*1 lentelė. Visagino savivaldybės pajamų vykdymas 2020 metais Eur*

| **Pajamų pavadinimas** | **Metinis planas (patvirtintas)** | **Metinis planas (patikslintas)** | **Įvykdyta** | **Įvykdymo procentas** | **Įvykdyta +, -** | **Grąžinta į valstybės biudžetą** |
| --- | --- | --- | --- | --- | --- | --- |
| Gyventojų pajamų mokestis | 15814000 | 15814000 | 14943114 | 94,49 | -870886 |  |
| Turto mokesčiai | 130000 | 130000 | 216000 | 166,15 | +86000 |  |
| Prekių ir paslaugų mokesčiai | 22000 | 22000 | 17997 | 81,80 | -4003 |  |
| Speciali tikslinė dotacija valstybinėms (perduotoms savivaldybėms) funkcijoms atlikti | 1490326 | 1624026 | 1525979 | 93,96 | -98047 | -98047 |
| Speciali tikslinė dotacija ugdymo reikmėms finansuoti | 5010500 | 5271900 | 5271900 | 100,00 | 0 | 0 |
| Kita tikslinė dotacija | 22900 | 22900 | 22900 | 100,00 | 0 | 0 |
| Valstybės biudžeto speciali tikslinė dotacija pagal 2014 -2020 metų Europos Sąjungos fondų investicijų veiksmų programą įgyvendinamų projektų nuosavam indeliui užtikrinti | 334645 | 270232 | 68095 | 25,20 | -202137 |  |
| Lietuvos automobilių kelių direkcijos prie Susisiekimo ministerijos lėšos (savivaldybėms vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti) | 845700 | 1479100 | 1043196 | 70,53 | -435904 | 0 |
| Kita dotacija | 306260 | 2732750 | 1318050 | 48,23 | -1414700 | -93767 |
| Dotacija savivaldybėms Europos Sąjungos finansinės paramos lėšos | 1244095 | 5948568 | 6153618 | 103,45 | +205050 |  |
| Valstybės biudžeto lėšos, skirtos Valstybės investicijų 2020-2022 metų programoje numatytoms valstybės kapitalo investicijoms | 615000 | 615000 | 615000 | 100,0 | 0,0 | 0 |
| Turto pajamos | 80900 | 80900 | 103676 | 128,15 | +22776 |  |
| Pajamos už prekes ir paslaugas | 1881900 | 1615025 | 1582996 | 98,02 | -32029 |  |
| Pajamos iš baudų ir konfiskacijos | 0,0 | 160 | 86005 |  | +85845 |  |
| Kitos neišvardintos pajamos | 50500 | 131577 | 3694 | 2,81 | -127883 |  |
| Materialiojo ir nematerialiojo turto realizavimo pajamos | 61000 | 77109 | 69822 | 90,55 | -7287 |  |
| **Iš viso:** | **27909726** | **35835247** | **33042042** | **92,21** | **-2793205** | **-191814** |

Patikslintas Visagino savivaldybės biudžeto pajamų planas 2020 m. sudarė 35 835 247 (2019 m. – 28 028 636) Eur ir 6 116 284 Eur 2019 m. nepanaudotos biudžeto lėšos (2019 m. – 3 734 710) (apyvartos lėšos). Prognozuojamų pajamų į savivaldybės biudžetą planas įvykdytas 95,4 proc., arba 740 317 Eur gauta mažiau, negu planuota. Po 2020 m. gruodžio 31 d. iki 2021 m. sausio 10 d. iš Valstybinės mokesčių inspekcijos gauta 329 506 Eur 2020 m. pajamų:

* Gyventojų pajamų mokesčio (GPM) į savivaldybės biudžetą gauta 14 943 114 Eur, arba 870 886 Eur mažiau (2019 m. – 736 517 Eur daugiau), negu planuota.
* Turto mokesčių (žemės, paveldimo turto, nekilnojamojo turto) gauta 216 000 Eur, arba 86 000 Eur daugiau (2019 m. – 24 043 Eur), negu planuota.
* Turto pajamų (palūkanos už indėlius, depozitus, dividendai, nuomos mokestis už valstybinę žemę) gauta 103 676 Eur, arba 22 776 Eur daugiau (2019 m. –7 703 Eur), negu planuota.
* Valstybės rinkliavų gauta 11 605 Eur, arba 2 005 Eur daugiau (2019 m. – 11 186 Eur), negu planuota.
* Taip pat gauta neplanuotų pajamų: 85 845 Eur pajamos iš baudų ir konfiskacijos.
* Kitų neišvardytų pajamų gauta mažiau dėl to, kad grąžintos projektų lėšos 186 744 Eur pagal Finansų ministerijos išaiškinimus metų pabaigai buvo perkeltos į dotaciją savivaldybėms Europos Sąjungos finansinės paramos lėšos.

Visagino savivaldybės tarybos 2020 m. balandžio 16 d. sprendimu Nr. TS-65 „Dėl nekilnojamojo turto, žemės ir valstybinės žemės nuomos mokesčių“priimtas sprendimas atleisti nekilnojamojo turto ir žemės bei žemės nuomos mokesčių mokėtojus už Visagino savivaldybėje esantį privačios nuosavybės teise valdomą nekilnojamąjį turtą, žemės sklypus ir išsinuomotus/naudojamus valstybinės žemės sklypus, kuriuose draudžiama kultūros, laisvalaikio, pramogų, sporto, sveikatinimo paslaugų centrų, viešbučių, viešojo maitinimo įstaigų, restoranų, kavinių, barų, naktinių klubų ir kitų pasilinksminimo vietų, grožio paslaugų teikimo, lošimo namų (kazino) ir lošimo automatų salonų veikla, parduotuvių, prekybos ir (arba) pramogų centrų, išskyrus, kurių pagrindinė veikla yra maisto, veterinarijos, vaistinių, optikos prekių ir ortopedijos techninių priemonių pardavimas, veikla,  taip pat turgaviečių, išskyrus maisto, ir kita veikla, tiesiogiai paveikta susiklosčiusios epideminės COVID-19 (koronaviruso infekcijos) situacijos. Dėl priimto Visagino savivaldybės tarybos 2020 m. balandžio 16 d. sprendimo Nr. TS-65 „Dėl nekilnojamojo turto, žemės ir valstybinės žemės nuomos mokesčių“ 2020 m. lengvatos nebuvo suteiktos, kadangi nebuvo poreikio.

Dotacijų patikslintas 2020 metų Visagino savivaldybės biudžeto pajamų planas sudarė 17 964 476 Eur, įvykdymas – 16 018 738 Eur, neįsisavinta 1 945 738 Eur. Į valstybės biudžetą buvo grąžinta: 98 047 Eur valstybinėms (perduotoms savivaldybėms) funkcijoms atlikti, iš jų: 8 728 Eur grąžinta Socialinių paslaugų priežiūros departamentui pagal priemonę ,,Socialinėms išmokoms ir kompensacijoms skaičiuoti ir mokėti“, 7 657 Eur socialinėms paslaugoms finansuoti, 470 Eur jaunimo teisių apsaugai įgyvendinti, 78 081 Eur užimtumo didinimo programai įgyvendinti (užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti), 1 505 Eur socialinei paramai mokiniams, 1 200 Eur neveiksnių asmenų būklės peržiūrėjimui užtikrinti grąžinta Lietuvos Respublikos sveikatos apsaugos ministerijai, Lietuvos Respublikos žemės ūkio ministerijai grąžinta 406 Eur pagal priemonę „Savivaldybėms priskirtos valstybinės žemės ir kito valstybės turto valdymui, naudojimui ir disponavimui juo patikėjimo teise užtikrinti“. 10 438 Eur nepanaudotos lėšos, skirtos vaikų vasaros stovykloms ir kitoms neformaliojo vaikų švietimo veikloms finansuoti, 77 838 Eur lėšos, skirtos iš Lietuvos Respublikos socialinės apsaugos ministerijos priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRO teisei į socialinę pašalpą nustatyti“, 31 210 Eur lėšos, skirtos iš valstybės vardu pasiskolintų lėšų priemonei „Gaisrinio / techninio vandens tinklo įrengimas iki SMART PARK teritorijos Visagino savivaldybėje“, 1 484 Eur valstybės biudžeto lėšos, skirtos iš Lietuvos Respublikos švietimo, mokslo ir sporto ministerijos vėdinimo ir kondicionavimo sistemos savivaldybių egzaminų centruose-grupėse 2020 m. įrengimui, 1 288 009 Eur valstybės vardu pasiskolintos lėšos, skirtos priemonei „Saulės jėgainių Visagine įrengimas“ (šias lėšas vadovaujantis sutartimi planuojame panaudoti 2021 m.), 5 491 Eur valstybės vardu pasiskolintos lėšos, skirtos iš Lietuvos Respublikos sveikatos apsaugos ministerijos priemonei „Plėtoti visuomenės psichikos sveikatos (stiprinimo ir prevencijos) paslaugas gyventojams visuomenės sveikatos biuruose“.

2020 metais Visagino savivaldybei skirta pagal Lietuvos automobilių kelių direkcijos prie Susisiekimo ministerijos teisės aktus 1 479 100 Eur, iš jų 240 000 Eur iš valstybės vardu pasiskolintų lėšų ekonomikos skatinimo ir koronaviruso (COVID–19) plitimo sukeltų pasekmių mažinimo priemonių plano lėšų valstybinės ir vietinės reikšmės kelių rekonstrukcijos, taisymo (remonto) darbams. Pagal atliktus darbus ir pateiktus atliktų darbų aktus gauta 1 043 196 Eur. Nepanaudota 435 904 Eur tikslinių lėšų. Dotacijos ugdymo reikmėms finansuoti gavome 100 proc. finansavimą 5 253 100 Eur. Padidintas planas mokinio reikmėms 242 600 Eur, papildomos lėšos dėl mokinių skaičiaus ir metodikos pasikeitimo nuo 2020-09-01. Visos gautos lėšos panaudotos. Papildomai gauta 154 348 Eur iš valstybės biudžeto savivaldybėms vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laikotarpiu savivaldybių socialinių paslaugų įstaigose dirbantiems darbuotojams išmokėti, išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, iš valstybės vardu pasiskolintų lėšų, skirtų iš Lietuvos Respublikos švietimo, mokslo ir sporto ministerijos Ilgalaikių neigiamų COVID-19 pandemijos pasekmių visuomenės psichikos sveikatai mažinimo veiksmų plane numatytoms veikloms finansuoti, savivaldybių patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti panaudota 100 proc. Iš valstybės biudžeto lėšų, skirtų iš Lietuvos Respublikos sveikatos apsaugos ministerijos diagnostikos paslaugų kokybės gerinimo programos 2020 m. įgyvendinimui, planuota buvo 200 000 Eur, atsižvelgiant į pirkimo rezultatus gauta 199 771 Eur rentgeno diagnostikos paslaugų kokybės gerinimo programai 2020 metais įgyvendinti.

2020 m. Visagino savivaldybė iš valstybės biudžeto lėšų įgyvendinamų 2014**–**2020 m. Europos Sąjungos fondų investicijų veiksmų programos projektų nuosavo indėlio daliai užtikrinti planavo gauti 270 232 Eur dotacijos, dėl investicinių projektų koregavimo, projektų finansavimo principo vykdymo gauta 68 095 Eur dotacijos, skirtos 4 projektams, iš jų: 1 162 Eur projektui Nr. 08.1.2.-CPVA-R-408-91-0003 „Bendrabučio tipo pastato, esančio Visagine, Kosmoso g. 28, patalpų pritaikymas socialinio būsto įrengimui“, 28 014 Eur projektui Nr. 07.1.1-CPVA-V-902-0-0006 ,,Apleistų/avarinių pastatų nugriovimas ir teritorijos sutvarkymas, regeneruojant buvusį karinį miestelį“, 29 663 Eur projektui Nr. 07.1.1-CPVA-R-305-91-0004 „Buvusios Sedulinos mokyklos pastato pritaikymas Visagino kultūros centro ir bendruomenės reikmėms, įrengiant Kultūros, turizmo ir kūrybinio verslo miestą po vienu stogu“, 9 256 Eur projektui Nr. 04.5.1.-TID-R-514-91-004 „Darnaus judumo infrastruktūros įrengimas Visagino mieste“. Dėl po pirkimo procedūrų sumažėjusio lėšų poreikio 64 413 Eur sumažėjo dotacijos poreikis. Projektui „Darnaus judumo infrastruktūros įrengimas Visagino mieste“ 131 274 Eur dotaciją planuojame gauti 2021 m.

Europos Sąjungos numatytiems projektams finansuoti planuota 5 948 568 Eur, o gauta 6 153 618 Eur, arba 205 050 Eur daugiau, negu buvo planuota. Šios lėšos iš Europos Sąjungos gautos po paskutinio tarybos posėdžio ir patikslinti savivaldybės biudžeto pajamų nebuvo galimybės. 23 342 Eur savivaldybė gavo mažiau, negu buvo planuota, Europos Sąjungos lėšų projektui „Neformaliojo vaikų švietimo paslaugų plėtra“, iš jų: 15 262 Eur nebuvo paskirstyta įstaigoms, 8 080 Eur Lietuvos neformaliojo švietimo centro nepervestos lėšos. Lėšos gautos 2021 m. sausio mėnesį ir atsiskaityta su tiekėjais. Liko nepanaudota 219 228 Eur, tai avansu pervestos įgyvendinant projektus, finansuojamus iš struktūrinių fondų, lėšos, kurios bus naudojamos projektų įgyvendinimo laikotarpiu.

Biudžeto pajamų planas biudžetinių įstaigų pajamoms už prekes ir paslaugas per metus dėl pandemijos sukeltų pasekmių ir dviejų biudžetinių įstaigų pertvarkymo sumažintos 266 875 Eur, iš jų: 7 600 Eur už patalpų nuomą, 58 250 Eur už prekes ir paslaugas ir 200 865 Eur už išlaikymą švietimo, socialinės apsaugos ir kitose įstaigose. Pajamos už prekes ir paslaugas įvykdytos 98,02 proc.(97,7 proc.–biudžetinių įstaigų įmokos į biudžetą, 98,2 proc. – rinkliavų). 96 099 Eur liko kaip nepanaudotas 2020 m. lėšų likutis, kuris bus naudojamas 2021 metais. Nuo 2018 m. savivaldybė patvirtino rinkliavą už atliekų surinkimą ir vykdo šios rinkliavos administravimą. Vietinės rinkliavos įvykdytos 97,7 proc., arba surinkta 14 048 Eur mažiau, negu buvo planuota.

Aplinkos apsaugos rėmimo specialiosios programos pajamos įvykdytos 141,65 proc. plano, iš jų: gauta mažiau, negu planuota, 4 003 Eur mokesčių už aplinkos teršimą, nes ūkio subjektai atnaujina autoparką, katilinės naudoja biokurą ir kt., o mokesčių už medžiojamųjų gyvūnų išteklius ir gamtos išteklius surinkta daugiau negu planuota 19 412 Eur. 53 038 Eur liko kaip nepanaudotas 2020 m. lėšų likutis, kuris bus naudojamas 2021 metais.

Materialiojo ir nematerialiojo turto realizavimo pajamų planas vykdytas 90,5 proc., arba gauta mažiau, negu planuota, 7 287 Eur dėl negautų pajamų vadovaujantis Lietuvos Respublikos paramos būstui įsigyti ar išsinuomoti įstatymu, Visagino savivaldybės tarybos 2016 m. balandžio 27 d. sprendimu Nr. TS-83 „Dėl Visagino savivaldybės parduodamų būstų ir pagalbinio ūkio paskirties pasatų sąrašo sudarymo“, Visagino savivaldybės būstų ir pagalbinio ūkio paskirties pastatų pardavimo tvarkos aprašu ir dėl būsto pardavimo 2020 m. priimtais Visagino savivaldybės tarybos sprendimais.

Iš ankstesniųjų metų, pagal Visagino savivaldybės kontrolės ir audito tarnybos audito ataskaitą, Visagino socialinių paslaugų centras grąžino 696 Eur.

Iš ankstesnių metų biudžetinės įstaigos grąžino 186 744 Eur lėšas, gautas už vykdytus projektus.

Pagal 2015 m. su AB Šiaulių banku pasirašytą paskolos sutartį savivaldybė investiciniams projektams finansuoti 2020 m. panaudojo 605 Eur paskolos lėšų, o planuota 167 227 Eur, iš jų taip pat planuota imti 1 666 228 Eur ilgalaikę paskolą Europos Sąjungos investiciniam projektui „Ignalinos atominės regiono verslo ir turizmo informacijos centro pastato atnaujinimas“ finansuoti pagal finansinę priemonę, taikomomis sąlygomis pasirašys sutartį dėl paskolos savivaldybės pastatų modernizavimui, finansuojamam iš Europos regioninės plėtros fondo. 2020 m. su Šiaulių banku pasirašyta sutartis pagal finansinę priemonę dėl projekto „Ignalinos atominės regiono verslo ir turizmo informacijos centro pastato atnaujinimas“ finansavimo. 2020 m. grąžinta 167 227 Eur paskolos pagal 2017 m. pasirašytą kredito linijos sutartį su komerciniu banku paskolos refinansavimui. Skolinimosi limitai nėra viršyti, ilgalaikių paskolų krepšelis savivaldybėje tolygiai mažėja.

Pagal 2020 m. spalio 14 d. pasirašytą sutartį Nr. 5-479 2020 metais savivaldybė gavo iš Finansų ministerijos trumpalaikę paskolą 870 000 Eur išlaidoms finansuoti, visa paskola grąžinta 2020 m. gruodžio 31 d.

Dėl savivaldybės tarybos sprendimais 2020 m. suteiktų mokesčių lengvatų į Visagino savivaldybės biudžetą negauta 2 558 Eur gyventojų pajamų mokesčio už verslo liudijimus.

2020 m. Visagino savivaldybės patikslintas išlaidų planas įvykdytas 78,8 proc., arba nepanaudota 8 912 463 Eur planuotų išlaidų, iš kurių 166 622 Eur skolintos lėšos (iš paskolų) investiciniams projektams vykdyti, 5 882 113 Eur lėšos savarankiškoms funkcijoms, 37 630 Eur aplinkos rėmimo specialiosios programos lėšos, 118 690 Eur biudžetinių įstaigų įplaukos už suteiktas paslaugas, 2 033 Eur žemės realizavimo pajamos, 410 697 Eur gyvenamųjų namų realizavimo pajamos (butai), 98 047 Eur lėšos, skirtos valstybinėms (perduotoms savivaldybėms) funkcijoms atlikti, 143 891 Eur Europos Sąjungos paramos lėšos investiciniams projektams finansuoti, 435 904 Eur dotacija (savivaldybėms vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti), 1 288 010 Eur valstybės vardu pasiskolintos lėšos, skirtos priemonei ,,Saulės jėgainių Visagine įrengimas“, šios lėšos bus naudojamos 2021 metais, 202 137 Eur valstybės biudžeto speciali tikslinė dotacija pagal 2014-2020 metų Europos Sąjungos fondų investicijų veiksmų programą įgyvendinamų projektų nuosavam indėliui užtikrinti, 77 838 Eur valstybės vardu pasiskolintos lėšos, skirtos iš Lietuvos Respublikos socialinės apsaugos ministerijos priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“, 5 491 Eur valstybės vardu pasiskolintos lėšos, skirtos iš Lietuvos Respublikos sveikatos apsaugos ministerijos priemonei ,,Plėtoti visuomenės psichikos sveikatos (stiprinimo ir prevencijos) paslaugas gyventojams visuomenės sveikatos biuruose“, 10 438 Eur valstybės biudžeto lėšos, skirtos vaikų vasaros stovykloms ir kitoms neformaliojo švietimo veikloms finansuoti, 31 710 Eur valstybės vardu pasiskolintos lėšos, skirtos priemonei „Gaisrinio / techninio vandens tinklo įrengimas iki SMART PARK teritorijos Visagino savivaldybėje“ ir kita.

Valstybinėms (perduotoms savivaldybėms) funkcijoms vykdyti asignavimai įvykdyti 93,96 proc., arba nepanaudota 98 047 Eur. Iš jų didesnė lėšų dalis liko nepanaudota priemonei „Įgyvendinti savivaldybių patvirtintas užimtumo didinimo programas“ (tarp jų užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti) – 78 081 Eur, 8 728 Eur nepanaudota pagal priemonę ,,Pervesti lėšas socialinėms išmokoms ir kompensacijoms skaičiuoti ir mokėti“, 1 200 Eur nepanaudota pagal priemonę ,,Neveiksnių asmenų būklės peržiūrėjimui užtikrinti“, 470 Eur pagal priemonę ,,Jaunimo teisių apsauga“, 406 Eur pagal priemonę ,,Valstybinės žemės ir kito valstybinio turto valdymas, naudojimas ir disponavimas“. Visagino savivaldybės administracija, Socialinių paslaugų centras ir Šeimos ir vaiko gerovės centras nepanaudojo 7 657 Eur pagal priemonę ,,Pervesti lėšas socialinėms paslaugoms finansuoti“. Visagino savivaldybės administracija, mokyklos ir vaikų darželiai socialinei paramai mokiniams nepanaudojo 1 505 Eur.

Ugdymo reikmėms finansuoti asignavimai įvykdyti 100 proc., arba panaudota 5 253 100 Eur.

Specialiųjų programų (Aplinkos apsaugos ir Sveikatos rėmimo specialiosios programos) išlaidos įvykdytos tik 60,1 proc., arba nepanaudota 37 630 Eur: iš Aplinkos apsaugos rėmimo specialiosios programos 24 158 Eur nepanaudota pagal priemonę ,,Želdynų ir želdinių apsaugos tvarkymo, būklės stebėsenos, želdinių kūrimo, veisimo, inventorizacijos priemonių įgyvendinimas“, nes dėl susiklosčiusios nepalankios epideminės situacijos (COVID-19) nebuvo teikta medžių kirtimo ir tvarkymo paslauga. Paslaugos teikėjas buvo paveiktas minėtos infekcijos ir sutartis nutraukta, 5 960 Eur nepanaudota pagal priemonę „Atliekų, kurių turėtojo nustatyti neįmanoma arba kuris nebeegzistuoja, tvarkymas“, nes lėšos panaudotos pagal faktinį poreikį, 3 045 Eur nepanaudota pagal priemonę „Atliekų tvarkymas ir atliekų tvarkymo infrastruktūros plėtra“, lėšos panaudotos pagal faktinį poreikį, 2 877 Eur nepanaudota pagal priemonę ,,Visagino savivaldybės aplinkos monitoringo programos priemonėms įgyvendinti“, nes dėl viešųjų pirkimų procedūrų pavėluotai pasirašyta sutartis paslaugai ir neatlikti I ketvirtyje tyrimai, 39 Eur nepanaudota pagal priemonę ,,Visuomenės švietimas ir mokymas“; iš Sveikatos rėmimo specialiosios programos 1 551 Eur nepanaudota pagal priemonę ,,Savivaldybės visuomenės sveikatos priežiūros rėmimo specialiųjų programų vykdymas“, nes dėl paskelbto karantino Lietuvos Respublikoje ne visi priemonės vykdytojai galėjo įgyvendinti numatytas veiklas. 15 179 Eur gauta virš plano, šios lėšos nebuvo paskirstytos savivaldybės taryboje, bus naudojamos 2021 metais. Nepanaudoti 37 630 Eur taip pat bus naudojami 2021 metais.

*3 pav. 2020 metų biudžeto asignavimai įstaigoms pagal lėšų šaltinius, Eur*

Savivaldybės savarankiškoms funkcijoms vykdyti atskirų biudžetinių įstaigų nepanaudotos planinės lėšos sąlyginai yra nedidelės. Ne visos biudžetinės įstaigos panaudojo lėšas, skirtas darbo užmokesčiui dėl to, kad buvo užimtos ne visos pareigybės, be to, buvo sutaupymai dėl darbuotojų ligų, dėl oro sąlygų ir darbo organizavimo pandemijos laikotarpiu sutaupytos ir nepanaudotos lėšos komunalinėms paslaugoms. Dalis lėšų į savivaldybės sąskaitą įplaukė tik gavus užbaigiamųjų apyvartų lėšas, todėl neturėjome galimybės lėšas paskirstyti išlaidoms finansuoti. Dalis lėšų nepanaudota dėl užsitęsusių pirkimo procedūrų, nebuvo pasirašytų rangos / įrangos įsigijimo sutarčių, bet darbus planuojama atlikti 2021 m. Dėl pajamų nevykdymo vykdytos ne visos sutartys remonto darbams. 2021 m. sausio 1 d. tęstinų remonto ir vaikų žaidimo aikštelių įrengimo darbų vertė sudarė 21 185 Eur. Kadangi Visagino savivaldybės biudžeto pajamų dalis, kuri skiriama savivaldybės asignavimams savarankiškoms funkcijoms, nebuvo vykdoma (nesurinkta 743 100 Eur),  būtiniausiems poreikiams tenkinti buvo finansuojamos biudžetinių įstaigų prekių ir turto įsigijimo išlaidos, buvo stabdytas remonto darbų vykdymas. Taip pat dėl neigiamų COVID-19 pandemijos pasekmių ne visi projektai buvo vykdomi tokiu tempu, kaip buvo suplanuota, todėl jų vykdymas perkeltas į 2021 m. Savivaldybė dėl objektyvių priežasčių (dėl pirkimo procedūros užsitęsimo, NVŠ tiekėjų paraiškų neteikimo, dėl valstybės trumpo vykdymo termino nustatymo) nepilnai įsisavino valstybės lėšas, skirtas Ilgalaikių neigiamų COVID-19 pandemijos pasekmių visuomenės mažinimo veiksmų plane numatytoms veikloms finansuoti. Įstaigos dalį sąskaitų už suteiktas gruodžio mėnesį paslaugas gavo tik sausio mėnesį, taip pat priskaičiuota ir liko neišmokėta (vadovaujantis įstatymu) socialinė pašalpa.

Nepanaudota lėšų pagal programas: 627 303 Eur Valdymo tobulinimo programai; 545 064 Eur Švietimo paslaugų plėtros programai; 207 324 Eur Kūno kultūros ir sporto plėtros programai; 95 429 Eur Gyventojų kultūrinio aktyvumo skatinimo ir identiteto stiprinimo programai, 90 107 Eur Bendruomeniškumo skatinimo programai, 1 506 168 Eur Socialinės paramos įgyvendinimo programai, 38849 Eur Sveikatos apsaugos paslaugų kokybės gerinimo programai, 379 021 Eur Aplinkos apsaugos programai, 2038 971 Eur Ekonominės plėtros programai, 3 384 228 Eur Viešosios infrastruktūros plėtros programai. Ekonominės plėtros ir Viešosios infrastruktūros plėtros programų neįvykdymui įtakos turėjo projektų nevykdymas. Išsamesnė informacija pateikiama 4 pav.

*4 pav. 2020 m. biudžeto asignavimai pagal programas, Eur*

Pagrindinę Visagino savivaldybės asignavimų dalį sudaro išlaidos biudžetinių įstaigų darbuotojų darbo užmokesčiui ir socialiniam draudimui – 15 410 360 Eur, arba 46,41 proc., išlaidos prekių ir paslaugų naudojimui – 10 401 005 Eur, arba 31,32 proc., subsidijos – 83 949 Eur, arba 0,25 proc., socialinėms išmokoms (pašalpoms) – 1 401 022 Eur, arba 4,22 proc., kitos išlaidos – 917 663 Eur, arba 2,77 proc., materialiojo ir nematerialiojo turto įsigijimo išlaidos – 4 612 847 Eur, arba 13,89 proc., finansinio turto padidėjimo išlaidos (akcijos, įsigytos iš rezidentų) – 199 200 Eur, arba – 0,6 proc., išlaidos finansiniams įsipareigojimams vykdyti (paskolų grąžinimas) – 167 227 Eur, arba 0,5 proc., turto išlaidoms (Savivaldybės sumokėtos palūkanos) – 13 023 Eur, arba 0,04 proc. Išsamesnė informacija apie Visagino savivaldybės išlaidų ir paskolos grąžinimo vykdymas 2020 metais pateikiama 2 lentelėje.

*2 lentelė.* *Visagino savivaldybės išlaidų ir paskolos grąžinimo vykdymas 2020 metais, Eur*

|  |  |  |  |
| --- | --- | --- | --- |
| **Asignavimų valdytojo pavadinimas** | **Metinis patikslintas planas** | **Įvykdyta**  **2020-12-31** | **Įvykdyta proc.** |
| **Kontrolės ir audito tarnyba** | **72330** | **72000** | **99,54** |
| **Savivaldybės administracija** | **26205015** | **18142300** | **69,23** |
| *Iš jų:* |  |  |  |
| *Savivaldybės taryba* | *283860* | *182326* | *64,23* |
| *Finansų ir biudžeto skyrius (paskolų grąžinimas ir palūkanų mokėjimas)* | *182900* | *181672* | *99,33* |
| *Tarybos ir mero sekretoriatas* | *125080* | *94744* | *74,75* |
| „Atgimimo“ gimnazija | 943592 | 905849 | 96,0 |
| Draugystės progimnazija | 1185612 | 1105157 | 93,21 |
| „Gerosios vilties“ progimnazija | 1436684 | 1389472 | 96,71 |
| „Verdenės“ gimnazija | 1646368 | 1513809 | 91,95 |
| „Žiburio“ pagrindinė mokykla | 772856 | 752098 | 97,31 |
| Lopšelis-darželis „Auksinis raktelis“ | 811825 | 796109 | 98,06 |
| Lopšelis-darželis „Kūlverstukas“ | 501651 | 483041 | 96,29 |
| Lopšelis-darželis“ Gintarėlis“ | 687075 | 650873 | 94,73 |
| Lopšelis-darželis „Ąžuoliukas“ | 705807 | 673888 | 95,48 |
| Lopšelis-darželis „Auksinis gaidelis“ (Vaikystės pedagogikos centras) | 689902 | 640437 | 92,83 |
| Česlovo Sasnausko menų mokykla (iki 2020-09-31) | 669050 | 669049 | 100 |
| Kūrybos namai (iki 2020-09-31) | 605663 | 605628 | 100 |
| Kūrybos ir menų akademija (nuo 2020-10-01) | 420948 | 405520 | 96,33 |
| Švietimo pagalbos tarnyba | 186050 | 167714 | 90,14 |
| **Iš viso švietimo įstaigoms:** | **11263083** | **10758644** | **95,52** |
| Rekreacijos paslaugų centras | 642145 | 567944 | 88,44 |
| Sporto centras (iki 2020-09-31) | 647973 | 647350 | 99,9 |
| **Iš viso sporto įstaigoms:** | **1290118** | **1215294** | **94,20** |
| Viešoji biblioteka | 277685 | 267643 | 96,38 |
| Kultūros centras | 891507 | 836507 | 93,83 |
| **Iš viso kultūros įstaigoms:** | **1169192** | **1104150** | **94,44** |
| Socialinių paslaugų centras | 1429101 | 1375247 | 96,23 |
| Šeimos ir vaiko gerovės centras | 544919 | 524344 | 96,22 |
| **Iš viso socialinėms įstaigoms:** | **1974020** | **1899591** | **96,23** |
| Administracijos direktoriaus rezervas | 145000 | 14316 | 9,87 |
| **Iš viso:** | **42118758** | **33206295** | **78,84** |

Atsižvelgiant į savivaldybės biudžeto pajamų nevykdymą, įstaigos iš biudžeto lėšų savarankiškoms funkcijoms vykdyti finansuojamos vadovaujantis Visagino savivaldybės biudžeto sudarymo ir vykdymo, asignavimų administravimo ir atskaitomybės tvarkos aprašo, patvirtinto Visagino savivaldybės tarybos 2016 m. gruodžio 1 d. sprendimu Nr. TS-197, 35 punktu pagal prioritetus:

* darbo užmokesčiui biudžetinių įstaigų darbuotojams;
* socialinio draudimo įmokoms;
* pašalpoms ir kitoms socialinėms išmokoms;
* paskoloms pagal grąžinimo grafikus grąžinti ir kitiems įsipareigojimams bankams vykdyti;
* mitybos išlaidoms;
* atsiskaitymams už energetinius resursus (apšvietimas, šildymas, vandens tiekimas) ir ryšių paslaugas;
* kompensacijoms už lengvatinį keleivių vežimą;
* miesto tvarkymo išlaidoms;
* kitoms biudžete numatytoms reikmėms.

Biudžetinių įstaigų išlaidų, gautų už teikiamas paslaugas, įvykdyta 89,24 proc. Biudžetinių įstaigų išlaidų už teikiamas paslaugas 2020 m. gruodžio 31 d. likutis sudaro 96 099 Eur, iš jų: 53 654 Eur už ilgalaikio ir trumpalaikio materialiojo turto nuomą, 28 521 Eur pajamos už prekes ir paslaugas ir 13 924 Eur įmokos už įstaigos išlaikymą švietimo, socialinės apsaugos ir kitose įstaigose. Lėšos nepanaudotos, nes dalis lėšų įplaukė metų pabaigoje ir biudžetinės įstaigos jų panaudoti neturėjo galimybės. Lėšos bus naudojamos 2021 metais.

Išsamus savivaldybės išlaidų vykdymas pagal valstybės funkcijas pateikiamas 3 lentelėje.

* 1. *3 lentelė. Savivaldybės išlaidų vykdymo pagal valstybės funkcijas palyginimas Eur*

|  |  |  |  |  |  |  |  |
| --- | --- | --- | --- | --- | --- | --- | --- |
| **Funkcinės**  **klasifikacijos**  **kodas** | **Išlaidos pagal funkcinę** **klasifikaciją** | **Metinis patikslintas 2019 m. planas** | **Įvykdyta**  **2019-12-31** | **Įvykdyta 2019 m. proc.** | **Metinis patikslintas 2020 m. planas** | **Įvykdyta**  **2020-12-31** | **Įvykdyta 2020 m. proc.** |
| 1 | Bendros valstybės paslaugos | 2234999 | 2016828 | 90,24 | 2408955 | 1973434 | 81,91 |
| 2 | Gynyba | 32800 | 32800 | 100,00 | 34900 | 34900 | 100,00 |
| 3 | Viešoji tvarka ir visuomenės apsauga | 56100 | 48284 | 86,07 | 64600 | 56027 | 86,73 |
| 4 | Ekonomika | 3832875 | 2483119 | 64,78 | 6955043 | 3492414 | 50,21 |
| 5 | Aplinkos apsauga | 1845656 | 1556919 | 84,36 | 1706655 | 1449347 | 84,92 |
| 6 | Būstas ir komunalinis ūkis | 3592835 | 3622734 | 100,83 | 7978844 | 6400765 | 80,22 |
| 7 | Sveikatos apsauga | 560062 | 459526 | 82,05 | 594308 | 528723 | 88,96 |
| 8 | Poilsis, kultūra ir religija | 2015663 | 1593239 | 79,04 | 3214573 | 2511399 | 78,13 |
| 9 | Švietimas | 12416491 | 11896985 | 95,82 | 13385038 | 12401138 | 92,65 |
| 10 | Socialinė apsauga | 5157732 | 4027720 | 78,09 | 5409005 | 3991721 | 73,80 |
|  | **Iš viso asignavimų:** | **31745213** | **27738154** | **87,38** | **41751921** | **32839868** | **78,65** |
|  | Finansinio turto padidėjimo išlaidos (finansinio turto padidėjimo/ investavimo išlaidos) |  |  |  | **199610** | **199200** | **99,80** |
|  | Finansinių įsipareigojimų vykdymo išlaidos (grąžintos paskolos) | **201500** | **201500** | **100,00** | **167227** | **167227** | **100,00** |
|  | **Iš viso išlaidų** | **31946713** | **27939654** | **87,46** | **42118758** | **33206295** | **78,84** |

2020 m. buvo priimti Visagino savivaldybės tarybos sprendimai dėl savivaldybės turto investavimo ir viešosioms įstaigoms dalininko kapitalo didinimo turtiniu įnašu:

* VšĮ Visagino ligoninės dalininko įnašas – 149 000 Eur,
* VšĮ Visagino pirminės sveikatos priežiūros centro dalininko įnašas – 50 000 Eur,
* VšĮ Visagino edukacijų centro dalininko įnašas – 100 Eur,
* VšĮ Visagino sporto ir rekreacijos centro dalininko įnašas – 100 Eur.

VšĮ Visagino krepšinio mokyklos dalininko įnašas – 410 Eur (2020 m. dalininko įnašas pervestas nebuvo, kadangi įstaigos steigimo procedūra 2020 m. nebuvo baigta, VšĮ Visagino krepšinio mokyklos dalininko įnašą planuojama pervesti 2021 m.).

Lyginant 2020 m. savivaldybės išlaidų vykdymą pagal valstybės funkcijas su 2019 m. matyti, kad išlaidos didėja 18,85 proc. Pagrindinė didėjimo priežastis darbo užmokesčio didėjimas, dėl Europos Sąjungos fondų lėšų įskaitymo į savivaldybės biudžetą, ilgalaikių neigiamų COVID-19 pandemijos pasekmių mažinimui Visagino savivaldybei buvo iš Valstybės vardu pasiskolintų lėšų papildomai lėšų skyrimas 2 645 190 Eur panaudota 1 220 888 Eur, 1 288 010  Eur planuojama panaudoti 2021 m.):

* iš Lietuvos Respublikos švietimo, mokslo ir sporto ministerijos  skaitmenino ugdymo plėtrai 18 800 Eur (visos lėšos panaudotos);
* iš Lietuvos Respublikos socialinės apsaugos ministerijos savivaldybėms vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laikotarpių savivaldybių socialinių paslaugų įstaigose dirbantiems darbuotojams išmokėti 33 050 Eur (visos lėšos panaudotos);
* iš Lietuvos Respublikos švietimo, mokslo ir sporto ministerijos  Ilgalaikių neigiamų COVID-19 pandemijos pasekmių visuomenės psichikos sveikatai mažinimo veiksmų plane numatytoms veikloms finansuoti 3 315 Eur (visos lėšos panaudotos);
* iš Lietuvos Respublikos švietimo, mokslo ir sporto ministerijos vaikų vasaros stovykloms ir kitoms neformaliojo vaikų švietimo veikloms finansuoti 34 600 Eur (panaudota 25 725 Eur);
* iš Lietuvos Respublikos sveikatos apsaugos ministerijos  priemonei „Plėtoti visuomenės psichikos sveikatos (stiprinimo ir prevencijos) paslaugas gyventojams visuomenės sveikatos biuruose“ 9 391 Eur (panaudota 3 900 Eur);
* iš Lietuvos Respublikos socialinės apsaugos ministerijos priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinė pašalpą nustatyti“ 320 400 Eur (panaudota 242 562 Eur);
* iš Lietuvos Respublikos energetikos ministerijos priemonei „Saulės jėgainių Visagine įrengimas“ 1 500 000 Eur (panaudota 211 990 Eur, likusią dalį planuojama panaudoti 2021 m.);
* iš Lietuvos Respublikos ekonomikos ir inovacijos  ministerijos priemonei „Gaisrinio/ techninio vandens tinklo įrengimas iki SMART PARK teritorijos Visagino savivaldybėje“ 170 000 Eur (panaudota 138 790 Eur);
* iš Lietuvos Respublikos finansų ministerijos savivaldybių patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti 69 667 Eur (visos lėšos panaudotos);
* iš Lietuvos Respublikos susisiekimo ministerijos ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų valstybinės ir vietinės reikšmės kelių rekonstrukcijos, taisymo (remonto) darbams 240000 Eur (panaudota 228 836 Eur);
* iš Lietuvos Respublikos švietimo, mokslo ir sporto ministerijos vėdinimo ir kondicionavimo sistemos savivaldybių egzaminų centruose-grupėse 2020 m. įrengimui 16 451 Eur (panaudota 14 967 Eur).

Kreditinis įsiskolinimas 2020 m. gruodžio 31 d. sudarė 1 220 248 Eur, iš jų: 1 136 736 Eur išlaidos dėl finansinių įsipareigojimų vykdymo (paskolų grąžinimas), 71 772 Eur savivaldybės biudžeto lėšos (33 896 Eur gyventojų pajamų mokestis, 6 840 Eur gatvių apšvietimas ir valymas, 29 080 Eur socialinės pašalpos gyventojams ir kita). 11 457 Eur iš įstaigų pajamų už įmokas (8 650 Eur komunalinėms paslaugoms, 1 315 Eur kitų prekių ir paslaugų įsigijimo išlaidos, 1 327 Eur materialiojo turto paprastojo remonto išlaidos ir kita). 283 Eur, tai specialioji tikslinė dotacija, lėšos mokykloms, skirtoms mokiniams, turintiems specialiųjų ugdymosi poreikių, išlaikyti, įsiskolinimas už transporto ir kitas paslaugas. Kreditinis įsiskolinimas, palyginus su 2019 m., sumažėjo 256 882 Eur, iš jų dėl paskolų grąžinimo 166 622 Eur. Kreditiniam įsiskolinimui turėjo įtakos sumažėjusios socialinės išmokos gavėjams bei sumažėjęs darbo užmokesčio įsiskolinimas, taip pat neliko ilgalaikio materialiojo turto įsiskolinimo. Mokėtinų sumų, kurių įvykdymo terminas pradelstas daugiau kaip 1 metai, savivaldybė neturėjo. Į kreditinį įsiskolinimą nebuvo įtrauktos Europos Sąjungos paramos lėšos. Paskolų įsipareigojimai pagal Daugiabučių namų atnaujinimo (modernizavimo) programą 2020 m. gruodžio 31 d. sudaro 1 192 862 Eur.

Debitinis įsiskolinimas 2020 m. gruodžio 31 d. 39 402 Eur, iš jų: 3 711 Eur išankstinis apmokėjimas ESO už elektros įrenginių prijungimo paslaugas, 3 692 Eur permoka už komunalines paslaugas, 19 407 Eur suteikta parama smulkiam ir vidutiniam verslui ir kita.

Debetinis įsiskolinimas, palyginus su 2019 m., sumažėjo 134 097 Eur. Išsamesnė informacija apie 2020 metų biudžeto asignavimus pagal veiklą pateikiama 5 pav.

*5 pav. 2020 metų biudžeto asignavimai pagal veiklą, proc*

|  |
| --- |
| 1.6.2. Turto valdymas ir administravimas |

Ataskaitiniu laikotarpiu kaip ir kiekvienais metais buvo rengiami ir įgyvendinami teisės aktai savivaldybės turto valdymo, naudojimo, disponavimo juo srityje.

2020 metais buvo parengtas tarybos sprendimo projektas, kuriame paprašyta Nacionalinės žemės tarnybos perduoti valdyti, naudoti ir disponuoti patikėjimo teise Visagino savivaldybei ūkinei komercinei veiklai valstybinės žemės sklypus, esančius Visagino savivaldybės teritorijoje, kurių bendras plotas – 74,3335 ha. Pagrindinis sklypų perėmimo tikslas – juose planuojama statyti 10 MW saulės elektrinės parką.

Parengti sprendimo projektai nurašyti ir likviduoti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo gyvenamąjį namą, esantį Visagine, Festivalio g. 5. Planuojama namą nugriauti ir vietoj jo pastatyti automobilių stovėjimo aikštelę bei sutvarkyti aplinką. Taip pat priimti sprendimai nurašyti ir likviduoti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo Visagino „Atgimimo“ gimnazijos valdomą nekilnojamąjį turtą kitus inžinierinius statinius – kiemo statinius vartus, tvorą, esančius Tarybų g. 23 ir Draugystės progimnazijos valdomą nekilnojamąjį turtą kitus inžinierinius statinius – tvorą, Draugystės g. 12. Tvoros nugriautos ir išregistruotos iš Nekilnojamojo turto registro.

Parengtas Visagino savivaldybės tarybos sprendimo projektas, kuriuo paprašyta Lietuvos Respublikos Vyriausybės perduoti valdyti, naudoti ir disponuoti patikėjimo teise Visagino savivaldybei valstybinei funkcijai (viešosios paskirties rekreacijai ir poilsiui bei viešojo naudojimo poilsio objektams) įgyvendinti valstybinės miškų ūkio paskirties 25 žemės sklypus, esančius Visagino mieste.

Visagino savivaldybės taryba 2020 m. gegužės 28 d. sprendimu Nr. TS-110 patvirtino Visagino savivaldybės neformaliojo švietimo ir formalųjį švietimą papildančio ugdymo programas vykdančių Visagino savivaldybės biudžetinių įstaigų tinklo optimizavimo koncepciją. Buvo rengiami ir teikiami Tarybai svarstyti sprendimų projektai dėl turto perdavimo reorganizuotoms įstaigoms, dėl turto investavimo į šias įstaigas. Dėl aukščiau nurodytos priežasties pakeistas Visagino savivaldybės biudžetinių įstaigų sporto salių ir baseinų naudojimo kitų formaliojo ir neformaliojo švietimo įstaigų reikmėms tvarkos aprašas ir išdėstytas nauja redakcija. Viešosios įstaigos Visagino sporto ir rekreacijos centro veiklai užtikrinti nustatytos teikiamų paslaugų kainos. Nustatytų kainų dydis ir lengvatos nesikeičia, kaip buvo nustatyta reorganizuotoms biudžetinėms įstaigoms Visagino rekreacijos paslaugų centrui ir Visagino sporto centrui. Reorganizuojant Visagino savivaldybės įstaigas, siekiant užkirsti galimybę susidaryti beviltiškoms skoloms ir susidariusioms skoloms išieškoti, parengtas Visagino savivaldybės tarybos sprendimo projektas „Dėl skolų pripažinimo beviltiškomis, jų apskaitos ir nurašymo tvarkos aprašo patvirtinimo“, pritaikytas Visagino savivaldybės viešojo sektoriaus subjektams. Atsižvelgiant į Visagino kūrybos namų prašymą „Dėl skolų pripažinimo beviltiškomis“ ir Visagino savivaldybės administracijos beviltiškų skolų nagrinėjimo komisijos 2020 m. rugsėjo 30 d. protokolą Nr. 9-1062 pripažintos beviltiškomis fizinių asmenų skolos Visagino kūrybos namams (52 asmenų, 692,53 Eur).

Taip pat buvo parengtas tarybos sprendimo projektas dėl nekilnojamojo turto, esančio Taikos pr. 7, perdavimo 20 metų laikotarpiui steigiamai viešajai įstaigai Visagino ekonomikos plėtros agentūrai pagal patikėjimo sutartį laikinai neatlygintinai valdyti ir naudotis.

2019 m. spalio 1 d., įsigaliojus Valstybės ir savivaldybių turto valdymo įstatymui ir su juo susijusių įstatymų pakeitimams, parengti tarybos sprendimai „Dėl Visagino savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir tarybos sprendimas „Dėl Visagino savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“. Taip pat Visagino savivaldybei nuosavybės teise priklausančio ilgalaikio materialiojo turto nuomos tvarkos aprašas.

Parengtas Nekilnojamųjų daiktų pirkimo Visagino savivaldybės vardu tvarkos aprašas, kurį Visagino savivaldybės taryba patvirtino sprendimu „Dėl nekilnojamųjų daiktų pirkimo Visagino savivaldybės vardu tvarkos aprašo patvirtinimo“.

Parengti 4 tarybos sprendimų projektai, susiję su susiklosčiusia epidemine COVID-19 situacija Lietuvoje, nustatytais ribojimais ir draudimais vykdyti veiklas, numatyta atleisti savivaldybės biudžeto sąskaita savivaldybės turto nuomininkus nuo nuomos mokesčio ar jį sumažinti.

Siekiant įgyvendinti Lietuvos Respublikos sveikatos priežiūros įstaigų įstatymo 36 straipsnio 3 dalį, parengti tarybos sprendimų projektai dėl savivaldybės nekilnojamojo turto perdavimo asmens sveikatos priežiūros viešosioms įstaigoms patikėjimo teise pagal patikėjimo sutartį, parengtas tarybos sprendimo projektas „Dėl Visagino savivaldybei nuosavybės teise priklausančio turto perdavimo Visagino savivaldybės asmens sveikatos priežiūros viešosioms įstaigoms patikėjimo teise pagal patikėjimo sutartį tvarkos aprašo patvirtinimo“, nutrauktos panaudos sutartys su sveikatos priežiūros įstaigomis ir parengtos bei pasirašytos turto patikėjimo sutartys 99 metams. Investuota ir kaip turtinis įnašas viešajai įstaigai Visagino ligoninei perduotas ilgalaikis ir trumpalaikis materialusis turtas, kurio rinkos vertė 440 713 Eur. Taip pat viešajai įstaigai Visagino ligoninei perduota 99 metų laikotarpiui pagal patikėjimo sutartį laikinai neatlygintinai valdyti ir naudotis universali stacionari rentgeno diagnostikos medicinos priemonė (prietaisas) „Radspeed“, kurios vertė 211 145 Eur.

2020 metais į sveikatos įstaigas yra investuota ir kaip turtinis įnašas viešajai įstaigai Visagino pirminės sveikatos priežiūros centrui perduotas finansinis turtas 50 000 Eur iš Visagino savivaldybės biudžeto lėšų evakuacinės laiptinės, odontologijos poskyrio remonto darbams, o viešajai įstaigai Visagino ligoninei perduotas turtinis įnašas - finansinis turtas 149 000 Eur medicininei įrangai – frakcionuotam vakuumo garų sterilizatoriui įsigyti.

Parengti savivaldybės tarybos sprendimų projektai dėl turto vertės padidinimo atliktais darbais: dėl Visagino kultūros centro patikėjimo teise valdomo pastato Vilties g. 5, dėl Visagino vaikų lopšelio-darželio „Ąžuoliukas“ pastato Sedulinos al. 51, Draugystės progimnazijos patikėjimo teise valdomo pastato Draugystės g. 12, „Gerosios vilties“ progimnazijos patikėjimo teise valdomo pastato Partizanų g. 2/7, Visagino socialinių paslaugų centro patikėjimo teise valdomų nekilnojamųjų daiktų: pastato – gyvenamojo pastato, savarankiško gyvenimo namų, kitų transporto statinių – automobilių stovėjimo aikštelės, šaligatvių, esančių Visagine, Taikos pr. 20A, „Žiburio“ pagrindinės mokyklos patikėjimo teise valdomo pastato Energetikų g. 56.

Įgyvendinant Europos Sąjungos paramos projektą „Mokyklų aprūpinimas gamtos ir technologinių mokslų priemonėmis“ parengtas tarybos sprendimas dėl kompiuterinės įrangos, skirtos mokymui nuotoliniu būdu, perėmimo savivaldybės nuosavybėn, parengtas įsakymas „Dėl turto perdavimo savivaldybės bendrojo ugdymo mokykloms“ ir turtas perduotas mokykloms. Perimtas Visagino savivaldybės nuosavybėn savarankiškajai savivaldybių funkcijai – gyventojų bendrosios kultūros ugdymas, dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus – įgyvendinti valstybės turtas- metodinis leidinys „Mediatoriaus vadovas“. Perimtas valstybės perduotai savivaldybėms funkcijai įgyvendinti – dalyvavimui organizuojant įstatymų numatytus rinkimus ir referendumus, valstybei nuosavybės teise priklausantis trumpalaikis materialusis turtas – balsavimo kabinos ir balsadėžės.

Parengti 2 tarybos sprendimų projektai dėl turto perdavimo pagal panaudos sutartis, 2 turto panaudos sutartys, 2 susitarimai dėl skolos apmokėjimo pagal panaudos sutartis, 1 susitarimas dėl nuomos termino pratęsimo, 2 turto patikėjimo sutartys, 10 turto perdavimo ir priėmimo aktų.

Atlikti 7 savivaldybės turto, perduoto pagal panaudos sutartis, planiniai patikrinimai, kurių metu nustatyta, kad daugiausia panaudos gavėjų nevykdo panaudos sutartyje numatyto punkto dėl naudojamų patalpų ar pastatų draudimo, kai kurie - panaudos sutarčių neįregistravę VĮ Registrų centre.

Nustatyta Visagino savivaldybės administracijos teikiamos ryšių kabelio kanalo sistemos vamzdžio, esančio Visagine, Dūkšto kelio atkarpoje, nuomos paslaugos vieno mėnesio kaina.

Pagal Visagino savivaldybėje esančiam nekilnojamajam turtui, kuris yra apleistas ir neprižiūrėtas, nustatyti ir tokio turto sąrašui parengti darbo grupės pateiktą informaciją Administracijos direktorius patvirtino Visagino savivaldybėje esančių patalpų ir statinių, kurie yra apleisti ir neprižiūrimi ir kuriems taikomas maksimalus nekilnojamojo turto mokesčio tarifas, sąrašą. Į šį sąrašą įrašyti 6 savininkų neprižiūrimi statiniai.

*Savivaldybės kontroliuojamų bendrovių arba bendrovių, kuriose savivaldybė turi akcijų, valdymas*

Ataskaitiniu laikotarpiu Visagino savivaldybės tarybai svarstyti, pagal Visagino savivaldybės tarybos veiklos reglamentą iki kiekvienų metų balandžio 30 dienos, buvo pateiktos savivaldybės kontroliuojamų įmonių, biudžetinių ir viešųjų įstaigų ir organizacijų metinės veiklos ataskaitos. Visagino savivaldybės taryba pritarė UAB „Visagino būstas“, AB „Visagino mechanizacija“, UAB „Visagino energija“ metinėms veiklos ataskaitoms.

Taip pat buvo išanalizuoti ir Visagino savivaldybės administraacijos direktoriui pateikti tvirtinti AB „Visagino mechanizacija“, UAB „Visagino būstas“, UAB ,,Visagino energija“ 2019 m. finansinių ataskaitų rinkiniai ir pelno (nuostolių) paskirstymo projektai. Parengti Administracijos direktoriaus įsakymai dėl finansinių atskaitomybių tvirtinimo ir pelno (nuostolių) paskirstymo. Visos bendrovės 2019 metus baigė pelningai.

Vadovaujantis Valstybės įmonių ir savivaldybės įmonių valdybų narių atlygio skyrimo tvarkos aprašu buvo analizuojami UAB ,,Visagino energija“ valdybos narių ataskaitose pateikti duomenys ir rengiami Administracijos direktoriaus įsakymai dėl uždarosios akcinės bendrovės „Visagino energija“ valdybos nariams atlygio už jų veiklą valdyboje skyrimo.

Parengti įsakymai ir pasiūlymai Administracijos direktoriui dėl bendrovių valdybų formavimo. Vadovaudamasis Visagino savivaldybės tarybos 2008 m. kovo 20 d. sprendimu Nr. TS-44 „Dėl savivaldybės bendrovių akcijų perdavimo ir šių akcijų turtinių ir neturtinių teisių suteikimo Visagino savivaldybės administracijos direktoriui“, Administracijos direktorius 2020 metais atšaukė AB „Visagino mechanizacija“ valdybos narius. Taip pat po vieną valdybos narį atšaukta ir iš UAB ,,Visagino energija“ bei UAB ,,Visagino būstas“ ir į jų vietą paskirti nauji valdybos nariai. Atšauktas valdybos narys iš UAB ,,Utenos regiono atliekų tvarkymo centras“ valdybos. Nuo 2020 metų AB „Visagino mechanizacija“ ir UAB ,,Utenos regiono atliekų tvarkymo centras“ valdybos nesudaromos.

2020 metų rugsėjo mėn. parengtas Administracijos direktoriaus įsakymas dėl uždarosios akcinės bendrovės „Visagino būstas“ įstatų patvirtinimo.

Atlikta tiekėjų apklausa dėl audito įmonių atrinkimo. Atsižvelgdamas į tiekėjų apklausos rezultatus Administracijos direktorius paskyrė audito įmones akcinės bendrovės „Visagino mechanizacija“, uždarosios akcinės bendrovės ,,Visagino būstas“ ir uždarosios akcinės bendrovės ,,Visagino energija“ 2020 metų metinių finansinių ataskaitų rinkinio auditui atlikti.

*Transporto ir ūkio administravimas*

Ataskaitiniu laikotarpiu nuolat buvo vykdoma Visagino savivaldybės administracijai priklausančių pastatų kasmetinė gesintuvų patikra, gaisrinių žarnų pervyniojimas ir gaisrinių čiaupų patikra. Periodiškai organizuojami priešgaisrinės saugos instruktažai. Atlikti darbai, kurių metu buvo vykdomas stogų valymas, baldų remontai, tarnybinių ir socialinių butų remontai. Siekiant užtikrinti savivaldybės administracijos pastate bei mieste ekonomišką bei saugų elektros įrenginių bei prietaisų darbą, buvo atliekama įvairių elektros prietaisų remontas. Siekiant ekonominės naudos, administracijos pastate elektros lemputės ir toliau buvo keičiamos į mažesnio galingumo ekonomines lemputes bei mažinamas jų kiekis.

Taip pat buvo atlikti šilumos sistemų hidrauliniai bandymai savivaldybės administracijos ir kituose jai priklausančiuose pastatuose. Visagino savivaldybės administracijos pastate nuolat atliekama kanalizacijos sistemų patikra ir praplovimas. Administracijos pastato šilumos patalpose sumontuoti vandens valymo filtrai, atlikta jų patikra. Atlikta apsaugos priemonių ir elektros prietaisų, įrankių periodinė patikra. Per metus buvo gerinamos darbo sąlygos administracijos darbuotojams, remontuojami kabinetai, montuojami nauji šviestuvai, keičiami kabinetų baldai. Buvo organizuotas elektroninių atliekų, galvaninių elementų, sudegusių elektros lempų surinkimas ir jų pridavimas.

Ataskaitiniu laikotarpiu buvo organizuotas papildomas saugus elektros tiekimas įvairių savivaldybės ir miesto švenčių renginių metu: Joninių, Visagino miesto šventės, Kalėdinės eglės įžiebimo ir t. t. Skyriaus darbuotojai organizavo Visagino miesto gatvių puošimo darbus: puošė miesto gatves, kabino vėliavas, remontavo sugedusias šventines girliandas, po to nuėmė vėliavas, suremontuotas girliandas montavo ant elektros stulpų bei jas prijungė Kosmoso, Veteranų, Statybininkų gatvėse, padėjo puošti Kalėdinę eglę ir aikštę aplink ją.

Vykdant COVID-19 infekcijos suvaldymo darbus buvusiose Pensininkų klubo patalpose įrengtos 25 vietų atsarginės gydymo patalpos, Vaikų poliklinikos patalpose įrengtas mėginių ėmimo punktas, savivaldybės administracijos skyriai ir organizacijos aprūpinti dezinfekcinėmis priemonėmis, vykdytas sergančių pavėžėjimas į polikliniką ir atgal.

2020 metais savivaldybės administracijos vadovai, tarnautojai bei darbuotojai, vykdydami savo darbo uždavinius, naudojosi ,,Mercedes Benz Viano“, ,,Mercedes Benz Vito“, ,,Škoda Superb“, ,,Honda Stream“, ,,Škoda Fabia“, t. y. penkiais automobiliais. Apskaičiavus transporto išlaidas (degalams) ir palyginus su ankstesniais metais matyti, kad 2020 metais transportas buvo naudojamas daug racionaliau, mažiau nuvažiuota kilometrų ir sunaudota mažiau degalų.

Per 2020 metus savivaldybės transporto priemonės nuvažiavo apie 75910 km, sunaudojo apie 7998 litrus degalų. Vežamiems keleiviams skyriaus vairuotojai automobilyje visada stengėsi sudaryti kuo palankesnes važiavimo sąlygas bei užtikrinti saugą kelionės metu.

|  |
| --- |
| 1.7. Vidaus auditas |

*Vidaus auditų atlikimas, pažangos stebėjimas ir rezultatai*

2020 m. buvo atlikti 5 vidaus auditai: Visagino „Žiburio“ pagrindinės mokyklos veiklos ir valdymo vidaus auditas, Visagino savivaldybės administracinės naštos mažinimo priemonių už 2019 m. II pusmetį vertinimo vidaus auditas, VšĮ Ignalinos atominės elektrinės regiono verslo ir turizmo informacijos centrui 2018-03-14 vidaus audito ataskaitoje Nr. (14.3)-AU2-8 pateiktų rekomendacijų įgyvendinimo vidaus auditas, Visagino savivaldybės administracinės naštos mažinimo priemonių už 2020 m. I pusmetį vertinimo vidaus auditas, Visagino savivaldybės biudžetinių įstaigų darbuotojų, dirbančių pagal darbo sutartis, pareiginės algos kintamosios dalies nustatymo vidaus auditas.

Atliekant vidaus auditus kontroliuojamuose subjektuose nustatytos rizikingiausios subjektų veiklos sritys: veiklos planavimas, darbo santykių ir viešųjų pirkimų organizavimas, ilgalaikio turto ir maisto produktų apskaita, pareiginės algos kintamosios dalies nustatymas, įstaigos turto inventorizavimas, savivaldybės biudžeto ir paramos lėšų naudojimas.

Ataskaitiniu laikotarpiu atliktos rekomendacijų įgyvendinimo stebėjimo procedūros, t. y. vertinta, kaip įgyvendinamos rekomendacijos pateiktos 2018–2020 m. 19-oje vidaus auditų ataskaitų: Visagino savivaldybės ekonominės plėtros programos vidaus audito ataskaitoje; VšĮ Ignalinos atominės elektrinės regiono verslo ir turizmo informacijos centro vidaus kontrolės vertinimo vidaus audito ataskaitoje, Visagino „Verdenės“ gimnazijos vidaus kontrolės sistemos funkcionavimo vidaus audito ataskaitoje, Visagino savivaldybės administracinės naštos mažinimo priemonių už 2017 m. II pusmetį, 2018 m. I ir II pusmečius, 2019 m. I ir II pusmečius, 2020 m. I pusmetį vykdymo vertinimo vidaus audito ataskaitose, Visagino kūrybos namų viešųjų pirkimų organizavimo vidaus audito ataskaitoje, Visagino „Gerosios vilties“ progimnazijos veiklos (teisėtumo) vidaus audito ataskaitoje, Visagino lopšelio-darželio „Auksinis raktelis“ veiklos (teisėtumo) vidaus audito ataskaitoje, Visagino savivaldybės įstaigų gaunamos paramos apskaitos, naudojimo, informacijos viešinimo, atsiskaitymo paramos tiekėjams vidaus audito ataskaitoje, Visagino švietimo pagalbos tarnybos teikiamų paslaugų vidaus audito ataskaitoje, Visagino šeimos ir vaiko gerovės centro teikiamų paslaugų vidaus audito ataskaitoje, Visagino lopšelio – darželio „Kūlverstukas“ veiklos (teisėtumo) vidaus audito ataskaitoje, VšĮ Ignalinos atominės elektrinės regiono verslo ir turizmo informacijos centrui 2018-03-14 vidaus audito ataskaitoje Nr. (14.3)-AU2-8 pateiktų rekomendacijų įgyvendinimo vidaus audito ataskaitoje, Visagino „Žiburio“ mokyklos veiklos ir valdymo vidaus audito ataskaitoje, Visagino savivaldybės biudžetinių įstaigų darbuotojų, dirbančių pagal darbo sutartis, pareiginės algos kintamosios dalies nustatymo vidaus audito ataskaitoje.

Remiantis gautais duomenimis audituotose subjektuose įvyko reikšmingi pokyčiai įgyvendinant vidaus audito rekomendacijas. Savivaldybėje įgyvendinta 85,3 proc. (163 iš 191 imties) visų 2018-2019 m. vidaus audito ataskaitose pateiktų neįgyvendintų rekomendacijų, 53 proc. (33 iš 62 imties) 2020 metais atliktų vidaus auditų ataskaitose pateiktų rekomendacijų.

Ataskaitinių metų pabaigoje neįgyvendinta 40 rekomendacijų, iš jų: 20 rekomendacijų įgyvendinimo terminas nepasibaigęs, 20 rekomendacijų įgyvendinimo terminas vėluoja dėl žmogiškųjų išteklių trūkumo, priemonių reikšmingumo.

Siekiant sumažinti rizikos veiksnių poveikį audito subjektams teiktos rekomendacijos, vykdyta konsultavimo veikla, užtikrinanti veiklos ir valdymo organizavimo efektyvumą, vidaus kontrolės tobulinimą.

|  |
| --- |
| 2. Visagino savivaldybės socialinė ekonominė situacija ir funkcijų vykdymas |
| 2.1. Visagino savivaldybės gyventojai |

Ataskaitiniu laikotarpiu Visagino savivaldybėje gyventojų skaičius stabilizavosi. Statistikos departamento duomenimis 2020 m. liepos 1 d. gyveno 18 182 gyventojai (2019 m. – 18 317, 2018 m. – 18 531).

Be to, realus ir Statistikos departamento skelbiamas savivaldybės gyventojų skaičius savivaldybėje nesutampa (2020 metų rugsėjo 1 d. gyventojų skaičius Visagino savivaldybės teritorijoje pagal deklaruotą gyvenamąją vietą buvo 22 429 (2019 – 22 261), daug prisiregistravusių, bet faktiškai negyvenančių Visagino savivaldybėje, tokiu būdu tikėtina, kad realus savivaldybės gyventojų skaičius yra mažesnis.

2020 metais sudaryta 188 gimimo akto įrašai, iš jų 67 apskaityta (t. y. mūsų piliečių vaikai gimę ne Lietuvoje). Kūdikio gimimą registravo 7 vienišos motinos, 32 kūdikiams pripažinta tėvystė. Jauniausios motinos amžius – 16 metų, vyriausios – 42 metai, jauniausias tėvas – 21 metų, vyriausias – 48 metų. Išsamesnė informacija apie Visagino savivaldybės administracijos Teisės, personalo ir civilinės metrikacijos skyriuje 2019-2020 m. sudaryti aktų įrašus pateikiama 6 pav.

*6 pav. Visagino savivaldybės administracijos Teisės, personalo ir civilinės metrikacijos skyriuje 2019-2020 m. sudaryti aktų įrašai*

Populiariausi 2020 metais suteikti vaikams vardai: Kiril, Dmitrij, Dominik, Danielius, Artiom, Amelija, Milana, Jelizaveta, Alisa, Emilija, Jekaterina, Katrina, Kira, Lėja.

Buvo organizuotas iškilmingas pirmo kūdikio, gimusio Visagino savivaldybėje 2020 metais, sveikinimas.

Per metus buvo sudaryti 110 santuokos akto įrašų. Iš jų 33 santuokos – užsienio valstybėje sudarytų aktų įtraukimas į apskaitą ir 5 santuokos – bažnyčios (konfesijų) nustatyta tvarka sudarytų santuokų įtraukimas į apskaitą. Jauniausia moteris 21 metų amžiaus, vyriausia – 81, jauniausias vyras – 21 metų, vyriausias – 83 metų. Registruojant santuoką dažniausia keičia pavardę moterys: 2 pasirinko dvigubą pavardę, 47 – rinkosi vyro pavardę, 22 – pavardės nekeitė, 1 vyras pasirinko žmonos pavardę.

2020 m. buvo sudaryti 78 santuokos nutraukimo akto įrašai, iš jų 17 užsienio valstybėse sudarytų aktų įtraukta į apskaitą. Vyriausias išsituokęs – 82, jauniausias – 25, vyriausia išsituokusi – 79, jauniausia – 21. Ilgiausiai santuokoje išgyvenusi šeima išsiskyrė po 44 bendro gyvenimo metų, trumpiausia santuoka truko 1 metus. 30 šeimų skyrėsi turėdamos nepilnamečių vaikų.

Per metus buvo sudarytas 286 mirties akto įrašas, iš jų 15 mūsų gyventojų mirė užsienyje ir jų giminaičiai mirtį apskaitė Lietuvoje. Mirė 119 moterų ir 152 vyrai. Vyriausio amžiaus mirusi moteris – 99 metų, jauniausia – 18 metų. Vyriausio amžiaus miręs vyras – 93 metų, jauniausias – 35 metų. Priimti piliečių (gyventojų) prašymai: santuokai įregistruoti – 88, santuokai apskaityti – 37, gautos pažymos, patvirtinančios kliūčių sudaryti santuoką nebuvimą, – 42, ištuokai apskaityti – 17, tėvystei pripažinti – 32, vardo ar pavardės keitimui – 32, taisyti, papildyti, atkurti ar anuliuoti aktų įrašus – 41.

Gauti teismų sprendimai santuokai nutraukti – 30. Išduoti civilinės būklės akto įrašą liudijantys išrašai – 885, metrikos liudijimų gautų iš kitų CM skyrių – 42.

Archyvų fonde yra 284 nuolatinio saugojimo civilinės būklės aktų įrašų knygos. Civilinės būklės aktų įrašai saugomi ir tvarkomi vadovaujantis įstatymais. Bylų saugojimo terminai nurodomi, vadovaujantis Lietuvos Respublikos dokumentų ir archyvų įstatymo 13 str. 1 dalimi, Bendrųjų dokumentų saugojimo terminų rodykle, patvirtinta Lietuvos vyriausiojo archyvo 2011 m. kovo 9 d. įsakymu Nr. V-100, Civilinės būklės aktų įrašų ir juos patvirtinančių dokumentų saugojimo terminų rodykle, patvirtinta Lietuvos Respublikos teisingumo ministro 2016 m. gruodžio 29 d. įsakymu Nr. 1R-336. Dokumentai tvarkomi pagal raštvedybos taisykles. Vilniaus regioniniam valstybės archyvo Utenos filialui parengtas ir suderintas 2019 m.: civilinės būklės aktų nuolat saugomų bylų apyrašas Nr. 5; civilinės būklės aktų įrašų nuolat saugomų abėcėlinių žurnalų (rodyklių) apyrašas Nr. 6; civilinės būklės aktų registravimui pateiktų dokumentų ilgai saugomų bylų apyrašas Nr. 7. Parengtas ir per elektroninę archyvo informacinę sistemą pateiktas 2021 m. dokumentacijos planas bei registrų sąrašas.

Vis daugiau žmonių naudojasi informacinėmis sistemomis:

Prisijungę prie metrikacijos paslaugų elektroninės sistemos, trumpiau vadinamos MEPIS, gyventojai gali užsisakyti 19 paslaugų, kurias teikia civilinės metrikacijos įstaigos: registruoti vaiko gimimą, tėvystės pripažinimą ar asmens mirtį, pateikti prašymus įtraukti į apskaitą vaiko, gimusio užsienio valstybėje, užsienio valstybėje sudarytą ar bažnyčios nustatyta tvarka sudarytą santuoką, patikrinti duomenis, reikalingus santuokos prašymo įregistravimui, teikti prašymus pakeisti asmens vardą, pavardę, bei užsisakyti dokumentus: civilinės būklės akto įrašo kopijas, nuorašus, išrašus, pažymas. MEPIS suteikia galimybę gyventojams stebėti paslaugos atlikimo procesą ir apmokėti už paslaugas elektroniniu būdu. Per MEPIS sistemą 2020 metais buvo gauta 122 įvairūs paklausimai, tuo tarpu 2019 m. – 58.

Per valstybės įmonę Registrų centrą informacinėmis technologijomis fiziniai asmenys (dažniausiai esantys užsienio šalyse) sudarė įgaliojimus ir įgaliotas asmuo kreipėsi dėl paslaugų.

2020 metų pabaigoje gyventojų skaičius Visagino savivaldybės teritorijoje buvo 22 312 (2019 metų gruodžio 31 d. – 22349).

Išduota 2103 pažymos apie deklaruotą gyvenamąją vietą, priimta 110 prašymų dėl deklaravimo duomenų taisymo, keitimo ar naikinimo, išduota 11 pažymų apie mirusių asmenų deklaruotos gyvenamosios vietos laikotarpį, išduota 128 pažymos gyvenamosios patalpos savininkams.

Registruotos 1249 atvykimo deklaracijos, 215 išvykimo deklaracijų. Priimti 166 prašymai įtraukti į gyvenamosios vietos neturinčių asmenų apskaitą.

|  |
| --- |
| 2.2. Socialinė apsauga ir parama |

2020 metais Socialinės paramos skyriuje priimti 14 781 savivaldybės gyventojų prašymai ar suteiktos konsultacijos, t. y. 3 904 prašymais arba 20,9 proc. mažiau nei 2019 metais (2019 m. – 18 685). Vidutiniškai per vieną darbo dieną skyriuje buvo priimama apie 60 prašymų.

Nuo 2018 m. liepos 1 d. skyrius vykdo ir funkcijas vaiko teisių apsaugos srityje. 2020 m. parengti 27 Visagino savivaldybės administracijos direktoriaus įsakymų projektai dėl vaiko laikinosios globos (rūpybos) tėvų prašymu nustatymo, 1 Visagino savivaldybės administracijos direktoriaus įsakymo projektas dėl vaiko laikinosios globos (rūpybos) gavus nurodymą iš Valstybės vaiko teisių apsaugos ir įvaikinimo tarnybos prie SADM, 24 Visagino savivaldybės administracijos direktoriaus įsakymų projektai dėl vaiko laikinosios globos (rūpybos) panaikinimo, iš jų 21 dėl laikinosios globos tėvų prašymu panaikinimo. 2019 m. parengta 19 Visagino savivaldybės administracijos direktoriaus įsakymų projektų dėl vaiko laikinosios globos (rūpybos) tėvų prašymu nustatymo, 5 Visagino savivaldybės administracijos direktoriaus įsakymų projektai dėl vaiko laikinosios globos (rūpybos) gavus nurodymą iš Valstybės vaiko teisių apsaugos ir įvaikinimo tarnybos prie SADM nurodymus, 11 Visagino savivaldybės administracijos direktoriaus įsakymų projektai dėl vaiko laikinosios globos (rūpybos) panaikinimo, iš jų 5 dėl laikinosios globos tėvų prašymu panaikinimo.

2020 metais skyriaus specialistai parengė ir pateikė svarstyti Visagino savivaldybės tarybai 31 sprendimo projektą, iš jų 21 socialinės paramos ir socialinių paslaugų organizavimo užtikrinimo klausimais ir 10 projektų sveikatos apsaugos klausimais.

2020 m. buvo priimtas 9 971 sprendimas skirti įvairių rūšių išmokas (4 731 sprendimu daugiau nei 2019 m., nes 2020 metais buvo priimtas Lietuvos Respublikos vienkartinės išmokos vaikams, skirtos COVID-19 (koronaviruso infekcijos) pandemijos padariniams mažinti, įstatymas– mokama vienkartinė išmoka ir 5 791 Eur sprendimas skirti kompensacijas už būsto šildymą, šaltą ir karštą vandenį (toliau – kompensacijos) (720 sprendimų daugiau nei 2019 m.), 414 sprendimų neskirti išmokų (58 sprendimais daugiau nei 2019 m.) bei 256 sprendimai neskirti kompensacijų (132 sprendimais mažiau nei 2019 m.). Taip pat buvo priimti 1 159 sprendimai stabdyti/nutraukti įvairų rūšių išmokas (239 sprendimais daugiau nei 2019 m.). Turto vertinimas skiriant piniginę socialinę paramą atliktas 783 šeimoms (įvertinta 1 663 mažiau nei 2019 m., nes nuo 2020 m. birželio 1 d. karantino Lietuvoje Respublikoje paskelbimo laikotarpiu ir 6 mėnesius pasibaigus karantinui piniginę socialinę paramą gaunančių asmenų turtas nevertinamas), iš jų 763 asmenims įvertinta, kad jų turimas turtas neviršija nustatyto normatyvo, 20 – turimas turtas viršija nustatytą normatyvą.

2020 metais piniginei socialinei paramai gauti buvo pateikti 5 625 prašymai, iš jų 934 prašymai socialinei pašalpai gauti, 94 – papildomai socialinės pašalpos daliai įsidarbinus gauti, socialinei pašalpai ir kompensacijai – 916, kompensacijai gauti 3 681. 2020 m., lyginant su 2019 m., prašymų skaičius sumažėjo 12,5 proc. nuo 6 430 iki 5 625. 2020 metais dėl socialinės pašalpos registruoti 1 944 kreipimaisi, 17,9 proc. jų nepatenkinti (2019 m. buvo 11,8 proc.), dėl kompensacijų registruoti 4 597 kreipimaaisi, 5,6 proc. jų nepatenkinti (2019 m. – 9,5 proc.). 2020 m., lyginant su 2019 m., nepatenkintų prašymų socialinei pašalpai skaičius išaugo, nes asmenys ar šeimos kreipėsi dėl socialinės pašalpos, tačiau Užimtumo tarnybai prie Lietuvos Respublikos socialinės apsaugos ir darbo ministerijos (toliau – Užimtumo tarnyba) paskyrus darbo paieškos išmoką nemažai daliai besikreipusių teko neskirti socialinės pašalpos arba nutraukti jos mokėjimą. Nepatenkintų prašymų kompensacijai gauti procentas – sumažėjo, nes nebuvo vertinamas besikreipusiųjų turtas.

Dažniausios prašymų socialinei pašalpai gauti nepatenkinimo priežastys: gaunamos pajamos viršija valstybės remiamų pajamų ar 1,1 valstybės remiamų pajamų dydį (202 atvejai), nutraukta registracija Užimtumo tarnyboje (25 atvejai), laiku nepateikti reikiami dokumentai (46 atvejai).

Dažniausios prašymų kompensacijoms gauti nepatenkinimo priežastys: viena iš kartu gyvenančių asmenų grupių neturi teisės į kompensacijas (103 atvejai), laiku nepateikti reikiami dokumentai (68 atvejai), nedalyvavo visuomenei naudingoje veikloje (18 atvejų), nesudaryta skolos grąžinimo sutartis (17 atvejų).

Vadovaujantis Visagino savivaldybės tarybos 2015 m. kovo 26 d. sprendimu Nr. TS-38 patvirtinta Visagino savivaldybės nepasiturinčių bendrai gyvenančių asmenų arba vieno gyvenančio asmens gyvenimo sąlygų, turimo turto ir užimtumo tikrinimo tvarkos aprašu vykdoma piniginės socialinės gavėjų gyvenimo sąlygų patikra. 2020 m. atliktos 54 piniginės socialinės paramos gavėjų gyvenimo sąlygų patikros, 2019 m. – 139. Karantino Lietuvoje Respublikoje paskelbimo laikotarpiu patikros nebuvo organizuojamos, todėl patikrinta mažas skaičius nepasiturinčių bendrai gyvenančių asmenų arba vieno gyvenančio asmens gyvenimo sąlygų.

Ataskaitiniu laikotarpiu specialistai sugebėjo laiku priimti visus besikreipiančius dėl socialinės pašalpos ir kompensacijų gyventojus, 2020 m. išmokų skyrimas ir mokėjimas nevėlavo.

2020 m. socialinę pašalpą gavo 1 241 asmuo (2019 m. – 1 401 asmuo) arba 817 (2019 m. – 939) bendrai gyvenančių asmenų grupės. Vidutiniškai per vieną 2020 m. mėnesį socialinę pašalpą gavo 524 asmenys arba 2,87 proc. visų savivaldybės gyventojų. Vidutiniškai per vieną 2019 m. mėnesį socialinę pašalpą gavo 682 asmenys arba 3,71 proc. visų savivaldybės gyventojų. 2020 m., palyginus su 2019 m., išlaidos socialinėms pašalpoms mokėti sumažėjo 17,5 proc. (nuo 573 021 Eur iki 472 834 Eur). 2020 metais socialinė pašalpa socialiai remtiniems asmenims buvo apskaičiuota ir išmokėta nustatytais terminais.

Ataskaitiniu laikotarpiu, palyginus su 2019 metais, sumažėjo kompensacijų gavėjų skaičius – kompensacijas 2020 metais gavo 2 072 šeimos (2019 m. – 2 267 šeimos), t. y. 195 šeima arba 381 asmenimis mažiau nei 2019 metais. Vidutiniškai per vieną 2020 m. mėnesį kompensacijas gavo 2 166 asmenys arba 11,87 proc. visų savivaldybės gyventojų. Vidutiniškai per vieną 2019 m. mėnesį kompensacijas gavo 2 533 asmenys arba 13,77 proc. visų savivaldybės gyventojų. 2018 metais gavo 2 448 šeimos (3 625 asmenys), t. y. 64 šeimomis daugiau nei 2017 metais. Išlaidos kompensacijoms mokėti 2020 metais, palyginus su 2019 metais, sumažėjo 42 proc. (nuo 429 266 Eur iki 249 187 Eur).

Išsamesnė informacija apie suteiktą piniginę socialinę paramą pateikta 4 lentelėje, apie kitą (nepiniginę) paramą 5 lentelėje.

2020 metais skyriaus specialistai priėmė 690 gyventojų prašymų socialinei paramai mokiniams gauti (nemokamą maitinimą gavo 901 vaikas). 2019 metais skyriaus specialistai priėmė 303 gyventojų prašymus socialinei paramai mokiniams gauti (nemokamą maitinimą gavo 568 vaikai). 2020 metais mokinių nemokamam maitinimui mokykloje skirti panaudota 187 116 Eur valstybės biudžeto lėšų, 2019 metais mokinių nemokamam maitinimui mokykloje skirti panaudota 129 043,74 Eur valstybės biudžeto lėšų.

2020 metais 477 nepasiturintys vaikai aprūpinti mokinio reikmenimis, 2019 metais – 454, panaudota 37 206 Eur valstybės biudžeto lėšų, 2019 m. panaudota 34 504 Eur valstybės biudžeto lėšų. 2020 metais, lyginant su 2019 metais, mokinių, gaunančių nemokamą maitinimą mokykloje, skaičius padidėjo 58,6 proc. Mokinių, gaunančių nemokamą maitinimą mokykloje, skaičius padidėjo dėl visuotinio priešmokyklinių klasių ir pirmokų maitinimo.

2020 metais programos „Socialinė parama“ priemonei ,,Mokėti išmokas vaikams“ skirta 3 580 900 Eur (ir 21 900 Eur administravimui), 17 813 Eur (ir 1 561 Eur administravimui) nepanaudota ir grąžinta Socialinės apsaugos ir darbo ministerijai (2019 m. buvo skirta 2 475 700 Eur, nepanaudota 25 653,79 Eur ir grąžinta Socialinės apsaugos ir darbo ministerijai). Programos „Socialinė parama“ priemonei ,,Pervesti lėšas tikslinėms kompensacijoms mokėti“ skirta 907 800 Eur (ir 35 500 Eur administravimui), iš jų nepanaudota 7 213 Eur (ir 2 599 Eur administravimui) ir grąžinta Socialinės apsaugos ir darbo ministerijai (2019 m. buvo skirta 886 200 Eur , iš jų nepanaudota 2 625,97 Eur ir grąžinta Socialinės apsaugos ir darbo ministerijai).

Nuo 2006 metų Visagino savivaldybė kartu su labdaros organizacija Lietuvos Raudonojo Kryžiaus Visagino skyriumi vykdo Maisto iš intervencinių atsargų tiekimo labiausiai nepasiturintiems gyventojams programą. Lietuvos Raudonojo Kryžiaus Visagino skyrius organizuoja ir vykdo maisto produktų dalinimą nepasiturintiems savivaldybės gyventojams, o Socialinės paramos skyrius priima gyventojų prašymus ir sudaro maisto produktų gavėjų sąrašus.

2020 metais Socialinės paramos skyrius priėmė 875 gyventojų (šeimų) prašymus (2019 m. 1 129) produktams gauti, t. y. 254 prašymais mažiau nei 2020 metais. 2020 m. pateiktų prašymų skaičius yra mažesnis dėl to, kad 2020 metų pabaigoje dėl karantino Lietuvos Respublikoje paskelbimo nebuvo renkami prašymai 2021 metams, paramos maistu teikimas pratęstas be atskiro prašymo, pagal paramą gaunančiųjų sąrašus. 2020 m. maisto produktais buvo aprūpinti 1 919 asmenų, t. y. 36 asmenimis mažiau nei 2019 metais (1 955 asmenys).

2020 metais Visagino savivaldybės socialinių reikalų komisija organizavo 15 posėdžių. Iš viso svarstyta 351 prašymas: 257 gyventojų prašymai kitai socialinei paramai gauti (211 prašymų patenkinta, 46 – ne), 94 prašymai piniginei socialinei paramai gauti (66 prašymai patenkinti, 28 – ne).

Visagino savivaldybės socialinių reikalų komisijos skirta kita socialinė parama pasiskirstė: svarstyta 30 prašymų skirti vienkartinę pašalpą, iš jų 30 parašymų patenkinti (skirta 1 188,50 Eur) ir 0 nepatenkinti; svarstyta 206 prašymai skirti tikslinę pašalpą, iš jų 164 prašymai patenkinti (skirta 11 798,83 Eur) ir 42 nepatenkinti; svarstyti 21 prašymas skirti periodinę pašalpą, iš jų 17 prašymų patenkinti (skirta 1 579,91 Eur) ir 4 nepatenkinti.

Kita socialinė parama buvo teikiama: grynaisiais pinigais; paslaugomis apmokant už asmens dokumentų sutvarkymą bei kitoms būtinoms išlaidoms; padedant socialiniam darbuotojui; pervedant pinigus į asmenines gyventojų atsiskaitomąsias sąskaitas įmonėse, teikiančiose šilumą, elektrą bei kitas komunalines paslaugas; pervedant į socialinę kortelę.

2020 metais Visagino savivaldybės socialinės globos paslaugų skyrimo komisija organizavo 10 posėdžių. Prašymus pateikė 16 asmenų, buvo gautas ir nagrinėtas 21 prašymas. Juose: 1 vaikui rekomenduota skirti ilgalaikę socialinę globą Visagino šeimos ir vaiko gerovės centre; 9 senyvo amžiaus asmenims rekomenduota skirti ilgalaikę socialinę globą Visagino socialinių paslaugų centre; 2 senyvo amžiaus asmenims rekomenduota skirti ilgalaikę socialinę globą Visagino socialinės globos namuose; 1 suaugusiam asmeniui su negalia rekomenduota spręsti klausimą dėl trumpalaikės ir ilgalaikės socialinės globos skyrimo Visagino socialinės globos namuose, gavus iš NDNT dokumentus; 1 suaugusiam asmeniui su negalia rekomenduota skirti ilgalaikę socialinę globą Strūnos socialinės globos namuose; 1 senyvo amžiaus asmeniui rekomenduota skirti trumpalaikę socialinę globą, 1 senyvo amžiaus asmeniui rekomenduota skirti trumpalaikę, o vėliau ir ilgalaikę socialinę globą; 1 suaugusiam asmeniui su negalia rekomenduota skirti ilgalaikę socialinę globą Zarasų socialinės globos namuose; 1 senyvo amžiaus asmeniui rekomenduota nutraukti trumpalaikės socialinės globos teikimą Zarasų socialinės globos namuose ir 1 suaugusiam asmeniui su negalia rekomenduota nutraukti trumpalaikės socialinės globos teikimą Aknystos socialinės globos namuose.

2020 metais skyriaus specialistai parengė ir vykdė Visagino savivaldybės 2020-2022 m. Strateginio veiklos plano Visagino savivaldybės socialinės paramos įgyvendinimo programą (kodas 06) ir Visagino savivaldybės sveikatos apsaugos paslaugų kokybės gerinimo programą (kodas 07).

2020 metais Socialinės paramos skyrius įgyvendino šias Visagino savivaldybės socialinės paramos programos priemones, remiamas savivaldybės biudžeto lėšomis:

* Mokesčio už suaugusių neįgaliųjų švietimą kompensavimas – šios priemonės įgyvendinimui skirta 700 Eur, panaudota 0 Eur. Mokestis už suaugusiųjų švietimą nebuvo kompensuotas, nes nebuvo priskaičiuotas.
* Socialinių globos paslaugų suaugusiems asmenims su negalia pirkimas – 2020 metais buvo skirta 25 950 Eur savivaldybės biudžeto lėšų. Panaudota 16 269 Eur, 4 asmenims apmokėta už suteiktas socialinės globos paslaugas.
* Gyvenamosios aplinkos pritaikymas neįgaliesiems: 2020 metais pritaikyti 4 neįgaliųjų būstai – panaudota 32 038,90 Eur, iš jų 12 560,85 Eur savivaldybės biudžeto lėšos ir 19 478,05 Eur valstybės biudžeto lėšos (18 841,27 Eur valstybės biudžeto būsto pritaikymo išlaidos ir 636,78 Eur administravimo išlaidos). 2019 metais pritaikyti 4 neįgaliųjų būstai – panaudota 26 886,98 Eur, iš jų 11 506,19 Eur savivaldybės biudžeto lėšos ir 15 380,79 Eur valstybės biudžeto lėšos (14 789,22 Eur valstybės biudžeto būsto pritaikymo išlaidos ir 591,57 Eur administravimo išlaidos). 2020 metais pagal „Būsto pritaikymas šeimoms auginančioms vaikus su sunkia negalia“ programą pritaikytas 1 vaiko su sunkia negalia būstas – panaudota iš valstybės biudžeto 2 028 Eur (1 950 Eur valstybės biudžeto būsto pritaikymo išlaidos ir 78 Eur administravimo išlaidos). 2019 metais pagal „Būsto pritaikymas šeimoms auginančioms vaikus su sunkia negalia“ programą pritaikytas 1 vaiko su sunkia negalia būstas – panaudota iš valstybės biudžeto 629,20 Eur (605,00 Eur valstybės biudžeto būsto pritaikymo išlaidos ir 24,20 Eur administravimo išlaidos). 2018 metais pagal šią programą nebuvo pritaikytas nė vienas būstas.
* Kalėdinių renginių socialiai remtiniems vaikams organizavimas. Neįgaliems vaikams nuo 2 iki 10 metų nupirktos ir įteiktos kalėdinės dovanėlės (saldainiai ir žaisliukas). Dovanėles gavo 40 neįgalių vaikų. Priemonei įgyvendinti skirta 300 Eur, panaudota – 184 Eur.
* Mokesčių už komunalines paslaugas kompensavimas neįgaliesiems – panaudota 3 439 Eur. Visagino savivaldybės tarybos 2011 m. vasario 17 d. sprendimu Nr. TS-18 „Dėl mokesčių asmenims, kuriems nustatytas specialusis nuolatinės slaugos poreikis, kompensavimo“ neįgalūs asmenys su sunkia negalia yra atleisti nuo mokesčių už komunalines paslaugas (laiptinių ir rūsių apšveitimas, lifto, bendro naudojimo vietų valymo paslaugų), kuriomis jie nesinaudoja. 2020 metais šias kompensacijas gavo 116 asmenų su sunkia negalia.
* Vienkartinių, tikslinių, periodinių ir sąlyginių pašalpų gyventojams teikimas: parama skirta 211 asmenų, panaudota 14 567,24 Eur, iš jų 10 115,24 Eur savivaldybės biudžeto lėšų ir 4 453 Eur valstybės biudžeto lėšų.
* Socialiai pažeidžiamų gyventojų grupių užimtumas – skirta 1 500 Eur, iš viso panaudota – 638 Eur. Organizuotos 3 išvykos: 1 Visagino neįgaliųjų draugijos išvyka į Dagdą, susitikimas su Dagdos neįgaliųjų draugija (16 žmonių), Visagino statybininkų klubo ir Visagino neįgaliųjų draugijos narių kelionė į Švenčionis, Šventos kaimą (50 žmonių), Visagino šeimos ir vaiko gerovės centro neįgaliųjų išvyka į Zarasus susitikti su Zarasų neįgaliųjų draugija (20 žmonių). Iš viso į renginius vyko 86 asmenys. Dalį šios priemonės įgyvendino Visagino socialinių paslaugų centras.
* Pagalba šeimoms, globojančioms vaikus, – 2020 metais budinčių globėjų ir asmenų, nesusijusių giminystės ryšiais, šeimose buvo prižiūrimi ar globojami 5 vaikai, laikinai likę be tėvų globos. Budinčių globėjų ir asmenų, nesusijusių giminystės ryšiais, darbo užmokesčiui ir vaiko priežiūros išmokoms panaudota 24 887 Eur.
* Vienkartinė parama įsteigus šeimyną – ši priemonė nebuvo įgyvendinta, nes 2020 metais šeimyna Visagino savivaldybėje neįsisteigė.
* Asmens palaikų, kurių laidojimu privalo rūpintis savivaldybė, pervežimo ir laidojimo kompensavimas – vykdant šią priemonę 2020 m. savivaldybė rūpinosi 5 asmenų, kurių laidojimu nesirūpino artimieji arba artimieji nebuvo rasti, laidojimu (panaudota 636 Eur) bei 38 asmenų pervežimu į teismo medicinos ekspertizę tyrimams atlikti (panaudota 8 379 Eur). Iš viso panaudota 9 015 Eur savivaldybės biudžeto lėšų. 2019 m. savivaldybė rūpinosi 5 asmenų, kurių laidojimu nesirūpino artimieji arba artimieji nebuvo rasti, laidojimu. Panaudota 2 458 Eur savivaldybės biudžeto lėšų.
* Šeimos gerovę užtikrinančių paslaugų ir priemonių sistemos įgyvendinimas. 2020 metais įgyvendintos 2 priemonės: vienkartinė išmoka vaikui (iš savivaldybės biudžeto) (parama išmokėta už 88 vaikus, išlaidos – 17 600 Eur) ir parama mokymosi reikmenimis pirmokams (parama suteikta 183 pirmokams, išlaidos – 8 882 Eur). Paramą mokymosi reikmenimis pirmokams sudarė: kanceliarinių prekių rinkinys, maišelis su Visagino savivaldybės simbolika, sportinis krepšys su Visagino savivaldybės simbolika, gertuvė su Visagino savivaldybės simbolika, maisto dėžutė su Visagino savivaldybės simbolika.
* Socialinės reabilitacijos paslaugų neįgaliesiems finansavimo įgyvendinimas – organizuotas Visagino savivaldybės Socialinės reabilitacijos paslaugų neįgaliesiems bendruomenėje projektų 2020 metams paraiškų priėmimo, vertinimo ir atrankos konkursas. 2020 metais finansuoti 3 neįgaliųjų socialinės reabilitacijos srityje dirbančių nevyriausybinių organizacijų projektai. Projektų finansavimui skirta ir panaudota iš viso 42 710 Eur: 35 210 Eur valstybės biudžeto lėšų, iš jų 33 533 Eur projektams finansuoti ir 1 677 Eur administravimui, bei 7 500 Eur savivaldybės biudžeto lėšų. 2019 metais finansuoti 2 neįgaliųjų socialinės reabilitacijos srityje dirbančių nevyriausybinių organizacijų projektai. Projektų finansavimui skirta ir panaudota iš viso 39 475,00 Eur: 33 159,00 Eur valstybės biudžeto lėšų, iš jų 31 580,00 Eur projektams finansuoti ir 1 579,00 Eur administravimui, bei 6 316 Eur savivaldybės biudžeto lėšų. 2018 metais finansuoti 2 neįgaliųjų socialinės reabilitacijos srityje dirbančių nevyriausybinių organizacijų projektai. Projektų finansavimui skirta ir panaudota iš viso 39 998,00 Eur: 34 078,00 Eur valstybės biudžeto lėšų, iš jų 32 598,00 Eur projektams finansuoti ir 1 480,00 Eur administravimui, bei 5 920,00 Eur savivaldybės biudžeto lėšų.
* Socialinių paslaugų plėtros pasitelkiant nevyriausybines organizacijas programos įgyvendinimas – priemonės įgyvendinimui skirta 8 000 Eur, panaudota – 0 Eur. 2020 metais konkursas šios priemonės įgyvendinimui buvo skelbtas 2 kartus – paraiškų, kurios būtų finansuojamos pagal prioritetus, nebuvo gauta.

2020 metais savivaldybėje buvo vykdoma Visuomenės sveikatos rėmimo specialioji programa.2020 metų pradžioje šiai programai skirta 11 270 Eur (7 240 Eur Visagino savivaldybės aplinkos apsaugos rėmimo specialiosios programos lėšų ir Visagino savivaldybės visuomenės sveikatos rėmimo specialiosios programos lėšų likutis 2020-01-01 – 4 030 Eur).

2020 m. Visuomenės sveikatos rėmimo specialiajai programai panaudota 9 719 Eur. Savivaldybėje 2020 metais įgyvendintos 9 priemonės. 4 406 Eur bus perkelti į Visagino savivaldybės visuomenės sveikatos rėmimo 2021 metų specialiąją programą (1 551 Eur nepanaudotų lėšų ir 2 855 Eur viršplaninių 2020 metais gautų).

Kitos Visagino savivaldybės sveikatos apsaugos paslaugų kokybės gerinimo programos (07) priemonės:

* Neveiksnių asmenų būklės peržiūrėjimo užtikrinimo funkcijos vykdymas. Priemonei įgyvendinti skirta 1 900 Eur valstybės biudžeto tikslinės dotacijos lėšų ir 600 Eur savivaldybės biudžeto lėšų. Panaudota 699,58 Eur valstybės biudžeto tikslinės dotacijos lėšų bei 506,19 Eur – savivaldybės biudžeto lėšų. Visagino socialinių paslaugų centro socialiniai darbuotojai atliko ir parengė 48 (7 naujas ir 41 pakartotinio vertinimo) išvadas dėl asmenų galimybės pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityje. Visagino savivaldybės neveiksnių asmenų būklės peržiūrėjimo komisija išnagrinėjo 14 asmenų būklės peržiūrėjimo bylų. Sprendimų kreiptis į teismą dėl asmenų būklės peržiūrėjimo nepriėmė.

Socialinės paramos skyrius yra atsakingas už socialinių paslaugų planavimą, socialinių paslaugų teikimo gyventojams organizavimą ir savivaldybės biudžetinių socialinės paskirties įstaigų veiklos priežiūrą. Visagino savivaldybės 2020 metų socialinių paslaugų plane, patvirtintame Visagino savivaldybės tarybos 2020 m. balandžio 16 d. sprendimu Nr. TS-49, nustatyti savivaldybės socialinių paslaugų teikimo ir plėtros tikslai, uždaviniai, plano priemonių įgyvendinimo metodai. Visagino savivaldybės 2020 metų socialinių paslaugų plano įgyvendinimo rezultatams įvertinti ir ataskaitai parengti Visagino savivaldybės administracijos direktoriaus 2021 m. sausio 25 d. įsakymu Nr. ĮV-E-49 „Dėl darbo grupės sudarymo Visagino savivaldybės 2020 m. socialinių paslaugų plano įgyvendinimo rezultatams įvertinti ir ataskaitai parengti“ sudaryta darbo grupė, kuri išanalizuos ir apibendrins problemas, iškilusias įgyvendinant socialinių paslaugų planą bei numatys jų sprendimo būdus. Darbo grupės išvada 2021 m. I ketvirtyje bus paskelbta Visagino savivaldybės interneto svetainėje.

2020 metais skyriaus specialistai dėl socialinių paslaugų skyrimo priėmė 5 gyventojų 9 prašymus dėl ilgalaikės socialinės globos paslaugų (6 prašymai) ir trumpalaikės socialinės globos paslaugų (3 prašymai) valstybės socialinės globos namuose gavimo.

2020 metais kitų steigėjų, ne Visagino savivaldybės, socialinės globos namuose gyveno 18 asmenų – 9 asmenys (6 su sunkia negalia, 3 – be sunkios negalios) Visagino socialinės globos namuose, 3 asmenys su sunkia negalia – Zarasų socialinės globos namuose, 3 asmenys (2 su sunkia negalia, 1 – be sunkios negalios) – Strūnos socialinės globos namuose, 2 asmenys su sunkia negalia – Utenos socialinės globos namuose, 1 asmuo su sunkia negalia – Aknystos socialinės globos namuose.

2020 metais socialinei globai asmenims su sunkia negalia užtikrinti buvo skirta 517 700 Eur (2019 m. – 428 000 Eur) valstybės biudžeto specialiųjų tikslinių dotacijų, iš jų 15 075 Eur administravimui. Panaudota 495 187,84 Eur (2019 m. – 422 282,85 Eur, 2018 m. – 323 639,75 Eur) ir 14 855,64 Eur panaudota administravimo lėšų.

2020 metais panaudotos lėšos pasiskirstė: asmenims su sunkia negalia (14 asmenų) apgyvendintiems kitų steigėjų, ne Visagino savivaldybės, socialinės globos namuose – 50 714,75 Eur (6 asmenims, gyvenantiems Visagino socialinės globos namuose – 14 578 Eur, 3 asmenims, gyvenantiems Zarasų socialinės globos namuose – 9 265 Eur, 2 asmenims, gyvenantiems Strūnos socialinės globos namuose – 8 079 Eur, 2 asmenims, gyvenantiems Utenos socialinės globos namuose – 12 278 Eur, 1 asmeniui, gyvenančiam Aknystos socialinės globos namuose – 6 515 Eur), Visagino socialinių paslaugų centro klientams – 408 359,41 Eur, neįgaliems vaikams ir suaugusiems neįgaliems su sunkia negalia Visagino šeimos ir vaiko gerovės centre – 36 113,68 Eur.

Nuo 2019 m. liepos 1 d. Visagino savivaldybė dalyvauja atliekant asmens veiklos ir gebėjimų dalyvauti vertinimus. Ši funkcija pavesta skyriaus darbuotojams. Vykdant šią funkciją 2020 metais užpildyta 90 klausimynų, asmens veiklos ir gebėjimų dalyvauti vertinimas atliktas 90 asmenų, informacija pateikta Neįgalumo ir darbingumo nustatymo tarnybai prie Socialinės apsaugos ir darbo ministerijos. 2019 metais, per 6 mėnesius, užpildyti 63 klausimynai, asmens veiklos ir gebėjimų dalyvauti vertinimas atliktas 63 asmenims, informacija pateikta Neįgalumo ir darbingumo nustatymo tarnybai prie Socialinės apsaugos ir darbo ministerijos.

2020 metais vykdant ES reglamentų 1408/71 ir 574/72 nuostatas, gauta 19 E/SED formų, užpildyta 19 E/SED formų išmokų vaikams gavimo klausimais (dar 6 E/SED formos gautos informacinio pobūdžio). Elektroninių duomenų mainų tarp visų kompetentingų socialinės apsaugos institucijų Europoje programoje RINA gauta 80 formų, užpildyta 80 formų. 2019 metais vykdant ES reglamentų 1408/71 ir 574/72 nuostatas, gauta 94 E/SED formos, užpildytos 99 E/SED formas išmokų vaikams gavimo klausimais (dar 4 E/SED formos gautos informacinio pobūdžio), 2018 metais vykdant ES reglamentų 1408/71 ir 574/72 nuostatas, gauta 65 E/SED formos, užpildytos 62 E/SED. Elektroninių duomenų mainų tarp visų kompetentingų socialinės apsaugos institucijų Europoje programoje RINA gautos 2 formos, užpildytos 2 formos.

Nuo 2020 m. balandžio 1 d. skyriuje dirba nedirbančių asmenų atvejo vadybininkas, kuris įgyvendina ir organizuoja Visagino savivaldybės užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio (toliau – Modelis) įgyvendinimą. 2020 metais dalyvauti Modelio veiklose atrinktas 61 asmuo, pasirašyta 51 susitarimas. 2020 metais įdarbinti pastoviam darbui – 6 asmenys, dirba terminuotą darbą – 3, savanoriauja VšĮ „Gyvūnų prieglauda“ – l. Organizuotos nemokamos paslaugos: tarpininkavimas ir atstovavimas – 45 asmenims; psichologo konsultacijos – 13 asmenų; socialinio darbuotojo konsultacija – 24 asmenims, priklausomybių konsultanto paslaugos – 6 asmenims; kompiuterinio raštingumo mokymai – 5 asmenims.

*4 lentelė. Informacija apie Visagino savivaldybėje 2019 ir 2020 m. suteiktą piniginę socialinę paramą*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Piniginės socialinės paramos ir kitų išmokų rūšis** | **2019 metai** | | | | | | **2020 metai** | | | | | |
| **Asmenų** | **Šeimų** | **Nepatenkintų prašymų skaičius** | **Patenkinta 2018-2019 m. (proc.)** | **Suma (eurais)** | **Suma 2018-2019 m. (proc.)** | **Asmenų** | **Šeimų** | **Nepatenkintų prašymų skaičius** | **Patenkinta 2019-2020 m. (proc.)** | **Suma (eurais)** | **Suma 2019-2020 m. (proc.)** |
| Vienkartinė išmoka vaikui | 191 | 187 | 0 | -3,0 | 79838 | -3,0 | 160 | 157 | 1 | -16,2 | 68398 | -14,3 |
| Laidojimo pašalpa | 297 | 284 | 0 | +10,4 | 90288 | +10,4 | 278 | 265 | 0 | -6,4 | 86720 | -4,0 |
| Parama užsienyje mirusių LR piliečių palaikams parvežti į LR | 5 | 5 | 0 | +66,7 | 9170 | +60,8 | 4 | 4 | 0 | -20 | 8212 | -10,4 |
| Asmenų pervežimas į teismo medicinos ekspertizę | 0 | 0 | 0 | 0 | 0 | 0 | 38 | 38 | 0 | 100 | 8379 | 0,0 |
| Laidojimas savivaldybės lėšomis | 5 | 5 | 0 | +66,7 | 2458 | +15,1 | 5 | 5 | 0 | 0 | 636 | -74,1 |
| Vienkartinė, tikslinė ir periodinė pašalpa | 256 | 224 | 51 | -8,9 | 11939 | +33,5 | 211 | 162 | 46 | -17,6 | 14567 | 22,0 |
| Vienkartinė išmoka būstui įsigyti arba įsikurti | 10 | 10 | 0 | +100,0 | 21500 | +176,6 | 11 | 11 | 0 | 10 | 19958 | -7,2 |
| Socialinė pašalpa | 1401 | 939 | 280 | -15,3 | 573021 | -19,1 | 1241 | 817 | 348 | -13,6 | 472834 | -17,5 |
| Globos (rūpybos) išmoka | 77 | 77 | 0 | -9,4 | 95962 | -7,4 | 69 | 67 | 1 | -10,4 | 82493 | -14,0 |
| Globos (rūpybos) išmokos tikslinis priedas | 66 | 60 | 0 | -4,3 | 106567 | -1,1 | 58 | 53 | 1 | -12,1 | 92595 | -13,1 |
| Išmoka įvaikinus vaiką | 1 | 1 | 0 | +100,0 | 2182 | 0 | 2 | 2 | 0 | 200 | 5307 | 143,2 |
| Kompensacija už būsto šildymą, vandenį ir nuotekas | 3319 | 2267 | 388 | -8,4 | 429266 | -13,4 | 2938 | 2072 | 256 | -11,5 | 249187 | -42,0 |
| Vienkartinė išmoka vaikui (iš savivaldybės biudžeto) | 0 | 0 | 0 | 0 | 0 | 0 | 88 | 88 | 3 | 100 | 17600 | 100,0 |
| Vaiko laikinosios priežiūros išmoka | 0 | 0 | 0 | 0 | 0 | 0 | 13 | 8 | 0 | 100 | 4507 | 100,0 |
| Parama mokymosi reikmenimis pirmokams | 0 | 0 | 0 | 0 | 0 | 0 | 183 | 183 | 0 | 100 | 8882 | 100,0 |
| Slaugos išlaidų tikslinė kompensacija | 160 | 160 | 0 | +1,3 | 532900 | +0,4 | 162 | 162 | 0 | 1,3 | 531128 | -0,3 |
| Priežiūros (pagalbos) išlaidų tikslinė kompensacija | 347 | 347 | 0 | -1,1 | 327576 | +2,3 | 344 | 344 | 0 | -0,9 | 356672 | 8,9 |
| Kompensacija už komunalines paslaugas visiškai neįgaliems asmenims | 106 | 106 | 0 | -17,8 | 3488 | -5,7 | 116 | 116 | 0 | 9,4 | 3439 | -1,4 |
| Vienkartinė išmoka šeimoms, auginančioms vaikus (įvaikius), ir vaikams, netekusiems tėvų globos | 0 | 0 | 0 | 0 | 0 | 0 | 3214 | 2044 | 6 | 100 | 481520 | 100,0 |
| Vienkartinė išmoka nėščiai moteriai | 33 | 33 | 2 | -5,7 | 2508 | -5,7 | 38 | 38 | 1 | 15,2 | 9005 | 259,1 |
| Socialinė parama priklausomybės ligomis sergantiems | 1 | 1 | 1 | +75,0 | 130 | -86,84 | 0 | 0 | 0 | -100 | 0 | -100,0 |
| Išmoka privalomosios tarnybos kario vaikui | 2 | 1 | 0 | 0 | 48 | -94,50 | 0 | 0 | 0 | -100 | 0 | -100,0 |
| Išmoka gimus vienu metu daugiau kaip vienam vaikui | 12 | 6 | 0 | +20,0 | 5095 | -3,17 | 14 | 8 | 0 | -16,7 | 10671 | 109,4 |
| Išmoka besimokančio ar studijuojančio asmens vaiko priežiūrai | 6 | 10 | 1 | -14,3 | 12024 | +63,2 | 5 | 8 | 1 | -16,7 | 7161 | -40,4 |
| Išmoka vaikui | 3299 | 2345 | 22 | +0,6 | 2091841 | +67,4 | 3288 | 2379 | 8 | -0,3 | 2781472 | 33,0 |
| **Iš viso** | **9594** | **7068** | **745** | -9,9 | **4397801** | -4,10 | **12480** | **9031** | **672** | 30,1 | **5321343** | 21,0 |

*5 lentelė. Kita parama 2019–2020 m. laikotarpiu*

|  |  |  |  |  |  |  |
| --- | --- | --- | --- | --- | --- | --- |
| **Paramos rūšis** | **2019 metai** | | | **2020 metai** | | |
| **priimta prašymų** | **patenkinta prašymų** | | **priimta prašymų** | **patenkinta prašymų** | |
| **skaičius** | **2018–2019 m. (proc.)** |  | **skaičius** | **2019–2020 m. (proc.)** |
| Išduota pažymų (pagal skyriaus kompetenciją) | 1740 | 1740 | +33,74 | 466 | 466 | -73,2 |
| Išduota Neįgaliojo pažymėjimų | - | - | - | - | - | - |
| Aprūpinta neįgaliųjų techninės pagalbos priemonėmis | 210 | 208 | +9,5 | 184 | 178 | -14,42 |
| iš jų vežimėliais | 43 | 42 | +5,0 | 48 | 48 | +14,29 |
| Skirta rūpintojais (globėjais) | 28 | 19 | +137,50 | 15 | 14 | -26,3 |
| Nukreipta asmenų į kitų steigėjų (ne savivaldybės) globos įstaigas | 13 | 10 (3 iš jų gavo siuntimą, nors prašymus teikė 2018 m.) | +66,67 | 9 | 7 | -30 |
| **Patenkinta prašymų iš viso** | **2034** | **2019** | **+21,5** | **722** | **713** | **-64,7** |

***Socialinėje srityje įgyvendinami projektai***

*Projektas „Visagino bendruomeniniai šeimos namai“*

Visagino savivaldybės administracijoje  nuo 2018 m. spalio 30 d pradėtas įgyvendinti projektas „Visagino bendruomeniniai šeimos namai“ pagal priemonę Nr. 08.4.1–ESFA–V–416 „Kompleksinės paslaugos šeimai“. Pagrindinė projekto idėja – ne tik socialinės rizikos šeima, o kiekviena šeima gali gauti jai reikiamą pagalbą. Projekto tikslas – sudaryti sąlygas Visagine gyvenančioms šeimos gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos, siekiant įgalinti šeimą įveikti iškilusius krizes bei derinti šeimos ir darbo įsipareigojimus.

Ataskaitiniu laikotarpiu projekto veiklos buvo orientuotos sustiprinti šeimą, prevenciškai užkertant kelią šeimos institucijos trapumui dėl porų nesutarimų, konfliktinių situacijų sprendimo, tėvystės įgūdžių stokos, nepakankamo dėmesio vaikams iš artimiausių žmonių ir pan. Siekiant suteikti kokybiškas kompleksiškai teikiamas paslaugas Visagino savivaldybėje 2020 m. buvo teikiamas kompleksinių paslaugų šeimai paketas: paslaugų teikimo koordinavimas užtikrinant vieno langelio principą; psichosocialinė pagalba, kuri teikiama asmenims, išgyvenantiems krizę ar patyrusiems traumuojančius emocinius išgyvenimus; šeimos įgūdžių ugdymas ir sociokultūrinės paslaugos;  mediacijos paslaugos. 2020 metais papildomai buvo teikiamos asmeninio asistento paslaugos. Asmeninio asistento pagalba skirta padėti įgalinti neįgalaus asmens savarankiškumą ir užtikrinant svarbiausias jo gyvybinės veiklos funkcijas (asmens higiena, mityba, judėjimas / mobilumas, socialiniai santykiai ir aplinka).

Projekto partneriai:  Visagino šeimos ir vaiko gerovės centras, Lietuvos Raudonojo Kryžiaus draugijos Visagino skyrius, VšĮ „Versli mama“, Visagino šeimos krizių centras.

Visagino bendruomeninių šeimos namų funkcijas atlieka Visagino šeimos ir vaiko gerovės centras.

Bendra projekto vertė – 214 106,33 Eur. Ataskaitiniu laikotarpiu investuota 109 169,33 Eur Europos Sąjungos paramos lėšų.

*Projektas „Bendruomeninių vaikų globos namų įkūrimas ir vaikų dienos centrų tinklo plėtra Visagino savivaldybėje“*

Nuo 2019 m. rugsėjo mėn. Visagino savivaldybės administracija kartu su partneriu BĮ Visagino šeimos ir vaiko gerovės centru pradėjo projekto Nr. 08.1.1-CPVA-V-427-03-0002 „Bendruomeninių vaikų globos namų įkūrimas ir vaikų dienos centrų tinklo plėtra Visagino savivaldybėje“ įgyvendinimą. Projektas finansuojamas iš 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-R-427 „Institucinės globos pertvarka: investicijos į infrastruktūrą“.

Projektu identifikuojama problema – Visagino mieste nėra užtikrintos palankios sąlygos tėvų globos netekusiems vaikams augti artimai šeimos aplinkai aplinkoje bei ugdyti savarankiškam gyvenimui svarbius įgūdžius.

Projekto tikslas – sukurti Visagino savivaldybėje sąlygas, reikalingas veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų. Tikslui pasiekti planuojamas Bendruomeninių vaikų globos namų įkūrimas ir vaikų dienos centrų (toliau VDC) tinklo plėtra Visagino savivaldybėje.

Projekto įgyvendinimo metu:

* įkurti Bendruomeniniai vaikų globos namai, kurių aplinka bus artima šeimos aplinkai;
* įsteigtas Vaikų dienos centras (veikia kaip BĮ Visagino šeimos ir vaiko gerovės centro padalinys).

Tikslinė grupė: Visagino miesto tėvų globos netekę vaikai – 6 asmenys ir įkūrus VDC – paslaugas gaus 15 vaikų.

Visagino savivaldybėje veikia BĮ Visagino šeimos ir vaiko gerovės centras, kuriame šiuo metu gyvena 6 tėvų globos netekę vaikai. Šiuo metu vaikų globos namai įkurti buvusio vaikų darželio didelėse patalpose, kurios nėra artimos namų aplinkai. Pastate veiklą vykdo kiti 3 centro padaliniai, NVO organizacija. Vaikams neužtikrintas saugumas ir privatumas. Įkūrus Bendruomeninius vaikų globos namus, globojami vaikai turės galimybę augti aplinkoje, kuri yra artima šeimos aplinkai, ir taip bus užtikrinta jų integraciją į bendruomenę, vaikai galės įgyti savarankiškam gyvenimui svarbius įgūdžius.

Visagino savivaldybėje veikia 2 VDC, kurie labai populiarūs tarp vaikų: Visagino socialinių paslaugų centre (25 vaikai) ir Visagino kūrybos namuose (12 vaikų). Pagal turimą informaciją, bendras dienos centrų teikiamų paslaugų poreikis savivaldybėje – 60 vietų. Įkūrus 3-ią centrą BĮ Visagino šeimos ir vaiko gerovės centro patalpose, paslaugas gauna dar 15 vaikų ir taip patenkinama apie 87 proc. poreikio.

Ataskaitiniu laikotarpiu projekto lėšomis BĮ Visagino šeimos ir vaiko gerovės centre buvo įrengtas dienos centras su visa būtina įranga bei baldais, taip pat buvo vykdomos buto įsigijimo procedūros. Projekto veiklų įgyvendinimo pabaiga 2021-12-31.

Bendras projekto biudžetas yra 136 632,72 Eur, iš jų 130 355,00 Eur Europos Sąjungos paramos lėšos, 6 277,72 Eur savivaldybės biudžeto lėšos. 2020 m. investuota 40 160,70 Eur Europos Sąjungos paramos lėšų ir 2 254,70 Eur savivaldybės biudžeto lėšų.

*Projektas „Apleisto (nenaudojamo) buvusio visuomeninio pastato konversija ir pritaikymas Savarankiško gyvenimo namų Visagine įkūrimui“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“  įgyvendinimo priemonę Nr. 08.1.1-CPVA-R-407 „Socialinių paslaugų infrastruktūros plėtra“ įgyvendinimą.

Projekto tikslas – savarankiško gyvenimo namų Visagino mieste įkūrimas, siekiant pagerinti socialinių paslaugų prieinamumą Visagine senyvo amžiaus žmonėms.

2018 m. birželio 27 d. buvo pasirašyta iš Europos Sąjungos struktūrinių fondų lėšų bendrai finansuojamo projekto Nr. 08.1.1-CPVA-R-407-91-0006  „Apleisto (nenaudojamo) buvusio visuomeninio pastato konversija ir pritaikymas savarankiško gyvenimo namų Visagine įkūrimui“ sutartis.

2018 m. buvo pateikta paraiška projekto finansavimui gauti, pasirašyta projekto finansavimo ir administravimo sutartis, atlikti viešieji pirkimai bei 2018 m. gruodžio 31 d. pasirašyta statybos rangos sutartis su UAB „Evikonas“ dėl projekto statybos rangos darbų. Statybos rangos darbų vertė 1 016 711 Eur.

2019 m. buvo demontuotas apleistas visuomeninis pastatas, esantis Taikos pr. 20 A, atlikti žemės darbai ir vykdoma pastato rekonstrukcija. Iš viso buvo atlikta apie 70 proc. rekonstrukcijos darbų.

2020 m. buvo baigti rangos darbai bei Visagino savivaldybėje pradėjo veikti Savarankiško gyvenimo namai, kurie turi 16 atskirų nedidelių butų su virtuvės įranga, šaldytuvu, baldais, televizoriumi, higienos patalpomis (tualetu ir dušu). 16 naujakurių laukia ne tik įrengti atskiri būstai su visais patogumais, tačiau ir bet kuriuo paros metu pasirengę padėti socialiniai darbuotojai bei įrengta bendra erdvė, kurioje bus organizuojami įvairūs užsiėmimai: stalo žaidimai, įvairūs rankdarbiai, muzikos klausymas, piešimas, filmų žiūrėjimas, spaudos apžvalga, literatūros skaitymas, užsiėmimai kompiuteriu, naršymas internete. Visos savarankiško gyvenimo namų erdvės pritaikytos žmonėms su negalia. Pastatas suprojektuotas taip, kad gyvenamasis 4 kambarių blokas, esant poreikiui, ateityje galėtų būti dauginamas, plečiamas, kaip „karoliukų“ sistema. Visos techninės įrangos priemonės sumontuotos šiuose blokuose suformuoja labai gerą mikroklimatą ir komfortišką gyvenimą juose. Patalpų vėdinimui nereikia atidaryti langų, kas padeda išvengti skersvėjų ir peršalimo. Tokios sistemos išlaikymo kaštai yra labai maži, kas yra reikalaujaima pasyviuose namuose. Namai yra patrauklūs ir komfortiški. Jie atitinka A klasės energetinio efektyvumo rodiklį, todėl jų gyventojai už šildymą ir kitas komunalines paslaugas mokės ypač mažai, kas yra labai aktualu vyresnio amžiaus žmonėms ir žmonėms su negalia. Savarankiško gyvenimo namus statė vietinė statybinė įmonė UAB „Evikonas“, kuri stengėsi padaryti viską kokybiškai ir atsakingai. Savarankiško gyvenimo namuose jau nuo 2021 m. sausio 20 d. bus teikiamos socialinės paslaugos senyvo amžiaus asmenims bei asmenims su fizine negalia. Pasiekus projekto rezultatą sudarytos sąlygos senyvo amžiaus bei negalią turintiems asmenims organizuoti savo gyvenimą savarankiškai, taip sumažinant jų socialinę atskirtį ir skatinant integraciją į visuomenę, o šių asmenų tėvams, vaikams ar globėjams pilnaverčiai dalyvauti darbo rinkoje ar grįžti į ją.

Bendras projekto biudžetas 1 218 834,13 Eur, iš jų Europos Sąjungos lėšos 646 650,26 Eur, savivaldybės biudžeto lėšos 572 183,87 Eur.

Iš viso ataskaitiniu laikotarpiu investuota 566 951,14 Eur iš jų: Europos Sąjungos paramos lėšų 352 808,52 Eur, savivaldybės biudžeto lėšų 214 142,62 Eur.

*Projektas „Priklausomybės ligų profilaktikos, diagnostikos ir gydymo kokybės ir prieinamumo gerinimas Visagino savivaldybėje“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“. 2020 m. sausio 7 d. buvo pasirašyta projekto finansavimo ir administravimo sutartis.

Projekto tikslas: prisidėti prie integruotos priklausomybės nuo psichoaktyviųjų medžiagų prevencijos, gydymo ir integracijos sistemos sukūrimo Lietuvoje ir užtikrinti švirkščiamųjų narkotikų vartotojams žemo slenksčio paslaugų prienamumą Visagino savivaldybėje.

Pagrindinė projekto veikla – kompleksinių žalos mažinimo paslaugų paketo teikimas asmenims, vartojantiems švirkščiamuosius narkotikus, ir jų lytiniams partneriams bei jų šeimos nariams. Bus gerinamas ir teikiamas kokybiškas prevencinių priemonių ir žalos mažinimo paslaugų paketas (sterilios švirkštimosi ir dezinfekcijos priemonės, tvarsliava, prezervatyvai), reguliarus greitasis ištyrimas dėl ŽIV, informavimas ir konsultavimas dėl saugesnio elgesio, infekcinių ligų plitimo, tolesnio patekimo į sveikatos ar socialines paslaugas.

Per 3 projekto įgyvendinimo metus planuojama, kad bus 6 000 apsilankymų. švirkščiamųjų narkotikų vartotojms ir jų šeimos nariams bus teikiamos konsultacijos ir pagalba įvairiais klausimais, į jau esamą švirkščiamųjų narkotikų vartotojų tinklą įtraukiami nauji asmenys.

Bendras projekto biudžetas yra 99 654,11 Eur Eurpos Sąjungos lėšų, ataskaitiniu laikotarpiu investuota 33 823,99 Eur Europos Sąjungos paramos lėšų.

Atsižvelgiant į 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programą, patvirtintą Europos Komisijos 2015 m. gruodžio 17 d., bei į 3-ąjį kvietimą teikti paraiškas projektams pagal 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programą, 2019 m. buvo pateikta paraiška projekto „Senjorų dienos centro kūrimas gerinant gyvenimo kokybę pasienio regionuose“ įgyvendinimui bei vyko jos vertinimas jungtiniame sekretoriate.

Projekto tikslas – teikiant socialines paslaugas vyresnio amžiaus ir suaugusiems asmenims su negalia organizuoti sociokultūrinę veiklą, siekiant mažinti jų socialinę atskirtį, gerinti gyvenimo kokybę – aktyviai dalyvauti NVO, bendruomenėje, stiprinti ryšius ir dalintis patirtimi tarp vyresnio amžiaus asmenų bei organizacijų sudarant sąlygas realizuoti savo gebėjimus ir lūkesčius. Šio projekto įgyvendinimo metu taip pat planuojama suremontuoti Vilties g. 1, Visagine, esančiame pastate pagrindinę salę (kurioje vyks parodos, koncertai, didesnio masto užsiėmimai), koridorių, dalį kabinetų bei įrengti tualetą, pritaikytą neįgaliesiems.

Projekto partneriai: Visagino socialinių paslaugų centras, Breslaujos raj. gyventojų socialinio aptarnavimo teritorinis centras (Baltarusijos Respublika).

Planuojama bendra projekto vertė – 415 542,48 Eur, iš jų 373 988,23 Eur Europos Sąjungos lėšos ir 31 303,57 Eur savivaldybės biudžeto lėšos

Ataskaitiniu laikotarpiu buvo tikslinama projekto paraiška, derinami dokumentai su projekto partneriais.

|  |
| --- |
| 2.3. Švietimas, kultūra ir sportas |

2020 m. buvo vykdomos 2020–2022 m. strateginio veiklos plano Švietimo paslaugų plėtros (02), Kūno kultūros ir sporto plėtros (03), Gyventojų kultūrinio aktyvumo skatinimo ir identiteto stiprinimo (04) bei Bendruomeniškumo skatinimo (05) programos.

|  |
| --- |
| 2.3.1. Švietimas |

*Ikimokyklinis ir privalomas priešmokyklinis ugdymas*

Ataskaitiniu laikotarpiu ikimokyklinio ir priešmokyklinio ugdymo programas vykdė 5 vaikų lopšeliai-darželiai: lietuvių ugdomąja kalba lopšeliai-darželiai „Auksinis raktelis“ ir „Ąžuoliukas“, rusų ugdomąja kalba lopšeliai-darželiai ,,Auksinis gaidelis“ (Vaikystės pedagogikos centras), „Gintarėlis“ ir „Kūlverstukas“.

Mokinių registro 2020 m. rugsėjo 1 d. duomenimis pagal ikimokyklinio ugdymo programą buvo ugdomi 645 vaikai, pagal priešmokyklinio ugdymo programą – 197 vaikai. Iš viso 842 vaikai (2019 m. – 914). Sukomplektuota 50 grupių, iš jų 41 ikimokyklinio ugdymo grupė ir 9 priešmokyklinio ugdymo grupės (2019 m. buvo 43 ikimokyklinio ugdymo ir 10 priešmokyklinio ugdymo grupių).

*6 lentelė. Vaikų, ugdomų pagal ikimokyklinio ugdymo programą, skaičiaus kaita (Mokinių registro duomenimis)*

|  |  |  |  |  |  |  |
| --- | --- | --- | --- | --- | --- | --- |
| **Įstaigos pavadinimas** | **Vaikų skaičius**  **2018-09-01** | **Grupių skaičius** | **Vaikų skaičius**  **2019-09-01** | **Grupių skaičius** | **Vaikų skaičius**  **2020-09-01** | **Grupių skaičius** |
| ,,Auksinis raktelis“ | 178 | 10 | 189 | 11 | 185 | 11 |
| ,,Ąžuoliukas“ | 155 | 10 | 161 | 9 | 139 | 9 |
| ,,Auksinis gaidelis“ | 147 | 9 | 156 | 9 | 125 | 8 |
| ,,Gintarėlis“ | 151 | 9 | 145 | 9 | 128 | 8 |
| ,,Kūlverstukas“ | 86 | 6 | 87 | 5 | 68 | 5 |
| ***Iš viso:*** | ***717*** | ***44*** | ***738*** | ***43*** | ***645*** | ***41*** |

2020-09-01 Mokinių registro duomenimis privalomai ugdomų ikimokyklinio amžiaus vaikų nebuvo.

*7 lentelė. Vaikų, ugdomų pagal priešmokyklinio ugdymo programą, skaičiaus kaita (Mokinių registro duomenimis)*

|  |  |  |  |  |  |  |
| --- | --- | --- | --- | --- | --- | --- |
| **Įstaigos pavadinimas** | **Vaikų skaičius**  **2018-09-01** | **Grupių skaičius** | **Vaikų skaičius**  **2019-09-01** | **Grupių skaičius** | **Vaikų skaičius**  **2020-09-01** | **Grupių skaičius** |
| ,,Auksinis raktelis“ | 42 | 2 | 38 | 2 | 48 | 2 |
| ,,Ąžuoliukas“ | 46 | 2 | 30 | 2 | 44 | 2 |
| ,,Auksinis gaidelis“ | 39 | 2 | 38 | 2 | 38 | 2 |
| ,,Gintarėlis“ | 36 | 2 | 37 | 2 | 41 | 2 |
| ,,Kūlverstukas“ | 30 | 2 | 33 | 2 | 26 | 1 |
| ***Iš viso:*** | ***193*** | ***10*** | ***176*** | ***10*** | ***197*** | ***9*** |

Nors priešmokyklinio ugdymo grupių skaičius sumažėjo (lopšelyje-darželyje „Kūlverstukas“ sumažėjo 1 grupe), bet vaikų skaičius padidėjo, nes lopšelyje-darželyje „Auksinis raktelis“ susidariusi 1 grupė yra mišri – joje mokosi 11 priešmokyklinio amžiaus vaikų ir 3 ikimokyklinio amžiaus, ji Visagino savivaldybės tarybos sprendimu priskirta ikimokyklinio ugdymo grupėms.

2020-09-01 Mokinių registro duomenimis lopšelius-darželius lankė 8 užsienio piliečių, nuolat gyvenančių Lietuvoje, vaikai („Ąžuoliukas“ – 1 vaikas, „Auksinis gaidelis“ – 3 vaikai, „Gintarėlis“ – 1 vaikas, „Kūlverstukas“ – 2 vaikai, „Auksinis raktelis“ – 1 vaikas), bet nebuvo nei vieno į Lietuvą sugrįžusio LR piliečio / lietuvių kilmės užsieniečio.

Mokinių registro 2020 m. rugsėjo 1 d. duomenimis vaikų, turinčių nedidelių ir vidutinių sutrikimų, buvo 145 (2019 m. – 172), turinčių didelių ir labai didelių sutrikimų – 66 (2019 m. – 172).

*8 lentelė. Vaikų, turinčių specialiųjų ugdymo(si) poreikių, skaičiaus kaita (Mokinių registro duomenimis)*

|  |  |  |  |  |  |  |
| --- | --- | --- | --- | --- | --- | --- |
| **Įstaigos pavadinimas** | **Vaikų skaičius**  **2018-09-01** | | **Vaikų skaičius**  **2019-09-01** | | **Vaikų skaičius**  **2020-09-01** | |
| **Nedideli ir vidutiniai sutrikimai** | **Dideli ir labai dideli sutrikimai** | **Nedideli ir vidutiniai sutrikimai** | **Dideli ir labai dideli sutrikimai** | **Nedideli ir vidutiniai sutrikimai** | **Dideli ir labai dideli sutrikimai** |
| ,,Auksinis raktelis“ | 24 | 9 | 35 | 19 | 37 | 24 |
| ,,Ąžuoliukas“ | 27 | 4 | 32 | 6 | 22 | 8 |
| ,,Auksinis gaidelis“ | 24 | 6 | 24 | 6 | 40 | 10 |
| ,,Gintarėlis“ | 27 | 8 | 42 | 10 | 27 | 13 |
| ,,Kūlverstukas“ | 20 | 6 | 39 | 4 | 19 | 11 |
| ***Iš viso:*** | ***122*** | ***33*** | ***172*** | ***45*** | ***145*** | ***66*** |

Ataskaitiniu laikotarpiu 25 proc. ikimokyklinio ugdymo įstaigų vaikų turi specialiųjų poreikių (17 proc. – nedidelių ir vidutinių, 8 proc. – didelių ir labai didelių). Siekiant užtikrinti pagalbą vaikams, turintiems didelių ir labai didelių specialiųjų ugdymo poreikių, elgesio problemų, 2020 m. lopšeliuose-darželiuose dirbo socialiniai pedagogai (1,62 etato), logopedai (5,22 etato), specialieji pedagogai (1,5 etato, įdarbinti Visagino švietimo pagalbos tarnyboje, bet vykdantys funkcijas ikimokyklinio ir priešmokyklinio ugdymo įstaigose, psichologai (2 etatai, įdarbinti Visagino švietimo pagalbos tarnyboje, bet vykdantys funkcijas ikimokyklinio ir priešmokyklinio ugdymo įstaigose), mokytojo padėjėjai (14,5 etato). 2020 m. gruodžio mėn. Švietimo, mokslo ir sporto ministerijos Švietimo kokybės ir regioninės politikos departamentas vykdė apklausą dėl švietimo pagalbos specialistų poreikio. Priėmus Lietuvos Respublikos švietimo įstatymo nuostatas dėl įtraukiojo ugdymo, kurios įsigalios 2021 ir 2024 metais, ir siekiant sėkmingai jas įgyvendinti, ikimokyklinio ugdymo įstaigose būtini: socialiniai pedagogai (4 etatai), logopedai (8,5 etatai), specialieji pedagogai (4,25 etato), psichologai (5,5 etato), mokytojo padėjėjai (18,5 etato), informacinės pagalbos specialistai (3,75 etato), visuomenės sveikatos specialistai (5 etatai).

Kiekvieną mėnesį Visagino savivaldybės administracijos interneto svetainėje [www.visaginas.lt](http://www.visaginas.lt) yra skelbiamos laisvos vietos lopšeliuose-darželiuose. Situacija kiekvieną mėnesį labai nežymiai keičiasi. Iškilus poreikiui skelbiama kita su ikimokykliniu ir priešmokykliniu ugdymu susijusi informacija.

Ikimokyklinio ugdymo įstaigose rusų ugdomąja kalba priešmokyklinio ugdymo grupėse lietuvių kalbos integravimas vyksta 4 valandas per savaitę. Lietuvių kalbos mokytojų įstaigos neturi, nes nėra įsteigti etatai. Integravimą vykdo priešmokyklinio ugdymo pedagogės, kurios yra išlaikiusios valstybinės kalbos egzaminus pagal III valstybinės kalbos mokėjimo kvalifikacinių kategorijų reikalavimus (lopšelyje-darželyje „Gintarėlis“ lietuvių kalbos ugdymą vykdo pedagogė, mokyklą ir studijas baigusi lietuvių ugdomąja kalba). Dar daugiau problemų iškyla vykdant lietuvių kalbos integravimą ikimokyklinio ugdymo grupėse, nes dauguma pedagogų nors ir išlaikę valstybinės kalbos egzaminus pagal III valstybinės kalbos mokėjimo kvalifikacinių kategorijų reikalavimus, bet trūksta valstybinės kalbos vartojimo įgūdžių ir kompetencijų.

Vadovaujantis švietimo, mokslo ir sporto ministro 2020 m. kovo 13 d. įsakymu Nr. V-366 „Dėl situacijos, susijusios su koronavirusu“ nuo 2020 m. kovo 16 d. iki 2020 m. kovo 27 d. buvo privalomai neorganizuojamas ikimokyklinis, priešmokyklinis ugdymas. Visagino savivaldybės administracijos direktoriaus 2020 m. kovo 27 d. įsakymu Nr. ĮV-E-145 nuo 2020 m. kovo 30 d. iki gegužės 17 d. ugdymas buvo vykdomas nuotoliniu būdu, įstaigos taip pat užtikrino vaikų priežiūrą išimtiniais atvejais organizuojant po vieną budinčią mišrią grupę. Vadovaujantis Visagino savivaldybės administracijos direktoriaus įsakymais lapkričio – gruodžio mėn. taikytas infekcijų plitimą ribojantis režimas (ugdymo procesas vyko nuotoliniu būdu) 4 ikimokyklinio ugdymo įstaigų 15 grupių vaikams: lopšelio-darželio „Auksinis raktelis“ („Katinėlių“, „Meškiukų“, „Smalsučių“, „Pelėdžiukų“, „Obuoliukų“, „Širdučių“), „Ąžuoliukas“ („Bitučių“, „Giliukų“, „Pelėdžiukų mokyklėlė“, „Boružėlių“, „Volungėlių“, „Drugelių“), „Gintarėlis“ („Gandriukų“, „Vaivorykštės“), „Ausinis gaidelis“ (VPC) („Saulučių“) ugdytiniams.

*Mokinių skaičius ir jo kaita*

Mokinių, ugdomų bendrojo ugdymo mokyklose, skaičius ir jo kaita fiksuojami Mokinių registre. Mokinių registro 2020 m. rugsėjo 1 d. duomenimis bendrojo ugdymo mokyklose iš viso mokėsi 1884 mokiniai.

*9 lentelė. Apibendrinta informacija apie mokyklų turimas klases* *(Mokinių registro duomenimis)*

|  |  |  |  |  |  |
| --- | --- | --- | --- | --- | --- |
|  | **Iš viso** | **Bendrosios** | | **Socialinių ugdymosi poreikių** | |
| **Bendroji klasė** | **Suaugusių klasė** | **Specialioji (lavinamoji), turintiems vidutinį, žymų ir labai žymų intelekto sutrikimą** | **Specialioji (socialinių įgūdžių ugdymo) klasė** |
| Klasių skaičius iš viso | 103 | 87 | 5 | 8 | 3 |
| Klasių komplektų skaičius iš viso | 94 | 87 | 3 | 3 | 1 |
| Mokinių skaičius iš viso | 1884 | 1849 | 14 | 14 | 7 |

*10 lentelė. Vaikų, ugdomų pagal bendrojo ugdymo programas, skaičius (Mokinių registro duomenimis)*

|  |  |  |
| --- | --- | --- |
| **Ugdymo programos pavadinimas** | **Mokinių skaičius** | **Mergaičių skaičius** |
| Pagrindinio ugdymo individualizuota programa | 22 | 10 |
| Pagrindinio ugdymo programa | 949 | 465 |
| Pradinio ugdymo individualizuota programa | 18 | 8 |
| Pradinio ugdymo programa | 700 | 345 |
| Socialinių įgūdžių ugdymo programa | 7 | 1 |
| Suaugusiųjų pagrindinio ugdymo programa | 2 | 2 |
| Suaugusiųjų vidurinio ugdymo programa | 12 | 8 |
| Vidurinio ugdymo programa | 174 | 91 |
| Viso mokyklose | 1.884 | 930 |

Iš viso bendrojo ugdymo mokyklose lietuvių mokomąja kalba 2020 m. rugsėjo 1 d.mokėsi 716 mokinių, rusų kalba – 1168. Specialiųjų ugdymosi poreikių turinčių mokinių – 309.

*11 lentelė. Mokinių ir klasių skaičius, be individualiai besimokančių mokinių, be lavinamųjų ir specialiųjų klasių skaičiaus (Mokinių registro duomenimis)*

| **Klasė** | **,,Verdenės“ gimnazija** | | **,,Žiburio“**  **pagrindinė mokykla** | | **,,Atgimimo“ gimnazija** | | **Draugystės progimnazija** | | **,,Gerosios vilties“**  **progimnazija** | | **Iš viso** | |
| --- | --- | --- | --- | --- | --- | --- | --- | --- | --- | --- | --- | --- |
|  | **MS** | **KS** | **MS** | **KS** | **MS** | **KS** | **MS** | **KS** | **MS** | **KS** | **MS** | **KS** |
| 1 klasė | 43 | 2 | 24 | 1 | x | x | 48 | 2 | 67 | 3 | 179 | 8 |
| 2 klasė | 49 | 2 | 25 | 2 | x | x | 65 | 3 | 56 | 3 | 195 | 10 |
| 3 klasė | 36 | 2 | 31 | 2 | x | x | 45 | 2 | 56 | 3 | 168 | 9 |
| 4 klasė | 37 | 2 | 37 | 2 | x | x | 48 | 2 | 51 | 3 | 173 | 9 |
| 5 klasė | 51 | 2 | 27 | 1 | x | x | 38 | 2 | 71 | 3 | 186 | 8 |
| 6 klasė | 47 | 2 | 30 | 1 | x | x | 64 | 3 | 63 | 3 | 204 | 9 |
| 7 klasė | 37 | 2 | 24 | 1 | x | x | 48 | 2 | 75 | 3 | 183 | 8 |
| 8 klasė | 42 | 1 | 29 | 1 | x | x | 43 | 2 | 67 | 3 | 181 | 7 |
| 9 klasė | 27 | 1 | 15 | 1 | 65 | 3 | x | x | x | x | 107 | 6 |
| 10 klasė | 24 | 2 | 18 | 1 | 66 | 3 | x | x | x | x | 110 | 6 |
| 11 klasė | 33 | 1 | x | x | 82 | 3 | x | x | x | x | 114 | 4 |
| 12 klasė | 21 | 1 | x | x | 50 | 2 | x | x | x | x | 71 | 3 |
| **Iš viso: 2020/21 m.** | **456** | **22** | **260** | **13** | **263** | **11** | **399** | **18** | **506** | **24** | **1884** |  |
| **Iš viso: 2019/20 m.** | **425** | **20** | **255** | **14** | **263** | **11** | **398** | **19** | **496** | **23** | **1840** | **92** |
| Iš viso: 2018/19 m. | 393 | 21 | 248 | 13 | 237 | 13 | 390 | 18 | 506 | 21 | 1774 | 86 |
| Iš viso: 2017/18 m. | 417 | 21 | 229 | 12 | 229 | 14 | 413 | 19 | 532 | 22 | 1820 | 88 |
| Iš viso: 2016/17 m. | 413 | 21 | 229 | 12 | 260 | 14 | 387 | 18 | 550 | 22 | 1839 | 87 |

*Paaiškinimai: MS- mokinių skaičius; KS- klasių komplektai (be lavinamųjų klasių).*

Mokinių skaičius 2020-2021 m. m. neženkliai sumažėjo, nors lietuvių mokomąja kalba neženkliai padaugėjo.

*Pedagogų registras*

2020 m. buvo sudarytas Visagino savivaldybės bendrojo ugdymo mokyklų, ikimokyklinių ugdymo įstaigų ir neformaliojo ugdymo mokyklų 2020–2021 mokslo metų Pedagogų registras. Pedagogų registro 2021 m. sausio 31 d. duomenimis Visagino savivaldybėje iš viso dirbo 464 pedagoginiai darbuotojai (2019 m. – 473, 2018 m. – 420).

*12 lentelė. Visagino savivaldybės ugdymo įstaigose dirbančių pedagogų skaičius (Pedagogų registro duomenimis)*

|  |  |  |  |
| --- | --- | --- | --- |
| **Įstaigos pavadinimas** | **Pedagogų skaičius** | | |
| **2020 metais\*** | **2019 metais\*** | **2018 metais\*\*** |
| ,,Atgimimo“ gimnazija | 37 | 39 | 40 |
| ,,Gerosios vilties“ progimnazija | 57 | 56 | 48 |
| ,,Verdenės“ gimnazija | 52 | 52 | 43 |
| Draugystės progimnazija | 51 | 49 | 41 |
| ,,Žiburio“ pagrindinė mokykla | 33 | 34 | 20 |
| ***Iš viso bendrojo ugdymo įstaigose*** | **230** | **230** | **192** |
| Visagino kūrybos ir menų akademija  (iki 2020 10 01 – Česlovo Sasnausko menų mokykla) | 78 | 51 | 52 |
| Viešoji įstaiga Visagino edukacijų centras  (iki 2020 10 01 – Visagino kūrybos namai) | 13 | 45 | 44 |
| Viešoji įstaiga Visagino sporto ir rekreacijos centras  (iki 2020 09 01 – Visagino sporto centras) | 37 | 36 | 34 |
| ***Iš viso neformaliojo ugdymo įstaigose*** | **128** | **132** | **130** |
| Lopšelis-darželis ,,Auksinis gaidelis“  (Vaikystės pedagogikos centras) | 24 | 26 | 23 |
| Lopšelis-darželis ,,Auksinis raktelis“ | 27 | 26 | 21 |
| Lopšelis-darželis ,,Ąžuoliukas“ | 21 | 23 | 21 |
| Lopšelis-darželis ,,Kūlverstukas“ | 14 | 15 | 14 |
| Lopšelis-darželis ,,Gintarėlis“ | 20 | 21 | 19 |
| ***Iš viso ikimokyklinio ugdymo įstaigose*** | **106** | **111** | **98** |
| **Iš viso savivaldybėje** | **464** | **473** | **420** |

*\* įskaitant įstaigų vadovų ir direktoriaus pavaduotojų ugdymo reikalams  
\*\* neįskaitant įstaigų vadovų ir direktoriaus pavaduotojų ugdymo reikalams*

*Mokinių mokymas stacionarinėje asmens sveikatos priežiūros įstaigoje,* *namuose, šeimoje*

Mokinių mokymas namuose vykdomas vadovaujantis Lietuvos Respublikos švietimo, mokslo ir ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (galiojanti suvestinė redakcija nuo 2020-07-25). Ataskaitiniu laikotarpiu stacionarinėje asmens sveikatos priežiūros įstaigoje trumpalaikiu gydymu mokėsi 4 mokiniai („Gerosios vilties“ progimnazijoje – 2, „Verdenės“ gimnazijoje – 2), namuose – 5 („Gerosios vilties“ progimnazijoje – 1, „Atgimimo“ gimnazijoje – 1, „Verdenės“ gimnazijoje – 3).

Vaikas gali būti ugdomas (ugdytis) šeimoje pagal priešmokyklinio, pradinio, pagrindinio ir vidurinio ugdymo bendrąsias programas vadovaujantis Lietuvos Respublikos Vyriausybės 2020 m. gegužės 20 d. nutarimu Nr. V-504 „Dėl Ugdymosi šeimoje įgyvendinimo tvarkos aprašo patvirtinimo“. 2020 m. Visagino savivaldybėje šeimoje buvo ugdomi 3 („Gerosios vilties“ progimnazijoje – 3).

*Profesinis informavimas ir profesinis konsultavimas*

Švietimo, kultūros, sporto ir valstybinės kalbos kontrolės skyrius koordinuoja profesinio informavimo ir profesinio konsultavimo paslaugų teikimą savivaldybės teritorijoje esančių mokyklų mokiniams ir savivaldybės teritorijoje gyvenantiems nesimokantiems asmenims (iki 21 metų). Mokyklose yra ugdymo karjerai koordinatoriai, kurie dirba pagal švietimo, mokslo ir sporto ministro 2014 m. sausio 15 d. įsakymu Nr. V-72 patvirtintą Ugdymo karjerai programą. Mokyklų specialistams, teikiantiems profesinio orientavimo paslaugas mokyklose, mokiniams ir gyventojams, esant poreikiui, teikiamos individualios konsultacijos. Koordinuoti savivaldybės mokyklų mokiniams skirti jau tapę tradiciniai renginiai: ,,Rinkis ateitį“, atvirų durų diena tėvų darbovietėse ,,Šok į tėvų klumpes“, „Karjeros diena“.

*Mokytojų ir pagalbos mokiniui specialistų atestacija*

Mokytojų atestacija vykdyta pagal savivaldybės administracijos direktoriaus 2020 m. vasario 11 d. įsakymu Nr. ĮV-E-55 patvirtintas Mokytojų ir pagalbos mokiniui specialistų (išskyrus psichologus) 2020–2022 m. atestacijos programas. Skyriaus specialistai dalyvavo mokytojų atestacijose: stebėjo pamokas, teikė savo išvadas ir vertinimus, dalyvavo posėdžiuose.

2020 m. atestuota 11 mokytojų: 2 metodininkai ir 9 vyresnieji mokytojai (2019 m. – 6, 2018 m. – 7). Pagal švietimo įstaigas: Visagino kūrybos ir menų akademijoje – 2 vyresnieji mokytojai, 1 metodininkas, vaikų lopšelyje-darželyje ,,Auksinis raktelis“ – 1 vyresnysis auklėtojas, ,,Verdenės“ gimnazijoje – 1 vyresnysis mokytojas, vaikų lopšelyje-darželyje „Ąžuoliukas“ – 4 vyresnieji auklėtojai, buvusioje Visagino Česlovo Sasnausko menų mokykloje – 1 vyresnysis mokytojas, 1 metodininkas.

*Brandos egzaminų (toliau – BE) organizavimas ir koordinavimas*

Brandos egzaminų ir pagrindinio ugdymo pasiekimų patikrinimo organizavimo ir vykdymo koordinavimas įvykdytas vadovaujantis švietimo, mokslo ir sporto ministro nustatyta tvarka (pagal Brandos egzaminų organizavimo ir vykdymo tvarkos apraše ir Pagrindinio ugdymo pasiekimų patikrinimo organizavimo ir vykdymo tvarkos apraše nustatytus reikalavimus).

Iki 2017 m. pasirenkančių laikyti lietuvių kalbos ir literatūros (toliau – LKL) valstybinį brandos egzaminą (toliau – VBE) dalis sparčiai augo: 2016 m. jį laikyti pasirinko 39 % savivaldybės abiturientų (šalyje beveik trečdaliu daugiau, t. y. 58 %), 2017 m. – 62 % (šalyje 58%). Nuo 2018 m. pastebimas sumažėjimas: 2018 m. – 50 %, 2019 m. – 44,6 %. Tuo tarpu šalies mastu šio egzamino pasirinkimas auga: 2018 m. – 59 %, 2019 m. – 60 %, 2020 m. – 61 %. 2020 m. pasirinkusių dalis Visagine ūgtelėjo iki 56 %.

Pastaruosius keletą metų neišlaikiusiųjų LKL VBE mažėjo (2017 m. ir 2018 m. didžiąją dalį neišlaikiusiųjų sudarė abiturientai, neišlaikę LKL): 2017 m. – 22,4 %, 2018 m. – 21 %, 2019 m. – 8,1 %). Tačiau 2020 m. rezultatai itin prasti: LKL VBE neišlaikė 30 % laikiusių šį egzaminą. Šalies mastu šio egzamino neišlaikė 11 % laikiusiųjų (2018, 2019 m. – po 9 %).

Nuo 2017 m. pagrindiniu lygmeniu LKL VBE išlaikiusiųjų dalis didėjo: 24 % – 2017 m., 44 % – 2018 m., 49 % – 2019 m. 2020 m. tokių yra 34% (šalies mastu atitinkamai pagal metus 38%, 47 %, 47 %, 43 %). Per 2017–2019 m. išlaikiusių aukštesniuoju lygmeniu dalis tiek savivaldybės, tiek šalies mastu išaugo ~5 kartus (nors mūsų savivaldybės mokyklų rezultatai šiuo atžvilgiu buvo mažesni dukart). 2020 m. šalies mastu tokių buvo apie 10 %, tačiau nei vienas Visagino gimnazijų kandidatas nepasiekė šio lygio.

Bendras LKL VBE balo vidurkis 2017–2019 didėjo (2017 m. – 27, 2018 m. – 35,5, 2019 m. – 42,1). Tačiau 2020 m. jis nukrito iki 28. Išlieka balo vidurkio skirtumas tarp lietuvių ir rusų mokomąja kalba mokyklų: 2018 m. skirtumas sudarė 3,5 karto ir buvo didžiausias per pastaruosius 4 metus, 2019 m. jis buvo mažiausias per 2015–2019 m., o štai 2020 m. padidėjo iki 2 kartų.

LKL mokyklinio brandos egzamino (toliau – MBE) rezultatų analizė parodė, kad 2020 metais bendras balo vidurkis padidėjo nuo 5,9 (2019 m.) iki 6,2 (2020 m.). Gavusių 9-10 balų įvertinimą dalis: 2018 m. – 4,3 % (šalyje 3,5 %), 2019 m. – 2,3 % (šalyje 3,3 %), 2020 m. – 2,7 % (šalyje 2,7 %). Įvertintų 4 balais mokinių dalis rusų mokomąja kalba mokyklose ženkliai sumažėjo, palyginus su 2019 m., ir skirtumas tarp rusų ir lietuvių mokomąja kalba mokyklų pagal šį rodiklį procentine išraiška beveik susilygino. Todėl teigtina, kad šio mokyklinio BE rezultatai palaipsniui gerėja. Tačiau išlieka tendencija, kad įvertinimo vidurkio skirtumas tarp rusų ir lietuvių mokomąja kalba mokyklų vis dar sudaro apie 1 balą.

2020 m. itin prasti buvo matematikos laikymo rezultatai: neišlaikė 17 % (šalies mastu – virš 30 %), tik patenkinamuoju lygmeniu išlaikė apie 50 % (šalyje – apie 40 %).

Dalies VBE rezultatai pakankamai geri:

* + Anglų kalbos egzaminas išlaikytas labai gerai. 2018 ir 2019 m. virš 40 % šį egzaminą išlaikė pagrindiniu lygmeniu, 2020 m. – 54 % (šalyje – 49 %).
  + Informacinių technologijų VBE rezultatai šiek teik prastesni už praeitų metų rezultatus, tačiau pakankamai geri. Pagrindiniu lygmeniu šį egzaminą išlaikė 36,4 % (2018 m. – 37,5 % laikiusiųjų, 2019 m. – 30,8 %).
  + Pakankamai geri biologijos VBE rezultatai, nes pagrindiniu lygmeniu išlaikė 85 % laikiusiųjų (2018 m. – 38,5 %, 2019 m. – 60 %), šalies rodiklis – 53 %.
  + Istorijos rezultatai taip pat nėra blogi, nes pagrindiniu lygmeniu jį išlaikė 73,3 % laikiusių (2018 m. – 52 %; 2017 m. – 57 %, 2019 m. – 66,7 %), šalies rodiklis 70,7 %.

Bent vieną VBE neišlaikiusiųjų dalis 2020 m. buvo didžiausia, palyginus su 2017–2019 m., ir sudarė 29,7 % nuo visų pasirinkusių laikyti bent vieną VBE. 100 balų laikiusiųjų dalis taip pat buvo mažiausia: iš viso 100 balų buvo įvertinti 4 darbai (1 iš anglų kalbos ir 3 – iš rusų (užsienio) kalbos).

Išsamiau apie VBE rezultatus <http://www.visaginas.lt/svietimas/bendrasis-ugdymas/284> .

2015–2017 m. abiturientų, siekiančių aukštojo išsilavinimo Lietuvoje ir aukštojo išsilavinimo apskritai, dalis didėjo. 2018 m. šie rodikliai ženkliai nukrito. 2019 m. pagal pirmąjį rodiklį duomuo šiek tiek ūgtelėjo ir sudarė 44,4 % (2018 m. – 41,9 %), tačiau bendrai siekiančių aukštojo išsilavinimo, palyginus su 2018 m., sumažėjo ir sudarė 47,25 % (2018 m. – 54,65 %). 2020 m., palyginus su 2019 m., abu rodikliai gerokai pagerėjo ir grįžo į 2016 m. pozicijas. Pažymėtina, kad šiemet, lyginant su pastaraisiais 4 m., studijuojančių Lietuvos universitetuose dalis yra mažiausia. Kalbant apie gimnazijas atskirai, „Atgimimo“ gimnazijos abiturientų, pasirenkančių universitetines studijas Lietuvoje, procentine išraiška mažiau, lyginant su „Verdenės“ gimnazija. 2015–2017 m. buvo stebima pasirenkančių profesines mokyklas dalies didėjimo tendencija. 2018 m. ši dalis ženkliai sumažėjo, 2019 m. vėl smarkiai ūgtelėjo ir 2020 m. išliko tame pačiame lygyje.

Studijų programų pasirinkimo prasme 2016 ir 2018 m. populiaresnės buvo socialinių mokslų kryptys, 2017 ir 2019 m. – fizinių ir technologinių mokslų; 2020 m. fizinių ir technologinių mokslų bei humanitarinių ir socialinių mokslų pasirinkimas pasiskirstė maždaug po lygiai. Kalbant atskirai pagal mokyklas, 2017 ir 2019 m. „Atgimimo“ gimnazijos abiturientai labiausiai rinkosi technologijų mokslų studijas, o tarp „Verdenės“ gimnazijos abiturientų populiaresni buvo socialiniai mokslai; 2018 m. tarp abiejų gimnazijų abiturientų socialiniai mokslai buvo labiausiai pasirenkami; 2020 m. „Atgimimo“ gimnazijos abiturientai labiausiai pasirinko socialinius ir humanitarinius mokslus, o tarp „Verdenės“ gimnazijos abiturientų populiaresni buvo technologijų, fizinių mokslų studijos (nors „Atginimo“ gimnazijos abiturientai paprastai geriau laiko matematikos, informacinių technologijų egzaminus, o „Verdenės“ gimnazijos – istorijos egzaminą). 2019 m. nepaisant to, kad „Verdenės“ gimnazijos abiturientai geriau išlaikė chemijos ir biologijos egzaminus, žymiai daugiau „Atgimimo“ gimnazijos abiturientų buvo priimta į biomedicinos mokslų studijas. 2020 m. biologijos egzaminą geriau išlaikė „Atgimimo“ gimnazijos abiturientai, tačiau net ketvirtadalis „Verdenės“ gimnazijos abiturientų studijuoja biomedicinos mokslus (palyginus su 2019 m., ši dalis išaugo daugiau negu 2,5 karto). Darytina išvada, kad koreliacija tarp egzaminų rezultatų ir studijų programų pasirinkimo visgi yra gan silpna.

Per 2015-2017 m. dalis abiturientų, po mokyklos baigimo pasirenkančių darbą, mažėjo; 2018 m. – labai ūgtelėjo (tokių buvo apie penktadalį); nuo 2019 m. šios kategorijos abiturientų sumažėjo, o 2020 m., lyginant su 2019 m., jų sumažėjo per pusę (galimai dėl ekstremalios situacijos). 3 metus išlieka tendencija, kad dar nepasirinkusių tolimesnės karjeros dalis išlieka pakankamai nemaža, tačiau pažymėtina, kad didžioji jų dalis – tai vaikinai, kurie tarnauja Lietuvos kariuomenėje.

Dėl pandemijos pagrindinio ugdymo pasiekimų patikrinimas nebuvo organizuotas. Dėl tos pačios priežasties pavasarį neįvyko bandomasis elektroninis nacionalinis 4 ir 8 klasių mokinių pasiekimų patikrinimas.

*Bendra išvada*

Pasiekimų patikrinimo rezultatų analizė rodo, kad lietuvių kalba ir jos ugdymo kokybė 2020 m., kaip ir ankstesniais, buvo ir tebelieka ateityje viena iš aktualiausių ir opiausių problemų ugdymo pagal visas formaliojo ugdymo programas srityje bei pagrindinių švietimo prioritetų savivaldybėje. Nors problemai, jos priežastims aptarti ir sprendimo būdams numatyti skiriama nemažai dėmesio (tarpinstituciniai ir tarpdalykiniai susitikimai, metodiniai renginiai, renginiai mokiniams, ugdymo plano galimybių panaudojimas, aptarimas ir siūlymų teikimas respublikiniu mastu tam skirtoje konferencijoje, dalyvavimas projekte „Lyderių laikas 3“), būtina imtis veiksmingesnių ir realių priemonių gerinti situacijai.

*Mokinių raiškos galimybių užtikrinimas, siejant formaliojo ir neformaliojo ugdymo programas*

Nepaisant 2020 m. ištikusių nelengvų iššūkių dėl pandemijos ir ekstremalios situacijos (kai kurios dalykinės olimpiados ir konkursai nebuvo organizuoti) savivaldybės mokiniai buvo pakviesti dalyvauti surengtose respublikinėse dalykų olimpiadose ir konkursuose. 2020 m. dalyvavimo šalies etapo dalykinėse olimpiadose ir konkursuose pasiekimai: II vieta lietuvių kalbos ir literatūros olimpiadoje (L. Mazūra, „Verdenės“ gimnazijos mokinys) ir I vieta rusų (užsienio) kalbos olimpiadoje (K. Perechrest, Visagino technologijos ir verslo profesinio mokymo centro mokinė). Šie rezultatai, palyginus su ankstesniais metais, prastesni (2018 m. buvo pelnytos 9 prizinės vietos, 2019 m. – 4). Tačiau daugelis olimpiadų dėl aukščiau išvardintų aplinkybių buvo perkeltos į 2021 m.

Nebuvo pamiršta ir tradicija savivaldybės lygmeniu pagerbti aukščiausiais įvertinimais bei svariausiais laimėjimais, stropumu ir pasiekimais mūsų savivaldybę šalies ir tarptautiniu mastu garsinančius mokinius. Nesant galimybės apdovanoti ir padėkoti įprastu būdu, ši misija šiemet buvo įvykdyta netradiciškai – per mokslo metų baigiamuosius mokyklų renginius, vykusius iš dalies nuotoliniu būdu. Kiekvieną svariausių laimėjimų pasiekusį mokinį asmeniškai pasveikino savivaldybės meras ir įteikė vardinį savivaldybės padėkos ženklą:

* + akademinių pasiekimų srityje apdovanojimus gavo: Visagino „Verdenės“ gimnazijos mokinys Liutauras Mazūra, šios gimnazijos abiturientas **Nojus Marcinkevičius,** Visagino „Atgimimo“ gimnazijos abiturientė Irina Tišalovič, šios gimnazijos mokinė Olga Vasiljeva, Visagino „Gerosios vilties“ progimnazijos mokinė Sofja Starinskaja bei Visagino technologijos ir verslo profesinio mokymo centro mokinys **Aleksej Chvorych**;
  + meno, kūrybos ir sporto srityse: Visagino Česlovo Sasnausko menų mokyklos ugdytinė Marija Kaleničenko, Visagino kūrybos namų ugdytiniai Gabrielė Pimpytė, **Marina Izmailova** ir **Martynas Skukauskas bei Visagino sporto centro ugdytinis Viačeslav Buglak**.

Svarbu paminėti, kad kiekviena savivaldybės mokykla įneša indėlį, siekiant užtikrinti aukšto lygio ugdymo kokybę, suteikiant mūsų mokiniams kokybišką išsilavinimą, gyvenimui, tolesniam mokymuisi ir karjerai būtinas dalykines žinias ir gebėjimus, formuojant pagrindines vertybes ir nuostatas bei ugdant pamatines kompetencijas, reikalingas sėkmingam asmenybės formavimuisi.

Pagal 2019 m. pasirašytą su „Vyturio“ leidykla sutartį dėl privalomosios grožinės literatūros skaitmeninės bibliotekos, skirtos Visagino bendrojo ugdymo mokyklų mokiniams, naudojimosi paslaugos įsigijimo, visiems savivaldybės bendrojo ugdymo mokyklų mokiniams 2019–2020 m. m. buvo suteikta galimybė nemokamai naudotis elektronine biblioteka su beveik 500 programinių ir konteksto kūrinių bei knygų laisvalaikiui.

2020 m. atliktas Visagino savivaldybės bendrojo ugdymo mokyklų tinklo pertvarkos 2016–2020 metų bendrojo plano įgyvendinimo pagrindinių rezultatų rodiklių ir pokyčių rezultatų pasiektumo įvertinimas ir jų analizė (kartu su tam tikslui sudaryta darbo grupė). Planas įgyvendintas apie 70 proc. Dalis priemonių neįgyvendinta dėl force majeure arba nuo Plano vykdytojų nepriklausančių aplinkybių. Išsami analizė yra Visagino savivaldybės administracijos Švietimo, kultūros, sporto ir valstybinės kalbos kontrolės skyriuje.

*Nesimokančių ir mokyklos nelankančių vaikų apskaita ir jų grąžinimas į švietimo sistemą*

Vykdant savivaldybės teritorijoje gyvenančių vaikų apskaitą, nesimokančių vaikų ir mokyklos nelankančių mokinių nesimokymo ar mokyklos nelankymo priežasčių nustatymą, paiešką ir priemones, siekiant sugrąžinti juos į mokyklas, vadovaujamasi Lietuvos Respublikos Vyriausybės 1997 m. rugpjūčio 4 d. nutarimu Nr. 889 „Dėl Savivaldybės teritorijoje gyvenančių vaikų apskaitos tvarkos aprašo patvirtinimo“ Lietuvos Respublikos švietimo ir mokslo ministro 2010 m. balandžio 13 d. įsakymu Nr. V-515 „Dėl Nesimokančių vaikų ir mokyklos nelankančių mokinių informacinės sistemos nuostatų ir Duomenų saugos nuostatų patvirtinimo“ ir Visagino savivaldybės teritorijoje gyvenančių vaikų apskaitos tvarkos aprašu, patvirtintu Visagino savivaldybės administracijos direktoriaus 2020 m. vasario 14 įsakymu Nr. ĮV-E-60 „Dėl Visagino savivaldybės teritorijoje gyvenančių vaikų apskaitos tvarkos aprašo patvirtinimo“ (toliau – Savivaldybės tvarkos aprašas).

Nesimokančių vaikų ir mokyklų nelankančių mokinių informacinės sistemos (toliau – NEMIS) duomenimis, Visagine 2020–2021 m. m. pradžioje užregistruoti 312 nesimokantys 7-18 metų vaikai (2019-2020 m. m. – 295), iš jų privalančių lankyti mokyklą 7-16 m. vaikų – 297 (2019-2020 m. m. – 277), 17-18 m. – 15 vaikų (2019-2020 m. m. – 18). Šie asmenys savo gyvenamąją vietą yra deklaravę Visagino savivaldybės teritorijoje. NEMIS duomenys buvo lyginami su Mokinių registru. Iš duomenų bazėje užregistruotų nesimokančių mokinių skaičiaus kaip besimokantys Visagino švietimo įstaigose rasti 4 mokiniai, 278 vaikai yra išvykę gyventi į užsienį, 30 pakeitę gyvenamąją vietą / deklaruotu adresu faktiškai negyvena. Pateikti duomenys yra parengti remiantis mokyklų surinkta informacija. Pagal galiojančius teisės aktus, jeigu vaikų tėvai / globėjai savo noru informacijos apie jų buvimo vietą neteikia, nėra kitų pranešimų, savivaldybė neturi teisės domėtis tuo savarankiškai.

Informacijos pateikimas į sistemos pomodulį „Nelankantieji“ vykdomas kartą per mėnesį. Duomenis įkelia atsakingi mokyklų asmenys vadovaudamiesi Savivaldybės tvarkos aprašu.Į registro sąrašus įrašomi mokiniai, be pateisinamos priežasties praleidę daugiau kaip pusę pamokų ar ugdymui skirtų valandų per vieną mėnesį. 2020 m. registre tokių vaikų nebuvo. Jeigu vaikas nelanko mokyklos, nelankymo priežastis renka klasės auklėtojai, socialiniai darbuotojai, ir, jeigu reikia, informuojamas Vaiko teisių apsaugos skyrius. Išsiaiškinus priežastis vaikai ir tėvai yra nukreipiami psichologo konsultacijoms, į mokyklos vaiko gerovės komisiją, sudėtingesniais atvejais į savivaldybės administracijos vaiko gerovės komisiją.

*Renginiai savivaldybės lygmeniu*

*Nacionalinis diktantas.* 2020 m. vasario 28 d. Visagino savivaldybėje tryliktąjį kartą buvo rašomas Nacionalinis diktantas. Konkurse dalyvavę gyventojai rašė Birutės Jonušaitės tekstą „Milinė“. Tekstą skaitė LRT televizijos laidų vedėjas Marijus Žiedas. Diktantas buvo rašomas Visagino savivaldybės posėdžių salėje, „Verdenės” gimnazijoje ir „Gerosios vilties“ progimnazijoje. Nacionalinį diktantą savivaldybės didžiojoje posėdžių salėje rašė 30 visaginiečių. Suaugusiųjų grupėje varžėsi 16 dalyvių. Diktantą rašė bendrojo ugdymo mokyklų ir Ignalinos atominės elektrinės įvairių sričių specialistai. Tai buvo puiki proga prisidėti prie lietuviško žodžio išsaugojimo, pasidžiaugti kalba, taip pat prisiminti mokymąsi, pasitikrinti žinias bei pasimėgauti vaizdingu tekstu.

Kartu su suaugusiais dalyviais Nacionalinį diktantą savivaldybėje rašė 14 „Atgimimo“ gimnazijos vyresniųjų klasių gimnazistų. Gimnazistų ir suaugusių dalyvių nuomonės dėl diktanto išsiskyrė, vieniems diktantas nebuvo sunkus, kitiems teko pasukti galvą ir prisiminti kai kurias skyrybos taisykles. Visagino „Verdenės“ gimnazijoje Nacionalinį diktantą rašė 42 mokiniai, „Gerosios vilties“ progimnazijoje – 15 mokinių.

Pernai diktantą rašė 16 suaugusiųjų ir 47 bendrojo ugdymo mokyklų mokiniai.

Dėl raštingiausiojo vardo buvo varžomasi keliose kategorijose – raštingiausio moksleivio, suaugusiojo ir užsienio lietuvio. Visaginiečių rašytus tekstus vertino Vilniuje lietuvių kalbos mokytojai.

*Neformalusis suaugusiųjų švietimas.*

Neformaliojo suaugusiųjų švietimo ir tęstinio mokymosi įstatyme svarbi funkcija tenka savivaldybėms koordinuojant, planuojant ir įgyvendinant suaugusiųjų neformalųjį švietimą ir tęstinį mokymąsi. Siekiant sėkmingai įgyvendinti ir plėtoti su suaugusiųjų švietimu ir mokymusi susijusias veiklas, įgyvendinant Visagino savivaldybės strateginio plėtros plano 2016–2022 metams 2 prioriteto „Aukštos, Europos Sąjungos lygį atitinkančios, visuomenės socialinės gerovės kūrimas“ 2.3.3 uždavinį „Formuoti suaugusiųjų neformaliojo švietimo ir tęstinio mokymosi paslaugų tinklą“, 2017 metais parengtas ir įgyvendinamas Visagino savivaldybės tarybos 2017 m. rugsėjo 28 d. sprendimu TS-184 patvirtintas Visagino savivaldybės neformaliojo suaugusiųjų švietimo ir tęstinio mokymosi (toliau – NSŠTM) 2017–2020 metų veiksmų planas (toliau – Veiksmų planas). Veiksmų plano įgyvendinimo koordinatore paskirta Visagino „Atgimimo“ gimnazija. Veiksmų plano įgyvendinimo stebėseną vykdo Visagino savivaldybės administracija.

Veiksmų plano tikslas – derinant mokymąsi visą gyvenimą su savivaldybės bendruomenės poreikiais, plėtoti Visagino savivaldybės suaugusiųjų švietimo mokymosi visą gyvenimą sistemą, kuri sudarytų sąlygas suaugusių asmenų bendrųjų ir dalykinių kompetencijų įgijimui, socialinei ir darbinei įtraukčiai, aktyviam pilietiškumui ir asmeniniam tobulėjimui.

Visagino savivaldybėje gyvenančių suaugusiųjų asmenų mokymasis pagal NSŠTM programas 2020 metais buvo finansuojamas konkurso būdu pagal Visagino savivaldybės tarybos 2016 m. birželio 30 d. sprendimu Nr. TS-126 patvirtintą Visagino savivaldybės NSŠTM programų, finansuojamų savivaldybės biudžeto lėšomis, finansavimo ir atrankos aprašą (toliau – Aprašas). 2020 m. vasario 7 d. organizuoti mokymai dėl neformaliojo suaugusiųjų švietimo ir tęstinio mokymo paraiškų rengimo. Visagino savivaldybės interneto svetainėje2020-03-04 paskelbtas kvietimas teikti paraiškas konkursui. Visagino savivaldybės administracijos direktoriaus 2020 m. kovo 23 d. įsakymu Nr. ĮV-E-128 sudaryta NSŠTM programų vertinimo komisija; įvykdyta NSŠTM programų atranka. Pateikta vertinimui 19 programų, geriausiai įvertinta 11 NSŠTM programų. Visagino savivaldybės administracijos direktoriaus 2020 m. gegužės 14 d. įsakymu Nr. ĮV-E-90 „Dėl Visagino savivaldybės neformaliojo suaugusiųjų švietimo ir tęstinio mokymosi programų, teikiamų 2019–2020 mokslo metams finansuoti iš savivaldybės biudžeto lėšų, sąrašo patvirtinimo“ patvirtintas programų sąrašas. Savivaldybės biudžeto lėšomis finansuota 11 skirtingų NSŠTM programų (pernai – 12), skirtų įvairių kompetencijų ugdymui. Iš savivaldybės biudžeto programų finansavimui buvo skirta 14 113 Eur (pernai – 20 464 Eur).

*Švietimo srityje įgyvendinami projektai*

*Socializacijos, prevencinių, kitų programų ir projektų, švietimo pagalbos teikimo organizavimo ir vykdymo administravimas ir koordinavimas*

Vaikų socializacijos projektų konkursas organizuotas pagal Vaikų socializacijos projektų konkurso organizavimo Visagino savivaldybėje tvarkos aprašą, patvirtintą savivaldybės administracijos direktoriaus 2019-02-11 įsakymu Nr. ĮV-E-40 (kartu su 2020-06-09 pakeitimais Nr. ĮV-E-306). 2020 m. savivaldybės prioritetai buvo: lietuvių kalbos vartojimo skatinimas; vaikų socialinių ir emocinių kompetencijų ugdymas; mokyklos bendruomenės telkimas. Iš savivaldybės biudžeto finansuotas 21 projektas: 14 vasaros poilsio ir užimtumo stovyklų ir 7 prevenciniai projektai (2019 m. finansuota 16 projektų: 12 vasaros poilsio ir užimtumo ir 4 prevenciniai projektai). Projektams finansuoti iš savivaldybės biudžeto skirta 20 000 Eur (2019 m. skirta 15 000 Eur). Projektų veiklose dalyvavo apie 1200 vaikų (2019 m. – 700 vaikų). Pagal su Švietimo, mokslo ir sporto ministerija sudarytą sutartį (2020-06-18 / 2020-06-19 Lėšų naudojimo sutartis Nr. S-859/5-244) ir papildomą 2020-07-21 /2020-07-27 Susitarimą dėl lėšų naudojimo sutarties Nr. S-859/5-244 pakeitimo Nr. S-1030/5-303 savivaldybei buvo skirta papildomų lėšų vaikų vasaros stovykloms ir kitoms neformaliojo vaikų veikloms finansuoti (49 100 Eur). Tačiau dėl ekstremalios situacijos ir karantino dalis projektų nebuvo įgyvendinta. Iš skirtos sumos panaudota 38 662 Eur. Įgyvendinta 17 projektų, kuriuose sudalyvavo 443 vaikai. Lėšos panaudotos pagal paskirtį.

2018 m., siekiant didinti psichologinės pagalbos prieinamumą savivaldybėje, savivaldybė partnerio teisėmis dalyvavo Specialiosios pedagogikos ir psichologijos centro įgyvendiname ES projekte „Saugios aplinkos mokykloje kūrimas II“, kurio lėšomis buvo įsteigti ir finansuoti psichologo etatai visose ikimokyklinio švietimo įstaigose ir papildomi etatai beveik visose bendrojo ugdymo mokyklose. Tai buvo labai svarbu dėl to, kad vaikų, kuriems reikalinga švietimo pagalbos specialisto pagalba, skaičius didėja, dėl lėšų trūkumo pagalbos negauna dalis vaikų, kuriems šios pagalbos reikia. Mokiniams, mokytojams ir tėvams suteiktos individualaus ir grupinio konsultavimo paslaugos, paskaitos tėvams ir mokytojams apie konfliktų sprendimą, bendravimo su mokiniais gerinimą, smurto atpažinimą, savižudybių prevenciją mokykloje, krizių valdymą bei kitomis aktualiomis psichologinėmis temomis, klasės valandėlės mokiniams aktualiomis psichologinėmis temomis, savipagalbos mokytojų grupių vedimas, mikroklimato mokykloje įvertinimas. Projekto lėšomis psichologų etatai buvo išlaikomi iki 2020 m. pabaigos.

Visos savivaldybės ikimokyklinio ir bendrojo ugdymo įstaigos sudaro sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą („Obuolio draugai“, Alkoholio, tabako ir kitų psichiką veikiančių medžiagų vartojimo prevencijos programa, Olweus patyčių prevencijos programa, programa LIONS QUEST, „Zipio draugai“, Gyvenimo įgūdžių ugdymo programa, Sveikatos ugdymo programa, Smurto ir patyčių prevencijos ir intervencijos programa ir kt.).

Nuo 2015 m. spalio 1 d. neformaliojo vaikų švietimo (toliau – NVŠ) veikloms skiriamas tikslinis valstybės finansavimas (kitaip – neformaliojo švietimo mokinio krepšelis). Jis buvo tęsiamas ir 2020 metais. 2020 m. NVŠ krepšelis buvo finansuojamas ES projekto „Neformaliojo vaikų švietimo paslaugų plėtra“, kurį įgyvendino Lietuvos mokinių neformaliojo švietimo centras, lėšomis (savivaldybės projekte dalyvavo partnerio teisėmis). Visagino savivaldybei 2020 m. buvo skirta 68 500 Eur (2019 m. – 67 400 Eur). Šios lėšos skirtos mokiniams ugdyti pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) programas. Nepaisant to, kad savivaldybės administracijos sprendimu buvo skirta maksimali krepšelio suma, o konkursas programoms atrinkti ir akredituoti buvo skelbtas kelis kartus, savivaldybei skirta suma buvo panaudota ne visa. Vadovaujantis Visagino savivaldybės neformaliojo vaikų švietimo lėšų skyrimo ir panaudojimo tvarkos aprašu, 2020 m. NVŠ lėšomis buvo finansuotos 24 akredituotos, savivaldybės teritorijoje įgyvendinamos programos. Iš jų 6 programas vykdė 5 asociacijos (Visagino povandeninio plaukimo klubas „Akvanautas“, „Visaginietis“, „Lietuvos skautija“, sporto klubas „Akrobalansas“), 10 programų – Visagino kūrybos ir menų akademija ir 8 programas – Visagino edukacijų centras. Programose buvo užimta apie 400 vaikų. Lėšos programoms įgyvendinti buvo apskaičiuotos neformaliojo švietimo mokinio krepšelio principu, finansuojant vieną vaiko einamaisiais kalendoriniais metais pasirinktą programą, atsižvelgiant į rekomenduojamą krepšelio sumą – 15 Eur/mėn. Konkretus krepšelio dydis nustatytas atsižvelgiant į lankančių NVŠ programas vaikų skaičių bei programų trukmę. Vadovaujantis Aprašo nuostatomis, mūsų krepšelio 2020 m. dydis (sutartinis įkainis 1 mokiniui per mėn.) buvo 20 Eur/mėn.

*Projekto „Mokyklų aprūpinimas gamtos ir technologinių mokslų priemonėmis“ įgyvendinimas*

2020 metais įgyvendintas Europos Sąjungos struktūrinių fondų ir LRV biudžeto lėšomis finansuojamas projektas „Mokyklų aprūpinimas gamtos ir technologinių mokslų priemonėmis“ (projekto Nr. 09.1.3-CPVA-V-704-02-0001). Projekto įgyvendinimo metu vykdytos veiklos susijusios su gamtos ir technologinių mokslų mokymo priemonių ir įrangos įsigijimu bei gamtos ir technologinių mokslų mokymui įsigytų mokymo priemonių ir įrangos panaudojimo ugdymo procese metodikų parengimu. 2020 m. į Visagino bendrojo ugdymo mokyklas pristatyti 80 pavadinimų 5–8 klasėms skirti mokymo priemonių komplektai. Projekte dalyvavo visos pagrindinio ugdymo programas įgyvendinančios savivaldybės bendrojo ugdymo mokyklos: „Verdenės“ gimnazija, „Žiburio“ pagrindinė mokykla, Draugystės progimnazija, „Gerosios vilties“ progimnazija. 2020 metais mokyklų gamtamokslinės laboratorijos papildytos priemonėmis, skirtomis gamtamokslinio ugdymo ir technologijų pamokoms ir kitoms edukacinėms veikloms, siekiant sudominti 5–8 klasių mokinius šiais mokomaisiais dalykais, paskatinti juos tyrinėti aplinkinį pasaulį ir jo paslaptis. Tai universalaus naudojimo mikroskopai, žiūronai, mokykliniai teleskopai, įvairiems bandymams ir eksperimentams atlikti skirti mechanikos, geometrinės optikos rinkiniai, testai vandens kietumui nustatyti, svarstyklės ir kitos priemonės. Projekto sumanytojų siekiamybė – kad visos gautos mokymo priemonės mokyklose sudarytų vientisą komplektą ir būtų įkurdintos bendroje laboratorijoje. Tai skatintų labiau integruoti mokomųjų dalykų veiklas ir tyrimus. Kad žinomos, o gal nematytos ar nebandytos priemonės Gamtamokslinėje spintoje kuo greičiau ir lengviau būtų „įveiklintos“, parengti 93 pamokų veiklų aprašai ir 15 vaizdo įrašų. Šie aprašai – tai išsamūs paaiškinimai mokytojui ir mokiniams, kaip atlikti gamtamokslinius tyrimus naudojantis gautomis priemonėmis, saugiai ir tinkamai elgtis su sudėtingesne komplekto įranga. Vykdant 2016 m. spalio 24 d./gruodžio 1 d. Jungtinės veiklos sutarties, įgyvendinant 2014–2020 metų Europos sąjungos fondų investicijų projektą „Mokyklų aprūpinimas gamtos ir technologinių mokslų priemonėmis“ įsipareigojimus, 2020 m. Visagino bendrojo ugdymo mokykloms perduotos mokymo priemonės, kurių bendra įsigijimo vertė – 14 275 Eur (2019 m. – 22 903 Eur). 2017–2020 metais projekto vykdymo laikotarpiu savivaldybės bendrojo ugdymo mokykloms prekių įsigijimui panaudotos Europos regioninės plėtros fondo ir Lietuvos Respublikos valstybės biudžeto lėšos, iš viso – 49 417 eurų.

*Inovatyvaus švietimo metodų diegimas*

„Žiburio“ pagrindinėje mokykloje nuo 2020 m.rugsėjo 1 d. vykdomas integruotas ugdymas pirmose–antrose klasėse.

*Bendradarbiavimas*

2020 m. rugpjūčio 26 d. buvo pasirašyta bendradarbiavimo sutartis tarp Visagino savivaldybės ir Vytauto Didžiojo universiteto dėl bendradarbiavimo plėtojant savivaldybės bei universiteto socialinę partnerystę siekiant abipusiai naudingų tikslų – kvalifikuoto pedagogų rengimo, užtikrinant pakankamą pedagogų poreikį savivaldybės švietimo įstaigose, ir pedagogų profesinio tobulinimo bei šiuolaikinių kompetencijų įgijimo srityje.

|  |
| --- |
| 2.3.2. Kultūra |

*Savivaldybės kultūros įstaigos, mėgėjų meno kolektyvai, būreliai ir kt.*

Ataskaitiniu laikotarpiu Visagine veikė 2 kultūros įstaigos: Visagino kultūros centras (iš viso 3 pastatai) bei Visagino viešoji biblioteka su filialu (2 pastatai). Kultūros centre 2020 m. veikė 27 mėgėjų meno kolektyvai, studijos ir būreliai (2019 m. ir 2018 m. – po 38), turintys 313 dalyvių (2019 m. – 466, 2018 m. – 491). 4 kolektyvams buvo suteikta I kategorija, 4 kolektyvams – II kategorija ir 4 kolektyvams – III kategorija. Savivaldybėje buvo suorganizuoti 606 įvairūs renginiai, kuriuose apsilankė ar dalyvavo apie 50 000 žiūrovų ir dalyvių (2019 m. – 526 renginių ir 58 500 žiūrovų ir dalyvių, 2018 m. – apie 400 renginių ir 109 000 žiūrovų ir dalyvių). Visagino kultūrinė veikla buvo pristatoma įvairiuose respublikos ir užsienio festivaliuose. 2020 metais žiūrovų ir dalyvių skaičius sumažėjo dėl COVID-19 pandemijos įvestų Lietuvos Vyriausybės paskelbtų karantinų bei įvestų apribojimų.

Kultūrinė veikla buvo telkiama ties tolimesniu kokybiškų, miestui svarbių kultūrinių renginių organizavimu ir koordinavimu, projektinės veiklos skatinimu, kultūrinės veiklos viešinimu.

*Renginių (švenčių, parodų, festivalių) organizavimo koordinavimas*

Visagino savivaldybės administracijos direktoriaus 2020 m. liepos 8 d. įsakymu Nr. ĮV-E-370 buvo patvirtintas Visagino savivaldybės 2020 metų pagrindinių kultūros, švietimo renginių planas, per metus pagal poreikį planas buvo kelis kartus tikslintas.

2020 metais tradiciniu ir nuotoliniu būdu buvo organizuoti valstybinių švenčių paminėjimai, bendruomenei svarbių datų, sukakčių renginiai, organizuotos profesinės šventės, tautinių bendruomenių tradiciniai renginiai, kultūros dienos, kalendorinės šventės ir kita.

Išskirtinis 2020 metų renginys buvo Visagino miesto šventė „Švęsk Visaginą: šiemet kitaip“ , kuris sukūrė tikrą savo miesto 45-ąjį gimtadienį švenčiančios bendruomenės atmosferą. Įsimenantis buvo ir renginys, skirtas naujametinės eglutės įžiebimui, kuris buvo transliuojamas, o po visą Visaginą parengtas maršrutas su įvairiais pasirodymais ir šou.

Nuolat buvo vykdomas aktyvus kultūrinės veiklos savivaldybėje viešinimas, sukurtos ir daugybės visaginiečių jau pamėgtos socialinių tinklų informacijos sklaidos paskyros.

*Kultūros darbuotojų kvalifikacijos tobulinimas ir atestacija*

Siekiant užtikrinti sklandų kultūros įstaigų darbą nuolat buvo organizuojami kultūros įstaigų vadovų pasitarimai Švietimo, kultūros, sporto ir valstybinės kalbos kontrolės skyriuje, lankytasi kultūros įstaigų darbuotojų darbiniuose pasitarimuose. Kultūros ir meno darbuotojai tobulino savo kvalifikaciją dalyvaudami įvairiuose renginiuose, domėdamiesi kultūros naujovėmis, dalinosi idėjomis ir darbo patirtimi su kitais.

*Visagino savivaldybės kultūros ir meno tarybos veiklos koordinavimas*

2020 m. Visagino kultūros ir meno taryba organizavo tik 3 posėdžius, kurių metu buvo aptartas 2020 metų miesto renginių planas, taip pat generuotos idėjos ir pasiūlymai miesto šventės renginių ciklui.

*Dalyvavimas Aukštaitijos regioninės etninės kultūros globos tarybos veikloje*

Nuo Visagino savivaldybės į šią tarybą yra deleguota Švietimo, kultūros, sporto ir valstybinės kalbos kontrolės skyriaus vedėja Asta Sieliūnienė. Dėl didžiulio užimtumo nesant skyriuje dalies specialistų buvo dalyvauta tik dviejuose tarybos posėdžiuose.

*Dalyvavimas Utenos regiono kultūros tarybos veikloje*

2019 metais veiklą pradėjo kultūros ministro įsakymu suformuota Utenos regiono kultūros taryba, į kurią nuo Visagino savivaldybės 4 metų kadencijai yra deleguota Švietimo, kultūros, sporto ir valstybinės kalbos kontrolės skyriaus vedėja Asta Sieliūnienė, o atrankos būdu paskirta Oksana Denisenko. 2020 metais įvyko 4 tarybos posėdžiai, svarstyti ir patvirtinti Utenos regiono kultūros prioritetai, dviem etapais paskirstytos lėšos projektams. Pastebėta, kad Visagino savivaldybės kultūros lauko veikėjai itin neaktyvūs regiono kultūros projektų konkursuose. Visagino savivaldybės atstovės, siekdamos suaktyvinti projektų rengimo ir teikimo procesą, organizavo konsultacinius susitikimus su potencialiais projektų rengėjais.

|  |
| --- |
| 2.3.3. Sportas |

*Bendrojo ir ikimokyklinio ugdymo mokyklų lygmuo*

Įgyvendinant Kūno kultūros ir sporto plėtros programos (03) programos tikslą „Skatinti savivaldybės gyventojus užsiimti įvairia sportine veikla“ 2020 metais labai stipriai pakenkė dėl COVID-19 pandemijos įvesti Lietuvos Vyriausybės įvesti apribojimai, paskelbti karantinai, kurie galiojo virš penkių mėnesių. Visagino mokyklų sporto žaidynėse buvo organizuota 11 varžybų (2019 m. – 22), kurios iš viso tęsėsi 23 dienas. Šiame kompleksiniame mokyklų sporto renginyje dalyvavo 383 mokiniai (2019 m. – 696).

*Miesto lygmuo (sporto ir sveikatingumo renginiai)*

Miesto gyventojams buvo pasiūlyti 26 „Sportas visiems“ renginiai, iš kurių dėl pandemijos ir karantinų buvo įvykdyti 19 (2019 m. – 28). Renginiuose dalyvavo daugiau kaip 1 250 žmonių (2019 m. – 1780).

Masiškumu išsiskyrė jau tradiciniais tapę sporto renginiai – Miesto dienai skirtos sporto varžybos, Jaunimo futbolo festivalis, ,,Drakonų“ valčių irklavimo festivalis.

Penktus metus vykdomas ,,Drakonų“ valčių irklavimo festivalis, kurį organizavo J. Šuklino olimpinis sporto klubas su partneriais. Šių varžybų iššūkis dalyviams – sukomplektuoti valties ekipažą iš 21 dalyvio. Varžybose dalyvavo 23 įgulos; varžybų dalyvių skaičius – 483 (2019 m. – 396). ,,Drakonų“ valčių festivalis, pirmą kartą surengtas Visagine 2015 metais, dalyvių skaičiumi yra masiškiausios metų varžybos Visagine, o visaginiečiai sudaro didžiąją dalį dalyvių.

Aktyvaus ir sveiko gyvenimo būdo mėgėjams buvo siūlomos paslaugos Visagino rekreacijos paslaugų centre: du baseinai, dvi sportinių žaidimų salės, dvi mankštos salės su treniruokliais, trys saunos. Ypač populiarūs baseinai, kuriais maksimaliai naudojamasi nuo spalio iki balandžio mėnesio.

*Sporto centro ir sporto klubų lygmuo, pasiekimai*

Visagino savivaldybėje veikia viena savivvaldybės viešoji sporto įstaiga – Sporto ir rekreacijos centras bei 17 asociacijų – mėgėjiškų sporto klubų (2019 m. – 19).

Sporto ir rekreacijos centrą lanko apie 35 proc. (nuo bendro mokinių skaičiaus) ugdytinių (Lietuvoje – apie 18 proc.). Įstaigoje kultivuojamos šios sporto šakos: akrobatika, aerobika, akrobatiniai šuoliai ant batuto ir takelio, boksas, sportiniai šokiai, biatlonas, slidinėjimas, baidarių-kanojų irklavimas, lengvoji atletika, graikų–romėnų imtynės, futbolas, krepšinis.

Sporto ir rekreacijos centro auklėtiniai, ruošiami kvalifikuotų trenerių, aukštais laimėjimais garsina įstaigą ir Visaginą ne tik respublikos, bet ir tarptautinėse varžybose. Trys Visagino sporto ir rekreacijos centro irkluotojai, kurie studijuoja Vilniaus universitetuose ir tęsia savo sportinę karjerą, įtraukti į Lietuvos olimpinės rinktinės kandidatų sąrašą dalyvauti Tokijo vasaros olimpinėse žaidynėse 2021 metais.

Biatlonininkė Natalija Kočergina įsitvirtino nacionalinės moterų biatlono rinktinės sudėtyje ir tapo jos lydere, o biatlonininkas Maksimas Fominas pakviestas į vyrų biatlono rinktinę.

Sporto klubuose sportuojančiųjų skaičius per metus svyruoja nuo 250 iki 420 mėgėjų, kurie užsiiminėja futbolu, dviračių krosu, krepšiniu, stalo tenisu, tenisu, tinkliniu, paplūdimio tinkliniu, šachmatais, plaukimu, povandeniniu plaukimu, karatė, aikido, boksu, kikboksu ir kitomis sporto šakomis. Aktyviausiai dirbo Visagino tinklinio asociacija, pravedusi aštuonis tinklinio renginius, ir Visagino šachmatų klubas, organizavęs Visagine daugiausia sporto renginių – net 11 varžybų – tiek tradiciniu, tiek nuotoliniu būdu.

*Sporto srityje įgyvendinami projektai*

*Projektas „Sportas kaip socialinio bendravimo forma su rizikos grupės paaugliais (akronimas: RISK-FREE).*

2020 m. buvo baigtas įgyvendinti projektas LLI-402 „Sportas kaip socialinio bendravimo forma su rizikos grupės paaugliais (akronimas: RISK-FREE)“. Visagino savivaldybės administracija bendradarbiaudama su partneriais iš Latvijos (Latgalės planavimo regionu ir Latgalės regiono plėtros agentūra) bei Ignalinos kultūros ir sporto centru 2020 m. birželio 30 d. baigė įgyvendinti projektą „Sportas kaip socialinio bendravimo forma su rizikos grupės paaugliais“. Projektas tęsėsi kiek ilgiau nei dvejus metus.

Projekto tikslas – įtraukti socialinės rizikos paauglius ir jaunimą dalyvauti socialinėje veikloje pasitelkiant sporto kultūrą kaip priemonę socialinei įtraukčiai didinti, taip siekiant apsaugoti tikslinę grupę nuo įsitraukimo į rizikingas, kriminalines ar amoralias veiklas ir taip palengvinti jų sugrįžimą į mokyklą ir reintegraciją visuomenėje. Įgyvendintos projekto veiklos:

* organizuotos gatvės sporto varžybos rizikos grupės paaugliams (Ghetto games), skirtos Tarptautinei vaikų gynimo dienai – birželio 1 d. Jos buvo vykdytos su projekto partneriais iš Ignalinos ir 20 Latvijos (Daugpilio regiono) savivaldybių.
* organizuoti mokymai dirbantiems su rizikos grupės paaugliais bei parengtos metodinės rekomendacijos.
* šalia „Atgimimo“ gimnazijos įrengta gatvės sporto infrastruktūra (lauko treniruokliai, futbolo vartai standartiniam ir mini futbolui, mobilių krepšinio stovų įrengimas bei kitos daugiafunkcinės sporto infrastruktūros pritaikymas gatvės sportui).

Bendras projekto biudžetas 750 973,98 Eur. Iš jų Europos regioninės plėtros fondo finansavimas – 638 327,88 Eur, dalinis Visagino savivaldybės finansavimas 116 450,00 Eur. Ataskaitiniu laikotarpiu panaudota 76 145,96 Eur savivaldybės biudžeto lėšų.

*Projektas „Visagino rekreacijos paslaugų centro sporto salės remontas ir pritaikymas neįgaliesiems“*

2020 m. rugpjūčio 26 d. Visagino savivaldybės administracija pasirašė Sporto rėmimo fondo lėšomis finansuojamo sporto projekto Nr. SP2020-1-74 „Visagino rekreacijos paslaugų centro sporto salės remontas ir pritaikymas neįgaliesiems“ įgyvendinimo sutartį.

Projekto tikslas – gerinti sąlygas ugdyti fiziškai aktyvią visuomenę, remontuojant Visagino savivaldybės sporto salę ir pritaikant ją taip, kad sportinėje veikloje dalyvaujantiems neįgaliesiems būtų suteiktos tokios pat treniruočių galimybės kaip ir sveikiems žmonėms.

Įgyvendinant projekto veiklas bus pritaikyti neįgaliesiems koridoriai ir praėjimai: patalpose bus keičiamos 9 durys, iš jų koridoriuje keičiamos durys plastikinėmis dvivėrėmis, durys tarp koridorių ir sporto salės metalinėmis dvivėrėmis, įstiklintomis atspariu kamuolių smūgiams armuotu stiklu. Platinamos 6 durų angos tam, kad į patalpas galėtų patekti žmonės, turintis judėjimo negalią (vežimėliuose). Bus atliktas dalinis sienų remontas po durų keitimo darbų, lubų remontas. Taip pat bus pritaikytos neįgaliesiems mergaičių ir berniukų persirengimo patalpos: planuojama praplatinti įėjimus į patalpas ir pakeisti duris, pritaikyti tualeto patalpas neįgaliesiems, pertvarkyti persirengimo patalpų dušines neturintiems galios, įrengti persirengimo patalpose suoliukus ir kabyklas neturintiems galios bei pritaikyti neįgaliesiems tualetas.

Bus atliktas sporto salės esamų medinių grindų remontas renovuojant grindis (620,65 m2), sporto aikštelių ribų žymėjimas, sienų ir lubų perdažymas, šviestuvų ir jungiklių keitimas, elektros laidų keitimas, 17 esamų sporto sienelių restauravimas, krepšinio stovų metalinių konstrukcijų perdažymas, laikančiųjų tvirtinimo trosų keitimas, šoninių krepšinio lentų keitimas naujomis reguliuojamojo aukščio krepšinio lentomis, trijų eilių teleskopinių tribūnų įrengimas, durų keitimas naujomis metalinėmis, atspariomis kamuolių smūgiams sporto salės inventorinėje. Inventorinės medinių grindų, lubų ir sienų perdažymas; šviestuvų ir jungiklių keitimas.

Bendra projekto vertė 140 014,75 Eur, iš jų: Sporto rėmimo fondo paramos lėšos 125 936,07 Eur, savivaldybės biudžeto lėšos 14 078,68 Eur.

Ataskaitiniu laikotarpiu investuota 1 605,77 Eur valstybės biudžeto lėšų.

|  |
| --- |
| 2.4. Vietinis ūkis, ekonominė plėtra ir investicijos |
| 2.4.1. Architektūra ir teritorijų planavimas |

*Teritorijų planavimas*

Ataskaitiniu laikotarpiu buvo atliekamos visos nustatytos viešojo administravimo procedūros teritorijų planavimo srityje naudojantis Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacine sistema (TPDRIS), teritorijų planavimo stebėsenos informacine sistema (TPSIS), žemėtvarkos planavimo dokumentų rengimo informacine sistema (ŽPDRIS) ir teritorijų planavimo dokumentų registru (TPDR).

Naudojantis TPDRIS buvo teikiami sprendimai dėl teritorijų planavimo dokumentų rengimo pradžios ir planavimo tikslų, teikiama planavimo darbų programa, parengiamos ir išduodamos teritorijų planavimo sąlygos, teikiami kiti parengiamojo ir rengimo etapų dokumentai, atliekamos viešinimo procedūros, teikiami TPD sprendiniai. Elektroninius dokumentus, pasirašytus elektroniniu parašu, su visais prie jų pridedamais dokumentais buvo galima teikti ir gauti atsakymus per šį interneto portalą, taip skyrius prisidėjo prie administracinės naštos mažinimo ir informacinių technologijų ir elektroninių paslaugų plėtojimo priemonių įgyvendinimo.

ŽPDRIS vykdoma kaimo plėtros žemėtvarkos projektų rengimo elektroninė paslauga, žemės sklypų formavimo ir pertvarkymo projektų rengimo elektroninė paslauga, žemės paėmimo visuomenės poreikiams projektų rengimo elektroninė paslauga ir žemės konsolidacijos projektų rengimo elektroninė paslauga. Sistemoje surenkami ir pateikiami šių paslaugų projektų rengimo reikalavimai, vykdoma projektų rengimo, derinimo, svarstymo su visuomene bei viešinimo eiga ir procedūros.

Nustatyta tvarka atliktos reikalingos procedūros ir parengti Visagino savivaldybės administracijos direktoriaus įsakymai:

* Dėl žemės sklypų formavimo ir pertvarkymo projektų rengimo – 16.
* Dėl numerių adresų objektams suteikimo (pakeitimo) – 26 įsakymų 60 objektams.
* Dėl žemės sklypo naudojimo būdo pakeitimo – 3.
* Dėl miško žemės pavertimo kitomis naudmenomis – 1.

Parengta ir įkelta į ŽPDRIS sistemą:

* + - Žemės sklypų formavimo ir pertvarkymo projekto rengimo reikalavimai – 17;
    - Suderinta žemės sklypų formavimo ir pertvarkymo projektų – 9;
    - Suderinta 12 paraiškų 12 objektų žemės kasinėjimo darbams atlikti;
    - Priimta (per TOPD paslaugą) 227 vnt. (iš jų priimta 186 teigiamų išvadų) naujai parengtų ir patikslintų topografinių planų ir inžinerinių tyrinėjimų techninių ataskaitų.
    - Atliktas Visagino miesto bendrojo plano koregavimas (numatant atskirų valstybinės reikšmės miškų sklypų keitimas į atskirųjų želdynų teritorijas).

*Statybos ir statinių naudojimo priežiūra*

Ataskaitiniu laikotarpiu buvo vykdomos viešojo administravimo procedūras naudojantis Lietuvos Respublikos statybos leidimų ir statybos valstybinės priežiūros informacine sistema „Infostatyba“ (šios sistemos nuostatų nustatytatvarka), taip skyrius prisidėjo prie administracinės naštos mažinimo ir informacinių technologijų ir elektroninių paslaugų plėtojimo priemonių įgyvendinimo.

* + - * Išduota (parengta, įregistruota) statybą leidžiančių dokumentų – 48 vnt.
      * Surinktos valstybės rinkliavos lėšos 3 770 Eur.
      * Pritarta projektinių pasiūlymų užduotims – 11 vnt.
      * Pritarta projektiniams pasiūlymams – 15 vnt.
      * Parengta ir išduota specialiųjų reikalavimų – 2 vnt.

2020 m. buvo dalyvaujama 86 statybos užbaigimo komisijų posėdžiuose. Taip pat buvo organizuojama techninių projektų vykdymo priežiūra:

* Apleisto (nenaudojamo) buvusio visuomeninio pastato konversija ir pritaikymas savarankiško gyvenimo namų Visagine, Taikos pr. 20A įkūrimo projektas.
* Bendrabučio tipo gyvenamojo namo Kosmoso g. 28, Visagine, atnaujinimo (modernizavimo) projektas.
* Irklavimo bazės Visagino ežero pakrantėje statybos projektas.

Ataskaitiniu laikotarpiu pagal poreikį buvo dalyvauta 11 susirinkimų, kuriuose buvo svarstomi naujai projektuojamų statinių projektiniai pasiūlymai, dalyvaujama 8 įvairių darbo grupių veikloje. Inicijuota ir organizuota 18 mažos vertės pirkimų (projektavimo paslaugos, plakatai, lentelės, ženklai, žemės sklypų formavimas, teritorijos tvarkymas, stendai ir t.t.). Tarp jų parengtos techninės užduotys pastatų numerių su gatvių pavadinimais lentelių (904 vnt.) bei įvykdytas pirkimas.

Įgyvendinant priemonę „Visagino miesto teritorijos ribų pažymėjimas, gatvių pavadinimų ir objektų (pastatų) numeracijos ženklinimo darbai“ panaudota 4 969,47 Eur (skirta 5 000 Eur).

Pagal skyriaus kompetenciją buvo parengta ir suderinta 18 projektavimo užduočių (specifikacijų); parengti planų, programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo priedai 5 projektams.

Organizuotas Visagino savivaldybės teritorijų planavimo komisijos kompleksinis derinimas žemės sklypo (kadastro Nr. 4535/0005:63), esančio Karlų kaime, Visagino savivaldybėje, kaimo plėtros projektui, ūkininko sodybos vietai parinkti.

Vykdant statinių naudojimo priežiūrą buvo atlikta 72 statinių techninės priežiūros kontrolė, surašyti patikrinimo aktai. Sudarytas statinių, kurių statyba neužbaigta, sąrašas, jame įrašyti 34 nebaigti statyti pastatai. Į nenaudojamų, neprižiūrimų arba apleistų statinių sąrašą įrašyti 5 statiniai.

*Triukšmo valdymo ir reklamos priežiūra*

Ataskaitiniu laikotarpiu buvo užregistruota 411  gyventojų (ne ūkio subjektų) ir 26 įmonių (ūkio subjektų) triukšmo šaltinių valdytojų pranešimai apie planuojamus statybos, remonto, montavimo darbus gyvenamosiose patalpose. Pranešimuose nurodoma, kad planuojamas triukšmo lygis pagal normas, trukmė per parą nustatytomis valandomis, triukšmo mažinimo priemonės: langų ir durų sandarinimas, kaimynų įspėjimas, pertraukos tarp darbų.

Vykdant veiklą reklamos priežiūros srityje buvoišduoti 67 leidimai išorinei reklamai įrengti. Parengta 72 direktoriaus įsakymas ir 87 raštai (atsakymai) gyventojams ir įmonėms.

Informacija apie gautą vietinę rinkliavą už išorinės reklamos leidimo išdavimą kiekvieną mėnesį pateikiama Apskaitos skyriui. Per 2020 m. vietinės rinkliavos už išorinės reklamos leidimo išdavimą surinkta 7 328 (2019 m. – 5 803,46) Eur.

Parengtos 46 bylos dėl Lietuvos Respublikos reklamos įstatymo 12 str. 1 d. 5 p. pažeidimo. Dokumentai perduoti Viešosios tvarkos ir rinkliavų skyriui protokolų surašymui.

2020 m. lapkričio 20 d. Visagino savivaldybės tarybos sprendimu Nr. TS-246 „Dėl Vietinės rinkliavos už leidimo įrengti išorinę reklamą Visagino savivaldybės teritorijoje išdavimą nuostatų patvirtinimo“ patvirtinti Vietinės rinkliavos už leidimo įrengti išorinę reklamą Visagino savivaldybės teritorijoje išdavimą nuostatai.

*Visagino savivaldybės saugaus eismo komisijos veikla*

Ataskaitiniu laikotarpiu įvyko 13 posėdžių (paruošti 13 protokolai, 13 įsakymai). 2020 m. rugpjūčio 17 d. Visagino savivaldybės administracijos direktoriaus įsakymu Nr. ĮV-E-411 „Dėl Visagino savivaldybės administracijos direktoriaus 2015 m. lapkričio 9 d. įsakymo Nr. ĮV-1166 „Dėl Visagino savivaldybės saugaus eismo komisijos sudarymo“ pakeitimo“ pakeista komisijos sudėtis.

*Visagino savivaldybės želdynų ir želdinių apsaugos, priežiūros ir tvarkymo komisijos veikla*

Ataskaitiniu laikotarpiu vyko 19 posėdžių (paruošta 19 protokolų, 11 želdinių atkuriamosios vertės apskaičiavimo aktų). 2020 m. gegužės 5 d. Visagino savivaldybės administracijos direktoriaus įsakymu Nr. ĮV-E-230 „Dėl Visagino savivaldybės želdynų ir želdinių apsaugos ir priežiūros komisijos sudarymo ir jos nuostatų patvirtinimo“ sudaryta nauja komisija, patvirtinti jos nuostatai.

2020 m. gegužės 28 d. Visagino savivaldybės tarybos sprendimu Nr. TS-131 „Dėl Visagino savivaldybės želdynų ir želdinių apsaugos taisyklių patvirtinimo“ patvirtintos Visagino savivaldybės želdynų ir želdinių apsaugos taisyklės, 2020 m. birželio 30 d. Visagino savivaldybės tarybos sprendimu Nr. TS-157 „Dėl Visagino savivaldybės tarybos 2020 m. gegužės 28 d. sprendimo Nr. TS-131 „Dėl Visagino savivaldybės želdynų ir želdinių apsaugos taisyklių patvirtinimo“ pakeitimo“ minėtos taisyklės pakeistos.

|  |
| --- |
| 2.4.2. Investicinių projektų įgyvendinimas |

***Energijos taupymo projektai***

Visagino savivaldybė, siekdama taupyti energetinius išteklius, ir toliau intensyviai investuoja į viešąją infrastruktūrą diegdama energijos efektyvumą didinančias priemones. Vienas efektyviausių būdų mažinti energijos sąnaudas – renovuoti senus pastatus, tuomet galima ne tik gerokai sumažinti šildymo kaštus, bet ir iš esmės pagerinti sąlygas.

Visagino savivaldybė, siekdama taupyti energetinius išteklius ir gerinti vaikų ugdymo ir personalo darbo sąlygas, investuoja į biudžetinių įstaigų atnaujinimą.

*Projektas „Visagino savivaldybės viešųjų pastatų energijos efektyvumo didinimas (4 etapas****)****“*

Siekiant Ignalinos atominės elektrinės eksploatavimo nutraukimo tarpinstitucinio veiklos plano tikslo „Sušvelninti neigiamus Ignalinos AE eksploatavimo nutraukimo socialinius ir ekonominius padarinius Ignalinos AE regionui“ bei vykdant uždavinį „Sumažinti energijos suvartojimą visuomeninės paskirties objektuose ir daugiabučiuose namuose Ignalinos AE regione“ per 2020 m. buvo baigtos projekto 2D.08/02/VEE.04 „Visagino savivaldybės viešųjų pastatų energijos efektyvumo didinimas (4 etapas)“ įgyvendinimas.

Iš viso pagal projektą buvo planuojama modernizuoti (atnaujinti) 12 Visagino savivaldybės viešųjų pastatų, modernizuota 11. Bendras projekto biudžetas 4 731 578,39 Eur su PVM. Projekto įgyvendinimo pradžia 2013 metai. Iki 2018 m. buvo sėkmingai modernizuoti 7 objektai (2015 m. – Visagino kūrybos namų pastatas, esantis Sedulinos al. 49, Visagino „Žiburio“ pagrindinės mokyklos pastatas, Visagino rekreacijos paslaugų centro pastatas, esantis Vilties g. 5A, 2016 m. – modernizuoti 4 objektai: Visagino pirminės sveikatos priežiūros centro pastatas, Visagino socialinių paslaugų centro pastatas, Visagino kultūros centro pastatas „Bangos“ salė, Visagino rekreacijos paslaugų centro pastatas, esantis Draugystės g. 10B, Kultūros centro pastatas, esantis Vilties g. 5.,Visagino vaikų lopšelio-darželio „Ąžuoliukas“ pastatas).

Projekto veiklai „Visagino „Gerosios vilties“ vidurinės mokyklos pastato apšiltinimas*“* (dabar Visagino „Gerosios vilties“ progimnazija) įgyvendinti 2014 m. gegužės 7 d. buvo pasirašyta sutartis Nr. CPO35857, kurios vertė 749 308,13 Eur. Rangovas – UAB „Vilstata“. 2014 m. birželio 16 d. buvo pasirašyta techninės priežiūros sutartis Nr. CPO37179/5-187, kurios vertė 5 465,12 Eur. 2016 m. pabaigoje darbai pagal projektą jau nevyko, buvo sustabdyti. 2017 m. baigėsi teismo procedūros bei vyko parengiamieji darbai dėl naujo darbų pirkimo.

2018 m. spalio 24 d. pasirašyta objekto „Visagino „Gerosios vilties“ vidurinės mokyklos pastato atnaujinimo (modernizavimo) darbai“ rangos sutartis su UAB „Dengsta“, kurios vertė 278 715,03 Eur su PVM.

2018 m. gruodžio 31 d. pasirašyta objekto „Visagino „Gerosios vilties“ vidurinės mokyklos pastato atnaujinimo (modernizavimo) darbai“ darbų techninės priežiūros paslaugų sutartis Nr. CPO116689 su UAB „Statybos projektų valdymo grupė“, kurios vertė 3418,25 Eur su PVM.

2019 m. toliau vyko minėto pastato atnaujinimo (modernizavimo) darbų techninės priežiūros paslaugų įgyvendinimas, ataskaitiniu laikotarpiu investuota 1 958,59 Eur.

Taip pat vyko aukščiau minėto pastato atnaujinimo (modernizavimo) darbų įgyvendinimas, atlikta apie 90 proc. darbų, ataskaitiniu laikotarpiu investuota 243 689,44 Eur.

2020 m. toliau vyko aukščiau minėto pastato atnaujinimo (modernizavimo) darbų įgyvendinimas, visi darbai atlikti 100 %, ataskaitiniu laikotarpiu investuota 35 025,59 Eur.

Taip pat vyko minėto pastato atnaujinimo (modernizavimo) darbų techninės priežiūros paslaugų įgyvendinimas, ataskaitiniu laikotarpiu investuota 429,68 Eur.

2020 m. rugsėjo 11 d. pasirašytas objekto statybos užbaigimo aktas.

Projekto veiklai *„Visagino Draugystės mokyklos pastato apšiltinimas“* (dabar Visagino Draugystės progimnazija) įgyvendinti 2014 m. liepos 17 d. buvo pasirašyta sutartis Nr. CPO40363/5-222, kurios vertė 577 147,01 Eur. Rangovas – UAB „Vilstata“. 2014 m. liepos 31 d. buvo pasirašyta techninės priežiūros sutartis Nr. CPO40584/5-222, kurios vertė 4 205,28 Eur. 2017 m. vyko teismo procedūros, buvo laukiama apeliacinės instancijos teismo sprendimo. 2018 metais buvo nutraukta sutartis Nr. CPO40584/5-222 su UAB „Vilstata“ bei įvyko parengiamieji darbai dėl naujo darbų pirkimo, dokumentai buvo pateikti derinti VšĮ Centrinei projektų valdymo agentūrai.

2018 m. rugsėjo 14 d. pasirašyta objekto „Visagino Draugystės progimnazijos pastato atnaujinimo (modernizavimo) darbai“ darbų techninės priežiūros paslaugų sutartis Nr. CPO112292 su UAB „Statybos projektų valdymo grupė“, kurios vertė 2 244,55 Eur su PVM.

2019 m. gegužės 2 d. pasirašyta objekto „Visagino Draugystės progimnazijos pastato atnaujinimo (modernizavimo) darbai“ rangos sutartis Nr. CPO67412 su UAB „Dengsta“, kurios vertė  256 026,68 Eur su PVM. Ataskaitiniu laikotarpiu. toliau vyko aukščiau minėto pastato atnaujinimo (modernizavimo) darbų įgyvendinimas, atlikta apie 90 proc. darbų, ataskaitiniu laikotarpiu investuota 175 756,95 Eur.

2020 m. toliau vyko minėto pastato atnaujinimo (modernizavimo) darbų įgyvendinimas, visi darbai atlikti 100%, ataskaitiniu laikotarpiu investuota 57 033,26 Eur.

Taip pat vyko minėto pastato atnaujinimo (modernizavimo) darbų techninės priežiūros paslaugų įgyvendinimas, ataskaitiniu laikotarpiu investuota 285,96 Eur.

2020 m. spalio 2 d. pasirašytas objekto statybos užbaigimo aktas.

*Projektas „Visagino miesto centralizuotos šildymo sistemos modernizavimas ir atnaujinimas (2 etapas)“*

2020 m. buvo baigtos projekto „Visagino miesto centralizuotos šildymo sistemos modernizavimas ir atnaujinimas (2 etapas)“ Nr. 2B.07/02/VDH.02 įgyvendinimas. Projekto įgyvendinimo metu modernizuoti 182 šilumos punktai Visagino miesto II ir III mikrorajonuose bei atlikti visų miesto gyvenamųjų bei biudžetinių įstaigų šildymo ir karšto vandens tiekimo sistemų balansavimo darbai įrengiant automatines balansavimo priemones. Bendras projekto biudžetas **6** 941 124,43 Eur su PVM.

2018 m. gegužės 3 d. pasirašyta projekto rangos sutartis Nr. 5-138, kurios vertė 6 999 949,22 Eur su PVM, Rangovas – Jungtinės veiklos grupė AB „Axis Industries“ ir UAB „Svertas group“. 2018 m. birželio 28 pasirašyta Projektų techninės priežiūros paslaugų sutartis Nr. 5-202, kurios vertė 18 876,00 Eur su PVM, tiekėjas UAB „Ademo techninė priežiūra“, 2018 metais įvykdytų paslaugų dalis 539,85 Eur su PVM.

2018 metais po išvardintų sutarčių pasirašymo prasidėjo Projekto Nr. VDH.02 objektų darbo projektų rengimo darbai, balansavimo darbai bei šilumos punktų modernizavimo paruošiamieji statybos darbai.

2018 m. birželio 28 pasirašyta Projekto Nr. VDH.02 darbų techninės priežiūros paslaugų sutartis Nr. 5-202, kurios vertė 18 876,00 Eur su PVM, tiekėjas UAB „Ademo techninė priežiūra“, 2018 metais įvykdytų paslaugų dalis 539,85 Eur su PVM.

2018 metais po išvardintų sutarčių pasirašymo prasidėjo projekto Nr. VDH.02 objektų darbo projektų rengimo darbai, balansavimo darbai bei šilumos punktų modernizavimo paruošiamieji statybos darbai, ataskaitiniu laikotarpiu investuota 200 236,85 Eur.

2019 m. toliau vyko minėto Projekto Nr. VDH.02 darbų įgyvendinimas, modernizuota apie 100 šilumos punktų, ataskaitiniu laikotarpiu investuota 1 869 247,10 Eur. Taip pat toliau vyko Projekto Nr. VDH.02 darbų techninės priežiūros paslaugų įgyvendinimas, ataskaitiniu laikotarpiu investuota 1893,26 Eur.

2020 m. toliau vyko Projekto Nr. VDH.02 darbų įgyvendinimas. 2020-04-08 buvo gautas pritarimas iš VšĮ „Centrinė projektų valdymo agentūra“ dėl rangos sutarties Nr. 5-138 darbų atlikimo termino pratęsimo iki 2020-08-26. Per ataskaitinį laikotarpį modernizuoti dar 82 šilumos punktai ir investuota 4 833 943,22 Eur.

Taip pat toliau vyko Projekto Nr. VDH.02 darbų techninės priežiūros paslaugų įgyvendinimas, ataskaitiniu laikotarpiu investuota 16 442,88 Eur.

Visi darbai baigti laiku, likusių 82 objektų statybos užbaigimo aktai pasirašyti, Projekto Nr. VDH.02 galutinis baigiamasis darbų priėmimo –perdavimo aktas pasirašytas 2020-08-26.

*Projektas „Visagino miesto energinio efektyvumo didinimas daugiabučiuose gyvenamuosiuose namuose“ (programa „Visagino enervizija“)*

2020 m. buvo tęsiamas Ignalinos programos projektas Nr. 2D.10/01/VEV.02 ,,Visagino miesto energinio efektyvumo didinimo daugiabučiuose pastatuose programa „Visagino enervizija“ (toliau – Projektas). Per 2020 metus atlikti šie darbai:

* + - Užbaigti atnaujinimo (modernizavimo) darbai daugiabučiame gyvenamajame name Jaunystės g. 13, Visagine. 2020 metų rugsėjo 30 d. gautas statybos užbaigimo aktas, įgyvendinus Projektą iš VšĮ Centrinės projektų valdymo agentūros buvo gauta 25 995,42 Eur (iki 15 proc. nuo energijos taupančių priemonių) kompensacija, taip pat iš Lietuvos Respublikos energetikos ministerijos buvo gauta PVM lengvata, kuri sudaro 5 022,32Eur. Atlikus modernizavimo darbus namo energinis efektyvumas padidėjo nuo E iki B klasės.
    - Vykdant Kosmoso g. 28 daugiabučio gyvenamojo namo atnaujinimo (modernizavimo) darbus buvo planuota užbaigti juos iki 2020 m. rugsėjo 30 d., tačiau dėl nenumatytų aplinkybių to įgyvendinti nepavyko. Dėl atsiradusių nenumatytų aplinkybių projekto įgyvendinimo terminas buvo pratęstas iki 2021 m. gegužės 30 d. Per 2020 metus buvo demontuoti seni evakuaciniai balkonai, kurie buvo pripažinti avariniais ir netinkamais naudoti, buvo įrengti nauji balkonai, kurie atitinka priešgaisrinės saugos reikalavimus, taip pat buvo baigti visi statybos rangos darbai, kurie susiję su modernizavimu.
    - Per 2020 m. buvo įgyvendintas Visagino g. 5 daugiabučio namo atnaujinimo (modernizavimo) projektas. 2020 m. gruodžio 18 d. buvo gautas statybos užbaigimo aktas. Įgyvendinus projektą, VšĮ Centrinės projektų valdymo agentūros Ignalinos programos skyriui pateikta paraiška 69 297,25 (iki 15 proc. nuo energijos taupančių priemonių) eurų kompensacijai gauti, taip pat Lietuvos Respublikos energetikos ministerija padengė PVM – 13 388,23Eur. Atlikus modernizavimo darbus namo energinis efektyvumas padidėjo nuo E iki C klasės.

*Projektas „Administracinės paskirties pastato, esančio adresu Taikos pr. 7, Visagine, energijos vartojimo efektyvumo didinimas“ įgyvendinimas “*

2019 m. lapkričio 27 d. Visagino savivaldybės taryba priimė sprendimą dėl projekto finansavimo iš lengvatinio Savivaldybių pastatų fondo pagal priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, tiesiogiai kreipiantis į finansinės priemonės valdytoją – AB Šiaulių banką dėl lengvatinės paskolos suteikimo, o protokoliniu sprendimu modernizuoti šį pastatą ne iki C, o iki A klasės siekiant padaryti jį pilotiniu projektu mieste.

Ataskaitiniu laikotarpiu vyko pasirengimas projekto įgyvendinimui: atliktas pastato, esančio Taikos pr. 7, Visagine, energetinis auditas, parengtas investicinis projektas, nupirktas ir parengtas techninio darbo projektas, pagal kurį planuojama atlikti pastato modernizavimo (atnaujinimo) darbus. Iš viso investuota 14 677,30 Eur savivaldybės biudžeto lėšų, planuotos paskolos lėšos 166 622 Eur nebuvo panaudotos.

***Valstybės investicijų programos projektai***

*Projektas „Irklavimo bazės įrengimas Visagino ežero pakrantėje“*

2013 m. Kūno kultūros ir sporto departamentui prie Lietuvos Respublikos Vyriausybės buvo pateiktas investicinis projektas „Irklavimo bazės įrengimas Visagino ežero pakrantėje“. Vadovaujantis investiciniu projektu 2014 m. UAB „Tiksli forma“ parengė techninį projektą, pagal kurį buvo planuojama pastatyti 878,16 kv. m sporto bazės pastatą, 137,9 kv. m finišo / starto bokštelį, 601,34 kv. m elingo pastatą, nutiesti visas būtinas komunikacijas ir inžinerinius tinklus, sutvarkyti teritoriją (įrengti privažiavimą, stovėjimo aikštelę (10 stovėjimo vietų), įrengti tvorą, sutvarkyti krantinę – įrengti tribūnas ir pontoninę prieplauką). 2015 m. spalio 2 d. buvo pasirašyta rangos darbų sutartis su UAB „HSC Baltic“, kurios bendra vertė 2 050 721 Eur, bei pradėti statybos darbai, finansuojami iš Valstybės investicijų programos, Kūno kultūros ir sporto rėmimo fondo bei savivaldybės biudžeto lėšų. Iki 2018 metų pabaigos buvo baigti elingo pastato statybos darbai, atlikti elingo įrengimo darbai, įrengtos požeminės komunikacijos, sutvarkyta pakrantė, įrengtas aptvėrimas bei sukonstruotas sporto bazės pastatas. 2019 m. buvo vykdomi administracinio pastato statybos darbai, baigti elingo pastato ir betoninės krantinės statybos darbai.

Ataskaitiniu laikotarpiu UAB „Ekobana“ baigė elingo įrengimo darbus, UAB „Port Mare“ įrengė pontonus, UAB „Evikonas“ 95 proc. užbaigė administracinio pastato vidaus įrengimo darbus. Taip pat UAB „Dengsta“ baigė pastato fasado apšiltinimo, lauko durų ir langų montavimo darbus. 2021 m. sausio –vasario mėnesį planuojama pasirašyti administracinio pastato statybos darbų priėmimo –perdavimo aktą. Taip pat per 2021 m. I pusmetį numatoma įvesti internetą bei apmokėti sąskaitas rangovams už atliktus darbus bei baigti projekto įgyvendinimą.

*13 lentelė. Bendras projekto „Irklavimo bazės įrengimas Visagino ežero pakrantėje“ biudžetas*

|  |  |  |
| --- | --- | --- |
| **Metai** | **Valstybės investicijų programa** | **Savivaldybės biudžeto lėšos** |
| 2014 | 32 590,94 |  |
| 2015 | 144 810,00 |  |
| 2016 | 337 878,89 |  |
| 2017 | 270 000,00 | 12 207,21 |
| 2018 | 60 000,00 | 115 407 |
| 2019 | 150 000 | 5 837,60 |
| 2020 | 615 000 | 446 220,03 |
| Iš viso | 1 610 279,83 | 579 671,84 |
| **Bendra vertė** | **2 189 951,67** | |

*„Projektas „Saulės jėgainių parko Visagino savivaldybėje įrengimas“*

Ataskaitiniu laikotarpiu Visagino savivaldybėje pradėtos įgyvendinti 10 MW saulės jėgainių parko įrengimo procedūros. 2020 m. spalio 8 d. tarp Lietuvos Respublikos energetikos ministerijos ir Visagino savivaldybės administracijos buvo pasirašyta lėšų naudojimo sutartis, kuria numatoma skirti iki 1 500 000,00 Eur Visagino savivaldybės projekto „Saulės jėgainių parko Visagino savivaldybėje įrengimas“ įgyvendinimui, kurio pagrindinis tikslas sudaryti sąlygas Ignalinos atominės elektrinės regiono gyventojams, norintiems savo namuose vartoti elektrą iš saulės, naudotis atsinaujinančia saulės šviesos energija, taip siekiant sušvelninti neigiamus socialinius ir ekonominius Ignalinos atominės elektrinės eksploatavimo nutraukimo padarinius Ignalinos atominės elektrinės regiono gyventojams. Įgyvendinant Projektą 2020 m. buvo parengtas investicijų projektas, sumokėta piniginė kompensacija už miško žemės pavertimą kitomis naudmenomis, parengta sklypo toponuotrauka. Iš viso panaudota 211 990,01 Eur valstybės biudžeto lėšų.

Taip pat buvo pradėtas vykdyti saulės jėgainės projektavimo ir įrengimo darbų pirkimas. Dėl didelio potencialių rangovų susidomėjimo pirkimu bei galimybės jame dalyvauti, nuolat gaunama daug klausimų bei pretenzijų, todėl pasiūlymų pateikimo termino data persikėlė į 2021 m.

*Projektas „Vandens transporto priemonių nuleidimo vietų įrengimas Visagino ežere“*

2020 m. lapkričio 10 d. tarp Visagino savivaldybės administracijos ir Lietuvos Respublikos aplinkos ministerijos Aplinkos projektų valdymo agentūros buvo pasirašyta dotacijos sutartis, kurios tikslinė paskirtis –vandens transporto priemonių nuleidimo vietų įrengimas Visagino ežere. Bendra projekto įgyvendinimo vertė – 27 597, 20 Eur, iš jų dotacijos lėšos 14 950, 00 Eur, savivaldybės biudžeto lėšos 12 647, 20 Eur. Įgyvendinant projektą 2021 m. planuojama vykdyti vandens transporto priemonių nuleidimo vietų įrengimo Visagino ežere rangos darbus.

***Europos Sąjungos lėšomis finansuojami projektai***

*Projektas „Apleistų / avarinių pastatų nugriovimas ir teritorijos valymas, regeneruojant buvusį karinį miestelį Visagine“*

Siekiant sudaryti palankias sąlygas pramonės ir verslo aplinkos plėtrai ir kūrimui, pagerinant sąlygas investicijų pritraukimui, kurios prisidėtų prie naujų darbo vietų Visagino mieste kūrimo, nuo 2015 metų pagal priemonę „Apleistų teritorijų konversija, regeneruojant buvusį karinį miestelį ir pritaikant kompleksą inovatyviai pramonei vystyti – SMART PARK įkūrimui“ pradėtas įgyvendinti projektas „Apleistų / avarinių pastatų nugriovimas ir teritorijos valymas, regeneruojant buvusį karinį miestelį Visagine“.

Projekto siekiamas rezultatas: apie 8,9 ha apleistos teritorijos bus regeneruota ir pritaikyta verslui vystyti. Taip Visagino savivaldybė pritrauks investuotojus į regioną, bus didinamas gyventojų užimtumas.

2018 m. atlikti teritorijos išvalymo ir lyginimo darbai, iš dalies baigti administracinio pastato statybos darbai. Rangos darbams atlikti pasirašyta sutartis su UAB „Betono demontavimo technika“.

2019 m. buvo atliekami baigiamieji administracinio pastato rekonstrukcijos darbai (inžinerinių sistemų įrengimas, elektroinstaliacija ir kt.). Taip pat buvo parengtas automobilių stovėjimo aikštelės  bei privažiavimo ir apsisukimo aikštelės didžiagabaritėms transporto priemonėms įrengimo techninis projektas.

2020 m. buvo įrengta automobilių stovėjimo aikštelė  bei privažiavimo ir apsisukimo aikštelė didžiagabaritėms transporto priemonėms, sutvarkyta aplinka. Planuojama projekto veiklų įgyvendinimo pabaiga 2021 m. II ketvirtis.

Ataskaitiniu laikotarpiu iš viso investuota lėšų 828 211,19 Eur iš jų: Europos Sąjungos lėšos 551 433,45 Eur, savivaldybės biudžetas 248 763,53 Eur, dotacijos lėšos 28 014,21Eur.

*Projektas „Komunalinių atliekų tvarkymo infrastruktūros plėtra Visagino savivaldybėje“*

Projektas finansuojamas pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę 05.1.1-APVA-R-008 „Komunalinių atliekų tvarkymo infrastruktūros plėtra“

Projekto tikslas – išplėsti Visagino savivaldybės teritorijoje egzistuojančią komunalinių atliekų tvarkymo sistemą, kad būtų skatinamas ir užtikrinamas komunalinių atliekų rūšiavimas, taip mažinant į sąvartynus patenkančių atliekų kiekį.

Ataskaitiniu laikotarpiu buvo baigtos įgyvendinti paskutinės projekte numatytos veiklos, t. y. pastatyta 10 tekstilės atliekų surinkimo konteinerių, kurie pradėti eksploatuoti. Gyventojams sudarytos galimybės šalinti tekstilės atliekas jų susidarymo vietoje. Projekto įgyvendinimo metu taip pat buvo išplėsta antrinių žaliavų surinkimo infrastruktūra, pagerintas privažiavimas ir priėjimas prie aikštelių. Mieste užbaigta įrengti 40 mišrių komunalinių atliekų ir antrinių žaliavų surinkimo konteinerių aikštelių su pusiau požeminiais antrinių žaliavų surinkimo konteineriais, įsigyta 120 pusiau požeminių antrinių žaliavų surinkimo konteinerių.

Projekto biudžetas 519 466,19 Eur, iš jų Europos Sąjungos lėšos 441 546,19 Eur, 77 920,00 Eur savivaldybės biudžeto lėšos. Per ataskaitinį laikotarpį investuota iš viso 30 228,25 Eur Europos Sąjungos lėšų.

*Projektas „Rytų Aukštaitijos miestai ir miesteliai – informavimo apie lankytinas vietas stiprinimas ženklinimo priemonėmis“ (pareiškėjas – Utenos rajono savivaldybės administracija)*

Projektas finansuojamas iš 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“.

Projekto tikslas – išplėsti turizmo informacinę infrastruktūrą Utenos regione ir padidinti turistų ir lankytojų informuotumą apie regioniniuose maršrutuose „Rytų Aukštaitijos miestai ir miesteliai“ esančias lankytinas vietas.

Visagino savivaldybės teritorijoje projekto lėšomis planuojama įrengti 6 informacinius stendus.

2020 m. buvo pasirašyta Partnerystės sutartis tarp projekto pareiškėjos – Utenos rajono savivaldybės administracijos ir 5 Utenos apskrities savivaldybių administracijų dėl bendro projekto rengimo ir paraiškos pateikimo finansavimui gauti. Po projekto parengimo ir vertinimo Lietuvos verslo paramos agentūroje, 2020 m. buvo pasirašyta projekto finansavimo ir administravimo sutartis ir prasidėjo projekto veiklų įgyvendinimas.

Projekto koordinavimo veiklas ir visus pirkimus organizuoja projekto pareiškėja – Utenos rajono savivaldybės administracija.

*Projektas „Transformacija iš apleistų erdvių į išpuoselėtas“ Trans-form LLI – 386*

Projektas įgyvendinamas pagal 2014–2020 m. INTERREG V-A Latvijos ir Lietuvos bendradarbiavimo per sieną programą. Projekto metu buvo organizuoti mokymai, kuriuose dalyvavo teritorijų planavimo specialistai iš Daugpilio, Rėzeknės, Kraslavos, Panevėžio ir Visagino savivaldybių. Partnerių specialistai įgijo žinių, kaip darniai atkurti ir paversti patraukliomis apleistas teritorijas, taip pat keitėsi patirtimi lankydamiesi vienas kito tvarkomose teritorijose bei išvykose į kitas vietoves Europoje (Čekijoje, Vokietijoje ir Nyderlanduose). Taip pat projekto įgyvendinimo metu parengtas metodinis vadovas teritorijų planuotojams bei veiksmų planai konkrečių pilotinių apleistų erdvių atgaivinimui. Iš viso projekto metu planuojama sutvarkyti 5,53 ha probleminių teritorijų keturiose partneriams priklausančiose sklypuose: Lūznavoje (Rėzeknės savivaldybė), Daugpilio tvirtovėje, Kraslavoje ir Skaistakalnio parke Panevėžyje. Įgyvendinant projekto veiklas buvo parengta pastato, esančio Vilties g. 3, griovimo techninė dokumentacija bei parengtos atlaisvintos teritorijos sutvarkymo koncepcijos. Koncepcijos buvo pristatytos visuomenei.

Ataskaitiniu laikotarpiu 2020 m. vasario 20 d. Daugpilyje vyko baigiamoji projekto konferencija.  Konferencija vyko Daugpilio viešojoje bibliotekoje, moderatorė buvo architektė-urbanistė Živilė Šimkutė. Konferencijoje dalyvavo projekto partnerių atstovai bei kiti suinteresuoti asmenys iš Lietuvos ir Latvijos: specialistai iš Panevėžio ir Visagino savivaldybių, Euroregiono „Ežerų kraštas“ Latvijos biuro, ir Rezeknės specialiosios ekonominė zonos, Rezeknės, Daugpilio, Kraslavos, savivaldybių ir kt. Konferencijos metu partneriai pristatinėjo savo įgyvendintus projektus, diskutavo ir dalinosi patirtimi.

Projekto biudžetas 37 804,86 Eur (tenkanti Visagino savivaldybei), savivaldybės biudžeto lėšos 2 835,37 Eur.

Ataskaitiniu laikotarpiu iš viso panaudota 520,37 Eur, iš jų Europos Sąjungos lėšos 339,97 Eur, savivaldybės biudžeto lėšos 180,04 Eur.

*Projektas „Visagino miesto kraštovaizdžio formavimas, ekologinės būklės gerinimas ir želdynų tvarkymas (kūrimas) gamtinio karkaso teritorijose“*

Projektas įgyvendinamas pagal 2014–2020 m. ES fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ uždavinį ir 05.5.1-APVA-R-019 priemonės „Kraštovaizdžio apsauga“ tikslą – pagerinti įvairaus lygmens kraštovaizdžio arealų (teritorijų) būklę didinant kraštovaizdžio planavimo kokybę, stiprinant ir palaikant kraštovaizdžio ekologinę pusiausvyrą, atkuriant pažeistas teritorijas, didinant kraštovaizdžio vizualinį estetinį potencialą.

Pagrindinis projekto tikslas – pagerinti Visagino miesto Visagino gatvės ir kitų želdinių kraštovaizdžio būklę, stiprinant ir palaikant kraštovaizdžio ekologinę pusiausvyrą, atkuriant pažeistas teritorijas, didinant kraštovaizdžio vizualinį estetinį potencialą.

Ataskaitiniu laikotarpiu buvo analizuojama situacija ir rengiama dokumentacija, siekiant įgyvendinti pagrindinę projekto veiklą – Visagino miesto Visagino gatvės ir kitų želdinių teritorijos kraštovaizdžio formavimas, ekologinės būklės gerinimas ir želdynų tvarkymas bei kūrimas gamtinio karkaso teritorijoje.

Projekto veiklos vėluoja dėl paslaugų teikėjų kaltės, kurie nevykdo prisiimtų įsipareigojimų susijusių su kraštovaizdžio tvarkymo projekto parengimu. Probleminiai projekto klausimai susiję su projekto finansavimo sąlygų apraše nustatytais apribojimais vykdyti veiklas valstybinių/miškų parkų teritorijose.

Projekto biudžetas 469 589,24 Eur, iš jų 399 150,85 Eur Europos sąjungos lėšos, 70 438,39 Eur Visagino savivaldybės biudžeto lėšos.

*Projektas „Darnaus judumo infrastruktūros įrengimas Visagino mieste“*

Projektas įgyvendinamas pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8 d. sprendimu Nr. C(2014) 6397, 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ įgyvendinimo priemonės Nr. 04.5.1-TID-R-514 „Darnaus judumo priemonių diegimas“ uždavinį – skatinti darnų judumą ir plėtoti aplinkai draugišką transportą, siekiant sumažinti anglies dioksido išmetimus. Pagrindinės projekto veiklos:

* Įrengti automobilių stovėjimo aikštelę prie geležinkelio stoties;
* Įrengti dviračių saugojimo aikšteles;
* Atlikti viešojo transporto stotelių remontą pritaikant specialiųjų poreikių turintiems žmonėms;
* Įrengti liečiamuosius įspėjamuosius paviršius;
* Atlikti miesto pėsčiųjų takų remontą pritaikant juos specialiųjų poreikių turintiems žmonėms;
* Atlikti miesto pėsčiųjų perėjų ir sankryžų remontą pritaikant specialiųjų poreikių turintiems žmonėms;
* Įrengti apšvietimą Visagino mieste šalia esamų pėsčiųjų perėjų;
* Įrengti transporto žemėlapius;
* Įrengti elektronines švieslentes su atvykstančio ir išvykstančio transporto grafikais.

Ataskaitiniu laikotarpiu buvo baigta įrengti automobilių stovėjimo aikštelė prie geležinkelio stoties, parengtos techninės specifikacijos dėl pėsčiųjų takų, esančių Taikos pr. apie 3300 m² ir Santarvės g. apie 3300 m², pritaikymo specialiųjų poreikių turintiems žmonėms bei pradėti vykdyti viešieji pirkimai. Įrengtos dviračių saugojimo aikštelės šalia ,,Verdenės“, ,,Atgimimo“ gimnazijų bei ,Draugystės ir ,,Gerosios vilties“ progimnazijų, sudaryta sutartis su UAB ,,Eldermonta“ dėl apšvietimo Visagino mieste šalia esamų 15 vnt. pėsčiųjų perėjų įrengimo, sutarties vertė – 24 702,15 Eur.

**Projekto biudžetas** 861 076,78 Eur, iš jų 730 838,00 Eur Europos Sąjungos lėšos, 130 238,78 Eur savivaldybės biudžeto lėšos.

Ataskaitiniu laikotarpiu iš viso investuota 61 197,41 Eur, iš jų Europos Sąjungos lėšos 51 941, 24 Eur, 9 256,17 Eur dotacijos lėšų.

*Projektas „Viešosios infrastruktūros sutvarkymas, pritaikant ją rekreacinei žvejybai“*

Projektas įgyvendinamas pagal Zarasų – Visagino regiono vietos veiklos grupės VPS I prioriteto „Kaimo vietovių konkurencingumo ir patrauklumo didinimas“ priemonę „Sąlygų rekreacinei žvejybai sudarymas ir gerinimas“.

Projekto tikslas – sutvarkyti viešąją pakrantės infrastruktūrą, pritaikant ją rekreacinei žvejybai.

Bendras projekto biudžetas 38 083,75 Eur, iš jų 30 467 Eur Europos jūrų reikalų ir žuvininkystės fondo ir Lietuvos Respublikos valstybės biudžeto lėšos, 7 616,75 Eur savivaldybės biudžeto lėšos.

Siekiant sutvarkyti viešąją infrastruktūrą bei pritaikyti ją rekreacinei žvejybai ataskaitiniu laikotarpiu buvo atlikta medinių laiptų, medinės tvorelės demontavimas bei įrengti nauji, įrengta aikštelė (iš trinkelių) su pavėsine (apytiksliai 50 m2, su galimybe laikyti valtis ir žvejybinę įrangą), taip pat įrengta mažesnė pavėsinė ant vejos (apytiksliai 20 m2), kurioje žvejai mėgėjai bei poilsiautojai galės atsikvėpti po žvejybos, pasigaminti žuvienę arba iškepti/išrūkyti žuvį tam pritaikytoje laužavietėje ir įrangoje. Taip įrengta mažoji infrastruktūra, stalas, suolas, suoliukas, laužavietės, dviračių stovai, įrengtos šiukšlių dėžės.

Ataskaitiniu laikotarpiu investuota 17 387,70 Eur savivaldybės biudžeto lėšų.

*Projektas „Visagino savivaldybės apšvietimo sistemos modernizavimas“*

Projektas įgyvendinamas pagal 2014-2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1. LVPA-T-116 priemonę „Gatvių apšvietimo modernizavimas“.

Bendras projekto biudžetas 2 408 415,00 Eur, iš jų 1 204 207 Eur Europos Sąjungos paramos lėšos, 1 204 207 Eur savivaldybės biudžeto lėšos.

Numatoma, kad projekto įgyvendinimo metu bus pakeisti 2756 vnt. esami natrio lempų šviestuvai LED šviestuvais bei 180 vnt. esamų LED šviestuvų pritaikyti pagal būtinus apšvietimo standartus. Taip pat papildomai bus rekonstruotas gatvių apšvietimo elektros tinklas iš viso paklojant 25,49 km kabelinių linijų bei pakeičiant 614 vnt. apšvietimo atramas naujomis, modernizuoti 37 valdymo punktai bei įrengta išmanioji gatvių apšvietimo sistemos valdymo įranga.

Projektas įgyvendinamas viešosios ir privačios partnerystės būdu, ataskaitiniu laikotarpiu buvo vykdoma privataus partnerio atranka.

Ataskaitiniu laikotarpiu investuota 9791,32 Eur savivaldybės biudžeto lėšų.

*Projektas „Autobusų stoties su turizmo informacijos centru statyba Visagino savivaldybėje“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonę „Kompleksinė paslaugų plėtra integruotų teritorijų vystymo programų tikslinėse teritorijose“.

Projekto tikslas – pagerinti keleivių vežimo viešuoju transportu paslaugų teikimą Visagino savivaldybėje. Įgyvendinant pagrindinę projekto veiklą planuojama pastatyti autobusų stotį su turizmo informacijos centru ir tokiu būdu 18 250 Visagino miesto gyventojų užtikrinti galimybę naudotis infrastruktūra, reikalinga keleivių vežimo paslaugai teikti.

Projekto biudžetas 431 414,75 Eur, iš jų Europos Sąjungos lėšos 290 000 Eur, Lietuvos Respublikos biudžeto lėšos 25 588,24 Eur, savivaldybės biudžeto lėšos 41 627,41 Eur. Taip pat iš Visagino savivaldybės biudžeto bus dengiamos 74 199,10 Eur PVM išlaidos, nes atsižvelgus į projekto įgyvendinimo metu sukuriamo objekto specifiką, šios išlaidos yra netinkamos finansuoti ES lėšomis.

Ataskaitiniu laikotarpiu buvo parengtas projektinis pasiūlymas ir investicijų projektas bei 2020 m. gruodžio 15 d. buvo pasirašyta projekto „Autobusų stoties su turizmo informacijos centru statyba Visagino savivaldybėje“ finansavimo ir administravimo sutartis, taip pat 2020 m. rugpjūčio mėnesį pasirašyta paslaugų pirkimo–pardavimo sutartis dėl techninio projekto parengimo. 2020 m. spalio 28 d. buvo suderinti ir patvirtinti priešprojektiniai sprendiniai bei pradėtas rengti techninis projektas. Ataskaitiniu laikotarpiu investuota 1 524,60 Eur savivaldybės biudžeto lėšų.

*Projektas „Sedulinos alėjos atkarpos nuo Parko g. iki Visagino g. rekonstrukcija“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonę „Kompleksinė paslaugų plėtra integruotų teritorijų vystymo programų tikslinėse teritorijose“.

Bendras projekto biudžetas siekia 2 421 482,45 Eur, iš jų Europos Sąjungos lėšos 1 740 000 Eur, valstybės biudžeto lėšos 153 529 Eur, savivaldybės biudžeto lėšos 527 953,03 Eur.

Projekto tikslas – prisidėti prie Visagino miesto vidinės plėtros ir verslo kūrimo didinimo, atnaujinant viešąją / bendruomeninę infrastruktūrą.

Projekto įgyvendinimo metu bus rekonstruota Sedulinos alėjos atkarpa nuo Parko g. iki Visagino g. (~390 m ilgis), kurios metu bus atnaujinta pėsčiųjų alėjos atkarpos danga, dalinai demontuotos esamos atraminės senutės, rekonstruoti laiptai, atnaujintas esamas fontanas, įrengti geokupolai bendruomeniniams poreikiams, atnaujinta apšvietimo sistema ir kompleksiškai sutvarkyta aplinką (įrengti suoliukai, šiukšliadėžės, apželdinta teritorija). Įdiegus infrastruktūrą bus garantuotas pėsčiųjų patogumas ir saugumas bei sukurta estetiška viešoji erdvė gyventojams ir miesto svečiams, užtikrintos palankesnės sąlygos vietos verslininkams.

Ataskaitiniu laikotarpiu buvo parengtas projektinis pasiūlymas ir investicijų projektas bei 2020 m. gruodžio 15 d. buvo pasirašyta projekto finansavimo ir administravimo sutartis, taip pat 2020 kovo 2 d. pasirašyta paslaugų pirkimo–pardavimo sutartis dėl techninio projekto parengimo. Ataskaitiniu laikotarpiu investuota 3 914,58 Eur savivaldybės biudžeto lėšų.

*Projektas „Visagino inovacijų klasterio įkūrimas“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonę „Kompleksinė paslaugų plėtra integruotų teritorijų vystymo programų tikslinėse teritorijose“.

Bendras projekto biudžetas 268 793,99 Eur, iš jų Europos Sąjungos lėšos 176 359,69 Eur, valstybės biudžeto lėšos 15 561,15 Eur, savivaldybės biudžeto lėšos 15 561,15 Eur, taip pat Visagino savivaldybės biudžeto lėšomis bus dengiamos PVM išlaidos 61 312 Eur.

Projekto tikslas – padidinti neformalaus švietimo, laisvalaikio ir (ar) paslaugų prieinamumą Visagino miesto gyventojams ir sudaryti sąlygas Visagino miesto gyventojų užimtumui didėti.

Įgyvendinant projektą planuojama atnaujinti esamas patalpas ir sukurti naujus traukos centrus, skirtus neformalaus švietimo ir laisvalaikio paslaugų teikimui Visagino mieste, planuojama:

1. *Nenaudojamų, apleistų patalpų atnaujinimas, pritaikant jas klasterio dirbtuvėms*:

* Visagino kultūros centro pastato, adresu Vilties g. 5, Visaginas, patalpų remontas ir pritaikymas klasterio veikloms;
* Visagino „Verdenės“ gimnazija, pastatas adresu Taikos pr .21, Visaginas;
* Visagino „Atgimimo“ gimnazija, pastatas adresu Tarybų g. 23A, Visaginas.

*2. Projekto metu bus įsigyjama klasterio laboratorijų įranga, baldai, kompiuterinė technika:*

* Visagino kultūros centre numatoma įsigyti frezavimo stakles, rankinę ir elektrinę medžio apdirbimo įrangą, darbastalius ir sandėliavimo baldus, lazerinę pjaustyklę, 3D spausdintuvą, elektronikos ir robotikos reikmenis, keramikos ir juvelyrikos įrangą, tekstilės ir grafikos įrangą, didelio našumo stacionarius kompiuterius ir programinę įrangą, skirtą nuotraukų ir videomontavimui, baldus bei kitą būtiną įrangą.
  + Visagino „Verdenės“ gimnazijoje numatoma įsigyti lazerinio pjaustymo įrangą, 3D spausdinimo, raižymo bei elektronikos / robotikos įrangą.
  + Visagino „Atgimimo“ gimnazijoje numatoma įsigyti lazerinio pjaustymo įrangą, 3D spausdinimo, raižymo bei elektronikos / robotikos įrangą.

Ataskaitiniu laikotarpiu buvo parengtas projektinis pasiūlymas ir investicijų projektas bei 2020 m. gruodžio 15 d. buvo pasirašyta projekto „Visagino inovacijų klasteris“ finansavimo ir administravimo sutartis. Ataskaitiniu laikotarpiu investuota 5 940 Eur savivaldybės biudžeto lėšų.

*Projektas „Jungties nuo geležinkelio stoties iki Visagino miesto centro įrengimas, kartu su etno kultūrų parku“*

Projektas įgyvendinamas pagal 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-V-906 priemonę „Kompleksinė paslaugų plėtra integruotų teritorijų vystymo programų tikslinėse teritorijose“.

Projekto tikslas – vadovaujantis parengtu techniniu projektu „Esamų dviračių takų rekonstrukcija ir naujai numatomi įrengti takai Visagino miesto teritorijoje“,  prisidėti prie Visagino miesto vidinės plėtros siekiant sukurti patogią ir saugią bendruomeninę infrastruktūrą, skirtą pėstiesiems ir dviratininkams.

Projekto metu bus rekonstruota apie 970 metrų ilgio ir apie 2,5 m. pločio pėsčiųjų - dviračių takas nuo Kosmoso g. iki geležinkelio stoties bei įrengti 47 taką apšviečiantys šviestuvai.

Bendra projekto vertė – 479 383,62 Eur, iš jų Europos Sąjungos lėšos 253 750,00 Eur, valstybės biudžeto lėšos 22 389,71, savivaldybės biudžeto lėšos 203 243,91 Eur.

Ataskaitiniu laikotarpiu buvo parengtas projektinis pasiūlymas ir investicijų projektas bei 2020 m. gruodžio 15 d. pasirašyta projekto finansavimo ir administravimo sutartis. Ataskaitiniu laikotarpiu skirta 798,60 Eur savivaldybės biudžeto lėšų.

|  |
| --- |
| 2.4.3.Vietinių kelių, šaligatvių, dviračių takų remontas ir priežiūra |

*Kelių priežiūros ir plėtros programos įgyvendinimas*

Kelių priežiūros ir plėtros programos finansavimo lėšos vietinės reikšmės keliams paskirstomos pagal nuolatinį gyventojų skaičių ir pagal kelių ilgį, nurodytą savivaldybių tarybų patvirtintame kelių sąraše. 2020 metais Visagino savivaldybės vietinės reikšmės kelių (gatvių) sąrašas Visagino savivaldybės taryboje buvo papildomas 2 kartus. Iš viso sąraše įrašyta 104,541 km kelių, gatvių, dviračių ir pėsčiųjų takų.

Lietuvos automobilių kelių direkcijos direktoriaus 2020 m. balandžio 1 d. įsakymu Nr. V-48 buvo paskirstytos Kelių priežiūros ir plėtros programos finansavimo lėšos 2020 metams savivaldybių institucijų valdomiems vietinės reikšmės keliams. Visagino savivaldybei skirta 901 500 Eur.

*14 lentelė. Kelių priežiūros ir plėtros programos lėšų panaudojimas Visagino savivaldybėje*

|  |  |  |  |  |
| --- | --- | --- | --- | --- |
| **Eil. Nr.** | **Objekto ar finansuojamo projekto pavadinimas** | **Atlikti darbai arba paslaugos (natūriniais matavimo vienetais)** | **Sutarties vertė, Eur., rangovas** | **Įvykdyta darbų 2020 metais, Eur** |
| 1. | Įvažiavimo į kiemą Nr. 312 Visagine, nuo Jaunystės g. iki Draugystės g. rekonstravimas | Parengtas techninis projektas, atlikta projekto ekspertizė | 15 681,60  Locus 3D MB  3 061, 30  UAB „Drabasta“ | 15 681,60  2 142,91 |
| 2. | Įvažiavimo į kiemą Nr. 109 ir Nr. 112 (nuo Veteranų g. iki Visagino g. 16) rekonstravimas | Parengtas supaprastintas projektas, atlikta projekto ekspertizė | 18 755,00  UAB ,,Plentprojektas“  3190,00  UAB ,,Statybos projekto ekspertizės centras“ | 18 755, 00  3190,00 |
| 3. | Geležinkelio g., Karlų k., Visagino sav., kelio paprastasis remontas | Atliktas kelio paprastasis remontas  (420 m) | 47 463,00  AB „Eurovia Lietuva“ | 47 241,85 |
| 4. | Sandėlių g., Karlų k., Visagino sav. paprastasis remontas | Atliktas kelio paprastasis remontas  (660 m) | 54 105,42  UAB „Fegda“  ir  30 930,02  AB „Eurovia Lietuva“. | 54 105,42  30 930, 02 |
| 5. | Festivalio gatvės paprastasis remontas (nuo Festivalio g. 6 iki Kosmoso g.). | Atliktas gatvės paprastasis remontas  (494 m). | 55 230,61  AB „Eurovia Lietuva“. | 55 230,61 |
| 6. | Veteranų gatvės rekonstravimo ir aplinkinės teritorijos sutvarkymo darbai | Užbaigti gatvės ir aplinkinių teritorijų rekonstravimo darbai  (660 m). | 1 946 700,00  AB „Panevėžio keliai“  437,21 UAB „Synergy Solutions“ | 279 346,34  437,21 |
| 7. | Visagino savivaldybės kelių išdaužų remontas | Užtaisyta išdaužų - 1380 m² | 41 440,69  AB „Kelių priežiūra“ | 41 440,69 |
| 8. | Vietinių kelių ir gatvių ženklinimo darbai | 3 265,16 m2 paženklinta gatvių | 23 480,90  UAB „Eismus“ | 23 480,90 |
| 9. | Vietinės reikšmės kelių techninė inventorizacija | Atlikta 16 objektų (kelių, gatvių ir statinių) inventorizacija | 4 396,99  VĮ Valstybės žemės fondas. | 4 396,99 |
| **Iš viso:** | | | | **576379,54** |

Pagal Kelių priežiūros ir plėtros programos finansavimo lėšų naudojimo tvarkos aprašą savivaldybėms skiriamos lėšos ir iš Kelių priežiūros ir plėtros programos rezervo. Rezervas gali būti skiriamas vietinės reikšmės keliams, vedantiems į teritorijas, kuriose kuriamos darbo vietos, mėgėjų sodų teritorijoje savivaldybių institucijų valdomiems vietinės reikšmės keliams inventorizuoti, šiems keliams taisyti, jeigu prisideda savivaldybė ne mažiau kaip 30 proc. savo lėšų. 2019 m. buvo pateiktas prašymas skirti Kelių priežiūros ir plėtros programos rezervo lėšų 2020 metams. 2020 m. balandžio 8 d. Lietuvos Respublikos Vyriausybė nutarimu Nr. 357 paskirstė rezervo lėšas. Visagino savivaldybei skirta vietinės reikšmės keliui nuo Dūkšto kelio (Nr. 1718-1) tiesti 247 000 Eur, vietinės reikšmės keliams tiesti, rekonstruoti ir kapitališkai remontuoti, taip pat saugaus eismo priemonėms vietinės reikšmės keliuose diegti gausiai tautinių mažumų gyvenamoje savivaldybėje 84 600 Eur, Visagino miesto Tumelinos gatvei (Nr. 67), esančiai sodininkų bendrijos „Vyšnia“ teritorijoje, kapitališkai remontuoti.

*15 lentelė. Kelių priežiūros ir plėtros programos rezervo lėšų panaudojimas Visagino savivaldybėje*

|  |  |  |  |  |
| --- | --- | --- | --- | --- |
| **Eil. Nr.** | **Objekto**  **pavadinimas** | **Atlikti darbai** | **Sutarties vertė, Eur su PVM., rangovas** | **Įvykdyta darbų 2020 metais**  **Eur su PVM** |
| 1. | Vietinės reikšmės kelio nuo Dūkšto kelio (1718-1), statybos darbai ir valstybinės reikšmės krašto kelio Nr. 177 Visaginas – Ignalinos AE paprastojo remonto darbai įrengiant nuovažą kelio 1,103 km kairėje pusėje, statybos darbai. | Atlikta apie 56 proc. darbų | 378 927,57  AB „Eurovia Lietuva“  2611,00  MB „Statybų biuras“ | 213 335,58  1305,00 |
| 2. | Vietinės reikšmės keliui 1718-1 Dūkšto kelias tiesti | Parengtas projektas, atlikta projekto ekspertizė | 3 217,54  UAB „Synergy Solutions“ | 3 217,54 |
| 3. | Visagino miesto Tumelinos g., esančios sodininkų bendrijoje ,,Vyšnia“, kapitalinis remontas | Parengtas projektas, atlikta projekto ekspertizė | 5929  MB ,,Locus 3D  710  UAB ,,Statybos projektų ekspertizės centras“ | 6639,00 |
| **Iš viso:** | | | | **224 497,12** |

1. Lietuvos Respublikos susisiekimo ministras 2020 m. gegužės mėn. paskirstė ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšas. Visagino savivaldybei lėšos skirtos Visagino miesto dviračių tako Nr. 108 „Dviračių takas nuo Parko g. 12 A link Kosmoso g. 1“ rekonstravimo darbams ir Karlų kaimo Karlų g. (Nr. 81) kelio kapitalinio remonto darbams.

*16 lentelė. Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšos skirtos kelių rekonstravimo darbams Visagino savivaldybėje*

|  |  |  |  |  |  |  |  |
| --- | --- | --- | --- | --- | --- | --- | --- |
| **Objekto**  **pavadinimas** | **Skirta lėšų,**  **Eur** | | **Atlikti darbai** | **Sutarties vertė, Eur., rangovas** | | **Įvykdyta darbų 2020 metais**  **Eur** | |
| Visagino miesto dviračių tako Nr. 108 „Dviračių takas nuo Parko g. 12 A link Kosmoso g. 1“ rekonstravimo darbai. | 149 900,00 | | Atlikti dviračio tako rekonstravimo darbai (0,970 km) | 145 918,56  UAB Viksvola  1976,00  MB „Statybų biuras“ | | 143 653,74  1976,00 | |
| ***Iš viso:*** | ***149 900,00*** | |  | ***147 894,56*** | | ***145 629,74*** | |
| Karlų kaimo Karlų g. (Nr. 81) kelio kapitalinio remonto darbai, parengiant kapitalinio remonto aprašą. Visagino sav. | 90 100,00 | Atliktas kelio kapitalinis remontas (0,252 km) | | 84 700,00  UAB „Meleksas“  1420,00  MB „Rimtai“  1391,50  UAB „Darbasta“ | 82 370,41  1420,00  1391,50 | |
| **Iš viso:** | **90 100,00** |  | | **87 511,00** | **85 181,91** | |
| 2.4.4. Viešieji pirkimai | | | | | | | |

Ataskaitiniu laikotarpiu ypatingas dėmesys skiriamas pirkimo dokumentų parengimui, viešųjų pirkimų procedūrų organizavimui ir atlikimui, dalyvavimui viešųjų pirkimų komisijų darbe bei teisės aktų projektų ir kitų dokumentų, susijusių su viešųjų pirkimų procedūromis, rengimui. Siekiama, kad vykdant viešuosius pirkimus Administracijoje, taupiai ir racionaliai būtų naudojamos valstybės, Visagino savivaldybės biudžeto bei iš kitų finansavimo šaltinių gautos lėšos. Atliekant pirkimų procedūras ir nustatant laimėtoją užtikrinama, kad būtų laikomasi lygiateisiškumo, nediskriminavimo, abipusio pripažinimo, proporcingumo ir skaidrumo principų.

Viešųjų pirkimų skyrius, išanalizavęs ir surinkęs informaciją apie Administracijos prekių, paslaugų ir darbų poreikį, teikė Administracijos direktoriui tvirtinti Visagino savivaldybės administracijos prekių, paslaugų ir darbų 2020 m. viešųjų pirkimų plano projektą, kuris buvo patvirtintas Administracijos direktoriaus 2020 m. balandžio 6 d. įsakymu Nr.ĮTV-E-57 ,,Dėl Visagino savivaldybės administracijos 2020 m. viešųjų pirkimų plano patvirtinimo“. Atsižvelgiant į pasikeitusį Administracijos poreikį pirkti prekių, paslaugų ar darbų, atlikti 56 Administracijos 2020 m. viešųjų pirkimų plano pakeitimai. Teisės aktų nustatyta tvarka, viešųjų pirkimų planas buvo paskelbtas Visagino savivaldybės tinklalapyje ir centrinėje viešųjų pirkimų informacinėje sistemoje (toliau - CVP IS). Organizuodamas pirkimų planavimą, Viešųjų pirkimų skyrius toliau naudojasi pirkimų planavimo programa EcoCost.

Administracijos pirkimų iniciatoriai 2020 m. inicijavo 673 pirkimus. Iš inicijuotų 673 pirkimų procedūrų 34 pirkimus buvo pavesta atlikti Visagino savivaldybės administracijos viešųjų pirkimų komisijoms, 593 pirkimus – mažos vertės pirkimų organizatoriams ir 46 pirkimus įpareigoti atlikti už pirkimų vykdymą naudojantis centrinės perkančiosios organizacijos elektroniniu katalogu (CPO.LT) atsakingi Viešųjų pirkimų skyriaus specialistai.

Ne visos pirkimo procedūros buvo baigtos nustačius laimėtoją ir sudarius sutartį. Kadangi kai kurių pirkimų procedūros pasibaigdavo negavus pasiūlymų arba nutraukus pirkimą, Viešųjų pirkimų skyriaus specialistai administravo 697 pirkimų procedūras. Sutarties (tiek rašytine, tiek žodine forma) sudarymu pasibaigė 578 mažos vertės pirkimų procedūros, kurių vertė – 1 646 994,01 Eur (ataskaitoje visos vertės nurodomos Eur su pridėtinės vertės mokesčiu), 17 supaprastintų atvirų pirkimų, kurių vertė 3 076 421,6 Eur (iš jų trijų pirkimų procedūros pradėtos 2019 m ir užbaigtos 2020 m. už 280 889,4 Eur). Per Centrinę perkančiąją organizaciją, naudojantis CPO.LT katalogu, įvykdyti 43 pirkimai, kurių vertė 133 568,40 Eur, iš jų 8 pirkimuose buvo taikomi „žaliųjų“ pirkimų kriterijai. Atlikti universalios stacionarios rentgeno diagnostikos priemonės pirkimą Administracija įgaliojo VšĮ Visagino ligoninę. Minėta įranga įsigyta už 199 771,00 Eur. Iš viso 2020 m. Administracijoje atlikta viešųjų pirkimų už 5 056 755,01 Eur.

2020 m. buvo pradėtos Investuotojo atrankos valdžios ir privataus sektorių partnerystės projekto ,,Visagino gatvių apšvietimo sistemos modernizavimas“ įgyvendinimui tarptautinio pirkimo skelbiamų derybų būdu ir Saulės jėgainių parko įrengimo darbų su projektavimu supaprastinto atviro pirkimo procedūros. Minėtų dviejų pirkimų procedūras vykdo būtent šiems pirkimams Administracijos direktoriaus sudarytos viešojo pirkimo komisijos.

Iš 2020 m. Nuolatinės Visagino savivaldybės administracijos viešųjų pirkimų komisijos (toliau – Komisijos) pradėtų 34 pirkimų procedūrų, 4 pirkimų procedūros buvo nutrauktos ir, patikslinus pirkimo sąlygas, vykdomos iš naujo, vienas pirkimas buvo baigtas negavus pasiūlymų ir vėl skelbiamas iš naujo, vieno pirkimo procedūros baigėsi atmetus visus pasiūlymus, 7 supaprastintų atvirų pirkimų procedūros bus baigtos 2021 m. Trijų supaprastintų pirkimų procedūras Komisija pradėjo 2019 m. ir jas užbaigė 2020 m. Ataskaitiniais metais įvyko 307 viešųjų pirkimų komisijų posėdžiai, kurių metu priimti sprendimai užfiksuoti komisijų posėdžių protokoluose.

*17 lentelė. Komisijos 2018–2020 m. įvykdytų pirkimų lyginamoji lentelė*

|  |  |  |  |  |  |  |
| --- | --- | --- | --- | --- | --- | --- |
|  | **Įvykdytų pirkimų skaičius, vnt.** | | | **Įvykdytų pirkimų vertė, Eur** | | |
| **2018 m.** | **2019 m.** | **2020 m.** | **2018 m.** | **2019 m.** | **2020 m.** |
| Prekės | 9 | 6 | 2 | 1 647 407,30 | 100 756,09 | 79 320,17 |
| Paslaugos | 33 | 16 | 9 | 2 785 572,44 | 513 982,56 | 422 044,26 |
| Darbai | 10 | 11 | 13 | 5 443 296,20 | 927 125,59 | 2 601 083,87 |
| Iš viso: | 52 | 33 | 24 | 9 876 275,94 | 1 541 864,24 | 3 102 448,30 |

Viešųjų pirkimų skyriaus specialistai administruoja viešuosius pirkimus, Administracijos atliekamus CVP IS priemonėmis, ir skiria didelį dėmesį informacijos apie viešuosius pirkimus sklaidai. Buvo paskelbta 50 mažos vertės apklausų, kuriose galėjo dalyvauti kiekvienas suinteresuotas tiekėjas. Administracijos įvykdytų supaprastintų pirkimų vertė, kai ekonomiškai naudingiausias pasiūlymas buvo išrinktas pagalkainos ir kokybės santykį, 2020 m. sudarė 33,5 proc. bendros Administracijos pirkimų vertės, į kurią neįskaičiuojama mažos vertės pirkimų vertė.

2020 metais (pagal pirkimo paraiškas) 593 (2019 m. – 633) inicijuotus pirkimus buvo pavesta vykdyti pirkimo organizatoriams. Pirkimų organizatoriai įvykdė 151 mažos vertės supaprastintą pirkimą už 1 384 380,54 Eur, po kurių buvo sudarytos raštiškos pirkimo sutartys, iš jų: prekių – 32, paslaugų – 79, darbų – 40 pirkimų. Atliktos 425 mažos vertės apklausos už 236 586,37 Eur, kurioms pasibaigus sudarytos žodinės sutartys.

Viešųjų pirkimų skyriaus specialistai, vadovaudamiesi Viešųjų pirkimų ir pirkimų ataskaitų rengimo ir teikimo tvarkos aprašu, patvirtintu Viešųjų pirkimų tarnybos direktoriaus 2017 m. birželio 6 d. įsakymu Nr. 1S-80 „Dėl Viešųjų pirkimų ir pirkimų ataskaitų rengimo ir teikimo tvarkos aprašo, viešųjų pirkimų ir pirkimų ataskaitų formų patvirtinimo“, rengė ir teikė Viešųjų pirkimų tarnybai viešųjų pirkimų ataskaitas (pateiktos 24 Atn1 ataskaitos). Viešųjų pirkimų įstatymo 86 straipsnio 9 dalyje bei Informacijos viešinimo centrinėje viešųjų pirkimų informacinėje sistemoje tvarkos apraše, patvirtintame Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo centrinėje viešųjų pirkimų informacinėje sistemoje tvarkos aprašo patvirtinimo“, nustatyta tvarka, CVP IS Viešųjų pirkimų skyriaus specialistai viešino laimėjusių dalyvių pasiūlymus, sudarytas pirkimo sutartis, pirkimų sutarčių sąlygų pakeitimus. Paviešintos 253 sutartys ir jų pakeitimai.

Siekiant sumažinti pirkimų iniciatorių ir mažos vertės pirkimų organizatorių administracinę naštą, 2020 m. parengtas ir Administracijos direktoriaus 2020 m. lapkričio 27 d. įsakymu Nr. ĮV-E-592 patvirtintas Visagino savivaldybės administracijos prekių, paslaugų ir darbų pirkimų organizavimo ir vykdymo tvarkos aprašas. Vadovaujantis šiuo aprašu, pirkimo paraiškos ir mažos vertės tiekėjų apklausos pažymos pradėtos teikti ir registruoti naudojantis Dokumentų ir įrašų dokumentų valdymo sistemą „Kontora“.

|  |
| --- |
| 2.4.5. Smulkiojo ir vidutinio verslo rėmimas, veiklos licencijavimas bei investicijų pritraukimas |

Smulkusis ir vidutinis verslas – vienas iš pagrindinių ekonomikos augimo veiksnių, turintis esminį poveikį savivaldybės ūkio plėtotei, naujų darbo vietų kūrimui ir socialiniam stabilumui, todėl jo plėtra yra viena iš svarbiausių ekonominės politikos krypčių.

Savivaldybės administracija teisės aktų nustatyta tvarka organizuoja ekonominės plėtros, smulkiojo ir vidutinio verslo plėtros programų rengimą, administruoja jų įgyvendinimą, dalyvauja formuojant ir įgyvendinant regionų plėtros programas, organizuoja sąlygų verslo plėtrai sudarymą ir šios veiklos skatinimą. Šias funkcijas atlieka Savivaldybės administracijos Strateginio planavimo ir investicijų valdymo skyriaus specialistai. Viešąjį administravimą savivaldybei priskirtoje veiklos licencijavimo srityje vykdo Vietinio ūkio valdymo ir statybos skyriaus specialistai.

*Smulkiojo ir vidutinio verslo rėmimas*

2020 m. buvo patvirtintas Visagino savivaldybės 2020–2022 metų veiklos plano Ekonominės plėtros programos smulkiojo ir vidutinio verslo plėtros priemonės 09.01.01.04 įgyvendinimo tvarkos aprašas, nustatantis finansinės paramos savivaldybės smulkiajam ir vidutiniam verslui tikslą, finansuojamas veiklas, gavimo sąlygas, teikimo tvarką. Paramos tikslas – gerinti verslo aplinką ir skatinti juridinių bei fizinių asmenų verslumą Visagino savivaldybėje. Prioritetu remiamos veiklos, įveiklinančios savivaldybės infrastruktūrą, sukuriant produktą (-us) ar paslaugą (-as) ir darbo vietas vietos gyventojams.

Ataskaitiniu laikotarpiu priemonę 09.01.01.04 „SVV plėtros skatinimas savivaldybėje“ įgyvendino 6 ūkio subjektai.

*18 lentelė. Informacija apie priemonės 09.01.01.04 „SVV plėtros skatinimas savivaldybėje“ įgyvendinimą 2020 m.*

| **Finansuojamos veiklos** | **Dalyvavusių ūkio subjektų skaičius** | **Panaudota lėšų, Eur** | **Sukurta darbo vietų** |
| --- | --- | --- | --- |
| Verslo plėtros projektų įgyvendinimas | 6 | 9 321 | 4 |
| Europos Sąjungos ir kitų paramos fondų lėšomis įgyvendinamų verslo projektų dalinis finansavimas | 0 | 0 | 0 |
| Dalinis ar visiškas palūkanų padengimas | 0 | 0 | 0 |
| SVV subjekto dalyvavimas verslo parodoje | 0 | 0 | 0 |
| Naujai įregistruotų įmonių pradinių steigimosi išlaidų padengimas | 0 | 0 | 0 |
| Dalinis darbo vietų steigimo išlaidų kompensavimas | 0 | 0 | 0 |
| Nuomos mokesčio dalinis kompensavimas | 1 | 200 | 0 |
| Komunalinių išlaidų dalinis kompensavimas | 1 | 41 | 0 |
| **Iš viso** | **8** | **9 562** | **4** |

2020 m. lapkričio 20 d. Visagino savivaldybės taryba sprendimu Nr. TS - 239 „Dėl pritarimo bendradarbystės centro „Spiečius“ steigimui Visagino savivaldybėje“ pritarė bendradarbystės centro „Spiečius“  steigimui, taip pat iš VšĮ „Versli Lietuva“ buvo gautas patvirtinimas, kad paraiška sėkmingai praėjo vertinimą ir Visagino savivaldybėje bus kuriamas bendradarbystės centras „Spiečius“. Bendradarbystės centras „Spiečius“ (angl. co-working space)  – tai „Versli Lietuva“ sukurta netradicinio tipo verslo vystymosi erdvė, pritaikyta smulkiojo ir vidutinio verslo subjektams, vykdantiems veiklą ne ilgiau kaip 5 metus, bendradarbiauti tarpusavyje ir plėstis. „Spiečiai“ orientuoti į skaitmeninio ir kūrybinių industrijų verslų atstovus. Šiuose centruose verslininkams yra suteikiamos nemokamos kompiuterizuotos darbo vietos su įranga, teikiamos skaitmeninio, kūrybinių industrijų vystymo, socialinio verslo konsultacijos, vykdomos [praktinės mentorių sesijos](http://mentoriai.verslilietuva.lt/), organizuojami verslo ugdymo mokymai ir įgyvendinamos kitos verslo skatinimo ir plėtros iniciatyvos. Verslo plėtros konsultacijas bendradarbystės centruose įsikūrusioms įmonėms teikia į [Verslo konsultantų tinklą](http://vkt.verslilietuva.lt/) atrinktos įmonės ir įstaigos. Planuojama, kad bendradarbystės centras „Spiečius“ veiks nuo 2021 m. sausio mėn. iki 2026 m. gruodžio mėn.

Įgyvendinant Visagino savivaldybės tarybos 2020 m. birželio 30 d. sprendimą Nr. TS-159 „Dėl sutikimo reorganizuoti viešąją įstaigą Ignalinos atominės elektrinės regiono verslo ir turizmo informacijos centrą“ 2020 m. buvo pradėtas viešosios įstaigos Ignalinos atominės elektrinės regiono verslo ir turizmo informacijos centro reorganizavimas skaidymo būdu, siekiant įstaigą padalyti į dvi viešąsias įstaigas: viešąją įstaigą Visagino ekonomikos plėtros agentūrą ir viešąją įstaigą Visagino turizmo plėtros centrą.

*Leidimų ir licencijų išdavimas*

Vadovaujantis pasikeitusiomis Lietuvos Respublikos rinkliavų įstatymo nuostatomis, 2020 metais parengti Visagino savivaldybės tarybos sprendimo projektai ir pakeisti Vietinės rinkliavos už leidimo atlikti žemės kasinėjimo darbus Visagino savivaldybės viešojo naudojimo teritorijoje (vietinės reikšmės keliuose, gatvėse, pravažiavimuose, šaligatviuose, aikštėse, žaliuosiuose plotuose) išdavimo, Vietinės rinkliavos už leidimo išdavimą prekiauti (teikti paslaugas) bei organizuoti komercinius renginius Visagino savivaldybės tarybos nustatytose viešosiose vietose ir Vietinės rinkliavos už leidimo prekiauti ar teikti paslaugas Visagino savivaldybės tarybos nustatytose viešosiose vietose išdavimą nuostatai. Išplėstas viešųjų vietų, kuriose leidžiama prekiauti ar teikti paslaugas, sąrašas bei rinkliavos objektų sąrašas. Nustatytos naujos prekybos ir paslaugų teikimo vietos, kai išduodami leidimai prekiauti parodose, mugėse, masiniuose renginiuose: Visagino gatvė ir jos prieigos; Sedulinos alėja ir jos prieigos; teritorija Parko g. 14 A; aikštelė tarp Partizanų ir Visagino gatvių; stadionas prie Draugystės g. 10; Visagino ,,Verdenės“ gimnazijos stadionas; Taikos pr. 21; Irklavimo bazės teritorija, Parko g. 2K; teritorija Balto g. 1, Ramybės k.; teritorija Eglinio g. 26, Tumelinos k.; Visagino technologijos ir verslo profesinio mokymo centro teritorija Festivalio g. 7. Kai išduodamas leidimas prekiauti ar teikti paslaugas viešosiose vietose, nustatytos naujos prekybos ir paslaugų teikimo vietos: Visagino gatvė; Sedulinos al.; Taikos pr. 23; lauko kavinės ar išplėstos aptarnavimo vietos prie stacionarių viešojo maitinimo vietų; Vilties g. 1; aikštelė tarp Partizanų ir Visagino g.; stadionas prie Draugystės g. 10; aikštelė prie Partizanų g. 2; teritorija Parko g. 14 A; kapinės. Taip pat nustatyti nauji rinkliavų objektai masinių renginių metu: gėlių prekyba, prekyba knygomis, kita panašia spausdintine produkcija, piešimo, fotografavimo, graviravimo, svėrimo ir kitos panašios paslaugos. Viešosiose vietose: prekyba maisto produktais ir nealkoholiniai gėrimais lauko kavinėse ar išplėstose aptarnavimo vietose prie stacionarių, dviračių, riedučių ir pan. nuoma, buities paslaugų teikimas (piešimo, fotografavimo ir pan.). Prekyba miško gėrybėmis, taip pat savo sklypuose užaugintomis uogomis, vaisiais, daržovėmis ir gėlėmis pasiūlyta leisti ne tik Visagino savivaldybėje gyvenantiems asmenims, bet ir kitiems asmenims.

Lietuvos Respublikos ekonomikos ir inovacijų ministerija įgyvendino Europos Sąjungos struktūrinių fondų lėšomis finansuojamą projektą „Administracinės ir kitos reguliavimo naštos verslui vertinimas ir mažinimas savivaldybėse“. Šio projekto dalyvė kartu su kitomis 4 savivaldybėmis buvo Visagino savivaldybė. Projekto tikslas – sumažinti administracinę ir (arba) kitą reguliavimo naštą verslui penkiose savivaldybėse, tarp jų ir Visagino savivaldybėje. Pasiūlyta atsisakyti perteklinių įpareigojimų renginių viešosiose vietose organizatoriams. Siekiant atsisakyti perteklinių įpareigojimų renginių viešosiose vietose organizatoriams, pakeistos Visagino savivaldybės tarybos 2008 m. kovo 20 d. sprendimu Nr. TS-49 ,,Dėl Renginių organizavimo Visagino savivaldybės viešosiose vietose taisyklių patvirtinimo“ patvirtintos Renginių organizavimo Visagino savivaldybės viešosiose vietose taisyklės.

2020 metais išduotas 61 leidimas fiziniams ir juridiniams asmenims teikti prekybos ir kitas paslaugas viešose vietose. Parengti ir išduoti 10 leidimų komerciniams ir nekomerciniams renginiams. Už išduotus leidimus surinkta 3605 Eur (2019 m.- 4432,70 Eur) vietinės rinkliavos mokesčio. Palyginti su 2019 metais vietinės rinkliavos mokesčio surinkta mažiau 828,7 Eur. Įtakos prekybai viešosiose vietose ir renginių organizavimui turėjo ribojimai dėl COVID-19 pandemijos.

Išduoti 7 leidimai prekybai vasaros sezono metu sodininkams nuo gegužės 15 d. iki spalio 1 d., kurie prekiavo lauko paviljonuose Sedulinos al. 18 ir Taikos pr. 68, Visagine.

Priimti, patikrinti ir parengti dokumentai dėl licencijų verstis mažmenine prekyba alkoholiniais gėrimais. 2020 m. išduotos 3 licencijos (2019 m. – 3), taip pat išduota 11 vienkartinių licencijų prekiauti pilstomu alumi renginių metu (2019 m. – 11). Surinktas valstybinės rinkliavos mokestis 1657 Eur (2019 m. – 1657 Eur).

Priimti, patikrinti ir parengti dokumentai dėl licencijų verstis mažmenine prekyba tabako gaminiais. 2020 m. išduotos 2 licencijos verstis mažmenine prekyba tabako gaminiais. Surinktas valstybinės rinkliavos mokestis 380 Eur (2019 m. – 380 Eur).

2020 m. buvo išduota 12 leidimų atlikti žemės kasinėjimo darbus. Už leidimų išdavimą surinktas rinkliavos dydis: 185,80 Eur (2019 m. 441,20 Eur, 20 leidimų).

Parengtas tarybos sprendimo projektas ir Savivaldybės taryboje patvirtintas fiksuotų pajamų mokesčio dydžių, taikomų įsigyjant verslo liudijimus 2021 metais vykdomai veiklai, sąrašas bei verslo liudijimus įsigyjantiems gyventojams 2021 metais taikomų lengvatų sąrašas. Atsižvelgiant į 2020 metais nustatytus ribojimus ir draudimus veiklos vykdymui dėl COVID-19 (koronaviruso infekcijos) ir siekiant skatinti veiklos vykdymą, įsigyjant verslo liudijimus, 2021 metams nedidintas pajamų mokesčio dydis taikomas veiklai vykdyti ir palikti tokie patys mokesčiais, kaip ir buvo nustatyti 2020 metams. Taip pat palikti tie patys lengvatų dydžiai, kurie buvo taikomi 2020 metais.

Investicijų pritraukimas

Siekiant prisidėti prie investicinės aplinkos gerinimo ataskaitiniu laikotarpiu buvo įgyvendinama priemonė „Investicijos į Visagine kuriamo pramoninio parko (SMART PARK) inžinerinius tinklus ir susisiekimo komunikacijas iki investuotojo sklypo ribos“. Šios priemonės įgyvendinimui iš Lietuvos Respublikos ekonomikos ir inovacijų ministerijos buvo skirta 148 331,21 Eur bei atsižvelgiant į UAB „Intersurgical“ poreikius, gamybinio pastato saugos reikalavimus, planuojamą gamybos mastą bei nepertraukiamo vandens tiekimo poreikį įrengtas papildomas vandentiekis.

|  |
| --- |
| 2.4.6. Savivaldybės gyvenamasis fondas, daugiabučių gyvenamųjų namų administravimas |

Ataskaitiniu laikotarpiu buvo vykdomas viešasis administravimas savivaldybės būsto fondo tvarkymo, apskaitos ir eilių sudarymo, daugiabučių gyvenamųjų namų administravimo ir namų bendrijų veiklos srityse.

*Savivaldybės ir socialinis gyvenamasis fondas*

Visagino savivaldybės būsto fondą sudaro socialiniai būstai ir savivaldybės būstai. 2020-12-31 Visagino savivaldybės būsto fondą sudarė 552 butai, iš jų 329 butai įrašyti į savivaldybės butų fondą, iš jų 191 būstas su bendro naudojimo patalpomis (bendrabučių tipo pastatuose), 223 butai – socialiniai. Savivaldybės būsto fondas per 2020 metus sumažėjo 7 butais. Jie buvo parduoti nuomininkams, pragyvenusiems šiame būste daugiau kaip 5 metus, gauta lėšų už parduotą turtą – 62 162,30 Eur. Lėšos, gautos už parduotus savivaldybės butus, kaupiamos bendrabučio tipo pastato, esančio Kosmoso g. 28, Visagine, patalpų pritaikymui socialiniam būstui įrengti. Šiuo metu sukaupta 449 880 Eur.

Per 2020 metus buvo atliktas bendrabučio pastato (gyvenamosios paskirties įvairioms socialinėms grupėms) patalpų Kosmoso g. 28, Visagine, kapitalinio remonto projekto Nr. SN 18009-TDP koregavimas už 12 039,50 Eur. Projektuotojas UAB ,,Projektų rengimo centras“. Pagal šį projektą planuojama pertvarkyti bendrabučio kambarius į 24 butus, statybos darbų kartu su inžinerinėmis paslaugomis skaičiuojamoji kaina – 350 000,00 eurų su PVM.

Per 2020 metus buvo atlikti dviejų socialinių butų (Taikos pr. 88-51 ir Parko g. 10-12) paprastojo remonto darbai. Pakeisti seni langai plastikiniais, pakeisti vidaus inžineriniai tinklai butuose, pastatytos naujos įėjimo ir vidaus durys, atlikti patalpų apdailos darbai. Butų remontui buvo panaudota 8500 Eur savivaldybės biudžeto lėšų.

Papildytas Visagino savivaldybės socialinio būsto, kaip savivaldybės būsto fondo dalies, sąrašas, patvirtintas Visagino savivaldybės tarybos 2015 m. kovo 26 d. sprendimu Nr. TS-29 ,,Dėl Visagino savivaldybės būsto fondo, kaip savivaldybės būsto fondo dalies, sąrašų patvirtinimo“, 2 butais - Energetikų g. 32-42 (1 kambario butas), Taikos pr. 88-51 (vieno kambario butas).

2020 m. buvo išnuomoti 24 nauji socialiniai būstai asmenims ir šeimoms, turintiems teisę į socialinio būsto nuomą (Europos Sąjungos ir savivaldybės biudžeto lėšomis iš atskirų bendrabučio kambarių įrengti 25 socialiniai būstai).

Iš viso 2020 m. buvo išnuomoti 27 socialiniai būstai asmenims ir šeimoms, turintiems teisę į socialinio būsto nuomą.

Iki 2020 m. gruodžio 31 d. į asmenų ir šeimų, turinčių teisę į paramą būstui išsinuomoti, sąrašą buvo įrašyti 122 asmenys ir šeimos. Iš jų – 54 asmenys bendrajame sąraše, 26 – jaunų šeimų, 9 - likusių be tėvų globos asmenų ir jų šeimų, 21 – neįgaliųjų, asmenų, sergančių lėtinių ligų sunkiomis formomis, ir šeimų, kuriose yra tokių asmenų, 7 – socialinio būsto nuomininkų, turinčių teisę į socialinio būsto sąlygų pagerinimą, 5 – šeimos, auginančios tris ar daugiau vaikų ir (ar) vaikų, kuriems nustatyta nuolatinė globa.

2020 metais į Visagino savivaldybės administraciją kreipėsi 5 jaunos šeimos dėl pažymų išdavimo, nustatant jaunų šeimų teisę į finansinę paskatą pirmąjį būstą įsigyjančioms jaunoms šeimoms. Visoms besikreipusioms šeimoms pažymos išduotos. Šeimos pažymas pateikia būsto kreditus pirmajam būstui įsigyti teikiančiam kredito davėjui. Per 2020 metus į savivaldybės administraciją kreipėsi viena jauna šeima, nes įgijo teisę į didesnį pirmąjį būstą įsigyjančioms jaunoms šeimoms įstatyme nustatytą dydį.

Vienas nuomininkas pagerino nuomojamo savivaldybei nuosavybės teise priklausančio būsto būklę ir kreipėsi dėl atleidimo nuo būsto nuomos mokesčio dalies. Buvo parengtas ir pateiktas Tarybai svarstyti sprendimo projektais dėl savivaldybės būsto nuomininko atleidimo nuo būsto nuomos mokesčio dalies. Taryba priėmė teigiamą sprendimą.

2020 m. birželio mėn. pakeistas Visagino savivaldybės būsto ir socialinio būsto nuomos tvarkos aprašas, kad jis atitiktų Lietuvos Respublikos paramos būstui įsigyti ar išsinuomoti įstatymą.

*Daugiabučių gyvenamųjų namų administravimas*

Atsižvelgiant į Lietuvos Respublikos daugiabučių namų administravimą reglamentuojančių teisės aktų nuostatas ataskaitiniu laikotarpiu buvo atliekama bendrojo naudojimo objektų (toliau – BNO) valdytojų viešoji priežiūra ir kontrolė pagal Visagino savivaldybės tarybos 2019 m. lapkričio 27 sprendimu Nr. TS-265 patvirtintas Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir Visagino savivaldybės administracijos direktoriaus paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisykles (toliau – Taisyklės). Taisyklės 2020 m. balandžio mėn. buvo patikslintos atsižvelgus į Lietuvos Respublikos aplinkos ministerijos parengtas rekomendacijas. 2020 metais buvo parengtas atsakymas Lietuvos Respublikos Seimo kontrolieriui dėl Taisyklų atitikties teisės aktų reikalavimams.

Remiantis Taisyklių 5 punktu buvo sudarytas ir Administracijos direktoriaus 2020 m. kovo 17 d. įsakymu Nr. ĮV-E-112 patvirtintas Daugiabučių namų butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir Visagino savivaldybės administracijos direktoriaus paskirtų bendrojo naudojimo objektų administratorių (toliau – Valdytojas) veiklos tikrinimo 2020 m. planas. 2020 m. lapkričio 16 d. įsakymu Nr. ĮV-E-570 patvirtintas Valdytojų veiklos patikrinimų planas 2021 metams. Visagino savivaldybės administracijos direktoriaus 2020 m. balandžio 8 d. įsakymu Nr. ĮV-E-177 buvo patvirtinti valdytojų, kurių veikla planuojama tikrinti, atrankos kriterijų ir rizikos veiksmų sąrašas (patikslintas Visagino savivaldybės administracijos direktoriaus 2020 m. rugsėjo 2 d. įsakymu Nr. ĮV-E-443).

2020 m. balandžio mėnesį buvo parengta informacija miesto gyventojams (daugiabučių namų butų ir kitų patalpų savininkams) apie namų valdymą ir paskelbta viešai Visagino savivaldybės interneto svetainėje naujai parengtoje gyventojams rubrikoje ,,Daugiabučių namų valdymas ir priežiūra“. Parengtas ir paskelbtas daugiabučių namų savininkų bendrijų valdomų namų sąrašas bei Administratoriaus valdomų namų sąrašas. Parengta aktuali informacija dėl bendrijų valdymo organų veiklos, dėl namų bendrojo naudojimo objektų administratoriaus funkcijų, dėl namų savininkų teisių ir pareigų, parengta trumpa atmintinė bendrijų nariams. Šioje rubrikoje informacija nuolat atnaujinama..

Visagino mieste prižiūrimi 255 daugiabučiai namai, iš jų: 2 namai ,,užkonservuoti“, 190 administruoja UAB ,,Visagino būstas“ (paskirtas daugiabučių gyvenamųjų namų bendrojo naudojimo objektų administratoriumi Visagino savivaldybės administracijos direktoriaus 2017 m. birželio 23 d. įsakymu Nr. ĮV-E-605) ir 63 namus administruoja namų savininkų bendrijos. Visagino mieste yra 6 garažų bendrijos. 2020 metais buvo planuota atlikti 15 planinių patikrinimų. Atlikti 17 patikrinimų, iš jų: 15 planinių patikrinimų, vieno daugiabučio gyvenamojo namo valdytojo – DNSB ,,Energetikų g. 36“ - veiklos neplaninis patikrinimas (atliktas pagal Energetikų g. 36-9 buto savininko rašytinius skundus) ir vienas neplaninis garažų statybos ir eksploatavimo bendrijos ,,Elektronas“ valdymo organų patikrinimas (atliktas pagal Bendrijos nario pareiškimą). Surašyti patikrinimo aktai ir pateiktos rekomendacijos dėl nustatytų trūkumų pašalinimo, nustatyti terminai rekomendacijoms įgyvendinti, surašyti du administracinių nusižengimų protokolai dėl nustatytų teisės aktų pažeidimų.

Patikrinimų metu paaiškėjo, kad bendrijų pirmininkai neskaito įstatymų, Vyriausybės nutarimų, nelabai suvokia, kokia jų atsakomybė, todėl savivaldybės interneto svetainėje buvo paskelbtos aktualios teisės aktų nuorodos. Dažniausi pažeidimai yra susiję su aplaidžiu dokumentų tvarkymu – neparengti ilgalaikiai ir metiniai remonto darbų planai, nėra bendro naudojimo objektų aprašų, nerengiamos bendrijų veiklos ataskaitos, nėra pirkimų organizavimo taisyklių, raštų registravimo žurnalų, pajamų ir išlaidų sąmatų bei neteikiama informacija nekilnojamojo turto registrui, butų ir kitų patalpų savininkams. Dažnai nesilaikoma valdymo organų kadencijų. Viena bendrija neatnaujino savo įstatų, kai tai buvo privaloma.

2020 metais pagal kompetenciją buvo teikiama informacija Visagino miesto daugiabučių gyvenamųjų namų savininkų bendrijų pirmininkams ir jų nariams dėl teisės aktų taikymo, veiklos organizavimo klausimais, o taip pat paskirtam namų bendrojo naudojimo objektų administratoriui visais jo užduodamais klausimais telefonu, elektroniniu paštu bei jiems atvykus į Savivaldybės administraciją. Daug dėmesio buvo skirta bendravimui su Bendrijų rūmų atstovu.

Lietuvos Respublikos Vyriausybė 2015 m. rugpjūčio 5 d. nutarimu Nr. 831 patvirtino Daugiabučio namo bendrojo naudojimo objektų administravimo nuostatus Šių Nuostatų 12 punkte nurodyta, kad „inžinerinių sistemų sutrikimams ir gedimams šalinti, įskaitant šių sistemų avarijoms lokalizuoti ir likviduoti reikalingus darbus, medžiagas ir įrenginius, kurie neįskaičiuoti į namo ir jo inžinerinių sistemų priežiūros (eksploatavimo) tarifus“ mokėjimai atliekami iš kaupiamųjų lėšų sąskaitos pagal šių darbų faktines išlaidas ir atitinkamus mokestinius dokumentus. Namo bendrojo naudojimo objektų valdytojai iki 2020 metų taikė tarifą daugiabučių gyvenamųjų namų butų ir kitų patalpų savininkų bendrosios nuosavybės inžinerinių sistemų avarijų likvidavimui ir lokalizavimui. 2020 m. balandžio mėn. taryboje buvo pripažintas netekusiu galios Visagino savivaldybės tarybos 2005 m. balandžio 21 d. sprendimas Nr. TS-423 „Dėl daugiabučių gyvenamųjų namų butų ir kitų patalpų savininkų bendrosios nuosavybės inžinerinių sistemų avarijų likvidavimo ir lokalizavimo darbų sąrašo tarifui apskaičiuoti bei daugiabučių namų bendrojo naudojimo objektų avarijų likvidavimo ir lokalizavimo tarifo patvirtinimo“ kartu su visais papildymais ir pakeitimais.

|  |
| --- |
| 2.4.7. Elektros ir šilumos ūkio priežiūra |

Ataskaitiniu laikotarpiu kaip ir kiekvienais metais buvo vykdoma veikla energetikos priežiūros srityje, taip gerinant viešųjų paslaugų teikimą miesto gyventojams:

* Apšvietimo tinklų ir elektros įrangos remonto ir priežiūros paslaugų atlikta už 46 695,78 Eur.
* Apšvietimo sistemos avarinių ruožų keitimo ir naujų kabelių linijų nutiesimo darbų (infrastruktūros modernizacija (gerinimas), sukūrimas (plėtrai) už 40 906,85 Eur.

2020 metų balandžio mėn. pasibaigė sutarties įgyvendinimas su UAB „Eldermonta“ dėl Visagino savivaldybės gatvių ir kiemų apšvietimo tinklų remonto ir priežiūros paslaugų. Iki 2020balandžio mėn. priežiūros ir remonto paslaugų atlikta už 22 985,60 Eur. Nuo balandžio mėn. iki rugsėjo mėnesio gatvių ir kiemų apšvietimo tinklų remonto ir priežiūros darbus pagal atskiras sutartis vykdė UAB ,,Eldermonta“, o nuo 2020 m. rugsėjo mėnesio paslaugų teikimo konkursą laimėjo UAB ,,Vigotema“ ir vykdė jas iki 2020 m. gruodžio mėnesio. Iš viso suteikta priežiūros ir remonto paslaugų už 27 346,64 Eur.

Pagrindiniai remonto darbai susiję su lauko apšvietimo tinklų remontu arba įrengimu:

* prie Parko g. 9 pastato remonto ir lauko šviestuvų atramų apsauginių barjerų įrengimas. Darbų vertė 3 938,33 Eur;
* 9 m aukščio atramos ir elektros tiekimo kabelių linijos bevielio ryšio įrangos įrengimas prie Sedulinos al. pėsčiųjų tako 3-ame mikrorajone ir Sedulinos al. 36 pastato. Darbų vertė 4 114,00 Eur;
* apšvietimo sistemos ruože prie Veteranų gatvės nelyginių numerių pastatų pusėje, prie esamo pėsčiųjų tako nuo Vilties g. iki Veteranų g. 19 namo įrengimas. Darbų vertė 13 281,06 Eur;
* apšvietimo sistemos naujų 0,4 kabelių linijų tiesimo ir šviestuvo perkėlimo darbai Festivalio gatvėje. Darbų vertė 2 186,47 Eur;
* apšvietimo sistemos 0,4 kV elektros kabelio (tarp apšvietimo atramų Nr. 58 ir 59 Kosmoso g. 9C, Visagine) keitimo darbai. Darbų vertė už 2 050,95 Eur;
* elektros skirstomųjų spintų LSS-T, LSS-5, LSS-6 Santarvės aikštėje įrengimo darbai. Darbų vertė 9 489,43 Eur.

Pagal 2020-12-18 Kilnojamo elektros energetikos objektų ir įrenginių įrengimo projektą ir AB „Elektros skirstymo operatorius“ Elektros įrenginių perkėlimo (rekonstrukcijos) paslaugos sutarties Nr. 20-577784 specialiąsias sąlygas buvo nupirkta ir AB „Elektros skirstymo operatorius“ vykdoma Elektros įrenginių iškėlimo objekte Santarvės g. 1, Visagine paslauga. Darbų vertė 3 612,07 Eur.

Taip pat buvo atlikta Visagino miesto apšvietimo sistemos elektros energijos suvartojimo analizė, nustatyta, kad 2020 m. gatvių apšvietimui buvo suvartota 1057 137 kWh elektros energijos, lyginant su 2019 m. 2018 m., 2017 m., 2016 m. ir 2015 m. šis skaičius didėja (2015 – 779 986 kWh, 2016 – 825 905 kWh, 2017 – 930 039 kWh, 2018 – 968 706 kWh, 2019 – 978 309 kWh).

Pagrindinės priežastys, lemiančios elektros energijos suvartojimo augimą:

* + Visagine didesnė miesto apšvietimo dalis valdoma fotorelėmis su fotodavikliais ir įsijungia bei išsijungia atsižvelgiant į faktinį vietinį apšviestumą;
  + 2019 metais buvo išplėsta apšvietimo infrastruktūra – įrengtas apšvietimo sistemos virš 500 m ilgio ruožas su 24 lauko 70W galios šviestuvais;
  + prie miesto apšvietimo tinklų Visagino miesto teritorijoje buvo prijungti papildomi elektros energiją vartojantys elektros įrenginiai (iliuminacijos); elektros energijos nuostoliai dėl ilgų apšvietimo kabelių linijų. Visuose Visagino savivaldybės administracijos objektuose (įskaitant gatvių apšvietimą) 2020 metais elektros energijos suvartojimas buvo 1 354 968 kWh, tai yra 1,17 proc. mažiau negu 2019 m. (2019 m. – 1 371 053 kWh).

*Šilumos ir geriamojo vandens tiekimo bei nuotekų tvarkymo organizavimas*

2020 m. Visagino mieste buvo tęsiamas projekto „Šilumos tinklų modernizavimas Visagino mieste 2019–2020 m.“ įgyvendinimas. 2020 metais projektas baigtas įgyvendinti. Projektą įgyvendino UAB „Visagino energija“ ir jungtinės veiklos partneriai UAB „Infes“, UAB „Remanas“ ir UAB „Energosistemos“. Visagino savivaldybės administracija kaip Visagino miesto dangų valdytojas taip pat dalyvavo projekto įgyvendinime, buvo organizuojami pasitarimai ir dalyvaujama statybos eigos aptarimuose tarp statybos darbų užsakovo ir rangovo. 2020 metais toliau buvo naudojamasi gerąja praktika, kuri pasiteisino 2019 metais. Vietoj demontuotų šaligatvių iš senų plytelių, kurios buvo sutrupėjusios ir netinkamos naudoti, buvo klojamos Visagino savivaldybės administracijos nupirktos naujos plytelės, kuriomis rangovas vykdant projektą atstatė pažeistus šaligatvius, atstatyta apie 3000 m2 šaligatvių. Nupirkta medžiagų už 46 190,47 Eur.

2020‒2021 m. šildymo sezonas Visagino savivaldybėje prasidėjo 2020 m. spalio 14 d. Prieš pasirengiant 2020‒2021 m. šildymo sezonui, buvo atlikti Visagino savivaldybės administracijos valdomų pastatų šildymo sistemų ir šilumos punktų hidrauliniai bandymai, kiti patikrinimo darbai, surašyti atitinkami aktai. Taip pat buvo kontroliuotas biudžetinių įstaigų pasirengimas šildymo sezonui.

2020 metais išanalizuotas ir suderintas uždarosios akcinės bendrovės „Visagino energija“ 2021–2023 m. atsiskaitomųjų karšto vandens apskaitos prietaisų įrengimo / aptarnavimo veiklos planas. Išanalizuotos ir nustatytos šilumos kainos dedamosios antriesiems šilumos bazinės kainos dedamųjų galiojimo metams. Taip pat suderintas geriamojo vandens apskaitos prietaisų įrengimo / priežiūros 2021–2023 m. veiklos planas bei nustatytas geriamojo vandens apskaitos prietaisų priežiūros mokestis veiklos plano vykdymo laikotarpiui. Nustatytos geriamojo vandens tiekimo ir nuotekų tvarkymo paslaugų bazinės kainos.

Valstybinė energetikos reguliavimo taryba 2020 m. kovo 30 d. nutarimu Nr. O3E-225 „Dėl uždarosios akcinės bendrovės „Visagino būstas“ perskaičiuotos paviršinių nuotekų tvarkymo paslaugos bazinės kainos derinimo“ suderino UAB „Visagino būstas“ perskaičiuotą paviršinių nuotekų tvarkymo paslaugos bazinę kainą abonentams, perkantiems paviršinių nuotekų tvarkymo paslaugas. Visagino savivaldybės taryba 2020 balandžio 30 d. sprendimu Nr. TS-73 nustatė UAB „Visagino būstas“ perskaičiuotą paviršinių nuotekų tvarkymo paslaugos bazinę kainą abonentams, perkantiems paviršinių nuotekų tvarkymo paslaugas, – 0,27 Eur/m3 (be pridėtinės vertės mokesčio).

2020 metais už lietaus nuotekų tvarkymą (424 435,1 m3) nuo Visagino savivaldybės administracijos valdomų kietųjų dangų paviršių buvo sumokėta 142 942,63 Eur su PVM.

*Remonto darbai*

* 1. Per 2020 metus buvo atliekami pastatų ir statinių bei atskirų patalpų paprastieji remonto darbai, statinių griovimo, projektavimo darbai savivaldybės biudžetinėse įstaigose. Biudžetinėms įstaigoms teiktos konsultacijos dėl remonto darbų, sudaromos sąmatos.
  2. Per 2020 metus biudžetinėse įstaigose atlikti šie remonto, griovimo darbai bei projektavimo paslaugos:

*19 lentelė. 2020 m. biudžetinėse įstaigose atlikti remonto darbai bei projektavimo paslaugos*

|  |  |  |  |
| --- | --- | --- | --- |
| **Įstaigos pavadinimas** | **Atlikti darbai** | **2020 m. investuota lėšų, Eur.** | **Lėšų šaltinis** |
| Visagino Draugystės progimnazija | Demontuota sena tvora iš metalinių segmentų, kurios ilgis apie 450 metrų.  Rangovas - UAB ,,Vaigas“ | 7 199,50 | Savivaldybės biudžeto lėšos |
| Visagino „Atgimimo“ gimnazija | Demontuota sena tvora iš metalinių segmentų, kurios ilgis apie 150 metrų.  Rangovas - UAB ,,Vaigas“ | 3 466,65 | Savivaldybės biudžeto lėšos |
| Visagino kultūros centras | Pastato Parko g. 7 fasadų remonto darbai  Rangovas UAB „Dengsta“ | 8999,59 | Savivaldybės biudžeto lėšos |
| Visagino sporto centras | Parengtas Centrinio stadiono futbolo aikštės Parko g. 2 C, Visagine, laistymo sistemos įrengimo ir natūralios žolės dangos su pagrindais įrengimo techninis projektas, atlikta projekto ekspertizė ir gautas statybą leidžiantis dokumentas.  Tiekėjas - UAB ,,Patvanka“ | 9 740,50 | Savivaldybės biudžeto lėšos |
| VšĮ Visagino ligoninė | Parengtas Visagino ligoninės pastato balkonų pertvarų įrengimo ir pamatų stiprinimo techninis darbo projektas, atlikta projekto ekspertizė, ir gautas statybą leidžiantis dokumentas.  Tiekėjas - UAB ,,Projektų rengimo centras“ | 8 821,05 | Savivaldybės biudžeto lėšos |
| Visagino socialinių paslaugų centras | Savarankiško gyvenimo namų teritorijoje demontuota sena tvora apie 400 m ir sutvarkyta aplinka apie 600 m2. Rangovas- UAB ,,Irvytis“ | 7 816,00 | Savivaldybės biudžeto lėšos |
| Visagino lopšelis- darželis „Ąžuoliukas“ | Atliktas virtuvės patalpų kapitalinis remontas Parengti objekto pirkimo dokumentai (techninės specifikacijos). Atlikta rangovo darbų vykdymo kontrolė. Darbai baigti Darbų užbaigimo deklaracija pasirašyta. | 57 416,44 | Savivaldybės biudžeto lėšos |
| Visagino savivaldybės administracija | Per 2020 metus buvo parengtos trys techninės specifikacijos Parko g. 14 esančių patalpų remonto darbams atlikti, buvo atlikti 3 viešieji pirkimai ir sudarytos rangos darbų sutartys su UAB „Remranga“, UAB „Evikonas“. UAB ,,Remranga“ darbus užbaigė. Kiti darbai tęsiami 2021 metais. | 5 935,05 iš 125 893,92 | Savivaldybės biudžeto lėšos |
|  | Draugystės g. 10 nenaudojamo pastato dalyje buvo užmūryti langai ir durys.  Rangovas – Individuali veikla Aleksandr Terez | 9 680,00 | Savivaldybės biudžeto lėšos |
|  | **2020 metais Visagino ežero pakrantėje buvo įrengta paplūdimio krepšinio aikštelė, buvo atvežtas smėlis, suformuota krepšinio aikštelė ir įrengti du krepšinio stovai. Rangovas – UAB „Vaigas“** | 5 488,93 | Savivaldybės biudžeto lėšos |
|  | Parengta perteklinio grunto išvežimo iš sklypo, esančio Dūkšto kel. 84A, Visagine, darbų techninė specifikacija, pateikti dokumentai pirkimui atlikti | 0 | Savivaldybės biudžeto lėšos |

|  |
| --- |
| 2.4.8. Viešoji tvarka, komunalinių atliekų administravimas, aplinkosauga ir miesto tvarkymas |

*Viešoji tvarka*

Viešoji tvarka – nerašytos asmens elgesio viešumoje taisyklės, kurių laikymasis svarbus bendruomeniniam sugyvenimui, santaikai ir kurios pagrįstos etikos, moralės, pagarbos vieni kitiems principais. Viena iš daugelio Visagino savivaldybės administracijos Viešosios tvarkos ir rinkliavų skyriaus funkcijų – užtikrinti viešąją tvarką savivaldybės teritorijoje ir užkirsti kelią pažeidimams bei taikyti administracinio poveikio priemones už padarytus administracinius nusižengimus bei skatinti gyventojus būti pilietiškais, rūpintis saugia ir patogia aplinka gyventi. Vienas iš skyriaus uždavinių organizuoti ir įgyvendinti nusikaltimų ir teisės pažeidimų prevencijos programas. Įgyvendinant 2020 m. Nusikaltimų prevencijos ir kontrolės programą iš savivaldybės biudžeto lėšų buvo skirta 4000 Eur. Po konkurso finansavimas skirtas VšĮ „Kūno laboratorija“ įgyvendinamai programai „#TuNeViena“ (skirta 1760 Eur); Utenos apskrities vyriausiojo policijos komisariato projektui „Amžius – ne riba – išmok naudotis policijos elektroninių paslaugų sistema“ (skirta 1400 Eur) ir Valstybinės sienos apsaugos tarnybos prie Lietuvos Respublikos vidaus reikalų ministerijos projektui „VSAT Vilniaus pasienio rinktinės nusikaltimų dėl kontrabandos (šešėlinės ekonomikos) žalos valstybei prevencinė veikla ir kontrolė Visagino savivaldybės teritorijoje“ (skirta 600 Eur).

Visagino savivaldybės administracijos Viešosios tvarkos ir rinkliavų skyrius (Viešosios tvarkos funkcijas atliekantys specialistai) 2020 metais vykdė savivaldybės teisės aktų, reglamentuojančių viešosios tvarkos laikymasi, kontrolę. Didžiausią viešosios tvarkos pažeidimų dalį sudarė komunalinių atliekų, teritorijų tvarkymo ir švaros taisyklių pažeidimai bei automobilių stovėjimo tvarkos gyvenamosiose zonose ir kiemuose pažeidimai. Taip pat buvo kontroliuojama, kaip laikomasi Gyvūnų laikymo Visagino savivaldybės teritorijoje gyvenamosiose vietovėse taisyklių, reklamos, valstybinės vėliavos kėlimo tvarkų. Paskelbus karantiną dėl COVID-19 buvo vykdoma kontrolė, kaip gyventojai, renginių organizatoriai, prekybos ir maitinimo įstaigos ir kt. laikosi karantino reikalavimų. Vykdyta kontrolė asmenų, turėjusių sąlytį su sergančiuoju COVID-19 liga (koronaviruso infekcija), bei asmenų, grįžusių ar atvykusių iš užsienio valstybių į izoliavimosi vietas. Daug dėmesio skirta prevencinei veiklai, kuria buvo siekiama ugdyti vietos gyventojų sąmoningumą laikytis patvirtintų teisės aktų. Aktyviai bendradarbiauta su Visagino miesto policijos komisariato pareigūnais. Už administracinių nusižengimų pažeidimus buvo surašyti 36 administraciniai nusižengimų protokolai bendrai 725 Eur sumai.

Reklamos naudojimo reikalavimų ir draudimų nesilaikymas – vadovaujantis Lietuvos Respublikos reklamos įstatymu ir 2018 m. rugsėjo 19 d. Visagino savivaldybės administracijos direktorius įsakymu patvirtintu Leidimų įrengti išorinę reklamą Visagino savivaldybės teritorijoje išdavimo tvarkos aprašu buvo vykdomi patikrinimai siekiant nustatyti, ar reklaminės veiklos subjektai turi leidimus išorinei reklamai įrengti. Buvo pradėtos 47 (keturiasdešimt septynios) administracinių nusižengimų bylos pagal Lietuvos Respublikos administracinių nusižengimų kodekso 144 str. Dėl paskelbto karantino ir vykdomo klientų aptarnavimo nuotoliniu būdu surašytas vienas administracinių nusižengimų protokolas bei skirta administracinė nuobauda, o kitų bylų nagrinėjimas bus tęsiamas atšaukus karantiną.

Atliekant valstybės vėliavų iškėlimo tvarkos kontrolę, 2020 m. vasario 16 d. nustatytas tik vienas pažeidimas. Pagal Lietuvos Respublikos administracinių nusižengimų kodekso 519 straipsnį (vėliavų iškėlimo tvarkos pažeidimas) surašytas administracinio nusižengimo protokolas, skiriant nuobaudą įspėjimą.

Automobilių stovėjimo tvarką gyvenamosiose zonose ir kiemuose pažeidžiančius bei kelio ženklų reikalavimų nepaisančius gyventojus skyriaus specialistai pradėjo drausminti ne nuobaudomis, bet prevenciniais įspėjimais. Vykdytos prevencinės priemonės dėl transporto priemonių statymo nesilaikant Kelių eismo taisyklių reikalavimų, taip pat statymo ant šaligatvių, žalios vejos bei vaikų žaidimo aikštelėse. Transporto priemones neleistinai statantys vairuotojai buvo įspėjami apie transporto priemonių stovėjimo tvarkas. Bausti – nėra savitikslis skyriaus uždavinys. Pirmiausia skyrius siekia informuoti gyventojus apie galiojančias tvarkas bei kviečia jų laikytis. Nuobaudos taikytos tik tais atvejais, kai nustatyti pažeidėjai nebuvo linkę lakytis galiojančių tvarkų bei nereaguodavo į įspėjimus. Tokiems pažeidėjams buvo nurašyta 14 (keturiolika) administracinių nusižengimų protokolų. Visi transporto priemonių stovėjimo neleistinose vietose ar netinkamu būdu faktai buvo fiksuojami fotokamera.

Buvo organizuoti ir vykdyti patikrinimai, siekiant nustatyti ir pašalinti neeksploatuojamas transporto priemones iš miesto gatvių ir daugiabučių namų kiemų. Gyventojai, kurie nesirūpina nenaudojamomis transporto priemonėmis, gali būti patraukti administracinėn atsakomybėn. 2020 metais 37 transporto priemonių savininkai buvo įpareigoti savo neeksploatuojamas transporto priemones pašalinti iš bendro naudojimo teritorijų. Vienam transporto priemonės savininkui, kuris nesugebėjo per nustatytą terminą pašalinti transporto priemonės iš kiemo teritorijos, buvo skirta administracinė nuobauda. 26 (dvidešimt šešių) transporto priemonių savininkai geranoriškai pasirūpino savo transporto priemonėmis. Pradėtos 8 (aštuonios) administracinių nusižengimų bylos, o jų nagrinėjimas bus tęsiamas atšaukus karantiną.

Vykdant miesto ir gyvenamųjų vietovių tvarkymo ir švaros bei komunalinių atliekų tvarkymo taisyklių kontrolę organizuota daugiau nei 60 patikrinimų. Surašyta 19 (devyniolika) administracinių nusižengimų protokolų. Gyventojai, kurie iš karto pašalino pažeidimus, buvo prevenciškai įspėti ir administracinėn atsakomybėn patraukti nebuvo. Septyniems (7) fiziniams asmenims surašyti administracinių nusižengimų protokolai už tvarkymo ir švaros taisyklių reikalavimų pažeidimus bei 12 (dvylikai) už Visagino savivaldybės komunalinių atliekų tvarkymo taisyklių pažeidimus.

Vykdyti kelių transporto vežėjų, ekipažų, (taksi) patikrinimai siekiant nustatyti, kaip laikomasi valstybinių institucijų teisės aktų ir savivaldybės tarybos patvirtintų teisės aktų reglamentuojančių keleivių ir bagažo vežimą kelių transportu. Atlikta 12 lengvųjų automobilių taksi ir kitų keleivinių kelių transporto priemonių, vežančių keleivius vietinio ir tolimojo susisiekimo maršrutais, patikrinimų. Nustatyti 5 (penki) keleivių vežimo lengvaisiais automobiliais taksi taisyklių pažeidimai, surašyti administracinių nusižengimų protokolai bei skirtos nuobaudos.

Vykdyti patikrinimai Visagino savivaldybės turgavietėse, viešose vietose siekiant nustatyti prekybos viešose vietose taisyklių pažeidimus. Fiksuotas 1 (vienas) pažeidimas dėl prekybos viešose vietose taisyklių pažeidimo bei vienas už komercinės/ūkinės veiklos tvarkos pažeidimą surašant administracinių nusižengimų protokolus bei skiriant administracines nuobaudas.

Viešosios tvarkos ir rinkliavų skyrius vykdydamas administracinių teisės pažeidimų kontrolę organizavo reidus, nagrinėjo fizinių ir juridinių asmenų prašymus, taikė prevencines bei administracinio poveikio priemones. Visi gauti prašymai, taip pat ir anoniminiai pranešimai, buvo išnagrinėti, patikrinti galimų pažeidimų faktai.

Viešosios tvarkos ir rinkliavų skyrius nuo 2018 m. sausio 1 d. administruoja įvestą savivaldybėje vietinę rinkliavą už komunalinių atliekų surinkimą iš atliekų turėtojų ir atliekų tvarkymą. Skyrius administruoja 14328 rinkliavos mokėtojus (fizinių – 13998, juridinių – 330). 2020 metais suformuota ir išsiųsta rinkliavos mokėtojams 13804 mokėjimo pranešimai (fiziniams asmenims – 13508, juridiniams – 296). Už 2020 m. vietinės rinkliavos už komunalinių atliekų surinkimą ir tvarkymą priskaičiavimas – 653091,27 Eur suma, surinkta – 608923,30 Eur lėšų suma (93,24 % nuo priskaičiuotos rinkliavos sumos).

2020 m. gruodžio 31 d. rinkliavos mokėtojų skola už vietinę rinkliavą už komunalinių atliekų surinkimą ir tvarkymą sudarė 158087,33 Eur, iš kurių juridinių asmenų skola sudarė 40501,92 Eur, fizinių – 117585,41 Eur. Skyriaus specialistai parengė skolų išieškojimo tvarkos projektą ir 2020 m. balandžio 29 d. pateikė skyriaus vedėjai tolesniam svarstymui.

Skyrius 2020 metais gavo ir išnagrinėjo 407 prašymus vietinės rinkliavos už komunalinių atliekų surinkimą iš atliekų turėtojų ir atliekų tvarkymo klausimais. Siekiant teisingo rinkliavos mokėtojų apmokestinimo taikant vietinę rinkliavą ir vadovaujantis savivaldybės patvirtintais vietinės rinkliavos už komunalinių atliekų surinkimą iš atliekų turėtojų ir atliekų tvarkymo nuostatais atlikta 55 savivaldybės teritorijoje esančių objektų patikra (15 – naujų, 40 – pakartotinų).

Ataskaitiniu laikotarpiu buvo nuolat vykdomas rinkliavos mokėtojų konsultavimas, besikreipiančių rinkliavos taikymo klausimais tiek telefonu, tiek el. paštu, tiek aptarnaujant skyriuje. Per 2020 m. rinkliavos mokėtojams suteikta apie 3300 konsultacijų.

Vykdant nuolatinį rinkliavos mokėtojų duomenų bazės tikslinimą buvo įtraukti 963 nauji objektai (200 – sodų paskirties, 370 – garažų paskirties, 393 – kiti) ir 377 nauji mokėtojai.

Įgyvendinant Utenos regiono atliekų tvarkymo 2014 –2020 m. planą mieste buvo pastatyta 10 tekstilės atliekų surinkimo konteinerių ir pradėtas atskiras tekstilės atliekų surinkimas, kurį šiuo metu vykdo UAB „Visagino būstas“. 2020 m. buvo išvežta 4,48 t tekstilės atliekų.

2020 m. į Utenos regioninį nepavojingų atliekų sąvartyną bei mišrių komunalinių atliekų mechaninio bei biologinio apdorojimo įrenginius buvo pristatyta 4538,54 t atliekų. Lyginant su 2019 m. mišrių komunalinių atliekų kiekis sumažėji 0,21 %. Į Utenos regiono atliekų priėmimo ir laikino saugojimo aikšteles per 2020 m. pristatyta 351,26 t didelių gabaritų atliekų. Lyginant su 2019 m. didelių gabaritų atliekų kiekis padidėjo 50,11 %.

*Komunalinių atliekų administravimas*

2020 metais buvo tęsiama atliekų tvarkymo infrastruktūros plėtra. Kontroliuotas komunalinių atliekų surinkimo paslaugos teikimas. Paslaugą pagal suderintą grafiką ir maršrutus teikia UAB „Visagino būstas“. Iš viso surinkta 4538,54 t mišrių komunalinių, 351,26 t didelių gabaritų ir 4,48 t tekstilės atliekų (2018 m. surinkta 4620,98 t mišrių komunalinių ir 220,52 t didelių gabaritų atliekų, 2019 m. surinkta 4547,92 t ir 234 t didelių gabaritų atliekų).

Inicijuotas esamos specifinių komunalinių atliekų srautų surinkimo infrastruktūros pakeitimas. Esama didelių gabaritų atliekų priėmimo ir laikino saugojimo aikštelė Dvarvietės g. 1A, Skrytelių k., Visagino sav., nepasiteisino. Aikštelėje iš fizinių asmenų surenkami ir saugomi atliekų kiekiai ženkliai mažesni lyginant su kitomis regiono savivaldybėse esančiomis analogiškomis aikštelėmis. Atsižvelgiant į tai, parengtos išvados dėl didelių gabaritų atliekų priėmimo ir laikino saugojimo, kompostavimo aikštelių ir daiktų mainų punkto perkėlimo į Taikos pr. 27, Visagine. Preliminarus lėšų poreikis minėtoms aikštelėms bei punktui įrengti – apie 496 000 Eur, iš jų: vandentiekio, buitinių ir lietaus nuotekų tinklams įrengti – apie 300 000 Eur.

2020 metais surinkta antrinių žaliavų 596,12 t, iš jų: popieriaus 183,62 t, plastiko 144,48 t, stiklo 268,02 t (2018 m. – 378,90 t, iš jų: popieriaus 109,78 t, plastiko 64,48 t, stiklo 204,64 t, 2019 m. – 506,61 t, iš jų: popieriaus 161,23 t, plastiko 106,06 t, stiklo 239,32 t). Paslaugą neatlygintinai ir pagal suderintą grafiką teikia UAB „Ekobazė“.

Siekiant išvengti neigiamo poveikio aplinkai organizuotas atliekų, kai nežinomas atliekų tvarkytojas arba kai atliekas būtina sutvarkyti nedelsiant, tvarkymas, surinkimas ir šalinimas bei užterštų laisvos valstybinės žemės teritorijų tvarkymas. Sutvarkyta 40,08 t nenaudojamų padangų ir 815,91 t statybos ir griovimo atliekų (2018 m. – 5,322 t nenaudojamų padangų, 2019 m. – 8,22 t nenaudojamų padangų ir 120,80 t statybos ir griovimo atliekų ). Sutvarkytos užterštos teritorijos prie Pramonės g. 3, 5, 7, Karlų k. ir dalinai prie Dūkšto kel. 86, Visagine.

UAB „Utenos regiono atliekų tvarkymo centras“ pateikė paraišką gauti finansavimą pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonę  „Komunalinių atliekų tvarkymo infrastruktūros plėtra“. Numatomos veiklos – rūšiuojamuoju būdu iš gyventojų surenkamų maisto / virtuvės atliekų apdorojimo infrastruktūros sukūrimas ir (ar) esamos komunalinių atliekų tvarkymo infrastruktūros pritaikymas maisto / virtuvės atliekų apdorojimui; gyventojų informavimas maisto / virtuvės atliekų prevencijos ir tvarkymo klausimais. Visagino savivaldybė yra šio projekto partneris. Sudaryta jungtinės veiklos (partnerystės) sutartis su Utenos regiono savivaldybių administracijomis, pagal kurią savivaldybių administracijos įsipareigojo, kad gyventojams bus teikiama maisto / virtuvės atliekų surinkimo paslauga.

*Aplinkosauga*

Ataskaitiniu laikotarpiu buvo parengtos Visagino savivaldybės aplinkos apsaugos rėmimo specialiosios programos (toliau – Programa) 2020 m. priemonės ir jų sąmata. Programos priemonės skirtos Visagino savivaldybės strateginio veiklos plano Visagino savivaldybės aplinkos apsaugos programoje numatytiems uždaviniams įgyvendinti: mažinti aplinkos taršą, gerinti vandens telkinių, bendro naudojimo ir kitų teritorijų būklę, ugdyti mąstančią ir aplinkosaugos svarbą suprantančią visuomenę bei kitiems uždaviniams įgyvendinti. Programos lėšas sudaro mokesčiai už teršalų išmetimą į aplinką, mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius), lėšos, gautos kaip želdinių atkuriamosios vertės kompensacija, mokesčiai už medžiojamųjų gyvūnų išteklių naudojimą ir ankstesnio ataskaitinio laikotarpio lėšų likutis. Įvertinus galimas pajamas iš minėtų finansavimo šaltinių 2020 metais planuota aplinkosauginėms priemonėms įgyvendinti per metus surinkti 94 305 Eur, faktiškai surinkta 109 713 Eur. Aplinkosauginėms priemonėms įgyvendinti panaudota 56 675 Eur arba 51,66 proc. šios programos lėšų (2018 m. panaudota 50 080 Eur arba 43,4 proc., 2019 m. panaudota 67 207 Eur arba 43,98 proc.).

Organizuotas Visagino savivaldybės aplinkos monitoringo programoje 2019-2023 m. numatytų priemonių įgyvendinimas. Atlikti stebėjimai/tyrimai ir gauta informacija apie šiuos aplinkos komponentus: aplinkos orą, paviršinį vandenį, triukšmą. Išsami informacija bei ataskaita už 2020 m. pateikta Visagino savivaldybės aplinkos monitoringo duomenų bazėje, kuri pasiekiama interneto svetainėje [www.visaginomonitoringas.lt](http://www.visaginomonitoringas.lt/) ir Visagino savivaldybės interneto svetainės skyriuje „Gyventojams“ (dalyje „Aplinkosauga ir taisyklės“).

Įgyvendinta Visagino ežero maudyklos vandens kokybės monitoringo programa. Maudymosi sezonu 8 kartus buvo atlikti Visagino ežero maudyklos vandens ir paplūdimio smėlio kokybės tyrimai. Visagino ežero maudyklos vandens ir paplūdimio smėlio tiriami parametrai neviršijo nustatytų normų. Tyrimų duomenys skelbti Visagino savivaldybės interneto svetainėje, Visagino ežero maudyklos zonoje, Visagino savivaldybės aplinkos monitoringo duomenų bazėje ([www.visaginomonitoringas.lt](http://www.visaginomonitoringas.lt/)), perduoti Sveikatos mokymo ir ligų prevencijos centrui. Už šią paslaugą sumokėta 1778,48 Eur.

Vykdytas visuomenės švietimas aplinkosaugos klausimais. Visagino bendrojo ugdymo mokykloms, vaikų lopšeliams-darželiams ir Viešajai bibliotekai (iš viso 9 įstaigoms) užprenumeruota 43 gamtosauginiai leidiniai (2019 m. – 36 vnt.). Koordinuotas Visagino „Verdenės“ gimnazijos dalyvavimas tarptautinėje Gamtosauginių mokyklų programoje. Gimnazijai už dalyvavimą Gamtosauginių mokyklų programoje 2020 m. rugsėjo 16 d. įteikta Žalioji vėliava ir Aplinkosauginio švietimo fondo sertifikatas.

Organizuota Visagino savivaldybės teritorijoje saugotinų želdinių tvarkymas ir priežiūra. 2020 m. Visagino savivaldybės želdynų ir želdinių apsaugos ir priežiūros komisija išdavė 53 leidimus saugotinų medžių ir krūmų kirtimo, persodinimo ar kitokio pašalinimo, genėjimo darbams ne miškų ūkio paskirties žemėje Visagino savivaldybės teritorijoje (2019 m. – 64 leidimus, 2018 m. – 96 leidimus).

Iš viso pagal išduotus leidimus leista nukirsti 195 medžius ir krūmus (2019 m. leista nukirsti - 332 vnt.):

* + 16 vnt. – sodininkų bendrijos „Vyšnia“ bendro naudojimo teritorijose ir privačiuose žemės sklypuose;
  + 39 vnt. – sodininkų bendrijos „Pavasaris“ bendro naudojimo teritorijose ir privačiuose žemės sklypuose;
  + 2 vnt. – sodininkų bendrijos „Statybininkas“ bendro naudojimo teritorijose ir privačiuose žemės sklypuose;
  + 18 vnt. – Visagino miesto teritorijoje pagal gyventojų prašymus;
  + 120 vnt. – Visagino miesto teritorijoje įgyvendinant statybos, renovacijos projektus: „Šilumos tinklų Sedulinos alėjos, Taikos prospekto, Parko, Jaunystės, Vilties, Kosmoso, Statybininkų, Festivalio, Partizanų, Veteranų, Tarybų, Energetikų, Draugystės, Santarvės gatvių ribose, Visagino m., rekonstravimo projektas“, „Visagino „Verdenės“ gimnazijos, Taikos pr. 21, Visagine, sporto paskirties inžinerinių statinių statybos projektas“, „Vietinės reikšmės kelio Nr. 1718-1, esančio Visagino sav., statybos projektas“.

Pagal išduotus leidimus leista genėti 4 vnt. želdinių (2019 m. – 50 vnt.).

Asmenys už leistus nukirsti 65 medžius atlygino želdinių atkuriamąją vertę. Į Visagino savivaldybės aplinkos apsaugos rėmimo specialiąją programą želdinių atkuriamosios vertės kompensacijos gauta 19 017 Eur (2019 m. gauta 24 051 Eur, 2018 m. gauta 28 342 Eur). Gautos lėšos bus naudojamos želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonėms finansuoti.

2020 metais įsigyta 561 vnt. medžių ir krūmų sodinukų (2019 m. įsigyta 1252 vnt.). Įsigyti sodinukai pasodinti: baltoji sedula – Statybininkų g., kalninis serbentas – Energetikų g., vakarinė tuja – Parko g. 15, Partizanų g. ir Taikos pr. (atliekų surinkimo aikštelėse), Visagino kapinėse, didžialapė liepa – Veteranų g., paprastasis klevas – Jaunystės g, Visagino g., prie kelio į geležinkelio stotį, paprastasis šermukšnis – prie kelio nuo Taikos pr. žiedo į IAE, karpotasis beržas – Sedulinos al. (I mkr.) ir kt. Už sodinukus sumokėta 7104 Eur (2019 m. – 22 367,96 Eur).

2020 metais dėl COVID-19 (koronaviruso infekcijos) nebuvo galimybės suorganizuoti aplinkos tvarkymo akcijos „Darom“.

*Valstybinės žemės ir valstybinio vidaus vandenų fondo vandens telkinių nuomos mokesčio administravimas ir žemės mokestis, žemės ūkis*

Ataskaitiniu laikotarpiu buvo teiktos konsultacijos ir informacija žemės ūkio, kaimo plėtros, žemės ūkio naudmenų deklaravimo, ūkininko ūkio, kaimo valdų ir žemės ūkio technikos registravimo klausimais.

Organizuotas paramos už žemės ūkio naudmenas ir kitus plotus bei gyvulius paraiškų priėmimas ir elektroninis laukų įbraižymas. Deklaruota 3-ų žemės ūkio subjektų žemės ūkio naudmenos ir kiti plotai ir pateiktos paraiškos paramai gauti (2018 m. – 3-ų, 2019 m. – 4-ių,). Organizuotas bičių laikytojų paramai už papildomą bičių maitinimą gauti paraiškų priėmimas. 28 bičių laikytojai pateikė paraiškas paramai už papildomą bičių maitinimą gauti (2018 m. – 25, 2019 m.– 29).

Buvo vykdomas žemės ūkio subjektų žemės ūkio valdų įregistravimas / perregistravimas. Savivaldybėje žemės ūkio valdas turi įregistravę 11 fizinių ir 2 juridiniai asmenys (2019 m. – 10 fizinių ir 1 juridinis asmuo).

Per metus Ūkininko ūkių skaičius nepasikeitė. Savivaldybėje iš viso 2 ūkininkų ūkiai.

Dėl susidariusios nepalankios COVID-19 (koronaviruso infekcijos) situacijos, siekiant kompensuoti žemės ūkio subjektams sumažėjusias pajamas, laikinajai valstybės pagalbai už eksportuotus mėsinius grynaveislius galvijus, už skerstus mėsinius grynaveislius galvijus, už skerstus ir eksportuotus mišrūnus galvijus ir už melžiamas karves paraiškas pateikė ir paramą iš valstybės biudžeto lėšų gavo 8 galvijų laikytojai ir pieno gamintojai.

*Beglobių gyvūnų priežiūra*

Per visus 2020 metus buvo atliekami patikrinimai nagrinėjant gyventojų skundus dėl gyvūnų laikymo Visagino savivaldybės teritorijoje, bendradarbiauta su Utenos apskrities vyriausiojo policijos komisariato Visagino policijos komisariato pareigūnais, Valstybinės maisto ir veterinarijos tarnybos Visagino teritorinio padalinio specialistais ir kitų sričių specialistais.

2020 rugpjūčio 13 d. sudaryta sutartis su VšĮ ,,Padėk man“ dėl Visagino savivaldybės teritorijoje bepriežiūrių ir bešeimininkių gyvūnų laikinosios globos ir kitų gyvūnų priežiūros paslaugų teikimo. VšĮ ,,Padėk man“ sugavo ir karantinavo 130 gyvūnų, iš jų 30 buvo kastruota, 30 pažymėta mikroschema ir 36 perduoti naujiems gyvūnų globėjams. Iš Savivaldybės biudžeto už šią paslaugą sumokėta 20 650 Eur.

2020 metais atsižvelgdamas į regioninės asociacijos „Gyvūnų šansas“ 2020 m. rugpjūčio 19 d. prašymą Nr. S-3 „Dėl patalpų panaudos suteikimo“ Visagino savivaldybės administracijos direktorius perdavė 10 metų laikotarpiui regioninei asociacijai „Gyvūnų  šansas“ pagal panaudos sutartį laikinai neatlygintinai valdyti ir naudotis savivaldybei nuosavybės teise priklausantį nekilnojamąjį turtą, esantį Visagino sav., Karlų k., Karlų g. 1: pastatą – kiaulidę ir ūkinį pastatą regioninės asociacijos „Gyvūnų šansas“ įstatuose nurodytai veiklai vykdyti.

*Miesto tvarkymas*

Ataskaitiniu laikotarpiu buvo sudarytos vietinių kelių ir gatvių priežiūrai statybinių mašinų, mechanizmų ir specialių automobilių nuomos sutartys su UAB „Spectrans“, UAB „Visagino bustas“ ir UAB „Vaigas“. Kelių eismo saugumui užtikrinti 2020 m. buvo nupirkta 253 tonos techninės druskos ir 400 tonų smėlio. Parengtas Miesto gatvių ir vietinių kelių 2020 m. žiemos priežiūros planas. Pavasarį buvo atliekamas kelių ir gatvių važiuojamosios dalies mechanizuotas valymas. Laiku išvežtos smėlio dėžės kelių priežiūrai. Suremontuoti ir nuvalyti transporto laukimo paviljonai (stiklų keitimas, suoliukų remontas ir dažymas, paviljonų plovimas – 2 kartus). Nuolat surenkamos ir išvežamos šiukšlės. Per vasaros laikotarpį 5 kartus buvo atliktas miesto gatvių vejų šienavimas. 2020 m. vejų priežiūrai nupirkta vejapjovė 3 vnt. ir krūmapjovė – 1 vnt. Pagal vietinių kelių apžiūros rezultatus 2020 m. laiku atliktas kelio apsaugos zonoje augančių medžių ir krūmų kirtimas ir vykdoma vietinių kelių nuolatinė priežiūra, kelkraščiuose 2 kartus per vegetacijos periodą nušienauta žolė.

Buvo vykdoma nuolatinė priežiūra (žiemos metu sniego ir ledo bei plikšalos padarinių šalinimas nuo pravažiavimų, šaligatvių, takų). Kasdien surenkamos ir išvežamos komunalinės, statybines atliekos. Organizuotas bešeimininkių šiukšlių miesto teritorijoje surinkimas ir išvežimas (statybinės atliekos, panaudotos padangos, elektros prietaisai). Per metus į UAB ,,Utenos regiono atliekų tvarkymo centras“ pristatyta 67,94 t. statybinių atliekų. Vasaros metu nuolat prižiūrimos vejos (žolės šienavimas, krūmų kirtimas). Periodiškai organizuotas miško parko zonos valymas. Miesto gyventojų patogumui buvo nuolat organizuojamas poilsio vietų valymas.

2020 metais vykdoma nuolatinė Visagino miesto teritorijoje esančių želdynų ir želdinių priežiūra. Vasaros laikotarpiu buvo atliktas gyvatvorių ir grupėmis augančių krūmų genėjimas 2 kartus, greitai augančių krūmų 3 kartus. Atlikta Visagino miesto teritorijoje esančių želdynų ir želdinių apžiūra ir aptikti 43 išdžiūvusę medžiai. Užtikrinant gyventojų miesto teritorijos lankymo saugumą, atlikti kirtimo darbai. Dalyvauta Želdinių apsaugos, priežiūros ir tvarkymo komisijos veikloje. Aplinkos tvarkymo skyriui buvo išduoti leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams. Pagal šiuos leidimus Visagino mieste buvo iškirsta 10 medžių. Tai pat pagal gyventojų prašymus ir po teritorijos apžiūros buvo atliktas krūmų ir invazinių augalų kirtimas ir genėjimas. Nuolat buvo atliekamas medžių, trukdančių eismui, genėjimas.

Buvo vykdoma nuolatinė vejų priežiūra, atsėta po žiemos išnykusi žolė, per sezoną veja nušienauta kiemuose 3 kartus, kitoje miesto teritorijoje 5 kartus. Siekiant gerinti miesto įvaizdį ir išsaugoti želdinių įvairovę 2020 metais buvo pasodinta 21 medis ir 540 krūmų. Pasodinta gyvatvorė Energetikų gatvėje, Visagino kapinėse, prie atliekų surinkimo aikštelių Partizanų g. Atsodinti vietoj išnykusių medžių ir krūmų miesto teritorijoje nauji (Veteranų g., Visagino g., kelias į Pasmalvį, Jaunystės g., Sedulinos al.).

2020 metais paruošti gėlių sodinimo eskizai ir papuoštas miestas įvairių spalvų gėlynais. Visagino gatvėje po rekonstrukcijos darbų buvo papildomai pastatyti 6 nauji gėlynai. Pavasarį Visagino miesto gėlynuose pasodinta 25090 vnt. vienmečių gėlių daigų. Buvo vykdoma nuolatinė gėlynų priežiūra, gėlynų laistymas, ravėjimas, tręšimas, purenimas, nuvytusių gėlių likučių pašalinimas ir t. t. Miesto gėlynai atrodė tvarkingai ir puošė mūsų miestą.

Per laikotarpį nuo 2020-05-01 iki 2020-09-30 buvo kasdien valoma Visagino ežero pakrantės teritorija (įskaitant išeigines dienas), išvežamos buitinės ir kitos šiukšlės. Iki maudymosi sezono atidarymo buvo atliktas visos įrangos remontas. Su UAB „VPI“ nuo 2020-06-01 iki 2020-08-31 buvo sudaryta žmonių gelbėjimo Visagino ežero paplūdimyje sutartis ir atliekama jos vykdymo kontrolė (2020-05-22 Nr. 5-179). Paplūdimio zonoje iki 2020-09-30 veikė tualetas.

Buvo organizuota nuolatinė saugaus eismo techninių priemonių priežiūra ( 2019-12-18 sudaryta sutartis Nr. 5-536 su UAB „Eismus“). Dalyvaujant Saugaus eismo komisijos posėdžiuose, dalyvauta rengiant administracijos direktoriaus įsakymų projektus ir jie įvykdyti. Siekiant užtikrinti saugų eismą miesto gatvėse ir vietiniuose keliuose, kartu su Utenos apskrities vyriausiojo policijos komisariato Visagino policijos komisariato Veiklos skyriaus vyr. tyrėju parengtas kelių apžiūros aktas.

Per laikotarpį nuo 2020-05-01 iki 2020-12-30 mieste: suremontuota 200 suoliukų. Atliktas suoliukų ir kitos įrangos dažymas – 550 kv. metrų. Pirkta 30 vnt. naujų suoliukų ir 30 vnt. šiukšlių dėžių. Skyrius savo jėgomis vykdo sūpynių, sūpuoklių ir kitos vaikų žaidimo aikštelių įrangos remontą.

Nuo 2020 m. rugpjūčio mėnesio iki 2020 m. spalio mėnesio atliktas Visagino miesto teritorijoje šaligatvių remontas atskirose vietose, kur buvo avarinė situacija (įgriuvos, įlinkimai, properšos ir pan.). Žiemos metu nuolat vykdomas kelių asfalto duobių užtaisymas. Darbų atlikimui per žiemos laikotarpį panaudota 2 t. šalto asfalto.

*Kapinių priežiūra*

Visagino kapinėse per 2020 m. išduoti 200 leidimų laiduoti, kapinėse šalia Dūkšto kelio Nr. 62 buvo išduota 14 leidimų laidoti. Laiku parengtas Kremuotų žmonių palaikų laidojimo Visagino savivaldybės kolumbariumo nišose tvarkos aprašas (2020 m. birželio 30 d. sprendimas Nr. TS-158). Atliktas naujų kapinių kvartalų ženklinimas. Vykdoma nuolatinė kapinių teritorijos priežiūra: vejų šienavimas – 3 kartus per vasaros laikotarpį, neprižiūrimų kapaviečių priežiūra. Visagino kapinėse atliktas kapinių tvoros remontas, atliktas nuotekų sistemos valymas. Organizuota naujų kapinių, esančių adresu Dūkšto kelias Nr. 62, teritorijos ir pastatų priežiūra. Pastato saugojimui sudaryta sutartis su UAB ,,Apsaugos komanda“.

*Užimtumo programa ir visuomenei naudingi darbai*

2020 m. Aplinkos tvarkymo skyrius organizavo 7 180 val. visuomenei naudingų darbų atlikimą (180 sutarčių).

Pagal Užimtumo didinimo programą nuo 2020-05-04 iki 2020-11-30 buvo laikinai įdarbinta 30 žmonių.

Visuomenei naudingai veiklai 2020 m. nukreipti 209 piniginės socialinės paramos gavėjai. Bendrai visi piniginės socialinės paramos gavėjai 2020 metais dirbo 429 mėnesius. Išdavus siuntimą atlikti visuomenei naudingą veiklą be pateisinamos priežasties jos neatliko 27 asmenys, dėl pateisinamų priežasčių – 57 asmenys (2 pradėjo mokytis pagal Užimtumo tarnybos siuntimą, 55 asmenims pasikeitė socialinės pašalpos mokėjimo sąlygos (Užimtumo tarnyba pradėjo mokėti darbo paieškos išmoką) arba visuomenei naudingos veiklos jie negalėjo atlikti dėl Lietuvos Respublikoje paskelbto karantino). Iš viso piniginės socialinės paramos gavėjai atliko 17 160 val. visuomenei naudingos veiklos.

|  |
| --- |
| 2.5. Kitų funkcijų vykdymas |
| 2.5.1. Pirminė teisinė pagalba, savivaldybės atstovavimas teismuose |

*Pirminė teisinė pagalba*

Visagino savivaldybėje pirminė teisinė pagalba tiesiogiai pradėta teikti nuo 2005 m. gegužės 2 d.

Apie Lietuvos Respublikos valstybės garantuojamos teisinės pagalbos įstatymo suteikiamas galimybes, teisinės pagalbos teikimo apimtį, vietą ir laiką savivaldybės gyventojai buvo informuojami vietiniame, nemokamai platinamame ir kiekvieną namų ūkį pasiekiančiame laikraštyje. Išsami informacija taip pat pateikiama ir Visagino savivaldybės interneto svetainėje. Yra pagaminta skelbimų lenta, kuri pakabinta Visagino savivaldybės pastato pirmajame aukšte, šalia kabineto, kuriame teikiama pirminė teisinė pagalba. Lenta pritaikyta platinti specialius pranešimus apie valstybės garantuojamą teisinę pagalbą ir Teisingumo ministerijos išleistus lankstinukus. Šie informaciniai leidiniai taip pat platinami ir kitose viešose vietose. Užtikrintas teikiamos pirminės teisinės pagalbos prieinamumas asmenims su negalia – savivaldybės administracija, suteikdama kabinetą savivaldybės administracijos pastato pirmame aukšte, sudaro sąlygas savarankiškai kreiptis teisinės pagalbos asmenims, turintiems judėjimo sutrikimų.

Pirminę teisinę pagalbą Visagino savivaldybėje teikia Visagino savivaldybės administracijos Teisės, personalo ir civilinės metrikacijos skyriaus teisininkė (vyriausioji specialistė) Birutė Krapavickaitė, dirbanti pagal darbo sutartį. Savivaldybės darbuotojo (specialisto) teikiama teisinė pagalba mūsų savivaldybėje geriausiai užtikrina paslaugos prieinamumą ir kokybę gyventojams. Kadangi skyriuje dirba ne vienas teisininkas, yra galimybė pavaduoti darbuotoją (užtikrinti funkcijos vykdymą) jo atostogų, komandiruočių ar laikino nedarbingumo laikotarpiu. Taip pat užtikrinamas Lietuvos Respublikos viešojo administravimo įstatymo 24 straipsnio 2 dalies reikalavimas nustatyti ne mažiau kaip dvi papildomas konsultacijų, prašymų ir skundų priėmimo valandas per savaitę.

Visagino savivaldybėje per 2020 metus pirminės teisinės pagalbos kreipėsi 680 pareiškėjų (2019 m. – 1156). Daugiausiai gyventojai kreipėsi dėl civilinės teisės ir civilinio proceso 258 pareiškėjai, dėl šeimos teisės 176 pareiškėjai, dėl darbo teisės 121 pareiškėjas. Taip pat buvo nagrinėjami prašymai, susiję su socialinės apsaugos, žemės, administracine teise bei jų procesais.

Ataskaitiniu laikotarpiu panaudota 14 900 Eur valstybės biudžeto lėšų.

*Savivaldybės atstovavimas teismuose*

Ataskaitiniu laikotarpiu atstovaudama savivaldybės institucijoms teisme Visagino savivaldybės administracija savivaldybės interesus ieškovo/pareiškėjo ir atsakovo pozicijose ginė 19 civilinių ir administracinių bylų:

2020 metais Lietuvos apeliaciniame teisme išnagrinėtas ginčas, susijęs su apmokėjimu už per CPO (Centrinę perkančiąją organizaciją) sudarytą sutartį vykdomus statybos darbus, Visagino savivaldybės administracija šioje byloje yra atsakovas, ieškovo reikalavimai buvo atmesti, atsakovui priteista 1 675,70 Eur (tūkstantis šeši šimtai septyniasdešimt penki eurai) bylinėjimosi išlaidų, patirtų apeliacinės instancijos teisme.

2020 metais Visagino savivaldybės administracija atsakovo pozicijoje atstovavo ir teikė atsiliepimus Panevėžio apygardos teisme ir Lietuvos apeliaciniame teisme civilinėje byloje dėl reikalavimų pripažinti neteisėtu ir negaliojančiu Visagino savivaldybės administracijos 2020-01-06 raštu Nr. (4.20 E) 1-38 įformintą sprendimą, pripažinti, kad UAB „Apotheca vaistinė“ turi pirmenybės teisę palyginti su kitais asmenimis atnaujinti 2013-03-05 Visagino savivaldybės ilgalaikio materialiojo turto nuomos sutartį Nr. 5-36. Pirmos instancijos teismas sprendimu iš dalies tenkino ieškovo reikalavimus, ieškovas su tokiu sprendimu nesutiko ir padavė apeliacinį skundą, apeliacinė byla nebaigta, perkelta į 2021 m.

2020 metais Panevėžio apygardos teismas atmetė UAB „Spectrans“ ieškinį Visagino savivaldybės administracijai dėl perkančiosios organizacijos sprendimo viešajame pirkime panaikinimo. Byla buvo pradėta 2019 m. dėl Visagino savivaldybės administracijos Nuolatinės viešųjų pirkimų komisijos priimto sprendimo atmesti UAB „Spectrans“ pasiūlymą dėl per didelės pasiūlytos kainos. Pirkimas ginčo dalyje nutrauktas.

2020 metais Visagino savivaldybės administracija teikė atsiliepimą ir dalyvavo sprendžiant ginčą Regionų apygardos administracinio teismo Panevėžio rūmuose administracinėje byloje pagal pareiškėjo J. B. pareiškimą dėl sprendimo panaikinimo ir įpareigojimo atlikti veiksmus, teismas atmetė pareiškėjo reikalavimus Visagino savivaldybės administracijos Socialinės paramos skyriui kaip nepagrįstus. Visagino savivaldybės administracija taip pat teikė atsiliepimą į pareiškėjo J. B. apeliacinį skundą Lietuvos vyriausiajam administraciniam teismui. Byla dar nebaigta, perkelta į 2021 m.

2020 metais buvo parengti 2 pareiškimai dėl teismo įsakymo išdavimo skoloms už savivaldybės ir socialinio būsto nuomą išieškoti, nepavykus atsakovams įteikti procesinių dokumentų, buvo teikiami ieškiniai. Teismas išnagrinėjęs bylą reikalavimus tenkino.

2020 metais Visagino savivaldybės administracija Utenos apylinkės teismo Visagino rūmams teikė 2 pareiškimus dėl asmenų, pripažintų neveiksniais ar ribotai veiksniais tam tikrose srityse, būklės peržiūrėjimo. Dar 3 tokios bylos buvo pradėtos 2019 metais ir išnagrinėtos tik 2020 metais. Iš viso 2020 metais buvo išnagrinėtos 5 civilinės bylos dėl asmenų, pripažintų neveiksniais ar ribotai veiksniais tam tikrose srityse, būklės peržiūrėjimo. Taip pat 2 bylose Visagino savivaldybės administracija teikė pareiškimus dėl asmenų pripažinimo neveiksniais ar ribotai veiksniais tam tikrose srityse, kadangi tie asmenys neturėjo CPK 463 straipsnyje nurodytų artimų asmenų, galinčių kreiptis į teismą. Tokių civilinių bylų nagrinėjimas užsitęsia dėl objektyvių priežasčių, kadangi beveik visose bylose skiriama teismo psichiatrinė ekspertizė.

2020 metais Visagino savivaldybės administracija pareiškė civilinį ieškinį baudžiamojoje byloje dėl savivaldybės patirtų nuostolių (žalos) atlyginimo už nužudyto asmens laidojimą. Vyksta teisminis bylos nagrinėjimas, byla perkelta į 2021 m.

2020 metais Visagino savivaldybės administracija nukentėjusiojo pozicijoje dalyvavo administracinėje byloje dėl savivaldybės patirtų nuostolių (žalos) atlyginimo, žala buvo priteista.

2020 metais Visagino savivaldybės administracija, kaip trečiasis asmuo, dalyvavo 21 civilinėje byloje pagal UAB „Visagino energija“, UAB „Visagino būstas“, UAB „Ignitis“ pareikštus ieškinius dėl skolos priteisimo, dalis šių bylų bus baigtos 2021 m.

Visagino savivaldybės administracijos Socialinės paramos skyrius, kaip suinteresuotas asmuo, dalyvavo bei teikė išvadas 9 bylose dėl asmenų pripažinimo neveiksniais ar ribotai veiksniais tam tikrose srityse.

|  |
| --- |
| 2.5.2. Jaunimo politika |

*Jaunimas: statistika ir tendencijos*

Jaunimo (14-29 m. amžiaus) skaičius, Lietuvos statistikos departamento duomenimis, 2020 m. pradžioje Visagino savivaldybėje sudarė 2369 asm., t. y. 12,99 proc. (atitinkamai 2017 m. – 15,6 proc.). Zarasų raj. 2020 m. iš bendro gyventojų skaičiaus (14915) jaunimas sudarė 2629 asm. arba 17,63 proc., o Ignalinos raj. – iš 14430 visų amžių grupių gyventojų jaunų žmonių procentas sudarė 17,14 proc. (2474 asm.).

Pastebima gyventojų senėjimo tendencija nekeičia krypties, o tik gilėja. Nors Visagino savivaldybėje jaunų žmonių skaičius padidėjo 8 asmenimis (lyginant su 2019 m. metų pradžia), tačiau jaunų žmonių skaičiumi Visagino savivaldybė nuo 2015 m. išlaiko mažiausią jaunimo dalį turinčios savivaldybės statusą.

*Jaunimo visuomeninis aktyvumas ir įsitraukimas*

Savivaldybės teritorijoje veiklą deklaruoja daugiau kaip 200 registruotų juridinių asmenų, atitinkančių nevyriausybinės organizacijos teisinį statusą (asociacijos, viešosios įstaigos), iš kurių 2020 m. įregistruotos 2 naujos jaunimo organizacijos. Aktyviai pradėjo veikti Lietuvos moksleivių sąjungos Visagino mokinių savivaldų informavimo centras (LMS Visagino MSIC), kuris vienija visas Visagino bendrojo ugdymo mokyklas. Dauguma jaunimo organizacijų ar su jaunimu dirbančių apsiriboja tik projektine veikla, tačiau 2020 m. LMS Visagino MSIC iniciatyva Visagino jaunimas buvo įtrauktas į Visagino savivaldybės taryboje svarstomų klausimų diskusijas. Buvo atlikta moksleivių apklausa dėl Visagino neformaliojo švietimo įstaigų reformos, naujos įstaigos pavadinimo, karantino metu nuotolinio mokymo ir pan. Savivaldybės skelbiamuose konkursuose 2020 m. buvo gautos 4 skirtingų jaunimo organizacijų projektinės paraiškos (atvirų jaunimo erdvių, nevyriausybinių organizacijų ir bendruomeninės veiklos stiprinimo priemonėse).

*Biudžetinių įstaigų teikiamos jaunimo užimtumo paslaugos*

Jas įgyvendina biudžetinių įstaigų tinklas – yra trys neformaliojo švietimo įstaigos, kultūros įstaigų tinklas. Jaunimas, kaip paslaugų gavėjas, yra viena iš savivaldybės švietimo įstaigų tikslinių grupių. Profesinio mokymo srityje jauni žmonės sudaro absoliučią daugumą Visagino technologijos ir verslo profesinio mokymo centro, kuris yra viena moderniausių tokio tipo įstaigų šalyje, moksleivių. Ženkliai modernėja (infrastuktūros ir teikiamų paslaugų įvairovės prasme) VšĮ Visagino edukacijų centras (buvęs Visagino kūrybos namų filialas (Sedulinos al. 49)) adaptuotas projektinei veiklai ir darbui su jaunais žmonėmis.

*Atviras darbas su jaunimu*

Šiuo metu savivaldybėje veikia VšĮ Visagino edukacijų centro atvira jaunimo erdvė (Sedulinos al. 49), jaunimo erdvė, priklausanti Visagino menų rezidencijai (vadovas Aleksej Urazov, Sedulinos al. 18), veiklą plėtoja atvira jaunimo erdvė „Visagino atmosfera“ (Festivalio g. 1), kuri, įsisteigus to paties pavadinimo asociaciją, pakankamai aktyviai generuoja projektines veiklas.

2020 m. Atvirų jaunimo erdvių projektų rėmimo konkurso lėšomis (2500,00 Eur) finansuota Visagino menų rezidencija.

*Jaunimo veiklos finansavimas*

Jaunimo, kaip amžiaus grupės, interesai tenkinami visose Visagino savivaldybės administracijos vykdomose programose, savivaldybės biudžeto lėšomis.

Tikslinės lėšos jaunimo organizacijų veiklos finansavimui numatytos Bendruomeniškumo skatinimo programos (05) priemonėse Vietos iniciatyvų ir jaunimo iniciatyvų projektų savivaldybėje įgyvendinimo skatinimas, dalyvaujant konkurse jaunimo organizacijoms bendra tvarka su kitomis organizacijomis).

*Jaunimo politikos formavimui*

Savivaldybės lygmeniu savivaldybės tarybos kadencijos laikotarpiui 2019 m. birželio mėn. yra sudaryta Visagino savivaldybės jaunimo reikalų taryba, turinti nuolatinės savivaldybės komisijos statusą. Ji sudaryta pariteto (proporcingo – lygaus atstovavimo) principu iš jaunimo organizacijų ir savivaldybės tarybos bei administracijos deleguotų atstovų.

|  |
| --- |
| 2.5.3. Valstybinė kalba |

Valstybinę (perduotą savivaldybei) valstybinės kalbos vartojimo ir taisyklingumo kontrolės funkciją nuo 2018 m. liepos 1 d. vykdo Visagino savivaldybės administracijos Švietimo, kultūros, sporto ir valstybinės kalbos kontrolės skyrius. Svarbiausias uždavinys – kontroliuoti, kaip Visagino savivaldybės teritorijoje veikiančiose įstaigose, įmonėse ir organizacijose laikomasi Valstybinės kalbos įstatymo, Valstybinės lietuvių kalbos komisijos nutarimų ir kitų teisės norminių aktų, nustatančių valstybinės kalbos vartojimo ir taisyklingumo reikalavimus. 2020 metais šią funkciją vykdė viena darbuotoja.

2020 metais, vykdant valstybės perduotą savivaldybei valstybinės kalbos vartojimo ir taisyklingumo kontrolės funkciją, lankytasi įmonėse ir įstaigose, tikrinta, ar kitakalbiai, atlikdami tarnybines pareigas, vartoja valstybinę kalbą, ar darbuotojai yra įgiję reikiamą valstybinės kalbos mokėjimo kategoriją pagal Lietuvos Respublikos Vyriausybės 2003 m. gruodžio 24 d. nutarimą Nr. 1688 „Dėl Valstybinės kalbos mokėjimo kategorijų ir jų taikymo tvarkos aprašo patvirtinimo“, tikrinta visuomenės informavimo priemonių, įstaigų interneto svetainių kalba, nuolat buvo kreipiamas dėmesys į savivaldybės teritorijoje esančių reklamos, viešųjų užrašų kalbą, vykdoma šviečiamoji veikla.

*Įmonių ir įstaigų tikrinimas*

2020 metais atlikta 10 įmonių ir įstaigų patikrinimų.

Vasario mėnesį tikrintas UAB „Ambulansas“ Visagino greitosios medicinos pagalbos stoties darbuotojų valstybinės kalbos mokėjimas. Pažeidimų nenustatyta, darbuotojai, kuriems taikytos administracinės nuobaudos, įstaigoje nebedirba. Tikrinimo rezultatai aptarti su vadove, parengtas raštas.

Kovo mėnesį tikrintas Visagino šeimos ir vaiko gerovės centro darbuotojų valstybinės kalbos mokėjimas. Nustatyta, kad pareigybei taikomos valstybinės kalbos mokėjimo kategorijos nėra įgiję 2 darbuotojai, kuriems 2019 metais buvo taikytos nuobaudos už valstybinės kalbos nevartojimą atliekant tarnybines pareigas. Pagal Administracinių nusižengimų kodekso 499 straipsnio 1 dalį šiems darbuotojams skirti įspėjimai. Lapkričio mėnesį įstaiga informavo, kad abu darbuotojai išlaikė reikiamos valstybinės kalbos mokėjimo kategorijos egzaminą.

Taip pat kovo mėnesį tikrinta Visagino „Atgimimo“ gimnazijos viešųjų užrašų, dokumentų kalba ir darbuotojų valstybinės kalbos mokėjimas. Pažeidimų nenustatyta, dokumentuose pastebėtos kalbos klaidos nurodytos raštinės administratorei, tikrinimo rezultatai aptarti su įstaigos vadove.

Birželio–rugpjūčio mėnesiais tikrinta UAB „Meteorit turas“ ir UAB „Seknija“ viešųjų užrašų, dokumentų kalba ir darbuotojų valstybinės kalbos mokėjimas. Nustatyta, kad reikiamos valstybinės kalbos mokėjimo kategorijos neturi arba reikiamų dokumentų nepateikę 11 UAB „Meteorit turas“ darbuotojų. UAB „Seknija“ darbuotojų asmens bylose nėra valstybinės kalbos mokėjimą įrodančių dokumentų. Dokumentuose pastebėtos rašybos, skyrybos, gramatikos klaidos nurodytos įmonių darbuotojams.

Spalio mėnesį tikrintas Visagino vaikų lopšelio-darželio „Gintarėlis“ darbuotojų valstybinės kalbos mokėjimas. Nustatyta, kad pareigybei taikomos valstybinės kalbos mokėjimo kategorijos nėra įgiję 2 darbuotojai. Pagal Administracinių nusižengimų kodekso 499 straipsnio 1 dalį už valstybinės kalbos nevartojimą atliekant tarnybines pareigas 1 darbuotojai skirta administracinė nuobauda – įspėjimas.

Lapkričio mėnesį tikrintas Visagino kultūros centro darbuotojų valstybinės kalbos mokėjimas. Nustatyta, kad pareigybei taikomos valstybinės kalbos mokėjimo kategorijos nėra įgijęs 1 darbuotojas. Pagal Administracinių nusižengimų kodekso 499 straipsnio 2 dalį už valstybinės kalbos nevartojimą atliekant tarnybines pareigas surašytas administracinio nusižengimo protokolas.

Spalio–lapkričio mėnesiais rinkta ir analizuota informacija apie savivaldybės neformaliojo ugdymo įstaigų vykdytas vaikų neformaliojo švietimo programas valstybine kalba.

*Visuomenės informavimo priemonių tikrinimas*

Ataskaitiniu laikotarpiu patikrinta 16 interneto svetainių kalba: pakartotinai tikrintos bendrojo ugdymo mokyklų: „Atgimimo“, „Verdenės“ gimnazijų, „Gerosios vilties“, Draugystės progimnazijų, „Žiburio“ pagrindinės mokyklos interneto svetainės, Visagino kultūros centro, VšĮ Ignalinos atominės elektrinės regiono verslo ir turizmo informacijos centro, UAB „Telekomunikacinių technologijų servisas“, UAB „Meteorit turas“, UAB „Seknija“, UAB „Visagino linija“, UAB „Tiko automobiliai“, Visagino šeimos ir vaiko gerovės centro, Visagino socialinių paslaugų centro, Visagino savivaldybės administracijos. Atsitiktinės atrankos būdu tikrinti kai kurie interneto svetainių skyriai. Įstaigoms surašyti raštai dėl kalbos klaidų, pateikti pastebėtų klaidų sąrašai su taisymais, reikalaujama imtis priemonių, kad nurodyti kalbos normų pažeidimai būtų ištaisyti, ir užtikrinti, kad interneto svetainėse būtų vartojama taisyklinga lietuvių kalba. Daugiausia pastebėta gramatikos, rašybos ir skyrybos klaidų.

Tikrinta UAB „Telekomunikacinių technologijų servisas“ laida lietuvių kalba (2 laidos), kalbos klaidų nepastebėta

*Reklamos ir viešųjų užrašų tikrinimas*

Leidimų įrengti išorinę reklamą Visagino savivaldybės teritorijoje išdavimo tvarkos apraše nurodyta, kad išorinės reklamos projektas turi būti suderintas su savivaldybės kalbos tvarkytoju. Per 2020 m. buvo suderinta 40 išorinės reklamos projektų, dauguma jų buvo pateiki taisyklingi ir suderinti iš karto, nes rengėjai dėl jų taisyklingumo konsultuodavosi prieš pateikdami projektus derinti.

Valstybinės kalbos inspekcijos pavedimu spalio mėnesį tikrintas viešojoje informacijoje vartojamos valstybinės kalbos taisyklingumas: gyvenviečių pavadinimuose, informaciniuose kelio ženkluose, rodyklėse į lankytinas vietas, gatvių, aikščių, parkų, skverų pavadinimuose, kultūros paveldo objektų lentelėse ir memorialinėse lentose, kulto objektų pateiktoje informacijoje, autobusų stotelių grafikuose.

*Asmenų prašymų ir skundų nagrinėjimas*

2020 m. gautas 1 skundas dėl valstybinės kalbos nevartojimo viešai platinamoje reklamoje. Skundas išnagrinėtas, pažeidėjui surašytas raštas, pažeidimas pašalintas.

*Juridinių ir fizinių asmenų konsultavimas*

Juridiniai ir fiziniai asmenys konsultuojami žodžiu, telefonu, elektroniniu paštu, metodinė pagalba teikiama tikrinimų įmonėse metu, informacija skelbiama interneto svetainėje. Per 2020 metus iš viso suteikta 300 konsultacijų: 80 konsultacijų el. paštu / raštu, 120 – telefonu, 100 – žodžiu.

Dažniausiai buvo kreipiamasi dėl kalbos kultūros, gramatikos, rašybos ar skyrybos dalykų, klausiama, kokį žodį ar žodžių junginį geriau vartoti, kaip išversti iš rusų kalbos ir pan. Neretai buvo teiraujamasi dėl svetimos kilmės asmenvardžių ar vietovardžių vartojimo, adaptavimo ir gramatinimo, terminų vartojimo, renginių ar įmonių pavadinimų. Asmenys taip pat buvo konsultuojami dėl reikalavimų laikyti egzaminus pagal nustatytas valstybinės kalbos mokėjimo kategorijas taikymo, valstybinės kalbos mokėjimo egzaminų, kitų kalbų vartojimo reklamoje, viešojoje informacijoje, susirašinėjimo, dokumentų kalbos.

*Informacinė ir šviečiamoji veikla*

2020 m. penktą kartą visoje Lietuvoje buvo rengiamos Lietuvių kalbos dienos. Lietuvių kalbos dienų iniciatorė – Valstybinė lietuvių kalbos komisija.

Vasario 25 d. kalbos tvarkytoja organizavo seminarą-konsultaciją „Dokumentų kalbos naujovės“ švietimo įstaigų raštinių vedėjams, kuriame pristatytos naujos skyrybos taisyklės, aptartos dažniausiai dokumentuose pastebimos kalbos klaidos, atsakyta į dalyvių klausimus.

Apie veiklą visuomenė informuota interneto svetainės [www.visaginas.lt](http://www.visaginas.lt) skyriuje „Valstybinė kalba“. Per ataskaitinį laikotarpį parengti ir savivaldybės interneto svetainėje paskelbti 8 straipsniai, atmintinės ir rekomendacijos dėl kalbos taisyklingumo.

Parengtos ir tikrinimo metu pateiktos teisės aktų, reglamentuojančių valstybinės kalbos vartojimą ir taisyklingumą, atmintinės UAB „Meteorit turas“ ir UAB „Seknija“.

*Kita veikla*

Išanalizuota informacija apie 26 Visagino savivaldybės teritorijoje veikiančių įstaigų ir įmonių darbuotojų valstybinės kalbos mokėjimą.

Parengtas ir VLKK pateiktas Lietuvių kalbos dienų renginių 2020 m. Visagino savivaldybėje planas.

Daug dėmesio skirta ir savarankiškajai savivaldybės funkcijai – savivaldybės dokumentų kalbai: redaguoti įvairūs savivaldybės dokumentai, savivaldybės darbuotojai konsultuoti kalbos klausimais, tikrinti savivaldybės tarybos posėdžių protokolai, derinti tarybos sprendimų projektai, įvairūs raštai, į spaudą siunčiami savivaldybės darbuotojų pranešimai, sveikinimų ir padėkų tekstai ir kt.

Nuolat bendradarbiaujama su Valstybine kalbos inspekcija, Valstybine lietuvių kalbos komisija, kitų savivaldybių kalbos tvarkytojais, vykdomi vienkartiniai savivaldybės mero, mero pavaduotojo, administracijos direktoriaus, direktoriaus pavaduotojo pavedimai.

*Valstybinės kalbos mokėjimo kategorijų egzaminai, dalyvavimas komisijų ir darbo grupių veikloje, tobulinimasis ir kita aktuali papildoma informacija*

Vadovaujantis Visagino savivaldybės administracijos direktoriaus 2019 m. lapkričio 5 d. įsakymą Nr. 304 bei pagal Visagino savivaldybės valstybinės kalbos mokėjimo kvalifikavimo komisijos pirmininko kvietimą, kalbos tvarkytoja dalyvavo Visagino savivaldybės valstybinės kalbos mokėjimo kvalifikavimo komisijos darbe. Kaip ir kasmet, sisteminti valstybinės kalbos mokėjimo kvalifikacinių egzaminų duomenys.

Nuo 2003 m. gruodžio 24 d., kai buvo priimtas Lietuvos Respublikos Vyriausybės nutarimas Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, iki šių metų (2004–2019 metais) Lietuvos Respublikos Konstitucijos pagrindų bei valstybinės kalbos mokėjimo kvalifikacinius egzaminus Visagine iš viso laikė 2525 asmenys, išlaikė – 1813 asmenų, t. y. 71,8 proc. visų laikiusiųjų.

2020 metais Lietuvos Respublikos Konstitucijos pagrindų bei valstybinės kalbos mokėjimo kvalifikacinius egzaminus laikė 62 asmenys, tai yra mažiau negu 2019 m. (2019 m. – 96, 2018 m. – 82). Reikia pastebėti, kad išlaikiusiųjų procentas šiais metais 73 %, t. y. geresnis nei ankstesniais metais (2019 m. – 66,67, 2018 m. – 54,88). Palyginti su ankstesniais metais pagerėjo visų valstybinės kalbos mokėjimo egzaminų rezultatai.

Ataskaitiniais metais daugiausia buvo laikančių I kvalifikacinės kategorijos egzaminą – 22 asmenys ir Lietuvos Respublikos Konstitucijos pagrindų egzaminą – 15 asmenų.

*20 lentelė. Laikiusių ir išlaikiusių / neišlaikiusių valstybinės kalbos mokėjimo*

*I-III kategorijų ir lr konstitucijos egzaminus (duomenys nuo**2020-01-01 iki 2020-12-01*

|  |  |  |  |  |
| --- | --- | --- | --- | --- |
| **Egzaminas** | **Kandidatų skaičius** | **Egzaminą** | | |
| **išlaikė** | **neišlaikė** | **neatvyko** |
| I kalbos mokėjimo kategorijos | 22 | 14 (64 %) | 8 (36 %) | - |
| II kalbos mokėjimo kategorijos | 11 | 11 (100 %) | - | - |
| III kalbos mokėjimo kategorijos | 4 | 2 (50 %) | 2 (50 %) | - |
| Iš viso: | 37 | 27 (73 %) | 10 (27 %) | - |
| Lietuvos Respublikos Konstitucijos pagrindų | 15 | 11 (73%) | 1 (7 %) | 3 (20 %) |

*21 lentelė. Kandidatų pasiskirstymas pagal valstybinės kalbos mokėjimo kategorijas*

(*duomenys nuo**2020-01-01 iki 2020-12-01)*

|  |  |
| --- | --- |
| Egzaminas | Kandidatų skaičius |
| I kalbos mokėjimo kategorijos | 22 (59 %) |
| II kalbos mokėjimo kategorijos | 11 (30 %) |
| III kalbos mokėjimo kategorijos | 4 (11 %) |
| Iš viso: | 37 (100 %) |

|  |
| --- |
| 2.5.4. Transporto paslaugų organizavimas |

*Mokinių pavėžėjimas*

Vadovaujantis Visagino savivaldybės tarybos patvirtintu Mokinių pavėžėjimo organizavimo ir važiavimo išlaidų kompensavimo tvarkos aprašu, į ugdymo mokyklas ir iš jų mokiniai pavežami geltonaisiais, maršrutiniais autobusais ir traukiniais.

2020 m. rugsėjo mėnesio duomenimis geltonaisiais autobusais į mokyklas buvo pavežami 64 mokiniai („Verdenės“ gimnazijos – 32 (iš jų 3 (su didele negalia) pavežami pritaikytu geltonuoju autobusu), „Atgimimo“ gimnazijos – 4, „Gerosios vilties“ – 4, „Žiburio“ pagrindinės mokyklos – 22, Draugystės – 2) (2019 m. – 56 mokiniai, iš jų 3 mokiniai su negalia, 2018 m. – 50). Pažymėtina, kad pavežamų mokinių skaičius kasmet didėja. Maršrutiniais autobusais 4 mokiniai („Verdenės“ gimnazijos – 1, Atgimimo“ gimnazijos – 2, vienas iš jų grįžta traukiniu, kartais „Gerosios vilties“ – 1).

Švietimo, kultūros, sporto ir valstybinės kalbos kontrolės skyrius vertina mokinių pavėžėjimo mokykliniais autobusais poreikio tenkinimą, kokybę, teikia ataskaitas ir paraiškas dėl mokyklinių autobusų poreikio Švietimo, mokslo ir sporto ministerijai.

*Mokinių pavėžėjimo organizavimas*

* 1. Koordinuotas mokinių pavėžėjimo iš kaimo vietovių į Visagino švietimo įstaigas sutarčių įgyvendinimas. Už mokinių pavėžėjimą UAB „Zarasų autobusai“ sumokėta 949,40 Eur, UAB Ignalinos autobusų parkui – 54,78 Eur, UAB „Kautra“ – 49,60 Eur.

Atsižvelgiant į gyventojų poreikius papildytas Visagino savivaldybės tarybos 2011 m. gruodžio 1 d. sprendimas Nr. TS-200 ,,Dėl Visagino savivaldybės vietinio reguliaraus susisiekimo maršrutų“, organizuotas naujas viešas keleivių vežimo vietinis reguliaraus susisiekimo maršrutas Visagino miestas–Lapušiškės g.–Visagino miestas. Priėmus Tarybos sprendimą, atliktas paslaugų pirkimas, sudaryta sutartis su UAB ,,Transporto centras“. Per 2020 metus UAB ,,Transporto centras“ už keleivių vežimą vietinio reguliaraus susisiekimo maršrutais į sodų bendrijas ir kapines sumokėta 23 894,35 Eur.

UAB „Meteorit turas“ per kalendorinius metus už keleivių vežimą vietinio (miesto) reguliaraus susisiekimo autobusų maršrutu sumokėta 47 542,65 Eur.

*Kitos transporto veiklos organizavimas*

Parengtas Tarybos sprendimo projektas dėl transporto lengvatų. Įgyvendindama 2019 m. gegužės 22 d. Visagino savivaldybės tarybos veiklos programoje 2019–2023 metams numatytą siekį mažinti savivaldybėje socialinę atskirtį, atsižvelgti į visų gyventojų poreikius ir stabilizuoti savivaldybės gyventojų skaičių bei siekdama sumažinti koronaviruso (COVID-19) plitimo sukeltas pasekmes Visagino savivaldybėje, Visagino savivaldybės taryba nustatė 100 proc. nuolaidą įsigyjant važiavimo vietinio reguliaraus susisiekimo autobusais bilietus, vežant keleivius vietinio reguliaraus susisiekimo autobusų Visagino miesto maršrutu ir maršrutais į sodininkų bendrijas ir į kapines. Su šia nuolaida susijusios vežėjų išlaidos kompensuojamos Visagino savivaldybės biudžeto lėšomis.

Savivaldybių institucijos pagal savo kompetenciją leidžia vežėjams privalomus teisės aktus. Keleivių vežimo už atlygį lengvaisiais automobiliais pagal užsakymą ir lengvaisiais automobiliais taksi taisyklės Lietuvos Respublikos susisiekimo ministro 2020 m. sausio 2 d. įsakymu Nr. 3-3 buvo išdėstytos nauja redakcija ir taisyklių 13 punkte nustatyta, kad taksi stotelės įrengiamos savivaldybių nustatyta tvarka. 2020 m. rugpjūčio mėn. parengtas ir Taryboje patvirtintas Taksi stotelių įrengimo Visagino savivaldybės teritorijoje tvarkos aprašas.

Nuo 2020 m. liepos 1 d. pavežėjams ir taksi paslaugas teikiantiems asmenims leidimą už atlygį lengvaisiais automobiliais vežti keleivius išduoda Lietuvos transporto saugos administracija. Leidimai, kuriuos vežėjams iki liepos 1 dienos išdavė savivaldybės, galios ir toliau. Iki 2020 m. liepos 1 d. buvo išduota 17 leidimų vežti keleivius lengvaisiais automobiliais taksi, už leidimus surinkta valstybės rinkliava – 765,00 Eur. Išduotų keleivių vežimo lengvaisiais automobiliais taksi duomenys suvesti į informacinę sistemą LIS. Konsultuoti vairuotojai ir įmonių savininkai keleivių vežimo klausimais. Suteikta informacija, nurodyta, kur ieškoti ir gauti visus reikalingus dokumentus vairuotojams. Išnagrinėtas prašymas dėl leidimų vežti keleivius lengvaisiais automobiliais taksi panaikinimo ir panaikintas 1 leidimas.

1. Iki liepos 1 d. Visagino savivaldybės gyventojams buvo išduoti 4 leidimai, suteikiantys teisę vykdyti keleivių vežimo už atlygį lengvaisiais automobiliais veiklą. Surinkta valstybinė rinkliava 64,00 Eur.
2. 2020 m. išduoti 9 leidimai vežti keleivius vietinio reguliaraus susisiekimo maršrutais, už išduotus leidimus surinkta valstybinė rinkliava 114,00 Eur.
3. Miesto gyventojai buvo informuojami apie keleivinių traukinių, autobusų eismo tvarkaraščius bei jų pasikeitimus, informacija buvo skelbiama interneto svetainėje, vietinėje spaudoje.

|  |
| --- |
| 2.5.5. Civilinė sauga, mobilizacija ir darbo sauga |

*Civilinės saugos administravimas*

2020 m. buvo peržiūrėtas ir patikslintas savivaldybės 2017 m. gegužės 10 d. direktoriaus įsakymu Nr. ĮV-E-428 patvirtintas savivaldybės Ekstremaliųjų situacijų valdymo planas. Iš naujo atliktas savivaldybės rizikos vertinimas. Civilinės saugos pratybos dėl paskelbtos ekstremalios situacijos nebuvo pravestos. Pravesti 3 planiniai (2019 m. 4 planiniai) ūkio subjektų patikrinimai. Jų civilinės saugos būklė įvertinta gerai. Visagino mieste veikia šešios gyventojų perspėjimo sistemos sirenos, per kurias perduodamas pavojaus signalas ir informacija gyventojams. Šių metų balandžio ir spalio mėnesi sirenų patikrinimas atšauktas dėl COVID-19 pandemijos. Veikia Priešgaisrinės apsaugos ir gelbėjimo departamento prie VRM Gyventojų perspėjimo ir informavimo sistema, per kurią galima informuoti savivaldybės gyventojus apie ekstremalius įvykius ir duoti rekomendacijas, ką daryti. Savivaldybės interneto svetainėje paskelbti 388 pranešimai (2019 m. 35 pranešimai) gyventojams civilinės saugos ir COVID-19 tematika.

*Mobilizacijos administravimas*

2020 m. parengtas ir patvirtintas savivaldybės mobilizacijos planas. Parengtas ir suderintas su Mobilizacijos departamentu savivaldybės mobilizacinio personalo rezervas. Buvo teikiami Priimančios šalies paramos galimybių katalogo rengimui duomenys apie savivaldybės galimybes teikti transporto, įrangos remonto ir priežiūros paslaugas. Mobilizaciniai mokymai biudžetinių įstaigų vadovams, įrašytiems į mobilizacinio personalo rezervą, atšaukti dėl COVID-19 pandemijos.

*Darbo saugos administravimas*

Pravesta 32 įvadiniai naujai priimtų darbuotojų darbo saugos instruktažai (2019 m. 7 įvadiniai naujai priimtų darbuotojų darbo saugos instruktažai). Organizuotas Aplinkos tvarkymo skyriaus darbuotojų privalomasis sveikatos tikrinimas. Organizuotas trečias paskutinis skiepijimas nuo erkinio encefalito.

|  |
| --- |
| 2.5.6. Korupcijos prevencija |

Siekiant įgyvendinti Visagino savivaldybės tarybos 2019 m. kovo 28 d. sprendimą Nr. TS-50 „Dėl Visagino savivaldybės 2019–2021 metų korupcijos prevencijos programos patvirtinimo“, ataskaitiniu laikotarpiu buvo įgyvendinamas programos priemonių planas bei jame numatytos priemonės.

Visagino savivaldybės tarybos 2020 m. gruodžio 22 d. sprendimu Nr. TS-280 „Dėl Visagino savivaldybės tarybos 2019 m. gegužės 28 d. sprendimo Nr. TS-110 „Dėl Visagino savivaldybės tarybos Antikorupcijos komisijos sudarymo ir jos veiklos nuostatų patvirtinimo“ pakeitimo“ buvo patvirtinta nauja Antikorupcijos komisijos sudėtis.

Ataskaitiniu laikotarpiu Antikorupcijos komisija koordinavo Visagino savivaldybės politikos įgyvendinimą korupcijos prevencijos srityje, išskiriant prioritetines jos prevencijos ir kontrolės kryptis bei nuosekliai įgyvendindama priemones, didinančias korupcijos prevencijos veiksmingumą.

Ataskaitiniu laikotarpiu surašytas 1 (2019 m. – 5) savivaldybės Antikorupcijos komisijos protokolas, kuris paskelbtas savivaldybės interneto svetainėje.

|  |
| --- |
| 2.5.7. Tarpinstitucinio bendradarbiavimo koordinavimas |

Ataskaitiniu laikotarpiu buvo įgyvendinamas Visagino savivaldybės administracijos Vaiko gerovės komisijos ir tarpinstitucinio bendradarbiavimo koordinatoriaus 2020 metų veiklos planas, kurio įvykdymui pritarta Visagino savivaldybės administracijos Vaiko gerovės komisijos 2021 m. sausio 19 d. posėdyje. Pagrindiniai plane numatyti uždaviniai: vykdyti stebėseną socialinio ugdymo, prevencinių priemonių ir kitų programų įgyvendinimą švietimo, sveikatos, socialinių paslaugų ir kt. įstaigose, užtikrinant geriausius vaiko interesus bei teikti informaciją visuomenei, kitiems suinteresuotiems asmenims apie pagalbos priemones vaikams ir jų šeimoms. Įgyvendinto plano ataskaita pateikiama 22 lentelėje.

*22 lentelė. Visagino savivaldybės administracijos Vaiko gerovės komisijos ir tarpinstitucinio bendradarbiavimo koordinatoriaus 2020 metų veiklos plano įgyvendinimo ataskaita*

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Priemonės pavadinimas** | **Priemonės įgyvendinimo vertinimo kriterijai** | | **Atsakingi vykdytojai** | **Įvykdymo terminai** | **Įvykdymo kriterijai** | |
| **Rodiklio pavadinimas, mato vnt.** | **Planuojama 2020 m. reikšmė** |
| 1 tikslas – koordinuoti vaiko gerovės srityje dirbančių institucijų, nevyriausybinių organizacijų tarpusavio bendradarbiavimą savivaldybės teritorijoje ir švietimo įstaigų Vaiko gerovės komisijų veiklą | | | | | | | |
| 1. | Skatinti Vaiko gerovės komisijos narių kvalifikacijos kėlimą | Kvalifikaciją kėlusių komisijos  narių skaičius, žm. | 4 | Vaiko gerovės komisijos  (toliau – VGK) nariai | Sausis – gruodis | 12  Atsižvelgta į Lietuvoje paskelbtą COVID-19 pandemiją, ekstremalių situacijų vadovo rekomendacijas, teisės aktų pasikeitimus, pakeista prioritetai dėl Vaiko gerovės komisijos nariams kvalifikacinio kėlimo renginio organizavimo. Iki metų pabaigos kiekvienas komisijos narys kvalifikaciją kėlė individualiai | |
| 2. | Dalyvauti švietimo įstaigų Vaiko gerovės komisijų posėdžiuose, siekiant pagerinti švietimo įstaigų Vaiko gerovės komisijų veiklos kokybę,efektyvumą | Posėdžių skaičius, vnt. | Ne mažiau kaip 2 | Tarpinstitucinio bendradarbiavimo koordinatorius  (toliau – TBK),  VGK nariai | Sausis – gruodis | 3  (2 „Verdenės“, 1 Draugystės mokykloje) | |
| 3. | Teikti informaciją visuomenei, kitiems suinteresuotiems asmenims apie Vaiko minimalios ir vidutinės priežiūros priemonių ar auklėjamojo poveikio priemonių įgyvendinimą, pagalbą vaikams ir jų atstovams pagal įstatymą bei Vaiko gerovės komisijos veiklą | Informacinių pranešimų skaičius, vnt. | Pagal poreikį | TBK,  VGK nariai | Sausis – gruodis | 1  Informacija apie Visagino mieste šeimoms teikiamas švietimo pagalbos, socialines ir sveikatos priežiūros paslaugas, pagal Vyriausybės 2019-06-19 nutarimu Nr. 618 patvirtintą Bazinį paslaugų šeimai paketą ir patalpinta savivaldybės internetinėje svetainėje | |
| 4. | Užtikrinti viešąją komunikaciją ir tarpinstitucinį bendradarbiavimą, organizuoti bendrus pasitarimus su struktūrinių padalinių, institucijų, nevyriausybinių organizacijų atstovais ir kitais suinteresuotais asmenimis siekiant vaiko gerovės užtikrinimo | Pasitarimų skaičius, vnt. | Pagal poreikį | TBK | Sausis – gruodis | 7  Vaiko teisių apsaugos tarnyba, policija, Socialinių paslaugų centras, Švietimo pagalbos tarnyba, savivaldybės švietimo ir socialinių paslaugų skyrių atstovai, nevyriausybinių organizacijų, religinių bendruomenių atstovai | |
| 2 tikslas – teikti metodinę ir konsultacinę pagalbą prevenciniam darbui organizuoti | | | | | | | |
| 1. | Organizuoti pasitarimus su struktūrinių padalinių, švietimo ugdymo įstaigų, Utenos apskrities vyriausiojo policijos komisariato Visagino policijos komisariato (toliau – Policija), Rokiškio raj. savivaldybės visuomenės sveikatos biuro Visagino skyriumi (toliau – VSB) ir kitų organizacijų vadovais ar atstovais, žalingų įpročių ir nusikalstamumo prevencijos organizavimo klausimais | Pasitarimų skaičius, vnt. | 2 | TBK,  savivaldybės gydytojas ir struktūriniai padaliniai,  Policija | Sausis – gruodis | 2  Mokyklų, darželių atstovai, policija, Visuomenės sveikatos biuras, probacija | |
| 2. | Organizuoti susitikimus su pedagogais, vaikais ir jų atstovais pagal įstatymą dėl saugios aplinkos ugdymo įstaigose kūrimo, smurto, patyčių, saugumo užtikrinimo gatvėse ir keliuose | Susitikimų skaičius, vnt. | Pagal poreikį | VGK nariai,  Švietimo ugdymo įstaigos,  Policija | Sausis – gruodis | 1  Mokyklų, darželių atstovai | |
| 3. | Konsultuoti socialinius pedagogus, socialinius darbuotojus ir kitų institucijų, organizacijų vaiko gerovės užtikrinimo srityje dirbančius asmenis, sprendžiant teikiamų paslaugų šeimoms prieinamumo ir kokybės problemas | Konsultacijų skaičius, vnt. | Pagal poreikį | TBK | Sausis – gruodis | 16  Mokyklų, darželių atstovai, socialinio paslaugų centro, švietimo pagalbos tarnybos atstovai, Viešoji biblioteka | |
| 3 tikslas – koordinuoti vaiko minimalios ir vidutinės priežiūros priemonių ir Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo įgyvendinimą ir vykdyti stebėseną | | | | | | | |
| 1. | Rengti kartu su vaiku, vaiko atstovais pagal įstatymą, paslaugų vykdytojais individualius vaiko minimalios priežiūros vykdymo planus | Planų skaičius, vnt. | Pagal poreikį | TBK | Sausis – gruodis | 4  Kai skirta minimalios priežiūros priemonė vaikams | |
| 2 | Organizuoti pasitarimus su minimalios priežiūros priemones vykdančiais asmenimis, įstaigomis ir teikti visokeriopą pagalbą | Pasitarimų skaičius, vnt. | Pagal poreikį | TBK | Sausis – gruodis | 6  Su minimalios priežiūros priemonės paslaugų teikėjais:  Mokyklos, Socialinių paslaugų centras, Viešoji biblioteka, švietimo pagalbos tarnyba, Visagino menų rezidencija | |
| 3. | Organizuoti pasitarimus su socialiniais pedagogais, socialiniais darbuotojais, teikiančiais pagalbą vaikams ir jų atstovams pagal įstatymą, dėl Lietuvos Respublikos vaiko minimalios ir vidutinės priežiūros įstatymo ir Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo įgyvendinimo, analizuoti bei vertinti teikiamų paslaugų kokybę, prieinamumą, reikalingų paslaugų poreikį, koordinuoti pagalbos teikimą | Pasitarimų skaičius, vnt. | Pagal poreikį | TBK | Sausis – gruodis | 2  Mokyklų, darželių, Socialinių paslaugų centro, Švietimo pagalbos tarnybos, savivaldybės švietimo ir socialinių paslaugų skyrių atstovai | |
| 4. | Vykdyti stebėseną, Koordinuoti vaiko gerovės srityje dirbančių institucijų ir nevyriausybinių organizacijų bendradarbiavimą, skatinti bei stiprinti pagalbą visais lygmenimis | Pasitarimų skaičius, vnt. | Pagal poreikį | TBK | Sausis – gruodis | 1  Vaiko teisių apsaugos tarnyba, mokyklos, Socialinių paslaugų centras, Švietimo pagalbos tarnyba, savivaldybės švietimo ir socialinių paslaugų skyrių atstovai, nevyriausybinių organizacijų, religinių bendruomenių atstovai | |
| 4 tikslas – sisteminti ir analizuoti informaciją apie vaiko teisių pažeidimus, psichoaktyviųjų medžiagų vartojimą, smurtą, nusikalstamumą ir kitais klausimais | | | | | | | |
| 1. | Vykdyti vaiko teisių pažeidimų, narkotinių ir psichotropinių medžiagų vartojimo, smurto, nusikalstamumo stebėseną | Parengta metinė analizė, vnt. | 1 | TBK | Sausis – gruodis | | 1  Policijos, probacijos duomenys |
| 2. | Susipažinti su Lietuvos Probacijos tarnybos Panevėžio regiono skyriaus (toliau – Probacijos tarnyba) vykdomomis elgesio keitimo programomis nepilnamečiams bei suaugusiems asmenims, aptarti kitas bendradarbiavimo galimybes | Pasitarimų skaičius, vnt. | Pagal poreikį | TBK,  Probacijos tarnyba | Sausis – gruodis | | 1  Probacijos atstovai |
| 5 tikslas – analizuoti ir vertinti, kaip vykdomos prevencinės priemonės švietimo, sveikatos, socialinių paslaugų įstaigose ir kt. | | | | | | | |
| 1. | Vertinti bei aptarti paslaugų prieinamumą vaikams, turintiems elgesio ir emocijų sutrikimų, pagalbos jų atstovams pagal įstatymą teikimą, užtikrinti prevencinių programų prieinamumą | Atliktas vertinimas ir aptarimas | Pagal poreikį | TBK,  VGK nariai | Sausis – gruodis | 1  Vaiko teisių apsaugos tarnyba, mokyklos, Socialinių paslaugų centras, Švietimo pagalbos tarnyba, savivaldybės švietimo ir socialinių paslaugų skyrių atstovai, nevyriausybinių organizacijų, religinių bendruomenių atstovai | |
| 2. | Analizuoti, vertinti, aptarti socialines emocines ir kitas programas, vykdomas ugdymo įstaigose, kitose institucijose bei vykdyti prevencijos įgyvendinimo ugdymo įstaigose stebėseną | Atliktas vertinimas ir aptarimas | 1 | TBK,  VGK nariai | Sausis – gruodis | 1  Darželių, mokyklų, Visuomenės sveikatos biuro duomenys | |
| 6 tikslas – nagrinėti prašymus, teikti siūlymus ir ataskaitas savivaldybės administracijos direktoriui dėl Vaiko minimalios ar vidutinės priežiūros priemonių skyrimo, pratęsimo, pakeitimo ar panaikinimo, koordinuotai teikiamų paslaugų bei inicijavimo dėl atvejo vadybininko skyrimo | | | | | | | |
| 1. | Organizuoti savivaldybės Vaiko gerovės komisijos posėdžius, atlikti Vaiko gerovės komisijos pirmininko funkcijas | Posėdžių skaičius, vnt. | Pagal poreikį, ne rečiau kaip 1 į ketvirtį | TBK | Sausis – gruodis | 4 | |
| 2. | Svarstyti Vaiko minimalios ar vidutinės priežiūros skyrimo, pratęsimo, pakeitimo, panaikinimo klausimus | Skaičius, vnt. | Pagal poreikį | TBK,  VGK nariai | Sausis – gruodis | 9 svarstyta dėl minimalios priežiūros priemonės,  4 skirta minimalios priežiūros priemonės | |
| 3. | Įvertinti ir teikti siūlymus savivaldybės administracijos direktoriui dėl minimalios ar vidutinės priežiūros priemonių, Koordinuotai teikiamų paslaugų kokybės, atvejo vadybos, jų poreikio atitikties pasiūlai ir plėtrai savivaldybėje tobulinimo | Siūlymų skaičius, vnt. | Pagal poreikį | TBK,  VGK nariai | Sausis – gruodis | 2 dėl teikiamų paslaugų kokybės Visagino socialinių paslaugų centre | |
| 4. | Užtikrinti vaiko socialinės integracijos į bendruomenę pasibaigus numatytai Vaiko vidutinės priežiūros ar auklėjamojo poveikio priemonės vykdymo terminui | Integruotų į bendruomenę vaikų skaičius, žm. | Pagal poreikį | TBK,  VGK nariai | Sausis – gruodis | Poreikio nebuvo | |
| 5. | Rinkti, kaupti ir analizuoti gautą informaciją, susijusią su vaiku ir jo aplinka, priimti sprendimus, užtikrinančius vaiko gerovę | Priimtų sprendimų skaičius, vnt. | Pagal poreikį | TBK | Sausis – gruodis | 41 atvejis pagal gautą iš policijos, mokyklų informaciją | |

|  |
| --- |
| 3. 2020 METŲ VEIKLOS REZULTATAI IR UŽDAVINIAI 2021 METAMS |

2020 m. Savivaldybės administracija dirbo kryptingai ir nuosekliai, užtikrindama pradėtų darbų įgyvendinimo tęstinumą ir maksimalų įgyvendinamų priemonių efektyvumą, siekdama įgyvendinti savivaldybės misiją – sėkmingai plėtoti ir įgyvendinti savivaldos teisę, užtikrinti subalansuotą plėtrą bei kokybiškai vykdyti viešojo administravimo ir viešųjų paslaugų teikimo funkcijas, tenkinant Visagino savivaldybės bendruomenės viešuosius poreikius ir interesus.

Administracijos direktorius, direktoriaus pavaduotojas ir Savivaldybės administracijos darbuotojai, įgyvendindami 2020–2022 metų strateginį veiklos planą, siekė šių 4 strateginių tikslų:

|  |
| --- |
| **1 STRATEGINIS TIKSLAS: GERINTI SAVIVALDYBĖS VALDYMĄ, FORMUOTI VISAGINO SAVIVALDYBĖS KAIP MODERNIOS, ŠIUOLAIKIŠKAI BESITVARKANČIOS SAVIVALDYBĖS ĮVAIZDĮ** |

Įgyvendinant šį strateginį tikslą vykdoma programa: **Visagino savivaldybės valdymo tobulinimo programa (01).**

Įgyvendinat šį strateginį tikslą buvo kuriamos geresnės savivaldybės darbo kokybės sąlygos, planuojama ir koordinuojama savivaldybės finansinė veikla, siekiant gerinti valdymo struktūrą ir stiprinti valdymo kokybę, didinant viešojo administravimo efektyvumą.

Didinant įstaigų veiklos efektyvumą, atsakomybę ir viešumą 2021 m. planuojama:

* atlikti Visagino savivaldybės konsoliduotų ataskaitų rinkinio, savivaldybės biudžeto ir turto naudojimo, savivaldybės nuosavybės teise valdomo nekilnojamojo turto valdymo, naudojimo ir disponavimo juo efektyvumo auditus;
* kontroliuoti Visagino savivaldybei priklausančių ir pavaldžių įmonių ir organizacijų veiklą, analizuoti jų darbą ir teikiamų paslaugų kokybę, nustatyti jų veiklos prioritetus,veiklos efektyvumo vertinimo rodiklius ir jų planuojamas pasiekti reikšmes;
* užtikrinti efektyvų savivaldybės turto valdymą ir disponavimą juo (įsigyti turto administravimo programą);
* užtikrinti efektyvų valstybinių (perduotų savivaldybei) savivaldybės funkcijų organizavimą ir įgyvendinimą;
* kelti, tobulinti darbuotojų kvalifikaciją;
* pradėti įgyvendinti projektą „Smart City Visaginas“ (parengti galimybių studiją, įsigyti išmanųjį ekraną, kuris rodytų radiacijos lygį);
* daugiau dėmesio skirti bendradarbiavimui su miestais partneriais, stiprinti miestų ryšius bei keičiantis geriausia praktika ieškoti novatoriškų sprendimų miesto plėtrai.

|  |
| --- |
| **2 STRATEGINIS TIKSLAS: GERINTI SOCIALINĘ APLINKĄ TEIKIANT KOKYBIŠKAS PASLAUGAS** |

Įgyvendinant šį strateginį tikslą vykdomos programos: **Visagino savivaldybės švietimo paslaugų plėtros programa (02),** **Visagino savivaldybės kūno kultūros ir sporto plėtros programa (03),** **Visagino savivaldybės gyventojų kultūrinio aktyvumo skatinimo ir identiteto stiprinimo programa (04),** **Visagino savivaldybės bendruomeniškumo skatinimo programa (05),** **Visagino savivaldybės socialinės paramos įgyvendinimo programa (06),** **Visagino savivaldybės sveikatos apsaugos paslaugų kokybės gerinimo programa (07).**

Tikslui pasiekti vykdytos ugdymo paslaugų kokybės gerinimo, kūno kultūros ir sporto paslaugų kokybės gerinimo, jų įvairovės didinimo priemonės, užtikrinta ugdymo(si) sąlygų, formų ir programų įvairovė; organizuotas vaikų ir jaunimo kryptingas užimtumas, neformalusis ugdymas. Skatinamas bendruomeniškumas, seniūnaičių veikla, stiprinama švietimo, sporto, kultūros ir socialinių įstaigų materialinė bazė siekiant kokybiško renginių organizavimo, gausinama teikiamų paslaugų pasiūla ir gerinama jų kokybė, skatinamas gyventojų dalyvavimas sporto ir sveikatingumo renginiuose, tobulinama kultūros darbuotojų kompetencija, gerinama viešojo sektoriaus paslaugų kokybė, pasiekiamumas, sveikatinimo veiklos sąlygos, socialinių paslaugų vykdymas ir plėtra, ugdoma visuomenės sveikatos kultūra. Užtikrintas socialinių išmokų, kompensacijų skyrimas ir mokėjimas laiku, mokinių nemokamas maitinimas, mokinių aprūpinimas mokinio reikmenimis, socialinių paslaugų įstaigų išlaikymas, neįgaliųjų integracija, užtikrinta socialinė globa, kurta saugi ir patogi gyvenimo aplinka, buvo užtikrinama socialinių paslaugų teikimo įvairovė ir prieinamumas įgyvendinant investicinius projektus.

Gerinant socialinę aplinką savivaldybėje, 2021 m. planuojama:

* siekti, kad biudžetinės įstaigos kuo daugiau dalyvautų projektinėje veikloje, daugiau dėmesio skirti mokinių lietuvių kalbos ir jos ugdymo kokybei užtikrinti;
* spręsti problemas, susijusias su socialinės srities (mokytojų, gydytojų, trenerių ir kt.) personalo senėjimu, parengiant programas dėl jaunų specialistų pritraukimo į Visaginą (pvz., Jaunų specialistų pritraukimo į Visagino miesto ugdymo įstaigas ir pedagogų perkvalifikavimo programa 2021 –2023 m.), kuriose būtų atlikta situacijos analizė bei parengti priemonių planai su konkrečiais uždaviniais bei rezultatų rodikliais;
* kelti sporto kultūros lygį mieste, užtikrinant Visagino krepšinio mokyklos veiklą, kuri garsintų Visagino savivaldybės vardą ne tik šalyje, bet ir užsienyje;
* išanalizuoti galimybę Visagino savivaldybėje įrengti daugiafunkcę sporto salę, didesnį dėmesį skirti pasenusių, neatitinkančių šiuolaikinių reikalavimų sporto bazių atnaujinimui bei jų pritaikymui asmenims su negalia bei senjorams (Kosmoso g. 28, Taikos pr. 23), stengtis kuo daugiau pritraukti lėšų iš struktūrinių Europos Sąjungos ir kitų fondų. Organizuojant sporto renginius bendradarbiauti su verslo atstovais, informuoti juos apie įvyksiančius renginius, organizuojant papildomų paslaugų (maitinimo, atributikos pardavimo) teikimą renginių dalyviams ir svečiams;
* socialiniuose tinkluose nuolat viešinti metinį renginių planą, aktyviau teikti informavimo paslaugas kitų miestų ir šalių gyventojams, rasti galimybes organizuoti mokymus biudžetinių įstaigų specialistams, dirbantiems komunikacijos srityje;
* paruošti techninę dokumentaciją daugiafunkcio centro įrengimui, kuriame įsikurtų Visagino viešoji biblioteka kartu su Visagino miesto muziejumi;
* įgyvendinant projektą „Senjorų dienos centro kūrimas gerinant gyvenimo kokybę pasienio regionuose“ įrengti senjorų dienos centrą

|  |
| --- |
| **3 STRATEGINIS TIKSLAS: PLĖTOTI SAVIVALDYBĖS INŽINERINĘ, SUSISIEKIMO IR REKREACINĘ INFRASTRUKTŪRĄ, KURTI PALANKIĄ GYVENAMĄJĄ APLINKĄ** |

Įgyvendinant šį strateginį tikslą vykdomos programos: **Visagino savivaldybės aplinkos apsaugos programa (08),** **Visagino savivaldybės viešosios infrastruktūros plėtros programa (10).**

Gerinant viešųjų erdvių kokybę, sudarant sąlygas inžinerinės infrastruktūros ir susisiekimo komunikacijų gerinimui, jų plėtrai, didinant miesto viešųjų erdvių patrauklumą, modernizuojant miesto inžinerinės ir rekreacinės infrastruktūros objektus 2020 m. plėtota atliekų tvarkymo infrastruktūra (viešųjų pirkimų konkursų ir rangos darbų vykdymas mišrių komunalinių atliekų ir antrinių žaliavų surinkimo konteineriams įsigyti ir aikštelėms įrengti, antrinių žaliavų surinkimo konteineriams mieste atnaujinti); buvo rengiami reikalingi dokumentai finansavimui iš ES struktūrinių fondų lėšų gauti paviršinių (lietaus) nuotekų nuotakyno sistemai modernizuoti; tęsiamas Visagino savivaldybėje energijos taupymo technologijų diegimas, siekiant didinti energijos vartojimo efektyvumą; atsižvelgiant į gautą finansavimą atlikti dviračių takų ir miesto gatvių, šaligatvių renovavimo darbai; rengti dokumentai šių darbų finansavimui gauti iš ES struktūrinių fondų lėšų; remontuotas ir prižiūrėtas savivaldybės turtas, spręsta gatvių apšvietimo problema, užtikrinta švara ir tvarka mieste.

Kuriant palankią gyvenamąją aplinką visuomenei, 2021 m. planuojama:

* toliau plėtoti atliekų tvarkymo infrastruktūrą: parengti projektą mišrių komunalinių atliekų konteinerių aikštelėse mieste papildomai įrengti tekstilės ir maisto / virtuvės atliekų surinkimo konteinerių pastatymo vietų, parengti projektą Visagino atliekų priėmimo ir laikino saugojimo aikštelei su daiktų mainų punktu bei biologiškai skaidžių atliekų kompostavimo aikštelei įrengti Visagine bei tam tikslui išpirkti iš UAB „Visagino energija“ pastatą, esantį Taikos pr. 27.;
* išvalyti užterštas teritorijas šalia Dūkšto kelio;
* vykdyti procesus, susijusius su Aplinkos tvarkymo skyriaus funkcijų perdavimu savivaldybės įmonei;
* pradėti vykdyti individualių namų kvartalo įrengimui numatytos teritorijos infrastruktūros įrengimo darbus;
* kurti infrastruktūrą, reikalingą atsinaujinančių energetikos išteklių ir elektros energiją naudojančių transporto priemonių naudojimo plėtrai, informuoti ir ugdyti visuomenę bei naudoti tam kitas priemones (parengti dokumentaciją pastato, esančio Taiko pr. 23, vidaus ir išorės modernizavimo darbams);
* sėkmingai įgyvendinti Sedulinos alėjos atkarpos nuo Parko g. iki Visagino g. rekonstrukcijos, autobusų stoties įrengimo, dviračių tako nuo geležinkelio stoties iki Kosmoso g. įgyvendinimo darbus;
* pasirašyti partnerystės sutartį su investuotoju bei pradėti įgyvendinti projektą „Visagino gatvių apšvietimo sistemos modernizavimas“;
* siekti, kad UAB „Visagino energija“ taptų I kategorijos vandens tiekėju.

|  |
| --- |
| **4 STRATEGINIS TIKSLAS: KURTI EKONOMINĘ APLINKĄ, PALANKIĄ PRAMONEI, VERSLUI, TURIZMUI, INVESTICIJOMS IR ŽINIŲ EKONOMIKAI PLĖTOTI** |

Įgyvendinant šį strateginį tikslą vykdoma programa: **Visagino savivaldybės ekonominės plėtros programa (09).**

Siekiant suformuoti efektyviai veikiančią verslo paramos sistemą, skleisti verslo informaciją, skatinti verslumą bei iniciatyvas, vykdyti architektūros ir teritorijų planavimo veiklą, kurti palankią aplinką turizmui, plėsti turizmo, rekreacijos, poilsio ir paslaugų infrastruktūrą, užtikrinti turizmo informacijos sklaidą 2020 m. buvo skleidžiama informacija projektų įgyvendinimo, lėšų pritraukimo klausimais (verslininkams, biudžetinėms įstaigoms, savivaldybės bendruomenėms); skatinamas smulkusis ir vidutinis verslas, jo plėtra; pritraukti papildomi finansavimo šaltiniai, rengti reikalingi dokumentai, siekiant gauti finansavimą iš ES struktūrinių ir kitų fondų savivaldybės projektams įgyvendinti; tęsiamos buvusio karinio miestelio regeneravimo procedūros pritaikant kompleksą inovatyviai pramonei vystyti; tęsiami Irklavimo bazės įrengimo darbai Visagino ežero pakrantėje, vykdyti kiti projektai.

Plėtojant savivaldybės ekonominę aplinką, 2021 m. planuojama:

* bendradarbiaujant su valdžios institucijomis siekti, kad Visaginas taptų „pilotiniu“ miestu, kuriame glaudžiai bendradarbiautų mokslas ir verslas, būtų kuriamos technologijos ir vystomos inovacijos, būtų užtikrintos sąlygos nuotoliniam darbui mieste, tobulinama geležinkelių sistema;
* bendradarbiauti su Visagino technologijos ir verslo profesinio mokymo centru, siekiant pritraukti investuotojus į regioną per jų vykdomas pameistrystės mokymo bei kitas programas;
* sėkmingai įgyvendinti projektus, susijusius su inovatyvių technologijų diegimu, įkuriant Visagine inovacijų klasterį, ieškoti galimybių pradėti įgyvendinti pilotinį projektą „Verslumo lygio ugdymas nuo darželio“;
* skatinti smulkųjį ir vidutinį verslą, jo plėtrą (peržiūrėti SVV skatinimo priemones, prioritetus) bendradarbiaujant kartu su VšĮ Visagino ekonomikos plėtros agentūra;
* užtikrinti sėkmingą bendradarbystės centro „Spiečius“ įsikūrimą Visagino savivaldybėje;
* peržiūrėti turizmo prioritetus Visagino savivaldybėje bendradarbiaujant su VšĮ Visagino turizmo plėtros centru;
* organizuoti laisvosios ekonominės zonos steigimo procesą Visagino savivaldybėje;
* sėkmingai įgyvendinti projektą „Saulės jėgainių parko Visagino savivaldybėje įrengimas“.